1. **Boli splnené podmienky na postup podľa čl. 48 ods. 7 ZEU?**

**Podmienky boli splnené:**

Európsky parlament podal Rade EU návrh na zmenu čl. 22 ods. 2 ZFEU. Tá vec postúpila Európskej rade. Európska rada rozhodla, že nie je potrebné zvolávať Konvent. Európska komisia tvrdí, že nie je potrebná ani medzivládna konferencia, pretože je možný zjednodušený legislatívny postup.

Podľa **článku 48 ods. 6 ZEU** (zjednodušený revízny postup), rozhodnutie nesmie rozšíriť právomoci prenesené na Úniu zmluvami. Takéto rozšírenie je možné podľa článku 48 ods. 2 ZEU (riadny revízny postup). Uplatňovanie riadneho legislatívneho postupu (namiesto mimoriadneho) v otázkach článku 22 ods. 2 ZFEU **nie je rozšírenie právomoci** Únie, ide skôr o sťaženie podmienok výkonu právomoci, preto by to nebolo prekážkou pre uplatnenie zjednodušeného postupu. Okrem toho, podľa článku 48 ods. 7 ZEU, ak sa v Zmluve o fungovaní Európskej únie ustanovuje, že Rada prijíma legislatívne akty v **súlade s mimoriadnym** legislatívnym postupom, môže **Európska rada** prijať rozhodnutie umožňujúce prijatie takýchto aktov v **súlade s riadnym** legislatívnym postupom.

Teda podmienky splnené boli.

**článok 22 ods. 2 ZFEU** - bez toho, aby bol dotknutý článok 223 ods. 1 a pravidlá prijaté na jeho vykonanie, každý občan Únie s bydliskom v členskom štáte, ktorého nie je štátnym príslušníkom, má právo voliť a byť volený vo voľbách do Európskeho parlamentu v členskom štáte, v ktorom má bydlisko, za tých istých podmienok ako štátny príslušník tohto štátu. Výkon tohto práva podlieha podrobnej úprave, ktorú **prijme Rada jednomyseľne v súlade s mimoriadnym legislatívnym postupom** po **porade s Európskym parlamentom**; táto úprava môže stanoviť odchýlky, ak je to odôvodnené špecifickými problémami niektorého členského štátu

**článok 31 ods. 3 ZEU** - Európska rada môže **po udelení súhlasu Európskeho parlamentu** rozhodnúť jednoduchou väčšinou o **nezvolaní konventu**, ak to nie je odôvodnené rozsahom navrhovaných zmien a doplnení. V tom prípade vymedzí Európska rada mandát pre konferenciu zástupcov vlád členských štátov.

**článok 31 ods. 2 ZEU** - rada rozhoduje **kvalifikovanou väčšinou**: keď prijíma rozhodnutie, ktorým sa vymedzuje **činnosť alebo pozícia Únie** na základe **rozhodnutia Európskej rady** týkajúceho sa **strategických záujmov** a cieľov Únie, ktoré je uvedené v článku 22 ods. 1,

**článok 48 ods. 2** ZEU - vláda každého členského štátu, Európsky parlament alebo Komisia môžu predložiť Rade podnety na revíziu zmlúv. Tieto podnety môžu mať okrem iného za cieľ **rozšíriť alebo zúžiť právomoci prenesené na Úniu zmluvami**. Rada postúpi tieto podnety Európskej rade a oznámi ich národným parlamentom.

**článok 48 ods. 6 ZEU** - **vláda** každého členského štátu, Európsky parlament alebo Komisia môžu predložiť **Európskej rade** podnety na revíziu všetkých alebo niektorých ustanovení **tretej časti Zmluvy o fungovaní Európskej únie** týkajúcej sa vnútorných politík a činností Únie. Európska rada môže prijať rozhodnutie, ktorým sa menia a dopĺňajú všetky alebo niektoré ustanovenia tretej časti Zmluvy o fungovaní Európskej únie. Európska rada sa **uznáša jednomyseľne** po **porade** s Európskym parlamentom a Komisiou a v prípade inštitucionálnych zmien v menovej oblasti aj s Európskou centrálnou bankou. Takéto rozhodnutie nenadobudne účinnosť, kým ho neschvália členské štáty v súlade s ich príslušnými ústavnými požiadavkami. Rozhodnutie uvedené v druhom pododseku **nesmie rozšíriť právomoci prenesené na Úniu zmluvami**.

**článok 48 ods. 7 ZEU** - ak sa v Zmluve o fungovaní Európskej únie alebo hlave V tejto zmluvy ustanovuje, že Rada sa v určitej oblasti alebo v určitom prípade uznáša **jednomyseľne**, môže Európska rada prijať rozhodnutie, ktoré oprávni Radu uznášať sa v tejto oblasti alebo v tomto prípade **kvalifikovanou väčšinou**. Tento pododsek sa nevzťahuje na rozhodnutia s vojenskými alebo obrannými dôsledkami.

1. **Aké podmienky musia byť splnené, aby zmena primárneho práva podľa čl. 48 ods. 7 ZEU bola platná?**

**Musia byť splnené podmienky v článku 48 odsek 7 ZEU:**

* Ak sa v Zmluve o fungovaní Európskej únie alebo hlave V tejto zmluvy ustanovuje, že Rada sa v určitej oblasti alebo v určitom prípade uznáša jednomyseľne, môže Európska rada prijať rozhodnutie, ktoré oprávni Radu uznášať sa v tejto oblasti alebo v tomto prípade kvalifikovanou väčšinou. Tento pododsek sa nevzťahuje na rozhodnutia s vojenskými alebo obrannými dôsledkami.
* Ak sa v Zmluve o fungovaní Európskej únie ustanovuje, že Rada prijíma legislatívne akty v súlade s mimoriadnym legislatívnym postupom, môže Európska rada prijať rozhodnutie umožňujúce prijatie takýchto aktov v súlade s riadnym legislatívnym postupom.
* Každá iniciatíva Európskej rady na základe prvého alebo druhého pododseku sa oznámi národným parlamentom. Ak národný parlament oznámi svoj nesúhlas do šiestich mesiacov od tohto oznámenia, rozhodnutie uvedené v prvom alebo druhom pododseku sa neprijme. V prípade, že sa nevysloví nesúhlas, Európska rada môže rozhodnutie prijať.
* Európska rada sa pri prijímaní rozhodnutí uvedených v prvom alebo druhom pododseku uznáša jednomyseľne po udelení súhlasu Európskeho parlamentu, ktorý sa uznáša väčšinou svojich poslancov.

1. **Možno zmenu primárneho práva vykonanú zjednodušeným postupom odvolať takým istým spôsobom?**
2. **Možno vykonať riadnym revíznym postupom aj zmenu primárneho práva, ktorá je možná zjednodušeným revíznym postupom?**

Ak sa v Zmluve o fungovaní Európskej únie ustanovuje, že Rada prijíma legislatívne akty v súlade s mimoriadnym legislatívnym postupom, môže Európska rada prijať rozhodnutie umožňujúce prijatie takýchto aktov v súlade s riadnym legislatívnym postupom.