**1. otázka:**

Podľa čl. 48 ods. 7 ZEÚ sa zjednodušený revízny postup primárneho práva môže týkať prechodu od jednomyseľnosti pri hlasovaní v Rade ku kvalifikovanej väčšine (podľa ZFEÚ alebo V. hlava ZEÚ).

S poukazom na čl. 31 ods. 2 ZEÚ – *„Bez ohľadu na ustanovenia odseku 1 Rada rozhoduje kvalifikovanou väčšinou - keď prijíma rozhodnutie, ktorým sa vymedzuje činnosť alebo pozícia Únie na základe rozhodnutia Európskej rady týkajúceho sa strategických záujmov a cieľov Únie, ktoré je uvedené v článku 22 ods. 1“* boli splnené podmienky na postup podľa čl. 48 ods.7 ZEÚ.

**2. otázka:**

Čl. 48 ods.7 ZEÚ:

1. podmienka - *„Ak sa v Zmluve o fungovaní Európskej únie alebo hlave V tejto zmluvy ustanovuje, že Rada sa v určitej oblasti alebo v určitom prípade uznáša jednomyseľne, môže Európska rada prijať rozhodnutie, ktoré oprávni Radu uznášať sa v tejto oblasti alebo v tomto prípade kvalifikovanou väčšinou. Tento pododsek sa nevzťahuje na rozhodnutia s vojenskými alebo obrannými dôsledkami.“* Čiže Rada sa musí uzniesť jednomyseľne alebo kvalifikovanou väčšinou podľa rozhodnutia Európskej rady, avšak to sa nevzťahuje na rozhodnutia s vojenskými alebo obrannými dôsledkami

2. podmienka - *„Ak sa v Zmluve o fungovaní Európskej únie ustanovuje, že Rada prijíma legislatívne akty v súlade s mimoriadnym legislatívnym postupom, môže Európska rada prijať rozhodnutie umožňujúce prijatie takýchto aktov v súlade s riadnym legislatívnym postupom.“* Čiže druhou podmienkou je, že Rada musí prijímať legislatívne akty v súlade s mimoriadnym legislatívnym postupom.

3. podmienka - *„Každá iniciatíva Európskej rady na základe prvého alebo druhého pododseku sa oznámi národným parlamentom. Ak národný parlament oznámi svoj nesúhlas do šiestich mesiacov od tohto oznámenia, rozhodnutie uvedené v prvom alebo druhom pododseku sa neprijme. V prípade, že sa nevysloví nesúhlas, Európska rada môže rozhodnutie prijať.“* Čiže po oznámení Európskej rady národnému parlamentu, národný parlament musí oznámiť súhlas, alebo do 6 mesiacov nevysloviť nesúhlas.

4. podmienka - *„Európska rada sa pri prijímaní rozhodnutí uvedených v prvom alebo druhom pododseku uznáša jednomyseľne po udelení súhlasu Európskeho parlamentu, ktorý sa uznáša väčšinou svojich poslancov.“* Poslednou podmienkou je, že Európska rada sa musí uzniesť jednomyseľne po udelení súhlasu Európskeho parlamentu, ktorý sa uznáša väčšinou svojich poslancov.

**3. otázka:**

V čl. 7 ods. 3 ZEÚ sa uvádza, že Rada môže kvalifikovanou väčšinou rozhodnúť o zmene alebo odvolaní avšak týka sa to len opatrení prijatých podľa odseku 3. Z uvedeného článku 7 vyplýva, že ide o rozhodnutia týkajúce sa závažného alebo pretrvávajúceho porušenia hodnôt, čo v tomto prípade nie je.

Vzhľadom na uvedené a tiež s poukazom, že čl. 48 ods. 7 ZEÚ neustanovuje nič o možnosti odvolať zmenu primárneho práva predpokladám, že to nie je možné.

**4. otázka:**

čl. 48 ZEÚ ustanovuje, že *„Zmluvy sa môžu meniť a dopĺňať v súlade s riadnym revíznym postupom. Rovnako sa môžu meniť a dopĺňať v súlade so zjednodušenými revíznymi postupmi.“* Vzhľadom na to, že pojem Zmluvy zahŕňa ZFEÚ aj ZEÚ, ktoré sú primárnym právom Únie môžeme z tohto článku vyvodiť, že áno možno vykonať zmenu primárneho práva, ktorá je možná zjednodušeným revíznym postupom aj riadnym revíznym postupom.