**Obsah**

[JDT – úvod 3](#_Toc59198286)

[JDT – čo je? 3](#_Toc59198287)

[Ciele JDT 3](#_Toc59198288)

[Dosiahnuté 4](#_Toc59198289)

[Historický vývoj JDT 4](#_Toc59198290)

[Digitálny program pre Európu 6](#_Toc59198291)

[Jednotná digitálna brána 6](#_Toc59198292)

[Roaming 7](#_Toc59198293)

[Ochranný limit 7](#_Toc59198294)

[Výnimky 7](#_Toc59198295)

[Zistenie zneužívania 8](#_Toc59198296)

[Výnimky 8](#_Toc59198297)

[BEREC 9](#_Toc59198298)

[Autorské práva 10](#_Toc59198299)

[Ciele reformy 10](#_Toc59198300)

[Nariadenie o cezhraničnej prenosnosti obsahu 10](#_Toc59198301)

[Členský štát pobytu 11](#_Toc59198302)

[Spôsob 11](#_Toc59198303)

[Novinky 11](#_Toc59198304)

[Zásada krajiny pôvodu 12](#_Toc59198305)

[Smernica o autorskom práve na jednotnom digitálnom trhu 12](#_Toc59198306)

[Výnimky 13](#_Toc59198307)

[Opatrenia – dobre fungujúci trh 13](#_Toc59198308)

[Výnimky 13](#_Toc59198309)

[Čl. 17 – nová forma zodpovednosti za nahratý obsah 14](#_Toc59198310)

[Výnimky 14](#_Toc59198311)

[Geoblocking 15](#_Toc59198312)

[Čo to je 15](#_Toc59198313)

[Vylúčené 16](#_Toc59198314)

[Doručovanie balíkov 17](#_Toc59198315)

[Obsah 17](#_Toc59198316)

[Dôvody 17](#_Toc59198317)

[Na koho sa vzťahuje 17](#_Toc59198318)

[Poskytovanie informácii 17](#_Toc59198319)

[Transparentnosť 17](#_Toc59198320)

[Posúdenie tarify 18](#_Toc59198321)

[Dohľad 18](#_Toc59198322)

[Výsledok? 18](#_Toc59198323)

[„New deal“ – ochrana spotrebiteľa 18](#_Toc59198324)

JDT – úvod

Stratégia digitálneho jednotného trhu má za cieľ zabezpečiť, aby európske hospodárstvo, priemysel a spoločnosť **v plnej miere využívali výhody nového digitálneho veku**. Popri elektronických riešeniach a údajoch a cezhraničných digitálnych službách je táto stratégia neoddeliteľnou súčasťou projektu EÚ pre digitálnu Európu.

EÚ už začala budovať voľný a bezpečný digitálny jednotný trh, na ktorom ľudia môžu **nakupovať online bez ohľadu na hranice** a podniky môžu predávať online v rámci celej EÚ.

Stratégiou digitálneho jednotného trhu, ktorú Európska komisia navrhla v roku 2015, sa položili základy **jednotnej a udržateľnej európskej digitálnej spoločnosti**. V rokoch 2016 a 2017 sa dosiahlo viacero významných úspechov:

* zrušenie poplatkov za roaming
* modernizácia ochrany údajov
* cezhraničná prenosnosť online obsahu
* dohoda o odstránení prekážok v elektronickom obchode zamedzením neodôvodneného geografického blokovania

Uvedenou stratégiou sa bude v ďalšom priebehu vyvíjať snaha o ďalšie rozširovanie digitálneho hospodárstva EÚ a odstraňovanie regulačných bariér medzi členskými štátmi EÚ.

JDT – čo je?

* jednotný trh s výrobkami a službami na **celom území EÚ**
* realizácia rovnakého cieľa – v tomto prípade v digitálnej sfére - **odstráneniu regulačných bariér**
* oblasť bez prekážok, ktoré by bránili vo využívaní digitálnych a online technológií a služieb
* sektor zahŕňajúci

a) digitálny marketing

b) elektronický obchod

c) telekomunikácie

* je **ucelený priestor**, v ktorom môžu ľudia a podniky obchodovať, inovovať a spolupracovať legálne, bezpečne a za prijateľnú cenu
* schopnosť **v plnej miere** využívať nové technológie
* možnosť iba „kliknutím“ tlačidla **prekračovať hranice štátov EÚ**

Ciele JDT

* zabezpečiť, aby európske hospodárstvo, priemysel a spoločnosť **v plnej miere využívali výhody nového digitálneho veku**
* zautomatizovanie úloh, ktoré ľudia každý deň vykonávajú v práci
* **podpora nákupu a predaja online**
* rast hospodárstva krajín
* vznik nových príležitostí

Dosiahnuté

V rokoch 2016 a 2017 sa dosiahlo:

* zrušenie poplatkov za roaming
* modernizácia ochrany údajov
* cezhraničná prenosnosť online obsahu
* dohoda o odstránení prekážok v elektronickom obchode zamedzením neodôvodneného geografického blokovania

Historický vývoj JDT

* 2000 **Lisabonská stratégia**
* 2005 Revízia Lisabonskej stratégie
* 2010 **Stratégia Európa 2020**
* 05.2015 Zasadnutie rady pre **vzdelávanie**, **mládež**, **kultúru** a **šport**
* 05.2015 Zasadnutie rady pre **konkurencieschopnosť**
* 06.2015 Zasadnutie rady pre **dopravu**, **telekomunikácie** a **energetiku**
* **2016** 
  + **GDPR** – máj 2016
  + 06.2016 Zasadnutie Európskej rady– prehlbovanie JDT
  + Rada sa dohodla na **návrhu smernice geobloking**

*„Nové pravidlá na zastavenie neodôvodneného geografického blokovania výrazne* ***zlepšia hospodárstvo*** *elektronického obchodu a poskytnú občanom prístup k* ***širšiemu výberu tovaru a služieb****. K tomu môže dôjsť iba vtedy, ak existuje záruka bezpečnosti a dôvery pre kupujúcich aj predávajúcich....„*

* **2017** 
  + Program **WiFi4EU hotspoty** – bezplatný internet na verejných miestach
  + Nové pravidlá **prenosnosti digitálnych služieb**
  + 06.2017 – možnosť **dostupnosti online obsahu z akejkoľvek krajiny** EU bez akýchkoľvek ďalších poplatkov“.
  + **Koniec roamingových poplatkov – 06.2017**
  + 06.2017 reforma v oblasti **ochrany spotrebiteľa** v digitálnom veku
  + 09.2017 digitálny **samit v Tallinne** – „digitálna revolúcia“ – robotizácia, umelá inteligencia
  + 10.2017 Rada stanovila **priority** budovanie digitálnej Európy - zabezpečenie toho, aby **verejnej správa a verejný sektor v plnej miere vstúpili do digitálneho veku** 
    - dokončenie stratégie digitálneho jednotného trhu do konca roka 2018
    - vybudovanie prvotriednej infraštruktúry a komunikačnej siete
    - prijatie spoločného prístupu ku **kybernetickej bezpečnosti**
    - zintenzívnenie úsilia v **boji proti terorizmu** a internetovej trestnej činnosti
    - dosiahnutie účinného a spravodlivého systému zdaňovania, ktorý bude vyhovovať potrebám digitálneho veku
    - 10 – prvý právny predpis podpísaný elektronicky
    - 11 – otázka kybernetickej bezpečnosti
    - riadenie siete stredísk pre spôsobilosti v oblasti kybernetickej bezpečnosti v celej EÚ
    - zavedenie **európskeho rámca certifikácie kybernetickej bezpečnosti**
    - zabezpečenie potrebných nástrojov na presadzovanie práva na účely boja proti počítačovej kriminalite
    - 11 – **jednotná digitálna brána** - rozhranie poskytne občanom a podnikom z EÚ centralizovaný prístup k informáciám, ktoré potrebujú na uplatňovanie svojich práv na mobilitu v rámci EÚ, ako aj na úplný a nediskriminačný prístup k online postupom
* **2018** 
  + 02 – **prijatie nariadenia geoblocking** Radou
  + 04 – **prijatie pravidiel cezhraničného dodávania balíkov** Radou
  + 05 – **autorské práva** pre digitálny vek
  + ochrana **tlačových publikácií** – vytvorením nového práva, ktoré sa týka online používania
  + rozdiel vo výške odmien – dosiahnutím správnej rovnováhy medzi platbami pre autorov a ziskmi online platforiem
  + spolupráca medzi držiteľmi práv a poskytovateľmi zdieľania obsahu – reguláciou toho, aby takýto poskytovatelia dostali povolenie od držiteľov práv.
  + 09 – **prijatie nariadenia o jednotnej digitálnej bráne** Radou
  + 11 – schválenie reformy radou - odstrániť prekážky voľného pohybu iných ako osobných údajov v rámci EÚ
  + 11 – **nové pravidlá pre online platformy** – vzťah medzi online platformou a podnikmi - zaručia transparentné podmienky pre komerčných používateľov online sprostredkovateľských služieb
  + 12 – dohoda o smernici – lepší cezhraničný prístup k online obsahu
* **2019** 
  + návrh smernice – únijné právo obchodných spoločností prispôsobené digi veku
  + 02 – **reforma autorských práv** – dohoda EP a Rady
  + 04 – radou prijatá smernica o autorskom práve – nové pravidlá pre digitálny vek

Digitálny program pre Európu

Cieľom je zabezpečiť **udržateľný hospodársky a sociálny prínos** prostredníctvom jednotného digitálneho trhu založeného na **super rýchlom internetovom pripojení** a interoperabilných aplikáciách, so širokopásmovým internetovým pripojením pre všetkých do roku 2013 a prístupom k **rýchlejšiemu internetovému pripojeniu** (30 Mbps alebo viac) **pre všetkých do roku 2020**, pričom najmenej 50 % európskych domácností by malo mať internetové pripojenie s rýchlosťou nad 100 Mbps.

Jednotná digitálna brána

* Jednotná digitálna brána bude ďalším účinným nástrojom, ktorý bude dostupný jednotlivcom a podnikom využívajúcim **slobodu pohybu a slobodu usadiť sa v inom členskom štáte**. Online prístup k informáciám a postupom bude k okamžitej dispozícii pre všetkých za rovnakých podmienok.

**Rieši :**

* problémy pri **vybavovaní úradných dokumentov z inej krajiny**
* hľadanie si **práce v zahraničí**
* zisťovanie toho, **čo sa môže a čo nemôže** v cezhraničnom podnikaní alebo
* **založenie spoločnosti** v inom členskom štáte EÚ
* cieľom jednotnej digitálnej brány je v plnej miere **modernizovať verejné administratívne služby** a poskytnúť digitálny prístup verejnosti
* Únia smeruje k úplnej digitalizácii, aby sa v čo najväčšej miere **uľahčil prístup verejnosti k verejným službám**
* podobné slovensko.sk
* niekoľko etáp – 2020, **2023 ukončenie**

Roaming

* 15.07.2017 – **ukončenie poplatkov** za roamingové služby
* **Nariadenie EP a Rady č. 531/2012** o roamingu vo verejných mobilných komunikačných sieťach v rámci Únie
  + **Čl. 1** - zavádza spoločný prístup na zabezpečenie toho, aby užívatelia verejných mobilných komunikačných sietí cestujúci v Únii **neplatili neprimerane vysoké ceny za roamingové služby** v rámci Únie v porovnaní s konkurenčnými vnútroštátnymi cenami pri vytváraní a prijímaní volaní, zasielaní a prijímaní SMS správ a pri využívaní dátových komunikačných služieb s prepájaním paketov, čím sa prispeje k bezproblémovému fungovaniu vnútorného trhu a zároveň sa dosiahne vysoký stupeň ochrany spotrebiteľa, posilní sa hospodárska súťaž a transparentnosť na trhu a poskytnú sa stimuly pre inovácie a možnosť voľby pre spotrebiteľov
  + **Čl. 6a** - od 15. júna 2017 poskytovatelia roamingu **nesmú roamingovým zákazníkom v žiadnom členskom štáte ukladať žiadny príplatok** k domácej maloobchodnej cene za akékoľvek vytvorené alebo prijaté regulované roamingové volania, akékoľvek odoslané regulované roamingové SMS správy a akékoľvek použitie regulovaných dátových roamingových služieb vrátane MMS správ, **ani žiadny všeobecný poplatok** za použitie koncového zariadenia alebo služby v zahraničí

Ochranný limit

Od 15.06.2017 priemerný veľkoobchodný poplatok, ktorý prevádzkovateľ navštívenej siete **môže účtovať poskytovateľovi roamingu** za poskytnutie regulovaných dátových roamingových služieb prostredníctvom tejto navštívenej siete, nesmie prekročiť ochranný limit X EUR za gigabajt prenesených dát. Uvedený maximálny veľkoobchodný poplatok sa od **1. januára 2020 zníži na 3,50 EUR za gigabajt**, od 1. januára 2021 na 3 EUR za gigabajt a od 1. januára 2022 na 2,50 EUR za gigabajt.

* **od 1. januára 2020 na 3,50 EUR za gigabajt prenesených dát článok 12 (1)**
* **0,032 eur za minútu (hovoru) + DPH článok 7 (1)**
* **0,01 eur za SMS + DPH článok 9 (1)**

Výnimky

* **Primerané využívanie – čl. 6b** 
  + Uplatnenie tejto politiky primeraného využívania poskytovateľmi roamingu na spotrebu regulovaných maloobchodných roamingových služieb poskytovaných na platnej úrovni domácich maloobchodných cien, aby sa **predišlo zneužívaniu alebo neobvyklému využívaniu regulovaných maloobchodných roamingových služieb** roamingovými zákazníkmi, ako je využívanie takýchto služieb roamingovými zákazníkmi v inom členskom štáte, ako je štát ich domáceho poskytovateľa na iné účely ako pravidelné cestovanie
  + **pravidelné cestovanie** - trvalé využívanie regulovaných maloobchodných roamingových služieb za platné domáce ceny na iné účely ako pravidelné cestovanie by pravdepodobne **narušilo hospodársku súťaž**, vyvíjalo tlak na zvyšovanie domácich cien na domácich trhoch a ohrozilo investičné stimuly na domácich trhoch a trhoch navštívených krajín.
  + Na navštívenom trhu by museli operátori navštívených krajín priamo konkurovať domácim poskytovateľom služieb z iných členských štátov, kde môžu byť ceny, náklady, regulačné a konkurenčné podmienky veľmi odlišné, a na základe veľkoobchodných roamingových podmienok stanovených blízko nákladom s jediným cieľom umožňovať pravidelný roaming.
  + Za zákazníka, ktorý **pravidelne cestuje** do zahraničia v rámci Únie, mal spravidla považovať zákazník, ktorý má obvyklý pobyt v členskom štáte daného poskytovateľa roamingu alebo má v danom členskom štáte stabilné väzby znamenajúce jeho **častú a značnú prítomnosť na jeho území**, a ktorý využíva regulované maloobchodné roamingové služby v ktoromkoľvek inom členskom štáte.
  + **„stabilné väzby“** v členskom štáte znamenajú prítomnosť na území daného členského štátu, ktorá vyplýva z trvalého pracovného pomeru na plný úväzok, a to aj v prípade cezhraničných pracovníkov
  + možnosť uplatňovať spravodlivé, odôvodnené a primerané kontrolné mechanizmy založené na objektívnych ukazovateľoch týkajúcich sa rizika zneužívania alebo neobvyklého používania
  + sledovania či v prípade zákazníkov prevláda domáca spotreba nad roamingovou spotrebou alebo či prevláda prítomnosť zákazníka v domácom členskom štáte nad prítomnosťou v ostatných členských štátoch Únie
  + **sledovanie max. 4 mesiace**

Zistenie zneužívania

* Upozornenie zákazníka
* Možnosť poskytnúť dôkazy, že zistenie poskytovateľa nie je správne
* Lehota min. 2 týždne
* Možnosť účtovania príplatku – stanovené v čl. 6e
* Iba po dobu zneužívania – ak bude zistené ukončenie zneužívania – ukončenie príplatku
* Zistenie organizovaného zneužívania – oznámiť regulačnému úradu
* Zavedené transparentné postupy sťažností
* Mimosúdne riešenie sporov
* Nariadenie stanovuje len minimálne požiadavky, ponecháva priestor zmluvnej voľnosti
* Oznámenie regulačnému úradu (úrad pre reguláciu komunikácii a poštových služieb)

Výnimky

* **udržateľnosť – čl. 6c**
* za osobitných a výnimočných okolností
* s cieľom zabezpečiť **udržateľnosť svojho domáceho modelu poplatkov**
* poskytovateľ roamingu **nie je schopný pokryť svoje celkové skutočné a predpokladané náklady** na poskytovanie regulovaných roamingových služieb zo svojich celkových skutočných a predpokladaných príjmov z poskytovania takýchto služieb,
* poskytovateľ roamingu môže **požiadať svoj národný regulačný orgán o povolenie** účtovať svojim roamingovým zákazníkom príplatok
* v rozsahu nevyhnutnom na náhradu nákladov na poskytovanie regulovaných maloobchodných roamingových služieb.

BEREC

* **Nariadenie 2018/1971** ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC)
* Sídlo v Rige
* pomáha a poskytuje poradenstvo národným regulačným orgánom
* poradenstvo Komisii v súvislosti s prípravou legislatívnych návrhov
* vydáva stanoviská uvedené v nariadení (EÚ) č. 531/2012 a smernici (EÚ) 2018/1972

„Ak **cestujete mimo domova** do inej krajiny EÚ, za používanie mobilného telefónu **nemusíte platiť nijaké dodatočné poplatky**. Ide o takzvaný roaming alebo roaming za domáce ceny. Za volania (na mobilné telefóny a pevné linky), textové správy (SMS) a dátové služby sa vám účtujú domáce sadzby, t. j. rovnaké ceny ako za volania, správy a dáta v rámci domovskej krajiny.

Rovnaké pravidlo **sa uplatňuje na všetky hovory či textové správy, ktoré prijímate** počas pobytu v zahraničí. Za prijímanie hovorov alebo správ počas využívania roamingu sa vám neúčtujú nijaké dodatočné poplatky, a to ani v prípade, ak má volajúci iného mobilného operátora.“

Autorské práva

V digitálnom priestore vznikne nová vlna kreatívnych autorov s novými prvkami umenia. V rámci jednotného digitálneho trhu preto potrebujeme lepšie a moderné nástroje a technológie, ktoré podporia producentov obsahu, motivujú ich využívať digitálne technológie a zároveň podnietia zvýšenie ponuky obsahu pre spotrebiteľov. Musí sa **podporovať sloboda prejavu na internete**, inovatívne biznis modely a nové kreatívne nápady nezávislých tvorcov naprieč celou Európou. Špecifickou príležitosťou pre kreatívny a inovačný sektor je podpora nových možností spracovania obsahu, akou je napríklad hĺbková analýza textov a údajov, čo vytvára dopyt po inovatívnych službách a riešeniach. Avšak výzvou ostáva, že šírenie ilegálneho obsahu, ktorý narúša autorské práva, je na vzostupe a pripravuje tak kreatívny priemysel o zisky a nové pracovné miesta.

Ciele reformy

* riešenie otázok cezhraničného prístupu k legálnemu obsahu (aj v audiovizuálnom sektore),
* riešenie **prenosnosti obsahu získaného zákonným spôsobom** - cezhraničnej prenosnosti legálneho obsahu z jedného členského štátu EÚ do iného členského štátu EÚ,
* zabezpečenie väčšej právnej istoty pri cezhraničnom využívaní obsahu na osobitné účely (napríklad výskum, vzdelávanie, hĺbková analýza textov a údajov a podobne),
* objasnenie pravidiel týkajúcich sa aktivít sprostredkovateľov vo vzťahu k obsahu chránenému autorským právom.

Nariadenie o cezhraničnej prenosnosti obsahu

* Dopĺňa roamingové pravidlá
* Technický vývoj, ktorý viedol k vzostupu prenosných zariadení ako laptopy, tablety a smartfóny, čoraz viac uľahčuje využívanie online obsahových služieb, keďže poskytuje prístup k nim bez ohľadu na to, kde sa spotrebiteľ nachádza.
* U spotrebiteľov rýchlo rastie dopyt po prístupe k obsahu a inovačným online službám nielen v členskom štáte ich pobytu, ale aj keď sa **dočasne nachádzajú v inom členskom štáte**.
* Čoraz viac spotrebiteľov uzatvára zmluvy s poskytovateľmi služieb o poskytovaní online obsahových služieb.
* Spotrebitelia, ktorí sa dočasne nachádzajú v inom členskom štáte než v členskom štáte svojho pobytu, však často nemôžu naďalej pristupovať k online obsahovým službám, ku ktorým zákonne nadobudli právo prístupu a využívania v členskom štáte svojho pobytu, a využívať ich.
* knihy, audiovizuálne diela, hudobné nahrávky alebo vysielania.
* **nevzťahuje sa na online služby, ktoré nie sú audiovizuálnymi mediálnymi službami** v zmysle smernice 2010/13/EÚ a **ktoré používajú diela,** iné predmety ochrany alebo prenosy vysielacích organizácií **len doplnkovo.** Medzi takéto služby patria webové stránky, ktoré len doplnkovo používajú diela alebo iné predmety ochrany – **napríklad grafické prvky či hudbu v pozadí,** pričom **hlavným účelom** takýchto webových stránok je **napríklad predaj tovaru**
* spoločný prístup v Únii k cezhraničnej prenosnosti online obsahových služieb zaistením toho, aby účastníci prenosných online obsahových služieb, ktoré sa zákonne poskytujú v členskom štáte ich pobytu, **mohli mať prístup k týmto službám a využívať ich, keď sa dočasne nachádzajú v inom členskom štáte než v členskom štáte svojho pobytu**
* **Netflix, MyTF1, HBO GO, Sky GO, Spotify**, ktorý overovali krajinu pobytu predplatiteľa napríklad pomocou platobných údajov, existencie zmluvy o poskytovaní internetu alebo skontrolovaním IP adresy.

Členský štát pobytu

* „členský štát pobytu“ je členský štát určený na základe článku 5, kde má účastník aktuálny a trvalý pobyt;
* **Čl. 5 Nariadenia o cezhraničnej prenosnosti obsahu** – možnosť overenia – vyžiadanie dokladov – zásada primeranosti
* Opätovne v prípade pochybností – neumožniť prístup
* „dočasne sa nachádzať v inom členskom štáte“ znamená nachádzať sa počas obmedzeného časového obdobia v inom členskom štáte než v členskom štáte pobytu;
* Nie je bližšie špecifikovaná dočasnosť
* Nevzťahuje sa na obsah ponúkaný v inom členskom štáte ako domovskom

Spôsob

* Poskytovateľ online obsahovej služby, ktorá sa poskytuje **za peňažnú odplatu**, umožní účastníkovi dočasne sa nachádzajúcemu v členskom štáte prístup k online obsahovej službe a jej využívanie
  1. tým istým **spôsobom** ako v členskom štáte pobytu,
  2. a to aj poskytovaním prístupu k rovnakému **obsahu**,
  3. na rovnakých **typoch** a
  4. na rovnakom **počte zariadení**,
  5. pre rovnaký **počet používateľov** a
  6. s rovnakým rozsahom **funkcií**.
* **Bez ďalších poplatkov**
* Bezplatná služba – poskytovateľ sa môže rozhodnúť

Novinky

* nová **zásada krajiny pôvodu**: práva potrebné na sprístupnenie určitých programov prostredníctvom online služieb vysielateľov (napríklad služieb súbežného prenosu alebo opakovaného prehrávania) sa musia vysporiadať iba za krajinu, kde má vysielateľ hlavné miesto podnikania (a nie vo všetkých členských štátoch, v ktorých chce vysielateľ svoje programy sprístupniť). **V licenčnom poplatku, ktorý platia vysielatelia nositeľom práv, sa bude musieť zohľadniť publikum týchto programov**. Zásada krajiny pôvodu pomôže vysielateľom sprístupniť online určité programy aj v iných členských štátoch. Ide o všetky rozhlasové programy a v prípade televíznych programov o spravodajské a publicistické programy, ako aj o vlastné produkcie plne financované vysielateľmi. Príslušníci jazykových menšín alebo Európania žijúci v inom členskom štáte budú mať širšie možnosti sledovať programy vo svojom materinskom jazyku.
* rozšírenie systému povinnej **kolektívnej správy** – ktorý sa vzťahoval len na káblové retransmisie – sa rozšíri aj na služby retransmisie poskytované inými spôsobmi, napríklad televíziou s internetovým protokolom (IPTV), satelitom, pozemskou digitálnou sieťou alebo online technológiami. Tento systém umožňuje prevádzkovateľom retransmisie vysporiadať potrebné autorské práva jednoduchšie. Musia ich vysporiadať s vysielateľmi, ktorých kanály preberajú, a s organizáciami kolektívnej správy, t. j. organizáciami, ktoré zastupujú veľké množstvo nositeľov práv. **Nebudú teda musieť práva vysporadúvať individuálne** s každým nositeľom práv (napr. hudobným skladateľom alebo interpretom audiovizuálnych diel). Tento systém zároveň zabezpečuje, aby sa dodržiavali práva všetkých dotknutých nositeľov práv. Nové pravidlá umožnia prevádzkovateľom retransmisie **ponúkať svojim používateľom viac kanálov** z celej Európskej únie. Napríklad belgickí prevádzkovatelia ponúkajúci TV balíky belgickým zákazníkom, ktorí využívajú technológiu IPTV, budú môcť ľahšie vysporiadať práva pre kanály z iných členských štátov a zahrnúť ich do svojich balíkov.

Zásada krajiny pôvodu

* Zásada krajiny pôvodu bude platiť na online služby vysielateľov, ktorí poskytujú prístup k programom **prenášaným tradičným spôsobom**. Vzťahuje sa na služby ako simultánny online prenos vysielania (súbežný prenos), služby umožňujúce sledovať a/alebo počúvať vysielané programy počas vymedzeného časového obdobia po ich počiatočnom odvysielaní (opakované prehrávanie) a prenos obsahu, ktorý obohacuje, rozširuje alebo dopĺňa vysielanie (ako napríklad upútaviek či doplnkov ako „zábery z natáčania“). Zásada krajiny pôvodu sa nevzťahuje na služby videa na požiadanie (VOD)
* Zásada krajiny pôvodu bude platiť na všetky **rozhlasové programy a na niektoré televízne programy** – spravodajské a publicistické programy a programy, ktoré sú vlastnými produkciami plne financovanými vysielacími organizáciami. Nebude sa preto uplatňovať na televízne produkcie získané od tretích strán alebo objednané vysielacími organizáciami od nezávislých tvorcov. Nevzťahuje sa ani na televízne vysielanie športových podujatí.
* Zásada krajiny pôvodu je podporný mechanizmus pre vysielateľov, ktorí chcú cez svoje online služby ponúkať programy aj za hranicami.

Smernica o autorskom práve na jednotnom digitálnom trhu

* **Smernica 2019/790 o autorskom práve a právach súvisiacich s autorským právom**
* **Prispôsobenie výnimiek/obmedzení v oblasti autorského práva digitálnemu a cezhraničnému prostrediu** Smernicou sa zavádzajú povinné výnimky z autorského práva na účely vyťažovania textov a dát, online vyučovacích činností a zachovania a šírenia kultúrneho dedičstva online.
* **Zlepšenie licenčných postupov s cieľom zabezpečiť širší prístup ku kreatívnemu obsahu** V smernici sa stanovujú harmonizované pravidlá uľahčujúce: využívanie diel, s ktorými sa prestalo obchodovať (obchodne nedostupných diel), udeľovanie kolektívnych licencií s predĺženou platnosťou a vysporiadanie práv pre filmy na platformách videa na požiadanie.
* **Vybudovanie dobre fungujúceho trhu autorských práv** Smernicou sa zavádza nové právo pre vydavateľov tlače na online používanie ich tlačových publikácií. Autori diel zahrnutých do tlačovej publikácie budú mať nárok na podiel z príjmov vydavateľa tlače vyplývajúci z tohto nového práva.
* Pokiaľ ide o platformy na zdieľanie online obsahu, ktoré sú založené na modeli „obsahu nahrávania používateľmi“, smernica objasňuje právny rámec, v ktorom pôsobia. Takéto platformy budú v zásade musieť získať licenciu na diela chránené autorským právom, ktoré nahrali používatelia, pokiaľ nie sú splnené viaceré podmienky stanovené v smernici. Nositelia práv budú preto môcť lepšie rokovať o podmienkach využívania svojich online diel a získať odmenu za online využívanie svojho obsahu týmito platformami. Smernica zároveň umožňuje používateľom slobodne vytvárať a nahrávať obsah na účely cenovej ponuky, kritiky, recenzie, karikatúry, paródie a koláže. Na tento účel mení tieto výnimky, ktoré sú v súčasnosti pre členské štáty nepovinné, na povinné výnimky pre tento konkrétny typ použitia. V smernici sa tiež stanovuje právo autorov a výkonných umelcov na náležitú a primeranú odmenu na základe licencie alebo prevodu ich práv a zavádza sa povinnosť transparentnosti, pokiaľ ide o využívanie licencovaných diel, ako aj mechanizmus úpravy odmeňovania a osobitný mechanizmus alternatívneho riešenia sporov. Tieto pravidlá sa **nevzťahujú** na programátorov softvérov
* **Vyňaté sú neziskové online encyklopédie** (napr. Wikipedia), neziskové platformy pre vzdelávacie a vedecké archívy, platformy na vývoj a spoločné využívanie softvéru s otvoreným zdrojovým kódom, elektronické trhoviská a cloudové služby medzi podnikmi a cloudové služby, ktoré používateľom umožňujú nahrať obsah pre svoje vlastné použitie

Výnimky

* Vedecký výskum, vyťažovanie textov – čl. 3
* Vyučujúce činnosti – čl. 5
* Kultúrne dedičstvo – čl. 6
* Neziskové platformy (62)

Opatrenia – dobre fungujúci trh

* **Čl. 15 – „daň z linkov“:**
* tzv. vedľajšie autorské práva pre vydavateľov tlačových publikácií usadených v niektorom z členských štátov EÚ k ich publikáciám.
* na vznik tohto práva nemusia byť splnené základne kritéria autorskoprávnej ochrany (napr. tvorivosť, umelecký alebo vedecký charakter a ďalšie), ale **postačuje splnenie definície periodickej tlače pre danú publikáciu.**
* Smernica týmto priznáva takýmto vydavateľom **právo zakázať rozmnožovanie ich tlačových publikácií pri on-line používaní**, resp. požadovať za ich on-line použitie odmenu. Poskytovatelia služieb informačnej spoločnosti (ako napr. Google, Twitter alebo Facebook), ktorí slúžia ako agregáty obsahu tretích strán, tak budú **povinní získať od vydavateľov licencie**, aby mohli odkazovať na publikácie týchto vydavateľov a ich tvorbu zdieľať.
* Účelom je **zabezpečiť prerozdelenie časti zisku internetových spoločností v prospech vydavateľov tlačových publikácií**, na ktorých publikácie tieto spoločnosti odkazujú. Vydavateľom sa tak má nahradiť ušlý zisk, o ktorý prichádzajú tým, že sa ich publikácie, resp. ich časti šíria internetom bez odmeny.
* V praxi - na odkazy na publikácie vydavateľov budú poskytovatelia služieb informačnej spoločnosti potrebovať od týchto vydavateľov licencie, za ktoré by im mali platiť dohodnutú odmenu. Trvanie práv vydavateľov k tlačovej publikácii podľa Smernice je **dva roky od vydania danej publikácie**, následne už licencia nebude potrebná.

Výnimky z čl. 15

* neobchodné použitie, hypertextové odkazy – len odkaz bez popisu, veľmi krátke úryvky z publikácie, čl. 15 (1)
* prípad **Infopaq** (C-5/08), Súdny dvor EÚ vyjadril, že krátka časť diela (v tomto prípade pozostávajúca z 11 slov), je chránená ako autorské dielo.
* Obdobnou problematikou sa zaoberala aj arbitrážna rada Nemeckého patentového a známkového úradu, ktorá vo svojom rozhodnutí priamo zadefinovala tzv. „najmenší úryvok“ (short quotations), pričom ten mal podľa rady obsahovať najviac sedem slov.
* Obe tieto rozhodnutia bude možné zrejme analogicky využiť na účely výkladu „veľmi krátkeho úryvku“. Vzhľadom na ich obsah sa možno domnievať, že snippety v ich zvyčajnej dĺžke z režimu smernice vyňaté nebudú.

Nová forma zodpovednosti za nahratý obsah

* čl. 17 - „upload filter“
* prenáša zodpovednosť za dodržiavanie autorských práv k nahratým a sprístupňovaným dielam na **poskytovateľov služieb zdieľania online obsahu** (ako napr. YouTube)
* Až do súčasnosti bola zodpovednosť poskytovateľov internetových služieb koncipovaná ako sekundárna – za nahratý obsah v prvom rade zodpovedal užívateľ, ktorý ho na server poskytovateľa umiestnil. Zodpovednosť prevádzkovateľom vznikala až následne, a to za splnenia predpokladu, že ilegálny obsah neodstránil ani na výzvu (systém notice and take down).
* Nová právna úprava však článkom 17 zaviedla **povinnosť získať súhlas nositeľov autorských práv k dielam** (napr. prostredníctvom poskytnutia licenčnej zmluvy). V prípade absencie takéhoto súhlasu bude **poskytovateľ zodpovedať za škodu**, ktorá takýmto porušením mohla vzniknúť. On-line platformy sa takejto zodpovednosti za sprístupňovanie chránených diel bez súhlasu zbavia v prípade, ak kumulatívne splnia **nasledovné podmienky**: čl. 17 (4)
  1. preukážu, že vynaložili **najlepšiu snahu na získanie súhlasu**;
  2. v súlade s **vysokými normami odbornej starostlivosti** v sektore vynaložili najlepšiu snahu na zabezpečenie nedostupnosti konkrétnych diel a iných predmetov ochrany, pre ktoré nositelia práv poskytli poskytovateľom služieb relevantné a nevyhnutné informácie;
  3. **urýchlene konali**, po tom, ako dostali dostatočne podložené oznámenie od nositeľov práv, aby **znemožnili prístup k svojim webovým sídlam** alebo odstránili zo svojich webových sídiel oznámené diela alebo iné predmety ochrany, a vynaložili najlepšiu snahu na to, aby predišli ich budúcemu nahrávaniu v súlade s písmenom b).
* čl. 17 (5) Pri posudzovaní, či boli on-line platformami splnené vyššie uvedené podmienky sa zároveň bude **zohľadňovať**:
  1. druh, publikum a rozsah služieb a druh diel alebo iných predmetov ochrany, ktoré nahrali používatelia služby;
  2. dostupnosť vhodných a účinných prostriedkov a náklady na ne.

Výnimky z čl. 17

* dielo zdieľané používateľmi služby ako citácia, kritika, zhrnutie alebo bude použité na účel karikatúry, paródie alebo pastiša čl. 17 (7)
* (67) Start-up: Poskytovatelia služieb, ktorých služby sú v EÚ dostupné menej ako tri roky a ktorých ročný obrat je nižší ako 10 miliónov EUR sa zbavia zodpovednosti za sprístupňovanie chránených diel, ak si splnia podmienky podľa písmen (a) (best efforts) a (c) (notice and take down) vyššie. V prípade, ak priemerný mesačný počet unikátnych návštevníkov takýchto poskytovateľov služieb za posledný rok presiahne 5 miliónov, tak na zbavenie sa zodpovednosti sú povinní splniť si taktiež povinnosť podľa písmena (b) vyššie, pričom miesto „vysokých noriem odbornej starostlivosti v sektore“ je kvalifikátorom ich konania len „najlepšia snaha.“
* Neziskové organizácie (wikipédia)

Geoblocking

* **Nariadenie EP a Rady 2018/302 28. februára 2018 o riešení neodôvodneného geografického blokovania** a iných foriem diskriminácie z dôvodu štátnej príslušnosti, miesta bydliska alebo sídla zákazníkov na vnútornom trhu, ktorým sa menia nariadenia (ES) č. 2006/2004 a (EÚ) 2017/2394 a smernica 2009/22/ES
* **Na Slovensku** Zákon č. 299/2019 – 11.09.2019 - o dohľade a pomoci pri riešení neodôvodnenej geografickej diskriminácie zákazníka na vnútornom trhu a o zmene zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov
* Predchádzanie priamej a nepriamej diskriminácie z dôvodu štátnej príslušnosti, miesta bydliska, sídla zákazníkov
* Uplatnenie od 03.12.2018
* Geoblocking sa týka len **takého tovaru, ktorý už je dodávaný do toho - ktorého štátu**. Zákazník si môže zakúpiť tovar zo zahraničia iba v prípade, ak predajca ponúka dovoz tovaru do krajiny zákazníka.
* slovenský zákazník si nemôže kupovať lacnejšiu elektrotechniku napr. z Rakúska, ak rakúsky obchod **neponúka predaj tejto elektrotechniky aj slovenským zákazníkom**. Na druhej strane by však takéto niečo prinášalo pre podnikateľov výrazné starosti napr. s dodaním tovaru do zahraničia tam, kde to doteraz neponúkali.
* Právne predpisy EÚ v oblasti hospodárskej súťaže rozlišujú medzi **pasívnym predajom** (ak ide o predaj v reakcii na nevyžiadané objednávky) a **aktívnym predajom** (ak sa maloobchodníci aktívne zameriavajú na zákazníkov).
* Obmedzenia pasívneho predaja sú vo všeobecnosti považované za porušenie práva hospodárskej súťaže, zatiaľ čo obmedzenia aktívneho predaja sú bežnou praxou, ktorá vyplýva zo slobody obchodovania.
* Prednosť v prípade rozporu s predpismi o hospodárskej súťaži

Čo to je

* technológia, ktorá **obmedzuje prístup k určitému obsahu na internete** na základe geografickej polohy používateľa.
* pri geografickom blokovaní sa poloha používateľa určuje pomocou **geolokačných techník**, ako je napríklad kontrola IP adresy. Výsledkom tejto kontroly je určenie, či systém schváli, alebo zamietne prístup na webovú stránku
* geolokáciu možno použiť aj na takzvanú **modifikáciu obsahu** - je možné pozmeniť menu, v ktorej je tovar predávaný, cenu, rozsah tovarov, prípadne prístup k exkluzívnemu obsahu..
* súvisí hlavne s **online nakupovaním tovarov a služieb** cez internet priamo zo zahraničia - pomocou geoblockingu môžem ako predajca blokovať zákazníka z inej členskej krajiny EÚ
* cenová diskriminácia, časté presmerovanie na iný stránku
* rovnaký prístup pre spotrebiteľov k tovaru a službám
* **diferenciácia cien na rozdiel od cenovej diskriminácie zakázaná nie je**
* **Príklad**: slovenský predajca elektroniky poskytuje slovenskému zákazníkovi platbu za tovar prostredníctvom bankového prevodu, na dobierku alebo priamo kuriérovi, musí rovnaké spôsoby platby poskytnúť aj zákazníkovi z Českej republiky alebo ktorejkoľvek inej krajiny v rámci EÚ. Doteraz platilo, že predajca mohol jednu z týchto možností vynechať, napríklad pre vyššie náklady na kuriéra do zahraničia. Ak by aj po novom predajca neumožňoval rovnaké podmienky pre všetkých zákazníkov, **postupoval by v rozpore s nariadením EÚ**. čl. 5

Vylúčené

* služby, ktoré podliehajú ochrane autorským právom, ako je napríklad predaj rôznych diel z oblasti umenia, audiovizuálne diela, hudobný streaming, e-booky či športové prenosy (napr.: služby hudobného streamingu alebo ebooky.) čl. 1 (5)

Doručovanie balíkov

* **Nariadenie EP a Rady (EÚ) 2018/644 z 18.04.2018 o službách cezhraničného dodávania balíkov**
* Vykonávacie nariadenie Komisie EÚ 2018/1263

Obsah

* **zlepšiť regulačný dohľad** nad službami doručovania balíkov
* zvýšiť transparentnosť určitých sadzieb za kus prostredníctvom uverejnenia na webovej stránke
* posúdiť tarify za určité služby cezhraničného doručovania balíkov

Dôvody

* Určité vysoké ceny a nepríjemnosti pri cezhraničnom doručovaní balíkov sa zistili ako jedna z hlavných prekážok väčšieho zavádzania elektronického obchodu medzi európskymi spotrebiteľmi a maloobchodníkmi. Výskum ukazuje, že ceny za cezhraničné doručovanie balíkov účtované poskytovateľmi univerzálnych služieb môžu byť takmer päťkrát vyššie ako domáce dodacie ceny balíkov.

Na koho sa vzťahuje

* Povinnosť **zverejňovať tarify** sa vzťahuje na všetkých poskytovateľov služieb doručovania balíkov za predpokladu, že ponúkajú aspoň jeden z článkov v reťazci doručovania balíkov (zber, triedenie alebo distribúcia). Táto povinnosť sa **nevzťahuje na poskytovateľov balíkových dodávok, ktorí majú sídlo iba v jednom členskom štáte** a ktorí majú iba domáce interné doručovacie siete. (18) Povinnosť transparentnosti sa nevzťahuje na poskytovateľa balíkových služieb, ktorý zamestnáva menej ako 50 osôb, pokiaľ tento poskytovateľ nemá sídlo vo viac ako jednom členskom štáte. (20)
* Sadzby za služby cezhraničného doručovania balíkov posudzujú **národné regulačné orgány** iba v prípade taríf poskytovateľov **univerzálnych služieb**. Tarify ostatných poskytovateľov služieb dodávania balíkov sa preto nepodliehajú testu primeranosti, napriek tomu sa uverejňujú.

Poskytovanie informácii

* Čl. 4 nariadenia
* Poskytovatelia služieb dodávania balíkov, ktorí spadajú do rozsahu pôsobnosti nariadenia, sú povinní **poskytovať určité informácie národnému regulačnému orgánu** krajiny EÚ, v ktorej sú usadení. Vykonávacím nariadením Komisie (EÚ) 2018/1263 prijatým 20. septembra 2018 sa ustanovujú tlačivá, ktoré sa majú vyplniť pri poskytovaní informácií poskytovateľmi služieb dodávania balíkov.

Transparentnosť

* Čl. 5 nariadenia
* Poskytovatelia služieb cezhraničného doručovania balíkov, musia poskytnúť národnému orgánu **verejný zoznam taríf** za doručovanie poštových zásielok z jedného kusa. To nezahŕňa korešpondenciu (t. J. Poštové zásielky neobsahujúce tovar) a to vždy do 31. januára každého kalendárneho roka. Sadzby, na ktoré sa vzťahujú opatrenia týkajúce sa transparentnosti, sa zverejňujú online do konca marca každého kalendárneho roka na stránke Komisie.
* Tento zoznam by mal obsahovať sadzby platné pre max.15 štandardných a doporučených poštových zásielok a poštových zásielok so službou sledovania pohybu v rôznych hmotnostných kategóriách od 500 g do 5 kg.

Posúdenie tarify

* Čl. 6 nariadenia
* Na základe verejných zoznamov taríf **národný orgán identifikuje pre každú jednotlivú poštovú zásielku cezhraničné tarify**, ktoré považujú za potrebné na posúdenie. V decembri 2018 Komisia prijala usmernenia pre národné orgány týkajúce sa posudzovania cezhraničných taríf. Národné orgány predložia svoje hodnotenie Komisii do konca júna každého kalendárneho roka. Komisia uverejní verziu posúdenia, ktorá nemá dôverný charakter, do 1 mesiaca od prijatia.
* Cieľ je identifikovať cezhraničné sadzby, ktoré považuje za **neprimerane vysoké**

Dohľad

* **Krajiny EÚ sú zodpovedné za stanovenie pravidiel o sankciách**. Tieto musia byť oznámené Komisii do 22. novembra 2019. Pravidlá týkajúce sa sankcií za porušenie nariadenia stanovujú krajiny EÚ a musia byť účinné, primerané a odrádzajúce.
* SR – cez zákona č. 324/2011 Z.z. o poštových službách
* Do polovice roku 2020 a potom každé tri roky sa v nariadení vyžaduje, aby Komisia predložila hodnotiacu správu o uplatňovaní a vykonávaní nariadenia Európskemu parlamentu, Rade a Európskemu hospodárskemu a sociálnemu výboru a Rade a v prípade potreby k nim priloženú legislatívnym návrhom na jeho preskúmanie.

Výsledok?

* Nariadenie vytvára určitý stupeň **cenovej transparentnosti**, pretože sa uverejňujú domáce a cezhraničné tarify poskytovateľov služieb doručovania balíkov. Tento zvýšený stupeň transparentnosti môže viesť k zníženiu cien. Na druhej strane sa táto povinnosť vzťahuje iba na verejné (jednodielne) tarify, a nie na (osobitné) zľavy poskytované poskytovateľom služieb na základe objemov. Pre malé a stredné internetové obchody preto nariadenie pravdepodobne ponúkne v tomto bode malú pridanú hodnotu, pretože ich väčšie objemy balíkov im zvyčajne umožňujú profitovať z nižších sadzieb ako verejné (jednodielne) tarify. Nariadenie preto neukončí potenciálne protisúťažné cenové správanie (zvyčajne) dominantných poskytovateľov služieb doručovania balíkov.

„New deal“ – ochrana spotrebiteľa

* Prípad Dieselgate - obete nekalých obchodných praktík, ako je klamlivá reklama výrobcov automobilov, ktorá nie je v súlade s regulačným rámcom Únie pre typové schvaľovanie vozidiel, alebo právne predpisy v oblasti životného prostredia, budú môcť kolektívne získať nápravné prostriedky prostredníctvom reprezentatívneho opatrenia podľa tejto smernice. Takéto **kolektívne odškodnenie** nebolo predtým podľa práva Únie zabezpečené.
* 4 smernice: o právach spotrebiteľov (2011), elektronickom obchode (2000), predaji spotrebiteľov (1999) a podmienkach nečestnosti v spotrebiteľských zmluvách (1993) - zmeny
* **1. Posilnenie práv spotrebiteľa online** 
  + Väčšia **transparentnosť** online - Pri nákupe z online obchodu musia byť spotrebitelia jasne informovaní o tom, či kupujú výrobky alebo služby od obchodníka alebo od súkromnej osoby, takže **vedia, či sú chránení právami spotrebiteľov**, ak niečo sa pokazí.
  + Väčšia transparentnosť vo výsledkoch vyhľadávania na online platformách - Pri vyhľadávaní online budú spotrebitelia **jasne informovaní, keď obchodník zaplatí za výsledok vyhľadávania**. Okrem toho budú musieť e-shopy informovať spotrebiteľov o hlavných parametroch určujúcich poradie výsledkov. Nové práva spotrebiteľov na „bezplatné“ digitálne služby - Keď platia za digitálne služby, spotrebitelia využívajú určité práva na informácie a majú **14 dní na odstúpenie od zmluvy** (právo na odstúpenie). Nová dohoda pre spotrebiteľov teraz rozšíri toto právo na „bezplatné“ digitálne služby, pre ktoré zákazníci **poskytujú svoje osobné údaje**, ale neplatia peniaze. Zvyčajne by to platilo pre cloudové úložné služby, sociálne médiá alebo e-mailové účtu
* **2. Poskytnúť spotrebiteľom nástroje na presadzovanie ich práv a získať náhradu** 
  + Reprezentatívna akcia, európska cesta - V rámci novej dohody pre spotrebiteľov bude možné, aby sa kvalifikovaná osoba, napríklad organizácia spotrebiteľov, mohla domáhať nápravy, napríklad kompenzácie, výmeny alebo opravy, v mene skupiny spotrebiteľov, ktorí boli poškodené nezákonným obchodným postupom. V niektorých členských štátoch je už možné, aby spotrebitelia začali **kolektívne žaloby na súdoch**, ale táto možnosť bude teraz k dispozícii **vo všetkých krajinách EÚ**.
  + Lepšia ochrana pred nekalými obchodnými praktikami - Nová dohoda pre spotrebiteľov zabezpečí, aby spotrebitelia vo všetkých členských štátoch mali právo požadovať **individuálne opravné prostriedky** (napr. Finančnú kompenzáciu alebo vypovedanie zmluvy), ak sú ovplyvnení nekalými obchodnými praktikami,
* **3. Zavedenie účinných sankcií za porušenie spotrebiteľského práva EÚ** 
  + Spotrebiteľské orgány EÚ nie sú dostatočne vybavené na sankčné praktiky vytvárajúce „situácie hromadného poškodenia“, ktoré ovplyvňujú veľké množstvo spotrebiteľov v celej EÚ. V súčasnosti sa výška sankcií značne líši v závislosti od členského štátu a je často príliš nízka na to, aby skutočne mala odstrašujúci účinok, najmä na spoločnosti, ktoré pôsobia cezhranične a vo veľkom rozsahu.
  + Podľa tohto návrhu budú mať vnútroštátne spotrebiteľské orgány právomoc koordinovaným spôsobom ukladať účinné, primerané a odrádzajúce sankcie. V prípade rozsiahlych porušení, ktoré ovplyvňujú spotrebiteľov v niekoľkých členských štátoch EÚ, bude **maximálna výška pokuty, ktorá je k dispozícii, 4% ročného obratu obchodníka** v každom príslušnom členskom štáte. Členské štáty môžu zaviesť vyššie maximálne pokuty.
* **4. Riešenie duálnej kvality spotrebiteľských výrobkov** 
  + V nadväznosti na usmernenia Komisie zo septembra 2017 bude nová dohoda o spotrebiteľoch aktualizovať smernicu o nekalých obchodných praktikách tak, aby bolo jasné, že vnútroštátne orgány môžu posudzovať a riešiť klamlivé obchodné praktiky týkajúce sa uvádzania výrobkov na trh ako rovnaké v niekoľkých krajinách EÚ, ak sa ich zloženie alebo vlastnosti výrazne líšia.
* **5. Zlepšené podmienky pre podniky** 
  + Nová dohoda odstráni zbytočnú záťaž pre podniky, a to aj zrušením povinností spoločností týkajúcich sa práva spotrebiteľa na odstúpenie od zmluvy. Napríklad **spotrebitelia už nebudú môcť vrátiť výrobky, ktoré už použili**, namiesto toho, aby ich iba vyskúšali, a obchodníci už nebudú musieť spotrebiteľom uhrádzať tovar skôr, ako skutočne vrátia tovar.
  + Nové pravidlá tiež zavádzajú väčšiu flexibilitu v spôsobe, akým obchodníci môžu komunikovať so spotrebiteľmi, čo im umožňuje používať aj webové formuláre alebo rozhovory namiesto elektronickej pošty za predpokladu, že spotrebitelia môžu sledovať svoju komunikáciu s obchodníkom.
* 8.11.2019 prijatý návrh smernice Komisiou
* Mení 4 existujúce smernice:
* Smernicu o spotrebiteľských právach (2011/83/EC)
* Smernicu 2005/29/EC
* Smernicu 93/13/EC
* Smernicu 98/6/EC
* Členské štáty majú 2 roky na implemtáciu