**OBČIANSKE PRÁVO HMOTNÉ**

11.10.2019 - 26.10.2019

(otázky)

**Obsah**

Nenašli sa žiadne položky obsahu.

### **1. Aký je rozdiel medzi vereným a súkromným právom?**

**Verejné právo**

Verejné právo je zamerané na ochranu verejných vecí, záujmov štátu a slúži na zachovanie verejného poriadku. Štát v ňom vystupuje ako nadradený subjekt, ktorý je zároveň nositeľom moci zákazovej a donucovacej. Donucovacie prostriedky.

* štátne (ústavné právo)
* správne (administratívne právo)
* finančné právo
* právo sociálneho zabezpečenia
* trestné právo

**Súkromné právo**

V rámci súkromného práva môže štát vystupovať ako rovnocenný subjekt práva s iným subjektom. Má rovnoprávne postavenie ako iní. Spory v rámci súkromného práva sa riešia z iniciatívy zainteresovaných osôb a spor teda nevyvolá štát samotný. Zmluvná autonómia subjektov, možnosť výberu zmluvného partnera.

* občianske právo (súkromné odvetvie)
* rodinné právo
* obchodné právo
* pracovné právo

### **2. Aké sú zásady súkromného práva?**

Zásada je pravidlo väčšieho rozsahu, obsahuje princípy.

**1. Zásada rovnosti účastníkov**

* žiaden z účastníkov nemá výhodnejšie postavenie
* žiaden z účastníkov nemôže nanútiť povinnosti
* žiaden z účastníkov si nemôže vynútiť plnenie
* existujú výnimky (pracovné, správne právo..)

**2. Zásada autonómie vôle a zmluvnej slobody**

* vlastnícka sloboda
* zmluvná sloboda

**3. Každý môže konať to, čo nemá zákonom zakázané**

**4. Zásada ekvity**

* zmierňovanie tvrdosti práva, prispôsobovanie reálnym podmienkam
* „právo je umenie dobra a spravodlivosti“
* dobré mravy, poctivý obchodný styk

**5. Zásada zákazu zneužitia subjektívnych práv**

**6. Zásada prevencie**

* právne normy pôsobiace preventívne a účastníkov, aby si plnili povinnosti
* aby nedochádzalo k ohrozovaniu a porušovaniu práv z občianskoprávnych vzťahov

### **3. Uveďte aspoň 3 odvetvia súkromného a verejného práva.**

**Verejné právo**

* štátne (ústavné právo)
* správne (administratívne právo)
* finančné právo
* právo sociálneho zabezpečenia
* trestné právo

**Súkromné právo**

* občianske právo (súkromné odvetvie)
* rodinné právo
* obchodné právo
* pracovné právo

### **4. Vysvetlite pojem „subjektívne právo“ a „objektívne právo“.**

**Objektívne právo** (právne normy tvorené štátom) alebo právo je platné právo na danom území a v určitej dobe. Je odpoveďou na otázku, čo je právne a čo protiprávne, čo sa právom členom spoločnosti prikazuje, teda ako sa majú správať, čo je im dovolené a čo sa pod hrozbou trestu (sankcie) zakazuje. Právo používa pojem objektívne právo ako synonymum k pojmu pozitívne právo aj k pojmu právny systém, ktoré nie sú totožné, ale terminologicky veľmi blízke. Opakom je pojem subjektívne právo.

Je to súbor právnych noriem obsiahnutých v prameňoch práva (napr. právny predpis, normatívna dohoda, v angloamerickom systéme aj precedensy, tzv. sudcovské právo), ktoré sú na konkrétnom území zákonným spôsobom vytvorené príslušnou normotvornou autoritou (t. j. orgánom, ktorý má oprávnenie tvoriť právo). Upravuje práva a povinnosti a zároveň chráni legálne záujmy fyzických a právnických osôb, ako aj postavenie, pôsobnosť, kompetencie, organizáciu, činnosť a vzájomné vzťahy štátu a jednotiek územnej samosprávy (v slovenských pomeroch nimi sú obec a samosprávny kraj) a ich jednotlivých orgánov. Za objektívne právo treba považovať aj jednotlivý právny predpis vydaný v rámci právneho poriadku určitého štátu.

**Subjektívne právo** (právo na život, nedotknuteľnosť..) je povinnosť (oprávnenie) priznaná právnym poriadkom (objektívnym právom) subjektom subjektívneho práva, správať sa istým spôsobom a domáhať sa ochrany tohto správania súdom/obcou..

Je to právom zaručené správanie sa subjektov práva, ktorému zodpovedá povinnosť druhého subjektu toto správanie rešpektovať. Má reálny charakter.

Je objektívnym právom zaručené oprávnenie subjektu aktívne uplatňovať svoje práva a to aj prostredníctvom súdnej ochrany.

### **5. Čo je občianske právo a čo tvorí jeho systém?**

Občianske právo je súhrn právnych noriem, upravujúci vzťah medzi FO, PO a štátom (majetkové, osobnostné, osobno-majetkové). Delí sa na :

* všeobecné súkromné právo (vzťah FO, PO a štátu)
* osobitné súkromné právo (rodinné, pracovné, dedičské)

1. osobno-majetkové právo (duševné vlastníctvo, patenty)
2. súkromné právo – je založené na rovnocennosti postavenia účastníkov, nemôže si jedna strana vynútiť povinnosť
3. verejné právo – subjekty sú v nerovnocennom postavení (nadriadený/podriadený), sú tu donucovacie prostriedky (ústavné, správne právo)

Občianske právo hmotné (alebo len občianske právo) je všeobecným právnym odvetvím súkromného práva. Upravuje právo vo vzťahu k občanovi (osobné a osobnostné práva), najmä rodinné právo, vlastnícke právo, dedičské právo a záväzkové právo. Vzťahy v občianskom práve sú výsledkom slobodnej vôle.

Systém tvorený jednotlivými úpravami.

* Všeobecná časť
* Osobitná časť
  + rodinné práva
  + vecné práva
  + dedičské práva
  + záväzkové práva
  + práva duševného vlastníctva

### **6. Aký je vzťah občianskeho práva k obchodnému, rodinnému, pracovnému, medzinárodnému a súkromnému právu?**

Čo neje upravené v „lex specialis“ upravuje „lex generalis“ (občiansky zákonník) - základné princípy sú upravené v OZ, ale napríklad Zákon o rodine primárne upravuje dané vzťahy.

### **7. Čo tvorí formálne a čo materiálne pramene práva? Aký druh vzťahov upravuje Občiansky zákonník a aká je jeho systematika?**

**Formálne** = pramene práva vo formálnom zmysle slova - Ústava, nariadenie,.. – predpisy vydávané ústavnými orgánmi štátnej správy..

**Materiálne** = právna obyčaj, morálka, verejná mienka, precedens,.. všetky skutočnosti kt. prispievajú k vzniku formálnych prameňov práva, alebo ich ovplyvňujú. Nemajú písanú formu.

### **8. Aké druhy vzťahov upravuje OZ a aká je jeho systematika?**

* majetkové vzťahy
* osobné vzťahy
* osobno-majetkové vzťahy

, ktoré vznikajú medzi FO navzájom, medzi FO a PO alebo medzi FO PO a štátom, v rámci ich súkromnoprávnych vzťahov.

OZ má 9 častí :

1. všeobecné ustanovenia
2. úprava vecných práv - vlastnícke
3. –
4. – zrušené
5. –
6. zodpovednosť za škodu a za bezdôvodné obohacovanie
7. dedenie
8. záväzkové právo
9. záverečné, prechodné a zrušovacie ustanovenia

### **9. Vysvetlite pojem „dobré mravy“ a uveďte aspoň 5 ustanovení OZ, ktorá na ne odkazujú.**

Určujú hodnotovú mieru spoločnosti.

* „ultima ratio“ (the last resort- such as force)
* zabraňujú platnosti právnych úkonov, ktoré sú v súlade so zákonom (neobchádzajú zákon)

1. **§3 ods. 1** - výkon práv a povinností vyplývajúcich z občianskoprávnych vzťahov nesmie bez právneho dôvodu zasahovať do práv a oprávnených záujmov iných a nesmie byť v rozpore s dobrými mravmi
2. **§39** - absolútna neplatnosť právneho úkonu, ktorý sa prieči dobrým mravom
3. **§148 ods**. **2** – zo závažných dôvodov najmä ak ďalšie trvanie BVM odporovalo dobrým mravom môže súd na návrh niektorého z manželov toto vlastníctvo zrušiť, i za trvania manželstva
4. **§424** – za škodu zodpovedá aj ten, kto ju spôsobil úmyselným konaním proti dobrým mravom
5. **§469 ods**. **1** – vydedenie, poručiteľ môže vydediť potomka, ak mu v rozpore s dobrými mravmi neposkytol potrebnú pomoc v chorobe, starobe alebo iných závažných prípadoch
6. **§564** – ak je čas plnenia ponechaný na vôli dlžníka, určí ho súd na návrh veriteľa podľa okolností prípadu tak, aby to bolo v súlade s dobrými mravmi
7. **§630** – darca sa môže domáhať vrátenia daru, ak sa obdarovaný správa k nemu alebo členom jeho rodiny tak, že tým porušuje dobré mravy

### **10. Aký je rozdiel medzi kogentnými a dispozitívnymi právnymi normami, ktoré z týchto prevažujú v predpisoch OP?**

Podľa viazanosti subjektov obsahom právnej normy sa právne normy delia na kogentné a dispozitívne.

* **Kogentné** (kategorické) právne normy sú také, ktoré vylučujú, aby sa subjekty právneho vzťahu odchýlili od pravidla v nich uvedeného, a to ani v prípade dohody všetkých účastníkov právneho vzťahu. Nie je prípustná žiadna odchýlka od takejto právnej normy a povinnosti správania v nej uvedenej. Kogentnú normu nemôžu účastníci právneho vzťahu ani vylúčiť, či obmedziť. Najčastejšie nachádzame kogentné právne normy v trestnom práve, štátnom práve, finančnom práve, avšak nachádzajú sa aj v ostatných právnych odvetviach. Ako príklad je možné uviesť článok 103 ods. 5 Ústavy, podľa ktorého „prezident nesmie vykonávať inú platenú funkciu, povolanie alebo podnikateľskú činnosť a nesmie byť členom orgánu právnickej osoby, ktorá vykonáva podnikateľskú činnosť", alebo ustanovenie § 272 ods. 1 Obchodného zákonníka, podľa ktorého „zmluva vyžaduje pre platnosť písomnú formu iba v prípadoch ustanovených v zákone, alebo keď aspoň jedna strana pri rokovaní o uzavretí zmluvy prejaví vôľu, aby sa zmluva uzavrela v písomnej forme", tiež je vhodným príkladom ustanovenie § 39 Občianskeho zákonníka, podľa ktorého „neplatný je právny úkon, ktorý svojím obsahom alebo účelom odporuje zákonu alebo ho obchádza alebo sa prieči dobrým mravom".
* **Dispozitívne** právne normy umožňujú účastníkom odchýliť sa od právnej úpravy uvedenej v takejto právnej norme, a teda dohodou si môžu vzájomné práva a povinnosti v právnom vzťahu upraviť odlišne od právnej normy. Pokiaľ by ale účastníci neprejavili vôľu upraviť vzájomné práva a povinnosti ináč, ako v dispozitívnej právnej norme, na úpravu ich vzťahu sa bude táto norma vzťahovať. Ako príklad môžeme uviesť ustanovenie § 369 ods. 1 Obchodného zákonníka, podľa ktorého „ak je dlžník v omeškaní so splnením peňažného záväzku alebo jeho časti, je povinný platiť z nezaplatenej sumy úroky z omeškania určené v zmluve, inak o 10% vyššie, než je základná úroková sadzba Národnej banky Slovenska uplatňovaná pred prvým kalendárnym dňom kalendárneho polroka, v ktorom došlo k omeškaniu".

### **11. Kto je účastníkom OPV?**

Občianske právo je súhrn právnych noriem, upravujúci vzťah medzi FO, PO a štátom.

Upravuje vzťahy, ktoré vznikajú medzi FO navzájom, medzi FO a PO alebo medzi FO PO a štátom, v rámci ich súkromnoprávnych vzťahov.

Prvý oddiel

**Fyzické osoby**

§ 7

(1) Spôsobilosť fyzickej osoby mať práva a povinnosti vzniká narodením. Túto spôsobilosť má aj počaté dieťa, ak sa narodí živé.

(2) Smrťou táto spôsobilosť zanikne. Ak smrť nemožno preukázať predpísaným spôsobom, súd fyzickú osobu vyhlási za mŕtvu, ak zistí jej smrť inak. Za mŕtvu súd vyhlási aj nezvestnú fyzickú osobu, ak so zreteľom na všetky okolnosti možno usúdiť, že už nežije.

§ 8

(1) Spôsobilosť fyzickej osoby vlastnými právnymi úkonmi nadobúdať práva a brať na seba povinnosti (spôsobilosť na právne úkony) vzniká v plnom rozsahu plnoletosťou.

(2) Plnoletosť sa nadobúda dovŕšením osemnásteho roku. Pred dosiahnutím tohto veku sa plnoletosť nadobúda len uzavretím manželstva. Takto nadobudnutá plnoletosť sa nestráca ani zánikom manželstva ani vyhlásením manželstva za neplatné.

§ 9

Maloletí majú spôsobilosť len na také právne úkony, ktoré sú svojou povahou primerané rozumovej a vôľovej vyspelosti zodpovedajúcej ich veku.

§ 10

(1) Ak fyzická osoba pre duševnú poruchu, ktorá nie je len prechodná, nie je vôbec schopná robiť právne úkony, súd ju pozbaví spôsobilosti na právne úkony.

(2) Ak fyzická osoba pre duševnú poruchu, ktorá nie je len prechodná, alebo pre nadmerné požívanie alkoholických nápojov alebo omamných prostriedkov či jedov je schopná robiť len niektoré právne úkony, súd obmedzí jej spôsobilosť na právne úkony a rozsah obmedzenia určí v rozhodnutí.

(3) Súd pozbavenie alebo obmedzenie spôsobilosti zmení alebo zruší, ak sa zmenia alebo ak odpadnú dôvody, ktoré k nim viedli.

Ochrana osobnosti

§ 11

Fyzická osoba má právo na ochranu svojej osobnosti, najmä života a zdravia, občianskej cti a ľudskej dôstojnosti, ako aj súkromia, svojho mena a prejavov osobnej povahy.

§ 12

(1) Písomnosti osobnej povahy, podobizne, obrazové snímky a obrazové a zvukové záznamy týkajúce sa fyzickej osoby alebo jej prejavov osobnej povahy sa smú vyhotoviť alebo použiť len s jej privolením.

(2) Privolenie nie je potrebné, ak sa použijú písomnosti osobnej povahy, podobizne, obrazové snímky alebo obrazové a zvukové záznamy na úradné účely na základe zákona.

(3) Podobizne, obrazové snímky a obrazové a zvukové záznamy sa môžu bez privolenia fyzickej osoby vyhotoviť alebo použiť primeraným spôsobom tiež na vedecké a umelecké účely a pre tlačové, filmové, rozhlasové a televízne spravodajstvo. Ani také použitie však nesmie byť v rozpore s oprávnenými záujmami fyzickej osoby.

§ 13

(1) Fyzická osoba má právo najmä sa domáhať, aby sa upustilo od neoprávnených zásahov do práva na ochranu jej osobnosti, aby sa odstránili následky týchto zásahov a aby jej bolo dané primerané zadosťučinenie.

(2) Pokiaľ by sa nezdalo postačujúce zadosťučinenie podľa odseku 1 najmä preto, že bola v značnej miere znížená dôstojnosť fyzickej osoby alebo jej vážnosť v spoločnosti, má fyzická osoba tiež právo na náhradu nemajetkovej ujmy v peniazoch.

(3) Výšku náhrady podľa odseku 2 určí súd s prihliadnutím na závažnosť vzniknutej ujmy a na okolnosti, za ktorých k porušeniu práva došlo.

§ 15

Po smrti fyzickej osoby patrí uplatňovať právo na ochranu jej osobnosti manželovi a deťom, a ak ich niet, jeho rodičom.

§ 16

Kto neoprávneným zásahom do práva na ochranu osobnosti spôsobí škodu, zodpovedá za ňu podľa ustanovení tohto zákona o zodpovednosti za škodu.

Druhý oddiel

**Právnické osoby**

§ 18

(1) Spôsobilosť mať práva a povinnosti majú aj právnické osoby.

(2) Právnickými osobami sú:

a) združenia fyzických alebo právnických osôb,

b) účelové združenia majetku,

c) jednotky územnej samosprávy,

d) iné subjekty, o ktorých to ustanovuje zákon.

§ 19

(1) Na zriadenie právnickej osoby je potrebná písomná zmluva alebo zakladacia listina, pokiaľ osobitný zákon neustanovuje inak.

(2) Právnické osoby vznikajú dňom, ku ktorému sú zapísané do obchodného alebo do iného zákonom určeného registra, pokiaľ osobitný zákon neustanovuje ich vznik inak.

§ 19a

(1) Spôsobilosť právnickej osoby nadobúdať práva a povinnosti môže byť obmedzená len zákonom.

(2) Právnické osoby, ktoré sa zapisujú do obchodného alebo do iného zákonom určeného registra, môžu nadobúdať práva a povinnosti odo dňa účinnosti zápisu do tohto registra, pokiaľ osobitný zákon neustanovuje inak.

§ 19b

(1) Právnické osoby majú svoj názov, ktorý musí byť určený pri ich zriadení.

(2) Pri neoprávnenom použití názvu právnickej osoby sa možno domáhať na súde, aby sa neoprávnený užívateľ zdržal jeho užívania a odstránil závadný stav; možno sa tiež domáhať primeraného zadosťučinenia, ktoré sa môže požadovať aj v peniazoch.

(3) Odsek 2 platí primerane aj pre neoprávnený zásah do dobrej povesti právnickej osoby.

§ 19c

Sídlo právnickej osoby musí byť určené pri jej vzniku.

§ 20

(1) Právne úkony právnickej osoby vo všetkých veciach robia tí, ktorí sú na to oprávnení zmluvou o zriadení právnickej osoby, zakladacou listinou alebo zákonom (štatutárne orgány).

(2) Za právnickú osobu môžu robiť právne úkony aj iní jej pracovníci alebo členovia, pokiaľ je to určené vo vnútorných predpisoch právnickej osoby alebo je to vzhľadom na ich pracovné zaradenie obvyklé. Ak tieto osoby prekročia svoje oprávnenie, vznikajú práva a povinnosti právnickej osobe, len pokiaľ sa právny úkon týka predmetu činnosti právnickej osoby a len vtedy, ak ide o prekročenie, o ktorom druhý účastník nemohol vedieť.

§ 20a

(1) Právnická osoba sa zrušuje dohodou, uplynutím doby alebo splnením účelu, na ktorý bola zriadená, pokiaľ osobitný zákon neustanovuje inak.

(2) Právnická osoba zapísaná v obchodnom registri alebo v inom zákonom určenom registri zaniká dňom výmazu z tohto registra, pokiaľ osobitné zákony neustanovujú inak.

(3) Pred zánikom právnickej osoby sa vyžaduje jej likvidácia, pokiaľ celé jej imanie nenadobúda právny nástupca alebo osobitný zákon neustanovuje inak.

(4) Ustanovenia Obchodného zákonníka o likvidácii obchodných spoločností sa primerane použijú aj na likvidáciu inej právnickej osoby, pokiaľ z ustanovení upravujúcich tieto právnické osoby nevyplýva niečo iné.

§ 20b - § 20e

Zrušené predpisom 34/2002 Z. z. s účinnosťou od 1. 3. 2002

Záujmové združenia právnických osôb

§ 20f

Na ochranu svojich záujmov alebo na dosiahnutie iného účelu môžu právnické osoby vytvárať záujmové združenia právnických osôb (ďalej len "združenia").

§ 20g

Na založenie združenia sa vyžaduje písomná zakladateľská zmluva uzavretá zakladateľmi alebo schválenie založenia združenia na ustanovujúcej členskej schôdzi. O založení združenia na tejto schôdzi sa spíše zápisnica obsahujúca zoznam zakladajúcich členov združenia s uvedením ich mena (názvu) a bydliska (sídla) a podpisy členov. K zmluve alebo zápisnici o ustanovujúcej členskej schôdzi musia byť priložené stanovy a určenie osôb oprávnených konať v mene združenia, ktoré schvália zakladatelia alebo ustanovujúca schôdza.

§ 20h

(1) Stanovy združenia určia názov, sídlo a predmet činnosti združenia, úpravu majetkových pomerov, vznik a zánik členstva, práva a povinnosti členov, orgány združenia a vymedzenie ich pôsobnosti, spôsob zrušenia združenia a naloženie s jeho likvidačným zostatkom. Členstvo v združení možno viazať na určitý členský príspevok.

(2) Stanovy schvaľujú zakladatelia alebo ustanovujúca členská schôdza. Stanovy určia spôsob, ktorým sa stanovy menia a dopĺňajú.

§ 20i

(1) Združenie je právnickou osobou, ktorá zodpovedá svojím majetkom za nesplnenie svojich povinností.

(2) Združenie nadobúda právnu spôsobilosť zápisom do registra združení vedeného na obvodnom úrade v sídle kraja, príslušnom podľa sídla združenia. Do registra sa zapisuje názov a sídlo združenia, predmet jeho činnosti, orgány, prostredníctvom ktorých združenie koná, a mená osôb vykonávajúcich ich pôsobnosť.

(3) K návrhu na zápis do registra sa prikladá zakladateľská zmluva alebo zápisnica o ustanovujúcej členskej schôdzi spolu so stanovami. Návrh podáva osoba splnomocnená zakladateľmi alebo ustanovujúcou členskou schôdzou.

§ 20j

(1) Pred zánikom združenia sa vyžaduje likvidácia, ak imanie združenia neprechádza na právneho nástupcu.

(2) Združenie zaniká výmazom z registrácie.

§ 21

Pokiaľ je účastníkom občianskoprávnych vzťahov štát, je právnickou osobou.

Čo je právna subjektivita a čo právna spôsobilosť? Ktorý z týchto pojmov je širší?

Definujte obsah pojmu spôsobilosť na práva a povinnosti – ako vzniká a ako zaniká?

Definujte obsah pojmu spôsobilosť na právne úkony – ako vzniká a ako zaniká?

Kto je to FO? Aký je rozdieľ medzi FO a občanom?

Akým spôsobom sa preukazuje smrť FO?

Možno obmedziť osobe jej právnu subjektivitu?

Možno obmedziť osobe jej spôsobilosť na právne úkony?

Kedy možno obmedziť osobe jej spôsobilosť na právne úkony, a kedy ju možno pozbaviť spôsobilosti na právne úkony? Aké následky má právny úkon urobený osobou, ktorá je pozbavená spôsobilosti na právne úkony?

Akú spôsobilosť na právne úkony majú maloletí?

Pojem kauza – vyvoláva právne následky? Uvedte aspoň 3 kauzy zo života.

Porovnajte kauzu s právnym dôvodom.

Uvedte, čo je právny dôvod vzniku OPV.

Definujte pojem právna skutočnosť.

Aký je vzťah medzi OPH, CSP a CMP?

Rozlíste nasledujúce pojmy a ku každému z nich uvedte konkrétny príklad :

* vznik právneho vzťahu - nadobudnutie práva
* zánik právneho vzťahu - strata práva
* absolútne - relatívne nadobudnutie práva
* pôvodné a odvodené nadobudnutie práva
* prevod a prechod práva
* singulárna a univerzálna sukcesia
* sukcesor - auktor

Rozlíšte právne skutočnosti podlá 5 kritérií.

Domnienky a fikcie.

Výklad pojmov subjektívne právo, subjektívna povinnosť a nárok.

Aké sú druhy právnických osôb?

Definujte proces vzniku PO a proces jej zániku.

Aké sú pojmové znaky PO?

Kto je oprávnený konať za PO?

Kto je oprávnený konať ako zákonný zástupca maloletého?

Kedy musí mať plnomocenstvo písomnú formu?

Kedy zaniká plnomocenstvo?

Kto je to blízka osoba?

Čo je to domácnosť?

Čo je príslušenstvom pohľadávky?

Zásada „superficies solo cedit“.

Definujte pojem byt a nebytový priestor.

Podmienky poskytnutia ochrany podľa §5 OZ.

Všeobecné obmedzenia výkonu subjektívnych práv.

Svojpomoc.

Čo je to skutkové tvrdenie a čo je hodnotiaci úsudok?

Je predmetom práva na ochranu mena aj pseudonym?

Zásah do osobnostných práv.

V čom sa odlišuje právna udalosť od právneho stavu?

Aký je rozdiel medzi :

* termínom a lehotou?
* hmotnoprávnou a procesnoprávnou lehotou?
* subjektívnou a objektívnou lehotou?

Pravidlá počítania času v občianskoprávnych vzťahoch.

Zásada „vigilantibus iura scripta“.

Čo je účelom inštitútu premlčania?

Ktoré práva sa premlčujú a ktoré premlčaniu nepodliehajú?

Čo je to preklúzia?