**OBČIANSKE PRÁVO HMOTNÉ**

26.10.2019

(hod. 02)

**Obsah**

[Subjektivita 3](#_Toc23983507)

[Fyzická osoba 3](#_Toc23983508)

[Subjektivita fyzickej osoby 3](#_Toc23983509)

[Spôsobilosť fyzickej osoby na právne úkony 3](#_Toc23983510)

[Osobné (subjektívne) práva 4](#_Toc23983511)

[Právnická osoba 4](#_Toc23983512)

[Triedenie právnických osôb 5](#_Toc23983513)

[Vznik PO 6](#_Toc23983514)

[Právna subjektivita PO 6](#_Toc23983515)

[Zastúpenie 7](#_Toc23983516)

[Identifikačné znaky PO 8](#_Toc23983517)

[Vec 8](#_Toc23983518)

[Zoznam pojmov 9](#_Toc23983519)

# **Subjektivita**

## **Fyzická osoba**

Fyzická osoba je prirodzená osoba, ľudská bytosť, človek, jednotlivec, ktorej právo priznáva možnosť byť účastníkom (subjektom) právneho vzťahu prostredníctvom právnej spôsobilosti, pričom je irelevantné, či je občanom štátu pobytu

### **Subjektivita fyzickej osoby**

**Právna subjektivita** je platným právom priznaná a garantovaná možnosť byť nositeľom práv a právnych povinností, a tak byť účastníkom (subjektom) právneho vzťahu. Priznáva sa fyzickým a právnickým osobám. Rozlišuje sa jej pasívna a aktívna stránka.

* spôsobilosť mať **práva a povinnosti**, resp. byť nositeľom práv a povinností (pasívna stránka);
* spôsobilosť na **právne konanie**, resp. spôsobilosť na právne úkony (aktívna stránka), čiže vlastnými právnymi úkonmi nadobúdať práva a brať na seba povinnosti,
* **deliktuálna spôsobilosť**, t. j. niesť právnu zodpovednosť (zákonom uvedené následky) za protiprávne konanie a
* **procesná spôsobilosť**, teda spôsobilosť byť účastníkom konania a vystupovať v samotnom konaní.

**Fyzické osoby** nadobúdajú právnu subjektivitu narodením - za určitých okolností aj pred narodením v tele matky za predpokladu, že sa dieťa narodí živé, napr. určitá ochrana života, právo dediť - a strácajú ju smrťou, resp. vyhlásením za mŕtveho - v niektorých prípadoch môže trvať aj po smrti, napr. povinnosť vykonať poslednú vôľu vyjadrenú v platnom závete, právo na ochranu ľudskej dôstojnosti, autorské práva, atď.

Spôsobilosti mať práva a povinnosti nesmie byť nikto pozbavený, spôsobilosť na právne konanie môže byť obmedzená kvôli nedostatku veku a vo výnimočných prípadoch (napr. v dôsledku duševnej choroby, nadmerného požívania alkoholu či iných omamných látok) môže byť obmedzená rozhodnutím súdu aj vo vzťahu k plnoletej osobe.

### **Spôsobilosť fyzickej osoby na právne úkony**

Občan nadobúda plnoletosť po polnoci, dňom, kedy sa narodil. Pri osobách narodených 29.februára prestupného roku, je to po polnoci prvý deň po 28.

**Spôsobilosť** na právne úkony majú aj maloletí, ale je obmedzená ich rozumovou a vôľovou vyspelosťou. Ak vykoná úkon nad jej vyspelosť, je absolútne neplatný (nie je rozumovo dostatočne vyspelá posúdiť právne následky svojho konania a vôľovo nie je schopná ovládať svoje správanie). Najskôr sa preskúma objektívne hľadisko veku, potom až subjektívna stránka.

Maloletý má spôsobilosť napr. vyhlásiť otcovstvo, spísať závet vo forme notárskej zápisnice...

**Deliktuálna spôsobilosť** – zodpovednosť za spôsobenú škodu spôsobenú konaním, vzniká postupne, od 12 rokov, od 18 v plnej miere.

**Obmedzenie spôsobilosti** na právne úkony – ak fyzická osoba trpí psychickou poruchou, nadmerným používaním omamných látok, alkoholu... a je schopná konať len niektoré právne úkony, súd jej obmedzí spôsobilosti na právne úkony. (pozitívne – ktoré môže, alebo negatívne – ktoré nemôže)

**Pozbavenie spôsobilosti** – ak fyzická osoba trpí dlhodobo psychickou poruchou alebo nie je schopná konať žiadne právne úkony, súd ju pozbaví spôsobilosti na právne úkony.

### **Osobné (subjektívne) práva**

* subjekt iba FO
* objekt napr. život, zdravie, občianska česť, ľudská dôstojnosť..
* zasiahnuť môže iba štát, na základe zákona
* nepremlčateľné
* neprevoditeľné
* zanikajú smrťou
* majú byť chránené
* ochrana pred „difamujúcimi“ zásahmi do ľudskej dôstojnosti a občianskej cti
* ochrana mena
* nárok na náhradu škody

Napr. pred vykonaním lekárskeho zákroku býva potrebný informovaný súhlas.

**Negatórna žaloba** – stále pretrvávajúci zásah do osobných práv

**Reštitučná žaloba** – odstránenie následku

## **Právnická osoba**

Občiansky zákonník ju celkom nedefinuje, je to organizácia osôb alebo majetku, ktorá vzniká za nejakým účelom, a **právo jej priznáva vlastnú právnu subjektivitu.** Je nezávislá od právnej subjektivity jej členov. Koná pomocou štatutárnych orgánov, konajú v mene spoločnosti, ale majú aj vlastnú právnu subjektivitu a môžu konať aj sami za seba. Majetok právnickej osoby je nezávislý od majetku jej členov.

**Pojmové znaky právnických osôb** :

Podľa platného Občianskeho zákonníka rozlišujeme nasledovné pojmové znaky alebo vymedzenie právnických osôb :

* Vlastná právna subjektivita
* Personálny alebo majetkový substrát
* Organizácia
* Účelové určenie

### **Triedenie právnických osôb :**

Podľa Občianskeho zákonníka Občiansky zákonník sa snaží zachytiť pomerne rozsiahlu pluralitu právnických osôb, ktoré majú v podmienkach fungujúcej trhovej ekonomiky svoje miesto a opodstatnenie. Právnické osoby sa podľa § 18 odseku 2 rozdeľujú na :

* Združenia fyzických alebo právnických osôb
* Účelové združenia majetku
* Jednotky územnej samosprávy
* Iné subjekty, o ktorých to ustanovuje zákon

#### **1. Združenia fyzických alebo právnických osôb :**

Združenia fyzických alebo právnických osôb patria medzi najčastejšie sa vyskytujúce organizačno - právne formy právnických osôb. Patria sem najmä:

* **obchodné** **spoločnosti** a **družstvá**
* spoločné podniky
* **politické** strany a hnutia
* **cirkevné** a náboženské združenia
* občianske združenia a iné združenia
* záujmové združenia právnických osôb

Právne formy obchodných spoločností a družstiev upravuje Obchodný zákonník v §56-260. Pre právnu úpravu spoločného podniku platilo, že do času premeny na obchodnú spoločnosť alebo družstvo sa na ňu vzťahovali právne predpisy a to hlavne Hospodársky zákonník. Problematiku politických strán a hnutí upravuje zákon č. 424/1991 Zb o združovaní v politických stranách a hnutiach podľa ktorého sú tieto definované ako právnické osoby. Podobne problematiku cirkví a náboženských spoločností upravuje zákon č. 308/1991 Zb o slobode náboženskej viery a o postavení cirkví a náboženských spoločností. Cirkvi a náboženské spoločnosti sú dobrovoľnými združeniami osôb, ktoré spĺňajú definíciu právnických osôb. Čo sa týka občianskych a iných združení pojednáva o nich takisto osobitný zákon. Inými združeniami sú tu chápané najmä stavovské samosprávne organizácie /komory/ združujúce lekárov, advokátov, komerčných právnikov, audítorov... Organizačno - právne formy týchto právnických osôb sa riadia zákonom č. 83/1990 Zb o združovaní občanov v znení 9 neskorších predpisov. Záujmové združenie právnických osôb upravuje Občiansky zákonník v usanovení § 20 f.

#### **2. Účelové združenia majetku :**

Do tejto skupiny právnických osôb zaraďujeme najmä **nadácie** a **fondy** podľa Občianskeho zákonníka. Nadácie rsp. fondy sa od korporácií /spoločností/ odlišujú tým, že ich právna subjektivita spočíva v súbore majetku vymedzenom prejavom vôle zriaďovateľa na určitý, obvykle dlhodobý, všeobecne prospešný cieľ. Tu treba podotknúť, že od vyššie uvedených fondov zriaďovaných na prospešné ciele, treba odlišovať investičné fondy / zákon č.248/1992 Zb o investičných spoločnostiach a investičných fondoch v znení neskorších predpisov, ktoré zhromažďujú peňažné prostriedky právnických a fyzických osôb za účelom ich použitia na účasti na podnikaní, pričom investičný fond môže mať iba formu akciovej spoločnosti.

#### **3. Jednotky územnej samosprávy :**

Zákon SNR č. 369/1990 Zb o obecnom zriadení v znení neskorších predpisov v danej problematike charakterizuje obec ako samostatný právny subjekt. Obec má vlastný majetok, vytvára si vlastné finančné zdroje s ktorými hospodári a má svoju vlastnú majetkovú zodpovednosť vyplývajúcu z týchto vzťahov. Postavenie niektorých miest a ich častí upravujú osobitné zákony na ktoré sa tieto vzťahujú. / napr. Zákon SNR č. 377/1990 Zb o hlavnom meste SR Bratislave v znení neskorších predpisov /.

#### **4. Iné subjekty o ktorých to ustanovuje zákon :**

Inými subjektami, o ktorých to ustanovuje zákon, môžu byť rozmanité organizačno - právne formy právnických osôb. Patria sem štátne podniky, banky a sporiteľne, ak sú zriadené ako štátne peňažné ústavy, obecné podniky zakladané obcami, rozpočtové a príspevkové organizácie zriaďované ústrednými orgánmi štátnej správy republiky alebo obcami, družstevné podniky, podniky a hospodárske zariadenia Občianskych združení, poisťovne, ak sú zriadené ako štátne podniky a pod. Do tejto skupiny patrí napr. celý rad právnických osôb zriadených osobitnými zákonmi. / napr. verejnoprávna televízia a verejnoprávny rozhlas /.

### **Vznik PO**

Rozdeľuje sa vznik a zriadenie PO. Zakladá sa buď zakladateľskou listinou (1 člen) alebo zmluvou (2+ členovia). Vzniká dňom zapísania do príslušného registra.

Právnická osoba vzniká za nejakým účelom – organizovanie osôb alebo majetku (podnikanie, verejno-prospešný účel..), každá PO združuje osoby. Má personálny alebo majetkový substrát, teda záleží, či je základom majetok alebo osoby (nadácia..)

### **Právna subjektivita PO**

Právnu subjektivitu získavajú v zásade vznikom, vzniká zápisom do registra (nie len do obchodného), alebo rozhodnutím štátneho orgánu (alebo zo zákona).

Právna subjektivita právnických osôb sa chápe ako celok - spôsobilosť mať práva a povinnosti splýva so spôsobilosťou na právne úkony, začína ich vznikom a končí zánikom. Právnické osoby majú právnu subjektivitu vymedzenú, závisí od toho, aké konkrétne úlohy plní a aké má ciele. Ide len o také oprávnenia a právne povinnosti, ktoré sú nevyhnutné na zabezpečenie jej sledovaných úloh a cieľov (právnická osoba nemá právnu spôsobilosť napr. v oblasti rodinného práva, uzatvoriť manželstvo, pretože ono nie je nevyhnutné pre plnenie jej úloh a cieľov). Právne úkony v mene právnickej osoby vykonávajú jej jednotlivé orgány.

### **Zastúpenie**

Konanie na účet zastúpeného, vyplývajú práva a povinnosti priamo zastúpenému, medzi zástupcom a 3 osobou sa vzťahy nepričítavajú.

* **priame** **zastúpenie**
  + princíp reprezentácie (v mene zastúpeného), princíp publicity (je známe že koná zástupca), princíp abstrakcie (konanie zástupcu je nezávislé od interných vzťahov zastúpeného a zástupcu)
  + zástupcom môže byť FO alebo PO, ktorá má spôsobilosť na právny úkon na ktorý má byť splnomocnená, pokiaľ jej záujmy nie sú v rozpore so záujmami zastúpeného (nestačí, že rozpor hrozí, musí naozaj existovať)
  + zástupca musí konať osobne, ďalšieho zástupcu si môže zvoliť len vtedy, keď to vyplýva zo zákona alebo je to dohodnuté v splnomocnení
  + priamo zo zákona vzniká v prípade maloletých, u osôb, kde je vážny dôvod (choroba, na základe rozhodnutia sôdu), alebo v prípade osôb, ktorých pobyt nie je známy
* **nepriame zastúpenie**

#### **Plná moc**

Dohoda o plnomocenstve != plná moc (jednostranný právny úkon, splnomocniteľ vystaví plnú moc)

**Obsahové náležitosti plnomocenstva** :

* meno a priezvisko, dátum narodenia alebo rodné číslo, bydlisko splnomocniteľa aj splnomocnenca
* presné vymedzenie účelu a rozsahu plnej moci
* dátum vyhotovenia splnomocnenia
* vlastnoručný podpis splnomocniteľa (niekedy úradne overený)
* vyjadrenie súhlasu splnomocnenca so splnomocnením

**Typy plnej moci** :

* generálna plná moc, bez určenia na aký úkon splnomocňuje
* individuálna plná moc
* špeciálna plná moc

* časovo neobmedzené
* časovo obmedzené

**Plná moc zaniká vždy, ak:**

* sú vykonaná právne rokovania, pre ktoré bola udelená
* splnomocnenec plnú moc vypovie
* splnomocniteľ plnú moc odvolá alebo
* splnomocnenec alebo zastúpený zomrie alebo zanikne (ak bolo dohodnuté niečo iné)

Ak by zastúpený plnú moc odvolal, tak za neho splnomocnenec môže stále platne konať, kým sa o tomto odvolaní nedozvie a ak o tom nevie ani tretia osoba voči ktorej za splnomocniteľa koná.

### **Identifikačné znaky PO**

Každá PO má identifikačné znaky, ktoré ju odlišujú od iných PO:

* názov, obchodné meno (už pri založení)
* predmet činnosti, spoločnosť môže vykonávať len tú činnosť, ktorú má zapísanú v registri
* sídlo, adresa zapísaná v obchodnom registri, môže mať iba jedno, ale nemusí tam vykonávať predmet podnikania
* v mene právnickej osoby koná konateľ, štatutárny orgán, alebo ten, komu to vyplýva zo zákona (pracovného zaradenia zamestnanca...) alebo niekto splnomocnený v rozsahu splnomocnenia – takéto konanie priamo vytvára právne účinky

**Živnosti**:

* voľné
* viazané

# **Vec**

Aby bola súčasťou občiansko-právnych vzťahov musí byť ovládateľná a slúžiť potrebám ľudí. Delia sa na hnuteľné a nehnuteľné (nehnuteľné strácajú význam oddelením od pevného základu, menia charakter).

* spotrebiteľné
* nespotrebiteľné
* opotrebiteľne

**Súčasť veci** – patrí vlastníkovi hlavnej veci, nemôže byť oddelená bez toho, aby hlavná vec stratila význam. Sleduje právny osud hlavnej veci.

Stavba nie je súčasťou pozemku, ani vodné toky ani podzemné vody.

**Príslušenstvo veci** – patria vlastníkovi veci, ale nie je spojené s vecou tak ako súčasť veci, nesleduje právny osud hlavnej veci, jeho odobratie hlavnú vec neznehodnotí.

# **Zoznam pojmov**

A

absolútne neplatný úkon 3

D

deliktuálna spôsobilosť 3

dohoda o plnomocenstve 7

G

generálna plná moc 7

I

individuálna plná moc 7

J

jednotky územnej samosprávy 5

M

majetkový substrát 6

N

negatórna žaloba 4

nepriame zastúpenie 7

O

obmedzenie spôsobilosti 4

obsahové náležitosti plnomocenstva 7

P

personálny substrát 6

plná moc 7

pozbavenie spôsobilosti 4

právna subjektivita 3

právny osud hlavnej veci 8

priame zastúpenie 7

princíp abstrakcie 7

princíp publicity 7

princíp reprezentácie 7

príslušenstvo veci 8

procesná spôsobilosť 3

R

relatívne neplatný právny úkon 3

reštitučná žaloba 4

S

súčasť veci 8

Š

špeciálna plná moc 7

U

účelové združenia majetku 5

Z

zakladateľská listina 6

združenia fyzických alebo právnických osôb 5