**OBČIANSKE PRÁVO HMOTNÉ 1**

**Otázky na predbežnú skúšku**

**Téma č.1, strana č.4:**

1. **Aký je rozdiel medzi verejným a súkromným právom, aké sú ich základné zásady?**

**Verejné právo** zabezpečuje ochranu celospoločenských záujmov, **súkromnoprávne normy** na záujem jednotlivcov

Vo **verejnoprávnych vzťahoch** platí zásada nadradenosti a podriadenosti subjektov, v **súkromnom práve** platí zásada rovnosti účastníkov právnych vzťahov

Vo **verejnoprávnych predpisoch** prevládajú kogentné normy, **súkromné právo** je tvorené prevažne (nie výlučne) dispozitívnymi normami V **súkromnom práve** platí zásadaVšetko je dovolené, čo nie je zakázané **–** čl. 2 ods. 3 Ústava SR – *„Každý môže konať, čo nie je zákonom zakázané, a nikoho nemožno nútiť, aby konal niečo, čo zákon neukladá.“***Vo verejnom práve** je náprotivkom tejto zásady uplatňovaná zásada Všetko je zakázané, čo nie je dovolené - podľa čl. 2 ods. 2 Ústavy SR – *„Štátne orgány môžu konať iba na základe ústavy, v jej medziach a v rozsahu a spôsobom, ktorý ustanoví zákon.“*

Verejné právo **–** subjekty sú nerovnocenné, nadriadenosť a podriadenosť, je charakteristické donucovacími prostriedkami - najčastejšie štátom.

Súkromné právo – právo založené na rovnosti, subjekty majú rovnocenné postavenie

Zásady súkromného práva:

1. **Zásada rovnosti účastníkov-** rovnaké práva a povinnosti, žiadny z účastníkov si nemôže vynútiť plnenie od ostatných účastníkov

* Žiadny zo subjektov nemá výhodnejšie postavenie
* Žiadny zo subjektov nemôže inému nanútiť povinnosť
* Žiadny z účastníkov nemôže vynútiť plnenie od druhého

Výnimky- napr.: pracovné právo –zamestnane vs zamestnávateľ,

spotrebiteľské právo

* ÚS ČR 2877/2010

1. **Zásada autonómie vôle a zmluvnej dohody** – oprávnenie subjektov súkromnoprávnych vzťahov samostatne rozhodovať o svojom právnom postavení.

**Autonómia vôle sa prejavuje ako**:

vlastnícka sloboda – čl. 17 Ústava – každý má možnosť vlastniť majetok, čl. 20- nikomu nemožno majetok odňať zmluvná sloboda – zmluvné typy v OZ , prípadne možnosť zvoliť iný typ podľa § 491 ods. 1 OZ - zahŕňa slobodu rozhodovania o vstupe do právneho vzťahu, slobodu výberu právneho úkonu, konkrétneho zmluvného typu, výberu osoby spolukontrahenta (kontrahent – osoba uzatvárajúca zmluvu) a slobodu určenia obsahu právneho úkonu, obsah zmluvy. - sloboda tvorby – sloboda rozvoja osobnosti a tvorivej duševnej činnosti človeka

1. **Všetko je dovolené, čo nie je zakázané –** čl. 2 ods. 3 Ústava SR – *„Každý môže konať, čo nie je zákonom zakázané, a nikoho nemožno nútiť, aby konal niečo, čo zákon neukladá.“*

Vo verejnom práve je náprotivkom tejto zásady uplatňovaná zásada **Všetko je zakázané, čo nie je dovolené** - podľa čl. 2 ods. 2 Ústavy SR – *„Štátne orgány môžu konať iba na základe ústavy, v jej medziach a v rozsahu a spôsobom, ktorý ustanoví zákon.“*

1. **Zásada ekvity** – ide o realizáciu práva v spojitosti s ďalšími mimoprávnymi pravidlami – dobré mravy, zásady potivého obchodného styku, obchodné zvyklosti Príklad: Neopomenuteľný dedič (môže byť iba potomok) – vždy dedí, ak je vydedenie platné, tak nededí. Ak by bol závetom neurčený, tak by aj tak dedil.
2. **Zásada zákazu zneužitia –** je jedným z osobných prejavov ekvity - výkon subjektívnych práv a povinností nesmie bez právneho zasahovať do práv a oprávnených záujmov iných subjektov a nesmie byť v rozpore s dobrými mravmi

**-** ide o ohraničenie takého správania nositeľa subjektívneho práva, ktoré je právom dovolené a smeruje k výsledku sledovanému objektívnym právom, od nedovoleného správania subjektu a k ustanoveniu právnych následkov pre osobu pokračujúcu pri realizácii subjektívnych práv hranice dovoleného.

1. **Zásada prevencie** - § 3 ods. 2 OZ – *„Fyzické a právnické osoby, štátne orgány a orgány miestnej samosprávy dbajú na to, aby nedochádzalo k ohrozovaniu a porušovaniu práv z občianskoprávnych vzťahov a aby sa prípadné rozpory medzi účastníkmi odstránili predovšetkým ich dohodou.“*- preventívne právne normy, aby si účastníci plnili to, čo majú- vieme, že sú sankcie za porušovanie právnych noriem
2. **Zásada ochrany slabšieho subjektu**
3. **Zásada istoty a stability v súkromnoprávnych vzťahoch –** požiadavka ochrany účastníkov súkromnoprávnych vzťahov - tvoria ju tieto subzásady: zásada nedotknuteľnosti vlastníctva – ochrana vlastníckeho práva pred neoprávnenými zásahmi zásada pactasuntservanda – zásada dodržiavania zmluvy zásada neminemlaedere – zásada nikomu neškodiť zásada ochrany dobrej viery – správanie účastníka právneho vzťahu založené na vernosti k zmluve a presvedčenie o zachovaní vernosti aj druhou stranou zásada zákazu spätnej účinnosti (retroaktivity) zákona – zachovanie existujúcich právnych vzťahov aj po zmene ich právnej úpravy
4. **Aký je rozdiel medzi právnym princípom a právnou zásadou?**

**Právna zásada –** pravidlo väčšieho rozsahu, je uzákonené, obsahuje princípy**Právny princíp**Sem môžeme uviesť právne zásady súkromného práva uvedené vyššie.

1. **Uveďte aspoň tri odvetvia verejného práva a tri súkromného práva.**

Súkromné právo – obchodné právo, právo cenných papierov, právo duševného vlastníctva Verejné právo – ústavné právo, správne právo, finančné právo

1. **Vysvetlite pojem „subjektívne právo“ a „objektívne právo“.**

**Subjektívne právo –**je právom zaručené správanie sa subjektov práva, ktorému zodpovedá povinnosť druhého subjektu toto správanie rešpektovať

* má reálny charakter
* je objektívnym právo zaručené oprávnenie subjektu aktívne uplatňovať svoje práva a to aj prostredníctvom súdnej ochrany
* patrí subjektom – FO, PO, štát
* 3 zložky subjektívneho práva:

1. Právo správať sa určitým spôsobom
2. Právo vyžadovať správanie od druhého
3. Právo vyžadovať ochranu od štátu

Patrí sem právo na život, vzdelanie, patrí každému

**Objektívne právo -**pravidlá správania sa. Patria sem právne normy tvorené štátom a sú štátom aj vynútiteľné.

1. **Čo je občianske právo a čo tvorí jeho systém?**

Občianske právo predstavuje právne odvetvie, ktoré všeobecne upravuje majetkové a s nimi súvisiace osobné, osobnostné a osobnomajetkové vzťahy.

Osobnostné vzťahy vznikajú v súvislosti s ochranou určitých aspektov ľudskej osobnosti.

Občianske právo hmotné patrí do subsystému súkromného práva a označuje sa ako **všeobecné súkromné právo.**

Predmet právnej úpravy občianskeho hmotného práva predstavuje právna regulácia pomerov nanajvýš privátnej povahy a to: Majetkových právnych vzťahov – vzťahov, ktoré sa týkajú majetku a majetkových hodnôt (napr. vlastnícke právo).

Osobnostných a osobných právnych vzťahov – vzťahov vznikajúcich v súvislosti s ochranou osobnosti človeka a jednotlivých jej hodnôt (napr. ochrana života a zdravia, mena, súkromia a.t.ď.)

Osobnomajetkových právnych vzťahov – vzťahov súvisiacich s výsledkami tvorivej duševnej činnosti ako nehmotnými statkami (napr. autorské diela, vynálezy apod.)**Systém OPH:**

OPH sa vnútorne člení na:

Všeobecná časť - normy generálnej povahy, t.j. normy spoločné pre všetky časti všeobecného súkromného práva, ide najmä o úpravu právnej subjektivity, právnych úkonov, počítania času apod.

Vecné právo – upravuje absolútne panstvo nad vecou v podobe vlastníckeho práva a vecné práva k cudzej veci, t.j. záložné právo, zádržné právo a práva zodpovedajúce vecným bremenám.

Záväzkové právo – zmluvné záväzkové právo (záväzky zo zmlúv) a mimozmluvné záväzkové právo (záväzky z porušenia činnosti, napr. záväzky zo zodpovednosti za škodu)

Dedičské právo – prechod určitých práv a povinností v dôsledku smrti na právnych nástupcov

Právo k nehmotným statkom – všeobecné osobnostné právo (právo na ochranu osobnosti) a osobitné osobnostné práva ( právo k autorským dielam, k vynálezom, k dizajnom)

Rodinné právo – právne vzťahy medzi manželmi, medzi rodičmi a deťmi, a vzťahy náhradnej osobnej starostlivosti

1. **Aký je vzťah občianskeho práva k obchodnému právu, rodinnému právu, pracovnému právu, medzinárodnému právu súkromnému?**

Obchodné právo:

V rámci súkromného práva má najväčší význam vzťah občianskeho a obchodného práva. Citované ustanovenia Obchodného zákonníka výslovne uvádza, že ak niektoré otázky nemožno riešiť podľa Obchodného zákonníka, treba ich riešiť podľa predpisov občianskeho práva. Tým je zreteľne vyjadrená zásada subsidiarity občianskoprávnej úprav k úprave obchodnoprávnej.

Pracovné právo:

Vzťah občianskeho práva a pracovného práva je podmienené tým, že značná časť pracovného práva v systéme trhového hospodárstva patrí do sféry súkromného práva.

Rodinné právo:

Pre vzťah občianskeho práva a rodinného práva návrat k dualizmu súkromného a verejného práva znamená, že rodinné právo tvorí súčasť občianskeho práva. Aj keď sa zohľadnia určité osobitosti rodinného práva, je nepochybné, že osobné a majetkové vzťahy v manželstve a rodine sú mnohorakými väzbami úzko prepojené so všeobecnými súkromnoprávnymi vzťahmi.

Medzinárodné právo súkromné:

Vzťah občianskeho práva k medzinárodnému právu súkromnému, je daný tým, že medzinárodné súkromné právo ako tzv. kolízne právo ustanovuje, ktorým právnym poriadkom sa spravujú súkromnoprávne vzťahy s cudzím, t.j. medzinárodným prvkom.

OZ – lex generalis

Ostatné zákony (Zákon o rodine, Obchodný zákonník, apod.) – lex specialis

Platí, že, keď niečo nenájdeme v lex specialis, hľadáme v lex generalis.

1. **Aký je vzťah medzi občianskym právom hmotným a občianskym právom procesným?**

**OPH úzko súvisí s OPP**, ktorých vzťah sa často označuje ako vzťah obsahu a formy v tom zmysle, že prostriedkami a formami OPP sa zabezpečuje realizácia OPH.

1. **Čo tvorí formálne a čo materiálne pramene práva?**

Formálne pramene práva**–**právne normy upravujúcespoločenské vzťahy, ktoré tvoria predmet občianskeho práva. Keďže v SR platí výlučne písané právo, tieto právne predpisy sú výsledkom normotvornej činnosti štátu a sú vyjadrené v právnych predpisoch.

**-** základným prameňom občianskeho práva vo formálnom zmysle je predovšetkým Ústava SR

**-** zákony,vyhláška, apod.

Materiálne pramene práva **–**skutočnosti, z ktorých objektívne právo vzniká, t.j. všetky kultúrne, spoločenské, politické, ekonomické, hospodárske a iné podmienky života spoločnosti, ktoré ovplyvňujú tvorbu a obsah občianskoprávnych noriem.

- všetky skutočnosti, ktoré ovplyvňujú formálne pramene práva

- zvyk, obyčaj, verejná mienka, apod.

- nemajú písomnú formu

1. **Aké druhy vzťahov upravuje Občiansky zákonník , aká je jeho systematika?**

Majetkové, osobné, osobnomajetkové

FO+FO, FO+PO, FO+štát v rámci súkromnoprávnych vzťahov

**Systematika OZ:**

1.časť: §1 - §122 – všeobecné ustanovenia – obsahuje normy občianskoprávnych vzťahoch a ich obrane, o účastníkoch občianskoprávnych vzťahov, o zastúpení, o právnych úkonoch, vrátane spotrebiteľských zmlúv , o premlčaní a napokon sú tu vymedzené niektoré pojmy.

2. časť: § 123 - §151 – úprava vecných práv – vlastnícke, záložné právo – upravuje vlastnícke právo a držbu vrátane ich ochrany, nadobúdanie vlastníckeho práva i spoluvlastníctva. Do tejto úpravy patrí aj vlastníctvo bytových a nebytových priestorov, ktoré je upravené mimo OZ v osobitnom zákone. V tejto časti sú upravené aj vecné práva k cudzím veciam, a to záložné právo, vecné bremená a zádržné právo.

3, 4, 5. časť boli v roku 1992 zrušené

6. časť: § 415 - § 459 – bezdôvodné obohatenie, zodpovednosť za škodu –Úprave zodpovednosti za škodu predchádzajú ustanovenia o prevencii. Medzi osobitné prípady zodpovednosti za škodu je zaradená zodpovednosť za škodu spôsobenú pri výkone verejnej moci, ktorej konkrétnu úpravu obsahuje osobitný zákon ako aj zodpovednosť za škodu spôsobenú vadným výrobkom.

7. časť: § 460 - § 487 – dedičské právo – obsahuje otázky nadobúdania dedičstva, dedenie zo zákona a zo závetu, potvrdenie dedičstva, vysporiadanie dedičov a ochrana oprávneného dediča.

8. časť: § 488 - § 852 – záväzkové právo – najrozsiahlejšia časť. Člení sa na všeobecné ustanovenia a ustanovenia o jednotlivých typoch právnych úkonov, najmä zmlúv.

9. časť: záverečné, prechodné ustanovenia – sem patria aj zrušovacie ustanovenia

Základné zmluvy – darovacia zmluva, poistná zmluva, kúpna zmluva – pri Obchodnom zákonníku pri podnikateľskej, OZ – FO- nesúvisia s podnikaním

1. **Vysvetlite pojem „dobré mravy“ a uveďte aspoň 5 ustanovení OZ, ktoré na ne odkazujú.**

Dobré mravy– súbor nepísaných významných spoločenských a mravných pravidiel, ktoré sú v spoločnosti v danom mieste a v danom čase uznávané. -určujú hodnotovú mieru spoločnosti

**5 ustanovení:**

**§ 3 ods. 1 –** *„výkon práv a povinností vyplývajúcich z občianskoprávnych vzťahov nesmie bez právneho dôvodu zasahovať do práv a oprávnených záujmov iných a nesmie byť v rozpore s dobrými mravmi“*

**§ 39 –** *„neplatný je právny úkon, ktorý svojím obsahom alebo účelom odporuje zákonu alebo ho obchádza alebo sa prieči dobrým mravom“*

**§ 148 ods.2 –** *„Zo závažných dôvodov, najmä ak by ďalšie trvanie bezpodielového spoluvlastníctva odporovalo dobrým mravom, môže súd na návrh niektorého z manželov toto spoluvlastníctvo zrušiť i za trvania manželstva.“*

**§ 424 –** *„za škodu zodpovedá aj ten, kto ju spôsobil úmyselným konaním proti dobrým mravom.“*

**§ 469a ods.1-** *„poručiteľ môže vydediť potomka, ak:*

*a)v rozpore s dobrými mravmi neposkytol poručiteľovi potrebnú pomoc v chorobe, v starobe alebo v iných závažných prípadoch*

**§ 564 –** *„Ak je čas plnenia ponechaný na vôli dlžníka, určí ho na návrh veriteľa súd podľa okolností prípadu tak, aby to bolo v súlade s dobrými mravmi.“*

**§ 630 –** *„Darca sa môže domáhať vrátenia daru, ak sa obdarovaný správa k nemu alebo členom jeho rodiny tak, že tým hrubo porušuje dobré mravy.“*

1. **Aký je rozdiel medzi kogentnými a dispozitívnymi právnymi normami a ktoré z týchto noriem prevažujú v predpisoch OP?**

Kogentné právne normy – záväzné, nedá sa odchýliť od nej.

Kogentné normy vyjadrujú zvýšený dôraz na verejný záujem na určitom správaní subjektov OPV, čo sa prejavuje v absolútnych zákazoch, či príkazoch, ktoré nemôžu subjekty prejavom svojej vôle platne obmedziť alebo vylúčiť.

Príklad: pracovné právo – dĺžka skúšobnej doby

Dispozitívne právne normy – záväzné, môžu sa od nich zmluvné strany odchýliť. Dispozitívne normy sú také ustanovenia zákona, od ktorých sa účastníci OPV súhlasným prejavom vôle môžu odchýliť. To znamená, že majú podpornú povahu, a teda záväzne sa používajú len v prípadoch, ak sa účastníci nedohodli inak.

Príklad: pracovné právo – pracovný čas

Dovolenka je kombináciou aj kogentnej aj dispozitívnej.

V predpisoch OP prevažujú dispozitívne právne normy.

**Téma č.2, Strana č.15:**

1. **Definujte pojmy „subjektívne právo“, „objektívne právo“, „subjektívna povinnosť“ a „nárok“.**

**Subjektívne právo -** oprávnenie /povinnosť priznané právnym poriadkom subjektu súkromného práva správať sa určitým spôsobom a požadovať od objektívneho práva ochranu tohto správania

- Právo na život, vzdelanie, patrí každému

* **Absolútne subjektívne právo (ergaomnes)**
* **Relatívne subjektívne právo (interpartes)**

**Objektívne právo –**právne normy tvorené štátom a sú štátom aj vynútiteľné

- Pravidlá správania sa

**Subjektívna povinnosť Nárok -** je vynútiteľná časť subjektívneho práva, smeruje vždy ku konkrétnej osobe

- oprávnenie subjektu domôcť sa svojho subjektívneho práva uplatnením donucovacej moci štátneho orgánu: súd (§4 – *„proti tomu, kto právo ohrozí alebo poruší, možno sa domáhať ochrany u orgánu, ktorý je na to povolaný. Ak nie je v zákone ustanovené niečo iné, je týmto orgánom súd.“*),

obec (§5 – *„ak došlo k zrejmému zásahu do pokojného stavu, možno sa domáhať ochrany na obci. Obec môže predbežne zásah zakázať alebo uložiť, aby bol obnovený predošlý stav. Tým nie je dotknuté právo domáhať sa ochrany na súde.“*)

- vzniká tým, že nejaké subjektívne právo vlastníme

1. **Aký je vzťah medzi subjektívnym právom a nárokom?**

**Subjektívne právo –**oprávnenie /povinnosť priznané právnym poriadkom subjektu súkromného práva správať sa určitým spôsobom a požadovať od objektívneho práva ochranu tohto správania

* Právo na život, vzdelanie, patrí každému
* **Absolútne subjektívne právo (ergaomnes)**
* **Relatívne subjektívne právo (interpartes)**

**Nárok –** oprávnenie subjektu domôcť sa svojho subjektívneho práva uplatnením donucovacej moci štátneho orgánu – súd (§4 – *„proti tomu, kto právo ohrozí alebo poruší, možno sa domáhať ochrany u orgánu, ktorý je na to povolaný. Ak nie je v zákone ustanovené niečo iné, je týmto orgánom súd.“*),

obec (§5 – *„ak došlo k zrejmému zásahu do pokojného stavu, možno sa domáhať ochrany na obci. Obec môže predbežne zásah zakázať alebo uložiť, aby bol obnovený predošlý stav. Tým nie je dotknuté právo domáhať sa ochrany na súde.“*)

* Vzniká tým, že nejaké subjektívne právo vlastníme
* Príklad: dielo – náš nárok – aby sa dielo vytvorilo, tak ako sme sa dohodli, od tvorcu -na finančnom plnení

**Subjektívne právo a nárok:**

SP – oprávnenie nositeľa subjektívnych práv domáhať sa svojho práva voči povinnému subjektu uplatnením donútenia na štátnom orgáne- spočíva v dani niečoho (dare), konaní (facere), opomenutie (omitere), strpieť (pati)Nárok- je vynútiteľná časť subjektívneho práva, smeruje vždy ku konkrétnej osobe

1. **Kto je účastníkom občianskoprávnych vzťahov?**

**OPV** sú právne vzťahy, predmetom ktorých sú spoločenské vzťahy regulované občianskoprávnymi normami.

**Druhmi OPV sú:**

Majetkové vzťahy – vzťahov, ktoré sa týkajú majetku a majetkových hodnôt (napr. vlastnícke právo).

Osobnostné a osobnévzťahy – vzťahov vznikajúcich v súvislosti s ochranou osobnosti človeka a jednotlivých jej hodnôt (napr. ochrana života a zdravia, mena, súkromia a.t.ď.)

Osobnomajetkové vzťahy– vzťahov súvisiacich s výsledkami tvorivej duševnej činnosti ako nehmotnými statkami (napr. autorské diela, vynálezy apod.)

FO+FO, FO+PO, FO+štát v rámci súkromnoprávnych vzťahov

**OPV** vznikajú na účely uspokojovania ľudských potrieb a realizácie subjektívnych práv a povinností.

1. **Čo je právna subjektivita a čo právna spôsobilosť? Ktorý z týchto pojmov je širší?**

Právna subjektivita - je mať práva a povinnosti

- spôsobilosť na práva a povinnosti

- vzniká narodením + čl. 15 Ústavy – nascitur (pred narodením, za predpokladu, že sa narodí živé)

- sme subjekt, že sme FO, že máme základné práva

- FO má spôsobilosť mať práva, nadobúdať ich bez pričínenia

Právna spôsobilosť – vyžaduje nejaký úkon, nadobúda sa dovŕšením 18. roku, manželstvom, sobášom od 16 rokov.

1. **Definujte obsah pojmu spôsobilosť na práva a povinnosti. Ako vzniká a zaniká?**

**Spôsobilosť na práva a povinnosti (právna subjektivita) –** pre fyzickú a osobu a právnickú osobu znamená jej spôsobilosť byť subjektom práva, t.j. mať v medziach právneho poriadku práva a povinnosti. Právnu spôsobilosť majú všetky fyzické a právnické osoby.

Je nevyhnutným predpokladom vzniku práv a povinností a ich realizácie. Túto spôsobilosť majú všetky FO, je s nimi neoddeliteľne spojená po celý čas ich existencie a nemá na ňu vplyv ani vek, ani zdravotný stav, ani akákoľvek skutočnosť. Patrí k základným ľudský právam.

**Vznik a zánik:**

Pri PO sa časovo zhoduje so vznikom a zánikom spôsobilosti na právne úkony (napr.: pre vznik obchodných spoločností sa vyžaduje zápis do registra (môže byť obchodný register, register nadácií apod.), ten založí PO jednak spôsobilosť na práva a povinnosti, t.j. právnu subjektivitu a zároveň spôsobilosti na právne úkony.)

V prípade vzniku PO na základe zákona alebo rozhodnutím príslušného orgánu nadobúdajú PO právnu subjektivitu dňom kedy vznikli.

Pri FO však k takejto zhode nedochádza (napr.: novonarodené dieťa môže dediť, keďže spôsobilosť mať práva a povinnosti, ktorá zahŕňa aj spôsobilosť na vlastnícke právo, mu vznikla už narodením, to isté dieťa však nemôže odmietnuť dedičstvo, keďže odmietnutie dedičstva je právny úkon a spôsobilosť na právne úkony novorodencovi chýba).

Spôsobilosť na práva a povinnosti vzniká FO narodením + č. 15 Ústavy – nascitur (pred narodením, za predpokladu, že sa narodí živé) a zaniká jej smrťou.

1. **Definujte obsah pojmu spôsobilosť na právne úkony. Ako vzniká a zaniká?**

**Spôsobilosť na právne úkony**dáva FO a PO možnosť vytvárať si práva vlastným, právom aprobovaným konaním (z protiprávneho konania nevznikne nijaká zmluva).

**Nazýva sa aj svojprávnosť,** znamená spôsobilosť vlastnými právnymi úkonmi nadobúdať práva a povinnosti a zároveň tieto práva meniť, zabezpečiť, či rozhodovať o ich zániku. Na rozdiel od spôsobilosti na práva a povinnosti, spôsobilosť na právne úkony sa nadobúda v závislosti od intelektuálnej a vôľovej vyspelosti človeka, čo znamená, že na to, aby bola osoba spôsobilá na právne úkony musí byť schopná ovládať svoje konanie a rozpoznať jeho následky.

**Vznik a zánik:**

Pri PO sa časovo zhoduje so vznikom a zánikom spôsobilosti na právne úkony (napr.: pre vznik obchodných spoločností sa vyžaduje zápis do registra (môže byť obchodný register, register nadácií apod.), ten založí PO jednak spôsobilosť na práva a povinnosti, t.j. právnu subjektivitu a zároveň spôsobilosti na právne úkony.)

Pri FO však k takejto zhode nedochádza (napr.: novonarodené dieťa môže dediť, keďže spôsobilosť mať práva a povinnosti, ktorá zahŕňa aj spôsobilosť na vlastnícke právo, mu vznikla už narodením, to isté dieťa však nemôže odmietnuť dedičstvo, keďže odmietnutie dedičstva je právny úkon a spôsobilosť na právne úkony novorodencovi chýba).

FO vzniká dosiahnutím plnoletosti (dosiahnutím 18. roku života) alebo uzavretím manželstva osobe staršej ako 16 rokov so súhlasom súdu. Volebné právo sa získa až 18. rokom života, napriek tomu, že 16 ročná osoba uzavrie manželstvo.

1. **Kto je fyzická osoba? Aký je rozdiel medzi fyzickou osobou a občanom?**

FO **–** súhrn vlastností, ktoré definujú človeka, má práva a povinností - človek, ľudská bytosť.

Občan -je príslušník štátu alebo obce (územia). Právnu a politickú podstatu občianstva určuje štát svojimi zákonmi. V slovenskej judikatúre nemusí byť občan nevyhnutne štátnym občanom, stačí, že sa na danom území nachádza.

Rozdiel – občan musí byť FO, avšak FO nemusí byť občan.

1. **Akým spôsobom sa preukazuje smrť fyzickej osoby?**

Smrť sa preukazuje: a) Úmrtným listom na základe lekárskej obhliadky b)Rozhodnutia súdu na základe nezvestnosti, alebo pri nehode, keď nemôžu zhmotniť telo, ale je nepochybné že smrť nastala – konanie o vyhlásenie za mŕtveho a začína na návrh osoby, ktorá má na veci právny záujem (napr. rodina kvôli dedeniu). Ak domnelú osobu nemožno preukázať prehliadkou mŕtveho tela, začne súd konanie aj bez návrhu. - Ak by sa dodatočne zistilo, že osoba vyhlásená za mŕtvu v skutočnosti zomrela v iný deň, ako je uvedené v rozsudku, súd aj bez návrhu vydá rozsudok, ktorým vykoná opravu. – Právna subjektivita zanikne dňom smrti uvedenýv rozsudku. - Ak sa zistí, že ten, kto bol vyhlásený za mŕtveho, je nažive, súd aj bez návrhu začne konanie a vydá rozsudok, ktorým rozhodnutie za mŕtveho zruší, pričom práva a povinnosti sa tejto osobe obnovia s účinkami ex tunc, t.j. spätne. Uvedené všeobecné pravidlo neplatí v prípade, ak manžel osoby, ktorá bola vyhlásená za mŕtvu, uzavrel medzitým nové manželstvo. Pôvodné manželstvo sa neobnovuje ani ak ďalšie manželstvo zaniklo.

1. **Možno obmedziť osobe jej právnu subjektivitu? Možno obmedziť osobe jej spôsobilosť na právne úkony?**

Osobe nemožno obmedziť právnu subjektivitu.

Osobe možno obmedziť spôsobilosť na právne úkony pre duševnú chorobu, ktorá je trvalou, nie je spôsobilá na právne úkony

1. **Kedy možno osobe obmedziť jej spôsobilosť na právne úkony a kedy ju možno pozbaviť spôsobilosti na právne úkony? Aké následky má právny úkon urobený osobou, ktorá je pozbavená spôsobilosti na právne úkony?**

**Zbavenie spôsobilosti na právne úkony –**§10 ods. 1 OZ – *„ak fyzická osoba pre duševnú poruchu, ktorá nie je len prechodná nie je vôbec schopný riešiť právne úkony, súd ho pozbaví spôsobilosti na právne úkony.“***V súčasnej dobe môžeme osobe už len obmedziť spôsobilosť na právne úkony. § 231 zákona 161/2015 CMP hovorí iba o obmedzení na právne úkony. Znamená to, že aktuálne sa u nás už nedá pozbaviť, takže uvedneé ustanovenie je neplatné.**

**Obmedzenie spôsobilosti na právne úkony –** §10 ods. 2 OZ - „ *ak fyzická osoba pre duševnú poruchu, ktorá nie je len prechodná, alebo pre nadmerné požívanie alkoholických nápojov alebo omamných prostriedkov či jedov je schopný robiť len niektoré právne úkony, súd obmedzí jeho spôsobilosť na právne úkony a rozsah obmedzenia určí v rozhodnutí.“*

**§10 ods.3 OZ –** *„súd pozbavenie alebo obmedzenie spôsobilosti zmení alebo zruší, ak sa zmenia alebo odpadnú dôvody, ktoré k nim viedli.“*

1. **Akú spôsobilosť na právne úkony majú maloletí? Môžu byť maloletí pozbavení spôsobilosti na právne úkony?**

§ 9 OZ – *„maloletí majú spôsobilosť len na také právne úkony, ktoré sú svojou povahou primerané rozumovej a vôľovej vyspelosti zodpovedajúcej ich veku.“*

Duševnú, rozumovú, psychickú, schopnosť posúdiť, vyspelosť

Ak takáto osoba urobí právny úkon, ktorý nezodpovedá jej rozumovej vyspelosti považuje sa tento úkon za absolútne neplatný.

Rozumová a vôľová vyspelosť sa skúma z hľadiska objektívneho, čo je 15 rokov a keď sa táto objektívna stránka preskúma a súhlasí (že osoba má 15 rokov a viac), treba preskúmať subjektívnu stránku (IQ, aká osoba je, tam, kde sa stanovuje cena, tak výska apod.)

Deliktuálna spôsobilosť (spôsobilosť na protiprávne konanie) je zakotvená až od 18. roku. V OP nemá osoba do 12 rokov žiadnu deliktuálnu spôsobilosť, t.j. nie je zodpovedná za svoje správanie.

1. **Aké sú druhy právnických osôb?**

§18 ods.2 OZ

*Právnickými osobami sú: a) združenia fyzických alebo právnických osôb b) účelové združenia majetku c) jednotky územnej samosprávy d) iné subjekty, o ktorých to ustanovuje zákon*

**Združenia fyzických a právnických osôb:**právnické osoby korporatívneho typu. združujú sa v nich osoby, či už fyzické alebo právnické, a pritom nie je rozhodujúce, či je ich vznik podmienený súkromnoprávnou dohodou (napr. založenie spoločnostispoločenskou zmluvou spoločníkov) alebo zákonom (napr. profesijne komory, akými sú advokátska komora, notárska komora apod.) patria sem: a) **obchodné spoločnosti a družstvo** – upravené Obchodným zákonníkom - vznikajú za účelom podnikania (sústavná činnosť za účelom zisku) - delia sa na osobné (VOS, komanditná – netreba kapitál, zodpovedajú spoločníci) a kapitálové (a.s., s.r.o. – potrebný kapitál, zodpovedná spoločnosť) **b) rôzne profesijné komory –** Slovenská advokátska komora, Notárska komora Slovenskej republiky, Slovenská komora exekútorov, Slovenská lekárska komora a iné) **c) občianske združenia** – vznikajú podľa zákona 83/1990 Z.z. o združovaní občanov **d) politické strany a hnutia –**zákon 85/2005 Z.z. o politických stranách a politických hnutiach - vznikajú zápisom do registra politických strán vedeným MVSR **e) cirkevné a náboženské združenia** – 308/1991 Z.z. o slobode náboženskej viery a postavení cirkvi a náboženských spoločností **f) záujmové združenia právnických osôb** – účelom nie je zisk, ale cieľ - §20f - §20j OZ - potrebná je zakladateľská zmluva alebo schválenie založenia združenia robené na ustanovujúcej členskej schôdzi. Na vznik združenia sú potrebné stanovy, ktoré obsahujú základné identifikačné znaky združenia a prikladajú sa buď k zakladateľskej zmluve, alebo zápisnici z ustanovujúcej členskej schôdze. Združenia nadobúda právnu subjektivitu až zápisom do registra združení.

**Štát** - §21 OZ – *„pokiaľ je účastníkom občianskoprávnych vzťahov štát, je právnickou osobou.“* -znaky PO korporatívneho typu

**Účelové združenia majetku:** PO nadačného typu, ktoré môžu mať súkromnoprávnu aj verejnoprávnu povahu. Patria sem: **a) nadácie** – slúžia na dosahovanie verejne prospešných cieľov (rozvoj a ochranu duchovných a kultúrnych hodnôt, na realizáciu a ochranu ľudských práv alebo iných humanitných cieľov, na ochranu zdravia, rozvoj vedy apod.) Nadáciu môže založiť FO alebo PO nadačnou listinou podpísanou všetkými zakladateľmi. Nadáciou vzniká dňom zápisu do registra nadácií, ktorá vedie MVSR. – nadačné imanie (majetok zapísaný do registra nadácií) musí byť najmenej 6638 eur. – 663 eur – minimálny vklad zakladateľov - zaniká dňom výmazu nadácie z registra nadácií. Jej zániku predchádza zrušenie s likvidáciou (najprv likvidácia a potom návrh na výmaz spoločnosti) alebo bez likvidácie **b) fondy** – vznikajú za účelom zhromažďovania určitých finančných prostriedkov a následne ich prerozdeľovanie (napr. Štátny fond rozvoja bývania zriadený zákonom).

**Jednotky územnej samosprávy**: Obce a VÚC. Obec – zriaďuje, mení a ruší vláda SR svojimi rozhodnutiami. – štatutárny orgán – starosta, ktorý koná v mene obce - poslanci – kontrolujú starostu

**Iné subjekty, o ktorých to ustanovuje zákon**: PO súkromného i verejného práva, najmä štátne podniky, štátne peňažné ústavy vrátane Národnej banky Slovenska, štátne rozpočtové organizácie (napr. Centrum právnej pomoci) a príspevkové organizácie (napr. Umelecký súbor Lúčnica), Rozhlas a televízia Slovenska, verejné zdravotné poisťovne apod. – PO, ktoré konajú v mene štátu, v rámci právomocí, ktorá im je daná

1. **Definujte proces vzniku právnickej a procesu je zániku.**

**Proces vzniku** je dvojfázový. PO sa vo svojej prvej fáze najskôr zriadi alebo založí, avšak subjektom práva s vlastnou právnou subjektivitou (právne vznikne) sa stane až v druhej fáze, ktorou je zápis do obchodného registra, prípadne do iného zákonom určeného registra (napr. do registra nadácií vedeného MVSR). Hovorí sa tomu aj legalizácia, ktorá má konštitutívne účinky. **Vznik** – na založenie alebo zriadenie PO sú z formálneho hľadiska potrebné zakladacie, resp. zriaďovacie dokumenty. Najčastejšie ide o zakladaciu listinu, spoločenskú zmluvu, prípadne o inú formu ustanovenú zákonom. **Zánik PO** – je viazaný na dve na seba nadväzujúce právne skutočnosti. Prvým predpokladom je zániku PO je jej zrušenie zákonom, rozhodnutím štátneho orgánu alebo dohodou jej členov, prípadne uplynutím doby alebo splnenia účelu na ktorý bola zriadená. Až druhá fáza, ktorou je výmaz z obchodného registra alebo z iného príslušného registra spôsobí, že PO zaniká, t.j. prestáva byť subjektom práva.

1. **Aké sú pojmové znaky právnických osôb?**

**Pojmové znaky:**

1. Organizácia – je odrazom toho, že pri dosahovaní účelu, na ktorý právnická osoba vznikla, organizuje vlastných členov a zároveň má vlastné prostriedky (základné imanie, rezervný fond a iné). Spôsob a forma organizácie PO musia vyplývať zo zákona.
2. Personálny alebo majetkový substrát –podľa toho, či PO združuje osoby (personálny substrát) alebo majetok (majetkový substrát), rozlišujeme právnické osoby na spoločnosti (korporácie), ktoré sú budované na personálnom substráte, a nadácie, ktoré sú združením majetku. Kombinácia oboch uvedených typov, dochádza k združovaniu osôb a majetku. Sem patrí s.r.o., ktorá okrem toho, že združuje konkrétne osoby (svojich spoločníkov) , združuje aj majetok, najskôr v podobe základného imania tvoreného vkladmi spoločníkov a následne aj majetok, ktorý získa pri výkone svojej činnosti.
3. Účelové určenie – účel, cieľ, dôvod pre ktorý PO vznikla. Pri obchodných spoločnostiach, ktoré sú podnikateľmi, je účel ich vzniku daný definíciou podnikania obsiahnutou v §2 ods. 1 OZ, t.j. dosiahnutie zisku. PO môžu byť vytvorené aj na verejnoprospešný účel (napr. verejné vysoké školy, rozhlas apod.) alebo charitatívne účely (napr. nadácie). Platí, že PO môže vzniknúť na akýkoľvek dovolený účel.
4. Vlastná právna subjektivita – umožňuje byť nositeľom práv a povinností. „Vlastná“ právna subjektivita, ktorá je odlišná od právnej subjektivity osôb, ktoré sú jej členmi, prípadne, ktoré právnická osoba organizuje.
5. **Kto je oprávnený konať za právnickú osobu?**

§ 20 ods. 2 OZ – *„Za právnickú osobu môžu robiť právne úkony aj iní jej pracovníci alebo členovia, pokiaľ je to určené vo vnútorných predpisoch právnickej osoby alebo je to vzhľadom na ich pracovné zaradenie obvyklé. Ak tieto osoby prekročia svoje oprávnenie, vznikajú práva a povinnosti právnickej osobe, len pokiaľ sa právny úkon týka predmetu činnosti právnickej osoby a len vtedy, ak ide o prekročenie, o ktorom druhý účastník nemohol vedieť.“*Rozsah oprávnenia iných zamestnancov a členov právnickej osoby možno z tohto ustanovenia odvodiť len nepriamo. Primárne by mal vyplývať z vnútorných predpisov PO. Ak takáto úprava chýba, treba vychádzať z pracovného zaradenia konajúcej osoby. OZ upravuje aj právne následky prekročenia zákonného oprávnenia konať v mene PO (exces). PO bude konaním osoby, ktorá prekročila zákonné oprávnenie konať v mene PO, viazaná, ak sú kumulatívne (hromadne) splnené tieto podmienky – právny úkon sa týka predmetu činnosti PO a ide o prekročenie, o ktorom druhý účastník nemohol vedieť.

1. **Aký je rozdiel medzi priamym a nepriamym zastúpením? Nájdite v OZ príklad nepriameho zastúpenia. Zastúpenie –** umožňuje, aby za fyzické a právnické osoby, ktoré nie sú spôsobilé uskutočňovať právne úkony alebo z iných dôvodov nemôžu alebo nechcú konať osobne, konali zástupcovia. **–**konanie v záujme zastúpenej osoby a na jej účet **- z hľadiska právnych následkov možno rozlišovať priame a nepriame zastúpenie Priame zastúpenie:**Priamy zástupca prejavuje svoju vôľu v mene zastúpeného. Z právnych úkonov zástupcu vznikajú práva a povinnosti priamo zastúpenému. Medzi zástupcom a treťou osobou z toho nevznikajú žiadne práva ani povinnosti, ak zástupca koná v rozsahu svojho oprávnenia. Zástupca koná v mene a na účet zastúpeného Princíp reprezentácie – zástupca reprezentuje zastúpeného Princíp publicity –tretej osobe musí byť známe, že zástupca nekoná vo svojom mene, ale v mene zastúpeného Princíp abstrakcie–nezávislosť udelenia oprávneniazastupovať a vzniku oprávnenia zastupovať od podkladového, interného vzťahu medzi zástupcom zastúpeným.**Nepriame zastúpenie:**Nepriamy zástupca prejavuje svoju vôľu vo svojom mene, ale na cudzí účet (na účet zastúpeného). Práva a povinnosti, ktoré nepriamy zástupca nadobudne, je následne povinný ďalším právnym úkonom previesť na zastúpeného.

OZ vo všeobecnej časti upravuje len priame zastúpenie s dôrazom na jeho účinky vo vzťahu k tretím osobám.

1. **Kedy prichádza do úvahy zákonné zastúpenie?**

Pojem **zákonné zastúpenie** zahŕňa zastúpenia, ktoré vznikajú na základe dvoch právnych dôvodov: a)na základe zákona b) na základe rozhodnutia štátneho orgánu **A.Zákonné zastúpeniea) zastúpenie fyzických osôb, ktoré nie sú spôsobilé na právne úkony:** §26 a §27 OZ podľa OZ do tejto skupiny patria maloletí, FO pozbavené spôsobilosti na právne úkony, FO,ktorých spôsobilosť na právne úkony bola obmedzená Maloletí – keďže majú spôsobilosť len na také právne úkony, ktoré sú svojou povahou primerané rozumovej a vôľovej vyspelosti zodpovedajúcej ich veku, v ostatných veciach za nich konajú zákonní zástupcovia. Zákonného zástupcu maloletých detí ustanovuje zákon o rodine, pričom právnym dôvodom je priamo zákon (rodičia) alebo súd (poručník).FO, ktorý spôsobilosť na právne úkony súd obmedzil – súd ustanoví (obligátorného) opatrovníka. §27 ods. 3 OZ hovorí o tom, že sa uprednostňuje príbuzný fyzickej osoby alebo iná vhodná osoba, ak jej niet, určí súd orgán miestnej správy alebo jeho zariadenie, pokiaľ je oprávnené vystupovať vo svojom mene.

Zákonní zástupcovia maloletých osôb, ako aj opatrovníci nespôsobilých osôb obvykle spravujú aj majetok tých, ktorých zastupujú. Ak nejde o bežnú vec, na nakladanie s majetkom je potrebné schválenie súdu. **b) zastúpenie osôb, ktorých pobyt nie je známy alebo zastúpenie osôb z iného vážneho dôvodu:**§29 OZ - *„Súd môže ustanoviť opatrovníka aj tomu, pobyt koho nie je známy, ak je to potrebné na ochranu jeho záujmov alebo ak to vyžaduje verejný záujem. Za tých istých podmienok môže súd ustanoviť opatrovníka aj vtedy, ak je to potrebné z iného vážneho dôvodu.“* Okrem výslovne uvedenej nezvestnosti osoby, iné závažné dôvody môžu spočívať v duševnej a najmä telesnej nespôsobilosti, ktorá dotknutej osobe znemožňuje alebo sťažuje robiť právne úkony. Opatrovníka ustanoví súd na návrh, ale v odôvodnených prípadoch aj bez návrhu v opatrovníckom konaní s jej súhlasom. **c) Zastúpenie osôb v prípade konfliktu záujmov:** § 30 OZ – *„Ak dôjde k stretnutiu záujmov zákonného zástupcu so záujmami zastúpeného alebo k stretnutiu záujmov tých, ktorých zastupuje ten istý zákonný zástupca, ustanoví súd osobitného zástupcu.“*Súd ustanoví kolízneho opatrovníka. Kolízny opatrovník – práva a povinnosti sa viažu len na uskutočňovanie právnych úkonov ohrozených kolíziou záujmov. V ostatnom koná za zastúpeného zákonný zástupca. **d) zastúpenie fyzických osôb priamo zo zákona:**V osobitných prípadoch, napríklad medzi manželmi pri vybavovaní bežných vecí týkajúcich sa bezpodielového spoluvlastníctva (§145 OZ), medzi manželmi pri vybavovaní bežných vecí týkajúcich sa rodiny (§ 20 ods. 1 ZR), medzi spoločnými nájomcami bytu pri vybavovaní bežných záležitostí (§ 701 OZ). Skutkové podstaty charakterizuje existencia materiálnej kauzy, ktorá je dôvodom vzniku zastúpenia a nie nedostatok spôsobilosti zastúpenej osoby. **e) Zastúpenie právnických osôb zo zákona:**§ 20 ods. 2 OZ – *„Za právnickú osobu môžu robiť právne úkony aj iní jej pracovníci alebo členovia, pokiaľ je to určené vo vnútorných predpisoch právnickej osoby alebo je to vzhľadom na ich pracovné zaradenie obvyklé. Ak tieto osoby prekročia svoje oprávnenie, vznikajú práva a povinnosti právnickej osobe, len pokiaľ sa právny úkon týka predmetu činnosti právnickej osoby a len vtedy, ak ide o prekročenie, o ktorom druhý účastník nemohol vedieť.“*Rozsah oprávnenia iných zamestnancov a členov právnickej osoby možno z tohto ustanovenia odvodiť len nepriamo. Primárne by mal vyplývať z vnútorných predpisov PO. Ak takáto úprava chýba, treba vychádzať z pracovného zaradenia konajúcej osoby. OZ upravuje aj právne následky prekročenia zákonného oprávnenia konať v mene PO (exces). PO bude konaním osoby, ktorá prekročila zákonné oprávnenie konať v mene PO, viazaná, ak sú kumulatívne (hromadne) splnené tieto podmienky – právny úkon sa týka predmetu činnosti PO a ide o prekročenie, o ktorom druhý účastník nemohol vedieť.

**Zánik zákonného zastúpenia:**OZ vyslovene neupravuje zánik zákonného zastúpenia. Absolútny zánik - ak zanikne stav, ktorý vyžadoval zastúpenie (napr. dosiahnutie plnoletosti, smrť zastúpeného). Relatívny zánik – nastáva ak potreba zákonného zastúpenia trvá, ale na strane zástupcu sa vyskytli skutočnosti, ktoré spôsobili zánik zastúpenia (napr. smrť zástupcu, strata jeho spôsobilosti na právne úkony, odvolanie opatrovníka súdom).

**B.Na základe rozhodnutia súdu**napríklad: keď sú maloletí, ktorých pobyt nie je známy, alebo v prípade, keď je osoba chorá, tak pri nejakých dôležitých veciach

1. **Ktoré osoby považuje OZ za blízke? Blízke osoby (§ 116 a § 117 OZ)**

Za blízku osobu sa považujú dve kategórie osôb:

1. Osoby, ktoré sú blízkymi osobami z titulu príbuzenského vzťahu alebo manželského pomeru, t.j. príbuzní v priamom rade, teda dieťa-rodič-starý rodič-prastarý rodič, súrodenec a manžel, pričom do kategórie sa automaticky zaraďujú aj príbuzenské vzťahy založené osvojením.
2. Osoby, ktoré sú v pomere rodinnom, avšak vzdialenejšom, ako je uvedené v bode a) (napr. bratranec-sesternica, nevesta-svokra) alebo obdobnom (napr. druh-družka, manžel-dieťa manželky z predchádzajúceho manželstva) za predpokladu, že existuje dôvodný predpoklad, že ujmu, ktorú by utrpela jedna z nich by druhá pociťovala ako svoju vlastnú.

**Stupeň príbuzenstva podľa §117**: Určuje sa podľa počtu zrodení a to, tak, že v priamom rade pochádza jedna osoba od druhej (dieťa - rodič, sú v prvom stupni priameho radu, starý rodič - vnuk sú v druhom stupni priameho radu), a v pobočnom rade obidve osoby od najbližšieho spoločného predka (v nepriamom rade prvý stupeň neexistuje, bratranec-sestrenica sú príbuznými v druhom stupni v nepriamom rade, strýko-synovec, sú príbuznými v treťom stupni v nepriamom rade).

1. **Čo rozumieme pod pojmom domácnosť?**Domácnosť vyjadruje súžitie viacerých osôb. Súžitie vytvorené fyzickými osobami v medziach § 115 nemá vlastnú právnu subjektivitu. V určitých OPV má právny význam, napríklad v súvislosti s vysporiadaním bezpodielového spoluvlastníctva manželov, pri dedení v druhej a tretej dedičskej skupine, pri prechode nájmu bytu.Podľa §115 domácnosť tvoria dve alebo viaceré fyzické osoby, ktoré spolu trvale žijú (nie príležitostne, prípadne vo forme návštev), a zároveň spolu uhrádzajú náklady na svOoje potreby (napr. na stravu, nájomné apod.). Spoločnú domácnosť tvoria aj osoby, ktoré do rodiny finančne neprispievajú (napr. maloleté deti), avšak v spoločných nákladoch, ktoré sa vynakladajú v rámci spoločnej domácnosti, sú zahrnuté aj náklady na tieto osoby a uhrádzajú sa z prostriedkov ostatných členov domácnosti.
2. **Čo môže byť predmetom občianskoprávnych vzťahov?Priamy predmet OPV –** ľudské správanie, ktorým sa realizujú subjektívne práva a povinnosti. **Nepriamy predmet OPV –** je to, čoho sa ľudské správanie týka, na čo sa viaže. Sem zaraďujeme predmety v zmysle § 118 OZ.

**§ 118 OZ:** *1)Predmetom občianskoprávnych vzťahov sú veci, živé zvieratá, a pokiaľ to ich povaha pripúšťa, práva alebo iné majetkové hodnoty. 2) Predmetom občianskoprávnych vzťahov môžu byť tiež byty alebo nebytové priestory.*

**A.Veci Vec** – ovládateľný hmotný predmet a prírodná sila, ktoré slúžia na uspokojovanie ľudských potrieb. Pojem vec determinujú dve vlastnosti – užitočnosť a ovládateľnosť. Užitočnosť – sa rozumie schopnosť veci prinášať úžitok, najmä hospodársky, prípadne estetický apod. Platí, že nie všetko, čo je pre človeka užitočné (napr. slnko, vzduch) je vecou v právnom zmysle. Znak užitočnosti musí byť preto kumulatívne spojený so znakom ovládateľnosti, ktorý však treba vykladať v objektívnom zmysle a zo všeobecného hľadiska.

**B. Práva a iné majetkové hodnoty**Predmetom OPV sú predovšetkým subjektívne práva majetkovej povahy, ktoré veriteľa oprávňujú žiadať určité plnenie od svojho dlžníka (napr. postúpenie pohľadávky(§ 524). **Majetkové práva** súodvodené od pojmu **majetok –** súhrn aktívnych majetkových položiek, kým súhrn aktívnych a zároveň pasívnych majetkových hodnôt tvorí **imanie**, v rámci ktorého sa aktívne majetkové hodnoty označujú aj ako statky a pasívne majetkové hodnoty ako dlhy.**Obchodný majetok** - majetok osoby, ktorý je spojený s podnikaním - súhrn majetkových hodnôt (vecí, pohľadávok a iné), ktoré patria podnikateľovi a sú určené na podnikanie. Predmetom OPV môžu byť aj **subjektívne povinnosti, najmä dlhy** (napr. prevzatie dlhu podľa § 531). **Osobné práva** – nehmotné statky, imateriálne hodnoty -**osobné práva všeobecnej povahy (osobnostné práva)** – patria každej osobe, chránia FO, nevyhnutne môže do nich zasiahnuť štát na základe zákona. Sú neprevoditeľné a nepremlčateľné. Napr. právo na život, zdravie, česť apod. **– osobné práva osobitnej povahy (osobnomajetkové práva, práva duševného a priemyselného vlastníctva)** – napr. autorské právo

**Iné majetkové hodnoty** – predmety OPV, ktoré nie sú ani vecami, pretože nemajú majetkovú podstatu, ani právami, pretože tento pojem presahujú (napr. spoluvlastnícke podiely, podiely v obchodných spoločnostiach apod.) - **cenné papiere** – vzťahujú sa na ustanovenia OZ o hnuteľných veciach pokiaľ zákon 566/2001 Z.z. neustanovuje inak.

**C. Byty a nebytové priestory**Právne vzťahy k **bytom a nebytovým priestorom** sa spravujú ustanoveniami o nehnuteľnostiach, čo znamená, že aj keď byt nehnuteľnosť nie je (definícia nehnuteľnej veci podľa §119 ods.2 nezodpovedá tomuto tvrdeniu, keďže byt nie je stavbou spojenou so zemou pevným základom), ale hľadí sa naň ako na nehnuteľnosť prostredníctvom fikcie. Vlastníctvo bytov a nebytových priestorov je nevyhnutne spojené so spoluvlastníckym podielom k spoločným častiam a zariadeniam domu, prípadne k príslušenstvu domu.

1. **Čo je vec? Ktoré veci sú hnuteľné, a ktoré nehnuteľné?Vec** – ovládateľný hmotný predmet a prírodná sila, ktoré slúžia na uspokojovanie ľudských potrieb. Pojem vec determinujú dve vlastnosti – užitočnosť a ovládateľnosť. Užitočnosť – sa rozumie schopnosť veci prinášať úžitok, najmä hospodársky, prípadne estetický apod. Platí, že nie všetko, čo je pre človeka užitočné (napr. slnko, vzduch) je vecou v právnom zmysle. Znak užitočnosti musí byť preto kumulatívne spojený so znakom ovládateľnosti, ktorý však treba vykladať v objektívnom zmysle a zo všeobecného hľadiska. §119 ods.1 OZ – *„Veci sú hnuteľné alebo nehnuteľné.“* OZ definuje len **nehnuteľnosti** - § 119 ods.2 OZ – *„Nehnuteľnosťami sú pozemky a stavby spojené so zemou pevným základom.“* **Pozemky** – individualizované časti zemského povrchu. – druhy pozemkov podľa § 9 KZ – orná pôda, chmeľnice, vinice, záhrady, ovocné sady, trvalé trávnaté porasty, lesné pozemky, vodné plochy, zastavané plochy a nádvoria a tzv. ostatné plochy. **Stavby -** sú nehnuteľnosťami len v prípade ak sú spojené so zemou pevným základom.
2. **Aký je rozdiel medzi príslušenstvom veci a súčasťou veci?§ 121 ods. 1 OZ** – *„Príslušenstvom veci sú veci, ktoré patria vlastníkovi hlavnej veci a sú ním určené na to, aby sa s hlavnou vecou trvale užívali.“*Hlavná vec môže byť len jedna, kým príslušenstvo môže tvoriť viac vecí vedľajších (napr. príslušenstvom motorového vozidla je výstražný trojuholník, náhradné koleso, kľúče apod.). Vlastníkom hlavnej veci a príslušenstva musí byť vždy rovnaká osoba. **§ 120 ods. 1 OZ** – *„Súčasťou veci je všetko, čo k nej podľa jej povahy patrí a nemôže byť oddelené bez toho, že by sa tým vec znehodnotila“.*Súčasť veci nie je samostatnou vecou v právnom zmysle, a preto nemôže byť ani samostatným predmetom OPV. Súčasť veci sa môže stať samostatnou vecou po jej oddelení od hlavnej veci (napr. z havarovaného motorového vozidla sa oddelí nepoškodené spätné zrkadlo, ktoré sa následne ponúka ako náhradný diel).

**Téma č.3, strana č.23:**

1. **Analyzujte obsah pojmu „výkon subjektívneho práva“.**

Výkon subjektívnych práv možno opísať ako premenu možností na skutočnosť, pričom platí, že závisí len od subjektu práva, či vôbec prípadne v akom rozsahu svoje subjektívne právo vykoná. Nekonanie subjektu práva však môže viesť k premlčaniu práva (napr.: pri domáhaní sa vrátenia pôžičky), či dokonca k jeho strate, t.j. k preklúzií (napr.: neuplatnenie práva zo zodpovednosti za vady v záručnej dobe).

1. **Uveďte príklad na *dare, facere, omitere, pati.***

***Dare*** *–* niekto niekomu niečo dá*-* príklad: Kupujúci odovzdá predávajúcemu peniaze a predávajúci mu odovzdá predmet kúpy.***Facere****–* niekto niekomu niečo vykoná*-*príklad: Čistiareň vyčistí pánsky oblek. Študent spraví skúšku a dostane jednotku.*Dare a Facitere =* aktívne konanie

***Omitere –***zdržanie sa vlastného oprávneného konania *-*príklad: Vlastník pozemku nezastaví výhľad z pozemku oporným múrom.***Pati –***strpenie určitého správania niekoho iného - príklad: Vlastník pozemku strpí prechod cez svoj pozemok*Omitere a Pati* = pasívne konanie

1. **Identifikujte v Občianskom zákonníku niektoré všeobecné obmedzenia výkonu subjektívnych práv.**
2. **Uveďte možné následky takého výkonu subjektívneho práva, ktorý je v rozpore s dobrými mravmi. Pracujte pritom s ust. § 39, 564, § 148 ods. 2, § 711ods. 1, § 471 ods.1, § 482 ods. 2, § 424 OZ.**
3. **Dobré mravy sú niekedy označované aj ako prostriedok *ultimaratio.* Pokúste sa to vysvetliť.**
4. **Identifikujte v Občianskom zákonníku všeobecné a osobitné/špecifické nástroje ochrany subjektívnych práv.**
5. **Uveďte podmienky poskytnutia ochrany podľa § 5 OZ.**

§5 – *„ak došlo k zrejmému zásahu do pokojného stavu, možno sa domáhať ochrany na obci. Obec môže predbežne zásah zakázať alebo uložiť, aby bol obnovený predošlý stav. Tým nie je dotknuté právo domáhať sa ochrany na súde.“*

Najčastejšie sa na orgány obce obracajú obyvatelia obce pri riešení tzv. susedských sporov (§127). Keďže sa predpokladá, že orgány obce poznajú pomery vo svojej obci lepšie ako súdy, môžu poskytnúť ochranu rýchlejšie. Obec môže zrejmý zásah do pokojného stavu buď predbežne zakázať (napr.: zakáže pokračovať v stavbe z dôvodu, že stavební stavia v rozpore so stavebným povolením), alebo môže uložiť, aby bol obnovený predošlý stav (napr.: aby sused odstránil kompostovisko z hranice pozemku).

1. **Vymenujte predpoklady využitia svojpomocnej ochrany subjektívneho práva podľa § 6 OZ.**

Svojpomoc je prípustná len v prípade ak k nej dôjde v súlade s legálnymi požiadavkami ustanovenými v §6, ktorými sú:

1. Neoprávnenosť zásahu do práva účastníka OPV
2. Bezprostrednosť zásahu, t.j. zásah musí reálne hroziť alebo k nemu už došlo a naďalej trvá
3. Primeranosť spôsobu, akým sa odvracia zásah so zreteľom najmä na jeho intenzitu, mieru nebezpečnosti a spôsob, akým sa zásah vykonáva (zrejme ťažko by sa dalo ospravedlniť napr.: použitie strelnej zbrane voči vreckovému zlodejovi v mestskej hromadnej doprave)
4. Svojpomoc môže vykonať len ten, kto je ohrozený, prípadne jeho zákonný zástupca (napr.: rodič dieťaťa)
5. Je svojpomoc podľa §6 OZ koncipovaná ako defenzívna alebo ofenzívna?
6. Vymenujte jednotlivé atribúty osobnostných práv.
7. Zaraďte všeobecné hodnoty ľudskej osobnosti do dvoch skupín: fyzickej a psychomorálnej.
8. K zásahom do osobnostných práv môže dôjsť z vôle FO, na základe zákona a pri výkone práva a plnení povinností. Uveďte príklady.
9. Uveďte rozdiely medzi skutkovým tvrdením a hodnotiacim úsudkom (kritika). Zvážte, do akého osobnostného práva a za akých podmienok možno takýmto spôsobom zasiahnuť.
10. **Je predmetom práva na ochranu mena aj pseudonym?**Právom na meno sa rozumie predovšetkým ochrana priezviska, avšak ochranu používa aj krstné meno, pokiaľ je dostatočným individualizačným znakom určitej osoby. Obdobne je chránené aj **krycie meno (pseudonym).** Krycie meno je chránené aj autorskoprávnymi predpismi (§ 13 ods. 2 AZ).

**Téma č.4, Strana č.33:**

1. **Vysvetlite pojem „kauza“ a posúďte, či vyvoláva právne následky. Uveďte aspoň tri „kauzy“ z praktického života.**

**Kauza –**dôvod vzniku právneho vzťahu, ktorý ešte nevyvoláva dôvod právneho následku

3 kauzy z praktického života – zvýšiť vzdelávanie, zisk, mediácia

1. **Porovnajte kauzu s právnym dôvodom.**

**Kauza –**dôvod vzniku právneho vzťahu, ktorý ešte nevyvoláva dôvod právneho následku

**-** je hospodárskym účelom (motívom) právneho vzťahu

**Právny dôvod –**spočíva najmä vo vzniku, zmene a zániku právnych vzťahov - zákon, právny úkon - spôsobuje právny následok

- právnym dôvodom OPV je:

a) nepodmienený právny dôvod - sám zákon (výnimočne), to znamená, že k vzniku, zmene alebo zániku právneho vzťahu dochádza priamo zo zákona (ex lege)

b) podmienený právny dôvod - na základe zákona a to ako:

konštitutívne rozhodnutie štátneho orgánu, resp. orgánu verejnej moci

správanie subjektov práva

skutočnosť nezávislá od správania subjektov

Príklad:

Kauza (dôvod) – vyriešenie sporu bez súdu

Právny dôvod – mimosúdne riešiť spor

Právny následok – oslovenie mediátora, ktorý vykonáva mediáciu

1. **Uveďte, čo je právny dôvod vzniku OPV.**

V občianskom práve vznikajú právne vzťahy buď priamo zo zákona (ex lege), to znamená z hľadiska práva **nepodmienene**, tak, že sám zákon vytvára právny vzťah bez toho, aby jeho vznik viazal na nejakú ďalšiu podmienku, alebo **podmienene**, t.j. tak, že zákon určitý právny vzťah predvída a aprobuje, ale na jeho vznik vyžaduje splnenie nejakej ďalšej podmienky, t.j. nejakej ďalšej skutočnosti.

**Právnym dôvodom OPV je:**

a) sám zákon (výnimočne) alebo vznikajú

b) na základe zákona a to ako:

konštitutívne (podstatné, základné) rozhodnutie štátneho orgánu, resp. orgánu verejnej moci

správanie subjektov práva

skutočnosť nezávislá od správania subjektov

c) na základe zákona a to ako:

konštitutívne rozhodnutie štátneho orgánu, resp. orgánu verejnej moci

správanie subjektov práva

skutočnosť nezávislá od správania subjektov

1. **Definujte pojem právna skutočnosť a následne túto definíciu rozoberte.**

**Právna skutočnosť** – objektívne reálne skutočnosti iné než zákon (iné než právny predpis), ktoré na základe zákona spôsobujú právne následky

- je objektívna skutočnosť, iná než zákon, spôsobuje právny následok (vznik/zmenu/zánik práv a povinností)

- Nevyhnutne spočíva v zmene právneho stavu

- Okolnosť predvídaná hypotézou právnej normy

- Rozhodnutie súdu, právny úkon, vytvorenie veci

1. **Rozlíšte právne skutočnosti aspoň podľa 5 kritérií.**

**Podľa vzťahu k správaniu ľudí:**

1. Právne skutočnosti subjektívne –závislé od ľudského správania
2. Právne skutočnosti objektívne – právne relevantné udalosti – narodenie, smrť, uplynutie času apod., nezávislé od nášho správania

Za právne skutočnosti závislé od správania ľudí sa považujú:

1. Právne úkony
2. Vytvorenie veci
3. Konštitutívne rozhodnutia súdov, prípadne iných orgánov oprávnených rozhodovať o občianskoprávnych veciach.

Podľa vzťahu správania ľudí k objektívnemu právu sa subjektívne skutočnosti delia na:

1. Správanie podľa práva – správanie právom aprobované (schválené)
2. Správanie protiprávne – správanie právom reprobované (neuznané)

**Z hľadiska času pôsobenia:**

1. Jednorazové následky – účinky nastávajú v určitom časovom okamihu, a tým sa ich pôsobenie končí, napr.: prevzatím veci došlo k nadobudnutiu vlastníckeho práva
2. Právne i protiprávne stavy

**Právne následky sa niekedy viažu k jedinej právnej skutočnosti, vtedy ide:**

1. Jednoduché právne skutočnosti – samostatné
2. Zložené právne skutočnosti – nesamostatné, keď sa aktivizujú až v spojení niekoľkých právnych skutočností

**Účinnosť právnych skutočností býva:**

1. Následná – následky nastanú len od okamihu keď je skutočnosť zavŕšená (ex nunc)
2. Spätné účinky k dátumu, v ktorom začali vznikať

**Podľa miery dôkazu skutočností rozlišujeme:**

1. Skutočne dokázané – možno ich dokázať zákonom ustanoveným spôsobom a ich existencia bola takto preukázaná
2. Skutočnosti známe – známe subjektom z bežného života (všeobecne známe) a známe orgánom verejnej moci z ich činnosti (úradne známe)
3. Skutočnosti predpokladané – domnienky
4. **Uveďte aspoň 5 príkladov rôznych právnych skutočností a pri každom z nich určite, aký právny následok vyvoláva.**
5. **V čom sa odlišuje právna udalosť od stavu (právneho/protiprávneho) a ako na nich reaguje právo?**

**Právna udalosť** – objektívne právne skutočnosti, ktoré nespočívajú v ľudskej vôli, sú od vôle nezávislé, s ktorými právo spája určité právne následky. Napr.: živelné udalosti, výsledky biologických procesov (narodenie, smrť apod.), plynutie času, mimovoľné správanie ľudí (reflexné pohyby)

**Protiprávne stavy** spravidla vznikajú ako následok určitej udalosti. Od udalosti sa protiprávny stav odlišuje tým, že nejde o určité dianie, ale o určitý stav, ktorý je objektívne v rozpore s právom a preto spôsobuje určité právne následky.

1. **V čom sa odlišuje právna domnienka od fikcie, uveďte k nim aspoň jeden príklad.**

**Domnienky a fikcie** vyjadrujú nazeranie na situáciu okom práv, ktoré sa nestotožňuje so skutočnosťou.

**Domnienka** – predpoklad

Vyvrátiteľné domnienky – sa považujú za existujúce pokiaľ sa nepreukáže opak.

Príklad: otcom je ten na koho svedčí manželstvo

Nevyvrátiteľné domnienky – naproti tomu platia kategoricky, pretože dôkaz opaku nie je prípustný. V OPV zriedkavé.

Príklad: §44 ods. 2, ktorý ustanovuje, že prijatie návrhu, ktoré obsahuje dodatky, výhrady obmedzenia alebo iné zmeny, je odmietnutím návrhu a považuje sa za nový návrh.

**Fikcia –** fingovanie právnej skutočnosti

Príklad: rozsudok bol považovaný za doručenie po troch dňoch, kedy sa zásielka vráti odosielateľovi alebo §468 OZ – *„Na neznámeho dediča alebo dediča, ktorého pobyt nie je známy, ktorý bol o svojom dedičskom práve upovedomený vyhláškou súdu a ktorý v určenej lehote nedal o sebe vedieť, sa pri prejednaní dedičstva neprihliada. Jeho opatrovník nemôže vyhlásenie o odmietnutí či neodmietnutí dedičstva urobiť.“*

Rozdiel medzi domnienkou a fikciou spočíva v tom, že domnienky vychádzajú z ľudských skúseností a poznatkov, podľa ktorých skutočnosť predpokladaná domnienkou skutočne existuje. Naproti tomu pokiaľ ide o fikciu, je známe, že fingovaná skutočnosť neexistuje, jednako sa však na ňu prihliada akoby existovala.