***Zodpovedzte nasledovné otázky a svoju odpoveď* VŽDY *podporte konkrétnym ustanovením GDPR, judikatúrou, doktrínou alebo vlastnou argumentáciou, ak je to vhodné. Pri vypracovaní je povolené používať tlačenú verziu nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov, ďalej len „GDPR“ alebo „Nariadenie“).***

Spoločnosť ALIGAGA so sídlom v čínskom Pekingu prevádzkuje webový portál aligaga.com. Na tomto portály si zákazníci môžu kúpiť rôzne tovary (knihy, elektroniku, oblečenie atď.). Spoločnosť má síce sídlo v Pekingu, ale zároveň má obchodné zastúpenie v Paríži, Mníchove, Bratislave a Prahe. ALIGAGA zamestnáva 20 000 zamestnancov po celom svete, na vynucovanie pracovnej disciplíny monitoruje svoje obchodné priestory a elektronickú komunikáciu svojich zamestnancov. Taktiež každý návštevník webstránky aligaga.com je profilovaný a následne sú mu ponúkané tovary, ktoré by si podľa predpovedí analytického tímu spoločnosti mohol v budúcnosti kúpiť.

1. **Územná pôsobnosť GDPR**
   1. **Vzťahuje sa na spoločnosť ALIGAGA GDPR vzhľadom na územnú pôsobnosť? Ak áno, v ktorom režime?**
   2. **Čo v prípade, ak by ALIGAGA nemala obchodné zastúpenie na území Európskej únie?**
   3. **Aplikovalo by sa Nariadenie, ak by ALIGAGA mala sídlo iba na území Číny, jej webstránka mala čínsku doménu a bola dostupná iba v čínskom jazyku?**
2. **Vecná pôsobnosť GDPR**
   1. **Ide o spracúvanie osobných údajov v zmysle GDPR?**
   2. **Predstavujú IP adresy návštevníkov webového portálu na účely prevencie kybernetických útokov osobné údaje v zmysle GDPR?**
3. **Osobná pôsobnosť GDPR. Uveďte v akom vzťahu sú:**
   1. **Návštevník webstránky a ALIGAGA?**
   2. **ALIGAGA a spoločnosť, ktorú ALIGAGA poverí vykonaním marketingovej analýzy správania zákazníkov?**
   3. **Spoločnosť poverená marketingovou analýzou správania zákazníkov v prípade, ak vymedzí svoje vlastné účely a spracúva na nich osobné údaje zákazníkov spoločnosti ALIGAGA?**
4. **Spoločnosť ALIGAGA vymedzila nasledujúce účely. Priraďte k nim právne základy a svoj výber odôvodnite:**

|  |  |
| --- | --- |
| **Účel** | **Právny základ** |
| Prevádzkovanie služby (online obchod) |  |
| Personalistika a mzdy |  |
| Daňové a účtovné účely |  |
| Bezpečnosť a ochrana majetku |  |
| Marketingová analytika |  |
| Newsletter |  |
| Štatistické účely |  |

1. **Základné zásady a sankcie**
   1. **ALIGAGA spracúva osobné údaje svojich zamestnancov, medzi inými aj krvnú skupinu. Je spracúvanie tohto typu osobného údaju v súlade s GDPR? V prípade ak nie, aká najvyššia pokuta by ALIGAGE hrozila v zmysle GDPR?**
   2. **Ako dlho by ALIGAGA mohla v súlade s GDPR uchovávať údaje o svojich zákazníkoch. Ako by ste vymedzili dobu uchovávania?**
   3. **Zákazník požiada spoločnosť ALIGAGA o právo na prístup k svojim osobným údajom. Odpoveď mu dôjde za tri roky od podania žiadosti? Aká zásada je týmto konaním porušená?**
2. **ALIGAGA chce poveriť spracúvaním osobných údajov sprostredkovateľa. Ako si spoločnosť vie „od stola“ preveriť vhodnosť potenciálneho sprostredkovateľa a vykonať tak *due dilligence* pri poverení?**
3. **Zákazník žiada o vykonanie práva na prenosnosť s ohľadom na jeho históriu nákupov. Sú splnené podmienky na portabilitu? Má zákazník právo preniesť aj údaje, ktoré o ňom vytvorila ALIGALA na účely predpovedania jeho budúceho správania?**
4. **Je spoločnosť ALIGAGA povinný vykonať posúdenie vplyvu na ochranu údajov? Ak áno, na ktoré účely? Svoju odpoveď odôvodnite.**
5. **Je spoločnosť ALIGAGA povinná poveriť do funkcie zodpovednú osobu?**
6. **Došlo k porušeniu ochrany osobných údajov a neznámy útočník získal prístup k účtom 20 000 zákazníkov webového portálu aligaga.com. Je potrebné predmetné porušenie nahlásiť v zmysel GDPR? Ak áno, ktorým entitám?**
7. **Spoločnosť ALIGAGA chce preniesť osobné údaje do firmy so sídlom v USA, ktorá má pre ňu vykonať marketingovú analytiku zákazníkov. Aký právny základ pre cezhraničný prenos by ste odporučili?**
8. **One-stop-shop**
   1. **Spoločnosť ALIGAGA má obchodné zastúpenia v Paríži, Mníchove, Bratislave a Prahe. Európske ústredie je síce v Mníchove, ale všetky exekutívne rozhodnutia ohľadom spracúvania osobných údajov sa robia v Prahe. Ktorý dozorný orgán bude vedúci v zmysle princípu jednotného kontaktného miesta?**
   2. **Čo v prípade, ak by došlo k porušeniu ochrany osobných údajov na pobočke v Bratislave a bolo by zrejmé, že unikli osobné údaje iba osôb používajúcich webový portál z územia Slovenskej republiky. Ktorý dozorný orgán by bol príslušný konať?**