*Prípad č. 1*

Zamestnanec, ktorý je v pracovnom pomere poberá starobný dôchodok....

1. je povinne nemocensky poistený? *ÁNO (461/2003 o soc. poistení §14 odsek 1a).*
2. je povinne dôchodkovo poistený? *ÁNO (461/2003 o soc. poistení §15 odsek 1a).*

* *každý zamestnanec je povinne nemocensky aj dôchodkovo poistený*

1. je povinne poistený v nezamestnanosti? *NIE (461/2003 o soc. postení §19 odsek 3b).*

*POZOR!!! keby nepoberá STAROBNÝ DÔCHODOK a je len ZAMESTNANCOM tak by POBERAL, ale podľa §19 odsek 3a) sa to NEVZŤAHUJE na zamestnanca podľa osobitného predpisu a to sú napr. prokurátor, sudca. (MOHOL BY BYŤ CHYTÁK NA*

*TESTE)*

1. môže byť dobrovoľne nemocensky poistený*? NIE nemôže byť, pokiaľ je povinne*

*nemocensky nemôže byť aj*

*dobrovoľne nemocensky.*

1. môže byť dobrovoľne dôchodkovo poistený? *ÁNO môže byť*.
2. môže byť dobrovoľne poistený v nezamestnanosti? *NIE nemôže byť, pokiaľ je*

*povinne nemocensky, nemôže byť aj*

*dobrovoľne v nezamestnanosti.*

* *Podľa zákona o sociálnom poistení nie je možný súbeh dobrovoľného poistenia s povinným nemocenským poistením zamestnanca alebo SZČO. Netýka sa to dobrovoľného dôchodkového poistenia, ktoré môže trvať aj v prípade súbehu s povinným poistením.*
* *Nie je možný súbeh dobrovoľného nemocenského poistenia a dobrovoľného poistenia v nezamestnanosti s povinným nemocenským poistením. Nevzťahuje sa to na povinne nemocensky a povinne dôchodkovo poistenú SZČO, ktorá môže byť súčasne aj dobrovoľne poistená v nezamestnanosti. Dobrovoľné dôchodkové poistenie v súbehu s povinným poistením je možné.*

*Prípad č. 2*

Osoba nezamestnaná chce byť dobrovoľne nemocensky poistená...

1. môže byť dobrovoľne nemocensky poistená? *ÁNO môže byť, ale musí byť súčasne*

*aj dôchodkovo dobrovoľne poistená*

*(461/2003 o soc. poistení §14 odsek 2c)*

*a pokiaľ chce byť dobrovoľne poistená*

*v nezamestnanosti, tak taktiež musí*

*byť súčasne dobrovoľne nemocensky*

*poistená a dobrovoľne dôchodkovo poistená*

*(461/2003 o soc. poistení §19 odsek 2a).*

* Je to PARADOX, že osoba MUSÍ BYŤ → DOBROVOĽNE, ale tak uvádza zákon.
* Všetky podmienky musia byť splnené KUMULATÍVNE

(čiže ak DNP tak aj DDP, a ak chce byť DPvN, tak musí byť aj DNP aj DDP)

*Prípad č. 3*

Študent vysokej školy, ktorý má 22 rokov,  študuje externou formou štúdia a je invalidný s poklesom o 70%...

1. je nezaopatreným dieťaťom? 1. *Z hľadiska invalidity ÁNO JE pretože podľa zákona*

*(461/2003 o soc. poistení §9 odsek 3b)*

*nie je nezaopatrené dieťa to dieťa, ktoré poberá*

*invalidný dôchodok z dôvodu poklesu schopnosti vykonávať*

*zárobkovú činnosť o viac ako 70%.*

* *„Náš“ invalid má pokles schopnosti 70%, musel by mať napr. 70,1%, aby sa nepočítal ako nezaopatrené dieťa*
* *VIAC AKO 70% = NAD 70%*

*2. Z hľadiska externého vysokoškolského štúdia*

*ÁNO JE nezaopatreným dieťaťom pretože podľa*

*(461/2003 o soc. poistení §9 odsek 1b) za 1.)*

*sa sústavne pripravuje na povolanie a čo je súst. povolanie*

*odkáže nás na (461/2003 o soc. poistení §10 odsek 1)*

*za sústavnú prípravu na povolanie sa považuje, okrem iného,*

*tak aj o štúdium na vysokej škole do získania*

*vysokoškolského vzdelania druhého stupňa****.*** *BODKA!*

* *Zvýraznenie bodky za zákonom z dôvodu, že zákon uvádza len získanie vysokoškolského vzdelania do druhého stupňa, NIČ o FORME ŠTÚDIA sa neuvádza!*
* *POZOR!!! Keby by bol prípad, že nie je invalid len by bol EXTERNÝ ŠTUDENT, ktorý ešte nedosiahol DRUHÝ STUPEŇ VŠ, teda titul, a bol by v PRACOVNOM POMERE, alebo by pracoval na AKÚKOĽVEK DOHODU tak taktiež JE NEZAOPATRENÝM DIEŤAŤOM!*

*(Mohol by pri tom zarábať aj milióny, ALE pokiaľ ešte nezískal vysokoškolské vzdelanie druhého stupňa, tak sa stále považuje za nezaopatrené dieťa.)*

*3. Z hľadiska veku ÁNO JE nezaopatreným dieťaťom*

*pretože podľa (461/2003 o soc. poistení §9 odsek 1b)*

*do 26. roku veku, čiže do narodenín.*

*RADA nad ZLATO:*

*!!!(Na hodine nám doc. Matlák hovoril, že do testu k odpovedi treba vždy najskôr napísať či ÁNO alebo NIE a potom odpoveď „áno je alebo nie nie je VYLÚČENÁ Z OKRUHU podľa § O NAPR. ZAOPATRENOM ĎIEŤATI podľa zákona toho a toho“.)!!!*

*!!!(Nepísať subjektívne „JA SI MYSLÍM“ buď ÁNO alebo NIE, ako právnik nemôžete povedať svojmu klientovi ja si myslím...+ svoju odpoveď vždy podložiť zákonom a paragrafom inak nemá relevanciu)!!!*

*Prípad č. 4*

Študentka, ktorá má 22 rokov, študuje dennou formou na vysokej škole a už dosiahla titul Bc. z ekonomickej fakulty, je v pracovnom pomere a má jedno dieťa...

1. je nezaopatreným dieťaťom? *ÁNO stále JE nezaopatreným dieťaťom podľa*

*zákona (461/2003 o soc. poistení §9 odsek 1b) za 1.)*

*a hneď na to podľa*

*zákona (461/2003 o soc. poistení §10 odsek 1)*

* *„Naša“ študentka má ešte len 22 rokov čiže kritérium do 26. roku veku spĺňa, taktiež ešte NEDOSIAHLA vysokoškolský titul z druhého stupňa štúdia, čiže tiež zatiaľ podmienky spĺňa, čo ale že je v PRAC. POMERE a MÁ DIEŤA?  
  To, že je v PRAC. POMERE nemá absolútne ŽIADNU RELEVANCIU*

*v tom prípade, že sa pripravuje na povolanie a stále študuje na vysokej škole dennou formou štúdia a takisto aj keby študovala EXTERNE.*

*To, že MÁ DIEŤA taktiež nemá ŽIADNU RELEVANCIU a stále je ZAOPATRENÝM DIEŤAŤOM aj keby tých detí má desať.*

* *Všetky podmienky sú splnené KUMULATÍVNE čiže odpoveď je, že JE stále NEZAOPATRENÝM DIEŤAŤOM, teda patrí do okruhu, ktorý vymedzuje zákon.*

*Prípad č. 5*

Študent vysokej školy, ktorý má 22 rokov, pracuje na dohodu o brigádnickej práci študenta a má pravidelný príjem 300 euro...

1. je dôchodkovo poistený*? ÁNO je pretože podľa zákona*

*(461/2003 o soc. poistení §4 odsek 2)*

*„Zamestnanec na účely dôchodkového poistenia je aj*

*fyzická osoba v právnom vzťahu ...* ***okrem*** *fyzickej osoby*

*v právnom vzťahu na základe ňou určenej dohody o brigádnickej*

*práci študentov podľa § 227a, ak priemerný mesačný*

*príjem podľa § 3 ods. 1 písm. a) a ods. 2 a 3 z tejto*

*dohody nepresiahne sumu podľa odseku 5...“*

*Odsek 5 nám hovorí: „Maximálna suma mesačného*

*príjmu a maximálna suma priemerného mesačného príjmu*

*podľa § 3 ods. 1 písm. a) a ods. 2 a 3 z dohody o brigádnickej*

*práci študentov určenej podľa § 227a je 200 eur.“*

* *Čo znamená, že JE to OSOBA, ktorá nemá z príjmu VYŠŠIU SUMU ako 200eur = čiže OKREM tejto osoby sú zamestnanci aj dôchodkovo poistený*
* *„NÁŠ“ zamestnanec pracuje na dohodu o brigád. práci študenta, ale jeho príjem je 300EUR, čo znamená že je VYŠŠÍ a nesiaha nám do toho okruhu OKREM!*
* *!!!POZOR!!! Netreba sa nechať zmiasť hneď §4 odsek 1, kde sa píše: „Zamestnanec na účely* ***nemocenského poistenia****,* ***dôchodkového poistenia*** *a****poistenia v nezamestnanosti*** *je,* ***AK TENTO ZÁKON NEUSTANOVUJE INAK****, fyzická osoba v právnom vzťahu, ktorý jej zakladá právo na pravidelný mesačný príjem podľa § 3 ods. 1 písm. a) a ods. 2 a 3,* ***OKREM***

*a) fyzickej osoby v právnom vzťahu na základe dohody o brigádnickej práci*

*študentov*

*!!!Na prvý pohľad by sa nám mohlo zdať, že každý dohodár o brigád. práci študenta je vylúčený nemocensky, dôchodkovo a aj v nezamestnanosti, ALE dôležité je si všimnúť, AK TENTO ZÁKON NEUSTANOVUJE INAK, a nám zákon USTANOVUJE v tomto prípade INAK podľa §4 odsek 2, že je to len ten ktorý zarába do 200eur.!!!*

1. je nemocensky poistený? *Odpoveď hore vyššie ↑↑↑*

*čiže NIE nie je ani v jednom prípade b) a  c)*

1. je poistený v nezamestnanosti? *pretože ZÁKON nám NEUSTANOVUJE UŽ NIČ*

*INAK ohľadom nemocenského poistenia*

*a poistenia v nezamestnanosti.*

*Prípad č. 6*

Zamestnancovi, ktorý ochorel vznikla dočasná PN 01.03. a skončila 20.03. Načo všetko má nárok počas dočasnej PN?

* Má nárok na *nemocenské* ***POZOR!!!*** *(nie dávku pretože nemocenské dávky sú: nemocenské, ošetrovné, vyrovnávacia dávka a materské §13)* pretože podľa §34 „Zamestnancovi vzniká nárok na nemocenské od **11. dňa** dočasnej pracovnej neschopnosti.“, čo v našom prípade znamená od 11.03.
* *Prvých 10 dní* dočasnej pracovnej neschopnosti *platí zamestnávateľ* a *od toho 11. dňa* dočasnej pracovnej neschopnosti *platí Sociálna poisťovňa*.

Pokiaľ by išlo o samostatne zárobkovo činnú osobu SZČO a dobrovoľne nemocensky poistenú osobu v rovnakom prípade vyššie tak...

* Podľa rovnakého §34 „Povinne nemocensky poistenej *samostatne zárobkovo činnej osobe* a *dobrovoľne nemocensky poistenej osobe* vzniká nárok na nemocenské od ***prvého dňa*** dočasnej pracovnej neschopnosti.“ V našom prípade by to bolo od 01.03.

*Prípad č. 7*

Zamestnanec ochorel 01.01. a do 20.01. bol dočasne PN, 07.01. mu preukázali porušenie liečebného režimu, čo v takomto prípade?

* Podľa §38 „Poistenec nemá nárok na výplatu nemocenského *odo dňa porušenia* liečebného režimu určeného lekárom *do skončenia dočasnej pracovnej neschopnosti*...“, čo v našom prípade znamená že 07.01, teda dňom zistenia porušenia sa mu nemocenské zastaví. Prvých 6 dní má nárok na nemocenské.

*Prípad č. 8*

Zamestnanec, ktorý bol poberateľom starobného dôchodku a pracovný pomer mu skončil 31.03. (čo znamená, že ešte stále poberá starobný dôchodok) a 03.04. bol uznaný ako dočasne PN, má nárok na nemocenské? Nachádza sa v ochrannej lehote?

1. má nárok na nemocenské? **Nie, nemá** pretože podľa §32 odsek 4 písmeno b

„*Plynutie* ochrannej lehoty *sa skončí*, ak

*neuplynula* skôr, dňom, v ktorom poistencovi

b) vznikol nárok na výplatu starobného

dôchodku, predčasného starobného

dôchodku alebo invalidného

dôchodku.“ Čo znamená že, *ochranná*

*lehota sa nevzťahuje na poberateľa*

*starobného dôchodku a predčasného*

*dôchodku* takže ***nemá nárok na nič.***

*Prípad č. 9*

Žene skončil poistný vzťah 31.12. a 01.05. si uplatnila materské. Má nárok na nemocenské, ak áno prečo?

* ***Áno má nárok na nemocenské*** pretože podľa §32 odsek 2 písmeno b *„Ochranná lehota* poistenkyne, ktorej nemocenské poistenie zaniklo v období tehotenstva, *je osem mesiacov.“* V našom prípade sa ešte stále *nachádza v rozpätí ôsmich mesiacov.*

*Prípad č. 10*  
  
Muž, ktorý žije v spoločnej domácnosti so ženou s ktorou nie sú manželia a s ktorou má 2 spoločné deti, chce poberať ošetrovné na ženu, ktorá je dočasne PN.

1. má nárok na ošetrovné? **Nie nemá nárok** na ošetrovné pretože

podľa §39 písmeno a „Poistenec má nárok

na ošetrovné, ak osobne a celodenne a)

ošetruje choré dieťa, ***chorého manžela, chorú***

***manželku,*** chorého rodiča alebo chorého

rodiča manžela (manželky), ktorého

zdravotný stav podľa potvrdenia

príslušného lekára nevyhnutne vyžaduje

ošetrovanie inou fyzickou osobou, alebo...“.

V našom prípade títo ľudia ***nie sú zosobášení*** sú

len v pomere druh a družka čiže tento ***muž***

***si nemôže uplatniť nárok na ošetrovné.***

* *POZOR!!!* ***v tomto prípade spoločná domácnosť nehrá žiadnu relevantnú rolu,*** v predchádzajúcom zákone ešte za socialistickej republiky by mal nárok pretože sa sem zahŕňala aj spoločná domácnosť.
* Pokiaľ by boli manželia a manžel by chcel ošetrovať ***chorú svokru***, vtedy by nárok na ošetrovné mal „chorý rodič manžela, manželky...“

*Prípad č. 11*

Matka chce odniesť dieťa do škôlky, ale tam zistí že škôlka je v karanténe. Matka musí ostať s dieťaťom doma. Má táto matka nárok na ošetrovné aj keď jej dieťa je zdravé?

1. má nárok na ošetrovné? ***Áno má*** pretože podľa §39 odsek 1 písmeno b po 2.

„Poistenec má nárok na ošetrovné, ak osobne a celodenne

sa stará o dieťa do desiatich rokov veku, ak *1.* dieťaťu

bolo nariadené karanténne opatrenie podľa osobitného

predpisu, *2.* ***predškolské zariadenie alebo zariadenie***

***sociálnych služieb, v ktorých sa poskytuje dieťaťu***

***starostlivosť, alebo škola, ktorú dieťa navštevuje, boli***

***rozhodnutím príslušných orgánov uzavreté alebo***

***v nich bolo nariadené karanténne opatrenie*** podľa

osobitného predpisu alebo...“ *Aj keby*

*samotnému dieťaťu bolo nariadené karanténe*

*opatrenie matka má nárok na ošetrovné.*

Matka má choré dieťa a potrebuje s ním ostať doma, odkedy jej vzniká nárok na ošetrovné?

* Podľa §42 „Poistencovi vzniká nárok na ošetrovné ***od prvého dňa potreby*** osobného a celodenného ošetrovania fyzickej osoby uvedenej v ***§39 ods. 1 písm. a)*** alebo potreby osobnej a celodennej starostlivosti o dieťa uvedené v ***§39 ods. 1 písm. b)*** ***a zaniká dňom skončenia potreby*** osobného a celodenného ošetrovania alebo potreby osobnej a celodennej starostlivosti, ***najneskôr uplynutím desiateho dňa***. Čiže pokiaľ dieťa bolo „vypísané na chorú“ 01.03., teda v tento deň vznikla aj potreba ošetrovného, matka má nárok na ošetrovné od 01.03 do 10.03. keď uplynie posledný desiaty deň a od jedenásteho dňa sa jej poistný vzťah preruší***.***
* ***POZOR!!!*** Ale pokiaľ prvé tri dni bola s chorým dieťaťom doma babka a matka chodila klasicky do práce, tak nárok na ošetrovné jej vznikne len od 04.03. pretože ona prvé tri dni normálne poberala mzdu, a bude trvať do 10.03. uplynutím desiateho dňa, čiže tá doba sa nepredlžuje na desať dní, ale je to desiatym dňom od vzniku potreby a vzniknutá potreba tu bola od 01.03. nie od 04.03.

*Prípad č. 12*

Žene, ktorá je osamelá z iných vážnych dôvodov sa narodili dvojčatá. Po akú dobu má nárok na materské?

* Podľa §48 odsek 3 podmienky materského „Poistenkyňa ***má nárok na materské*** aj ***po uplynutí 34. týždňa od vzniku nároku na materské***, ak porodila ***zároveň dve alebo viac detí a aspoň o dve z nich sa stará*** *alebo* ***je osamelá***. ***Nárok na materské osamelej poistenkyni zaniká uplynutím 37. týždňa od vzniku nároku*** na materské a ***poistenkyni, ktorá porodila zároveň dve alebo viac detí a aspoň o dve z nich sa stará, nárok na materské zaniká uplynutím 43. týždňa od vzniku nároku*** na materské.“
* Čiže v našom prípade má táto ***matka nárok na 43 týždňov materského*** pretože v tomto prípade ***nie*** ***je relevantné, že je osamelá ale to že porodila dve deti***
* Pokiaľ by ***porodila iba jedno dieťa a bola by osamelá má nárok na 37 týždňov materského,*** v tomto prípade je relevantné to že je osamelá

*Prípad č. 13*

Žena si uplatnila materské iba 4 týždne pred pôrodom, ktorým týždňom jej zaniká nárok na materské a koľko týždňov má nárok na materské?

* Podľa §48 odsek 5, ktorý nám hovorí že: „Ak sa poistenkyni vyplácalo materské pred očakávaným dňom pôrodu menej ako šesť týždňov alebo materské sa jej nevyplácalo, pretože pôrod nastal skôr ako určil lekár, má nárok na materské do ***konca 34. týždňa OD VZNIKU NÁROKU*** ***na materské;*** osamelá poistenkyňa má nárok na materské do konca 37. týždňa od vzniku nároku na materské a poistenkyňa, ktorá porodila zároveň dve alebo viac detí a aspoň o dve z nich sa stará, má nárok na materské do konca 43. týždňa od vzniku nároku na materské,...“

1. Pokiaľ máme ženu, ktorá si uplatnila ***materskú klasicky 6 týždňov pred pôrodom***, má nárok na materské do konca 34. týždňa od vzniku nároku nie od pôrodu ***!!!POZOR!!!***

6 týždňov 28 týždňov

6 týždňov pred pôrod uplynutie doby 34 týždňov

pôrodom (momentálne sa OD VZNIKU NÁROKU

VZNIK NÁROKU nachádzame

(začíname odpočítavať v 28. týždni)

34 týždňov)

1. Náš prípad bol, že žena si uplatnila materskú ***iba 4 týždne pred pôrodom*** čiže jej ***nárok na materské vznikol 2 týždne pred tým ako si ju uplatnila*** a po pôrode jej ostáva klasicky 28 týždňov, akurát že celkový počet ***uplatnenia materskej nebude 34*** ***týždňov ako v klasickom prípade, ale len 32 týždňov. !!!POZOR!!!*** ***Žiadne 2 týždne sa jej nepripočítavajú k tým 28 od pôrodu.***

Nič sa

uplatnenie si nepripočítava

materskej

2 týžd. 4 týždne

6 týždňov 28 týždňov

6 týždňov pred pôrod uplynutie doby 34 týždňov

pôrodom (momentálne sa OD VZNIKU NÁROKU

VZNIK NÁROKU nachádzame

(začíname odpočítavať v 28. týždni)

34 týždňov)