# **Predmet a funkcie filozofie. Vzťah filozofie a práva.**

Pojem filozofia po prvýkrát použil Pytagoras (580 – 500 pred n.l.), Sokrates (470 – 399 pred n.l.) a Platón ho definovali ako **lásku k múdrosti**. Predmetom filozofie je skúmanie bytia človeka a jeho vzťah k spoločnosti. Človek nehľadá vysvetlenie vecí a javov v nadprirodzených silách, ale v iných silách, napríklad v javoch prírody, ktorú poznáva a chce pochopiť. Je to **neempirická veda a empirickom svete.**

Východiskom filozofie je **mytológia**, ktorá predchádzala filozofickému vysvetľovaniu sveta. **Mýtus je zmyslová predstava vysvetľujúca javy**. Grécka mytológia napr. sa vyznačuje antropomorfizmom, t. j. človek je mierou všetkých vecí. Mytológia mieša **reálne s nereálnym, zatiaľ čo náboženstvo odlišuje realitu od predstavy.**

**Základné otázky filozofie**:

1. Aký je svet?
2. Je svet poznateľný?
3. Aké miesto v ňom zastáva človek?
4. Čo je dobro a čo je zlo?

Pri hľadaní odpovedí na tieto otázky filozofia preferuje rozum a logickú analýzu, zatiaľ čo náboženstvo predstavuje vieru, ktorá sprostredkúva pravdy zjavené (Tertulián: „verím, pretože je to nezmyselné“). **Filozofia je myšlienková sústava, ktorá skúma zákony, zmeny objektívnej skutočnosti a príčiny a princípy, ktorými sa riadi poznávací proces**.

Jej **hlavné funkcie** sú:

1. **poznávacia funkcia**
   * skúma svet, princíp chodu sveta, na základe ktorého nájdem riešenie problému
2. **metodologická funkcia**
   * na základe poznania zákonitostí sveta môžem naňho pôsobiť, aby mi priniesol úžitok
3. **kultivačná funkcia**
   * zovšeobecnenie poznatkov
   * pôsobenie na človeka
   * postavenie filozofie medzi vedami

Filozofia má **tri hlavné oblasti**:

1. **ontológia** 
   * skúma otázky bytia a jeho zákonov
   * vytvára teórie o bytí
   * svet ako súhrn rozličných javov, ktorých súčasťou je živá aj neživá príroda, rastliny, živočíchy, atď.
2. **gnozeológia**
   * vytvára teórie poznania
   * skúma proces poznania a jeho výsledky
   * hlavné otázky: môžeme objektívne poznať svet? Prečo poznávame? Čo je cieľom poznania? Môžem poznanie uplatniť?
3. **sociálna filozofia**, resp. filozofická antropológia
   * skúma hodnoty: skúma problémy, ktoré sa priamo dotýkajú človeka, skúma vzťah človeka k prírode, k inému človeku

**Vzťah filozofie k iným vedám**

Aristoteles rozdelil vedy do troch kategórií:

1. **teoretické vedy**: metafyzika, matematika, logika, fyzika
2. **praktické vedy**: etika, psychológia, ekonómia, politika
3. **tvorivé vedy**: poetika, rétorika, technika, remeslá

Filozofiu postavil na vrchol (pôvodne metafyzika); je to počiatok všetkého teoretického poznania a jej základnou otázkou je: **prečo je svet taký, aký je?** Cieľom filozofie je logické objasňovanie myšlienok. Filozofia má objasňovať a presne vyjadrovať myšlienky, ktoré sú inak zahalené a hmlisté.

**Vzťah filozofie a práva**

**Právna filozofia je skúmanie pozície práva v spoločnosti.**

**Kaufmannove princípy:**

1. každému dať to, čo mu patrí
2. zlaté pravidlo: odmietnutie akejkoľvek formy násilia
3. kategorický imperatív
4. tolerancia, slušnosť a zodpovednosť

V rámci právnej filozofie sa rozlišujú nasledovné **kategórie**:

1. **Determinizmus** – idealistický názor uznávajúci predurčenosť všetkého diania a popierajúci slobodu vôle. Znamená všeobecnú súvislosť, podmienenosť javov. **Striktný determinizmus** hovorí, že všetko vo svete je určené s absolútnou nevyhnutnosťou a náhoda neexistuje. **Materialistický determinizmus** 20. stor. sa drží myšlienky, že vo svete existujú neodvrátiteľné a preurčené zákonitosti, ale pripúšťa aj existenciu náhody, ktorá mení chod sveta.
2. **Indeterminizmus** – popretie determinizmu. Hybnou silou sveta je človek a jeho vôľa k moci (Schoppenahuer). Ďalším zástancom bol Nietzsche, ktorý rozvinul teóriu o morálke pánov a morálke otrokov.
3. **Kauzalita** – skúma vzťah príčiny a účinku (na jednom konkrétnom jave).
4. **Pravda** – zhoda poznatkov s objektívnou realitou.
5. **Sloboda** – možnosť voľby a byť za ňu zodpovedný.
6. **Rovnosť, spravodlivosť** – 5. a 6. sú nedosiahnuteľné ideály, nakoľko teória a prax sa značne odlišujú.

# **Predpoklady vzniku gréckej filozofie. Mýtus a formovanie filozofických ideí.**

* Vznik gréckej filozofie je úzko spätý **s politickým, duchovným a kultúrnym prelomom**, ktorý nastal **v Grécku v 6. – 5. storočí p. n. l**. Zapríčinili to dôležité procesy a zmeny ako **rozklad rodovej spoločnosti** **a vznik gréckeho mestského štátu polis, kde sa utvára nové postavenie jednotlivca, nový typ vzťahu medzi slobodnými ľuďmi a nové chápanie prírody**.
* Občan gréckeho polis už vedel, že **život riadia zákony a podriadil sa im**, už rozlišoval medzi zákonmi prírody a zákonmi spoločnosti. Vedel, že spoločnosť si vytvorili sami a príroda im dávala základ pre filozofiu.
* Ďalším predpokladom bola **bohatá kolonizačná a obchodná činnosť Grékov** ako **i nové poznatky v oblasti matematiky, lekárstva, či astronómie.** Hlavnými strediskami sa stal **Milétos, Krotón a Eleá**.
* Predpokladmi k vzniku filozofie, či už gréckej alebo v globálnom aspekte boli **spoločenské a individuálne podmienky**.
  + **Spoločenské**: úroveň ekonomických a sociálnych vzťahov, ktoré umožnili oddelenie duševnej od fyzickej práce a poskytli možnosť filozofovať.
  + **Individuálne**: znamenali, že nie všetci ľudia majú schopnosť alebo vedomosti na filozofovanie, samostatne myslieť, ale v hraničných situáciách si všetci kladieme otázky, ktoré majú filozofickú povahu.

**Mýtus** je najdôležitejším predpokladom pre vznik filozofie. Filozofia sa spočiatku vymedzuje ako protiklad mýtu. Mýtus je tiež príbeh so symbolickým alebo náboženským významom - **mýty ľuďom sprostredkovávali názor na svet, prírodu, ľudské bytie, vysvetľovali účel vecí a niekedy i pôvod štátov, miest, rodov**,...

**Dôležité rozdiely medzi filozofiou a mýtom**:

1. Mýtus **nemá konkrétneho autora**, je to kolektívny výtvor, zatiaľ čo **filozofická výpoveď je vždy spätá s určitou osobou**, ktorá ju vyslovila a obhajovala.

2. Mýtus **nepriamo odpovedá na viaceré otázky, ktoré neskôr zaujímajú aj filozofov**: Z čoho všetko pochádza? Ako vznikol poriadok sveta? Aké má miesto človek na tomto svete?. Zásadný rozdiel je v tom, že **mýtus tieto odpovede dáva bez toho, aby nastolil príslušnú otázku**. Mýtický príbeh nám dáva odpovede na otázky, ktoré neodzneli, a tak sa nemohli pred nami vynoriť ako skutočný problém, ktorý vyžaduje skúmania a pripúšťa viaceré riešenia.

3. Filozofia vychádza zo situácie, keď svet pred človekom stojí už ako problém. Tento problém filozofia rieši pojmovými prostriedkami. **Na rozdiel od pojmov, mýtus využíva predstavy**.

**Formovanie filozofických ideí**

1. **Platón** vytvoril teóriu ideí, pričom **idea** = **vzor veci**.
2. Idea je **absolútna, nemenná, večná, nevzniká ani nezaniká**. Viera v svet ideí **vychádza z túžby po istote**.
3. Orientoval sa hlavne na **etické idey**.
4. Všetky idey sú samostatné, ale sú navzájom vo vzťahoch nadriadenosti, podriadenosti alebo paralelnosti.
5. Najvyššia idea v sústave hodnôt je **dobro**, ktoré je príčinou a zmyslom bytia. Je to syntéza pravdy, krásy a sebestačnosti.

# **Sokrates a sofisti. Eristika a rétorika.**

**Sokrates**

Sústredil **pozornosť na človeka**. Bol to etik a morálny reformátor. Veril v božské atribúty – dobro a spravodlivosť, teda nebol ateistom. Sám žiadne dielo nenapísal.

Využíval niektoré sofistické špecifiká, ako napr. **prednášky**, alebo na vysvetlenie používal **formu sporu alebo diskusie**. Zároveň však proti sofistom bojoval, odtiaľ pochádza aj známe „**viem, že nič neviem**“. Kritizoval hlavne pojmovú labilnosť, skepticizmus a relativizmus. Sokrates nebol sofistom. Sofisti boli platení učitelia múdrosti, no on vyučoval zadarmo.

Pri definovaní a tvorbe pojmov **vychádza zo skúseností a všeobecných právd** - používal **indukciu a dialektiku** navodenie problému, kladenie otázok, postup od jednoduchého k zložitejšiemu a k definícií, stanovenie obsahu a vzájomného vzťahu problémov.

Filozofia = **učenie o tom, ako sa má žiť**. Svoje úsilie sústredil hlavne na etické a politické problémy.

Spája sa s ním **umenie miaeutiky**, ktoré chápe ako umenie pôrodnej baby (bol synom babice). **Človek sa dostane k poznaniu otázkami, a tak sa rodia myšlienky**. Poznáva sa prostredníctvom **umenia viesť dialóg**.

Pracuje aj s pojmom **anamnesis**: rozpamätávanie si vecí, ktoré už viem – **objektívne poznanie je podľa Sokrata možné, človek s ním prichádza na svet, lebo pred narodením bol jeho rozum súčasťou univerzálneho rozumu a teraz sa len rozpamätáva na všeobecné, objektívne idey.**

**Etické princípy**, ktoré by mali byť podľa Sokrata základom spoločenského života, vyplývajú z povahy vecí. Sú **absolútne, nadčasové, všeobecné a trvalé a nezávisia od vôle normotvorcov.** Vyznáva hodnoty ako spravodlivosť, odvaha, cnosť, dobro ... Tvrdil, že „**všetko zlo pochádza z neznalosti, nepochopenia cnosti**“, čím **postavil morálku a právo na základe etiky**, a nie na sile ako to urobili sofisti. **Cieľom života je blaženosť** ako najvyšší stupeň cnosti.

**Koncepcia štátneho zriadenia:**

* + vidí ako vládu najmúdrejších, najlepších.
  + základom štátu - spravodlivosť, ktorej podliehajú vládnuci i ovládaní.
  + najlepšie – sofo/aristokracia; najhoršie – demokracia, oligarchia, tyrania

**Vládnutie - umenie tých, čo dospeli k pravde a cnosti (kráľovské umenie).** Oceňoval slobodu, ale odsudzoval mravnú biedu demokracie. Vtedajšie voľby žrebom boli absolútne proti jeho myšlienke vlády najmúdrejších.

Jeho naj idea: „**dobrý občan musí dodržiavať aj zlé zákony, aby nepovzbudzoval zlého občana k porušovaniu dobrých zákonov.“** – poslušnosť občanov voči zákonom a ich neporušiteľnosť. **Právo si zaslúži rešpekt, len ak je v súlade so spravodlivosťou.** Nekrivdia zákony, ale ľudia.

V problematike **vzťahu práva a morálky** sa dostáva ešte ďalej - a to k **občianskej neposlušnosti**, ktorú vidí ako otvorené, verejné a nenásilné vypovedanie poslušnosti právu, ak ho ľudia považujú za nespravodlivé. Sokrates bol ale **proti občianskej neposlušnosti**, a to kvôli **dobrovoľnej dohode medzi občanom a štátom**, ktorá vzniká prijatím občianstva racionálne zdôvodnenie autority platného práva.

**Spravodlivosť – konať a žiť v súlade so zákonmi obce**:

* + **prirodzené zákony** – nepísané,
  + **pozitívne zákony** – písané.

**Sofisti - Prótagoras, Gorgias (5. až 4. storočie p. n. l)**

Obdobie demokratizácie aténskeho štátneho života a rozvoja demokratických inštitúcií (snem, súdy) viedli k rozvoju **rétoriky** (umenie presviedčať) a **eristiky** (umenie sporu).

**Sofistami** sa označovali **rečníci, ktorí dokazovali svoje domnelé odborníctvo obratným chytením za slovo.** Ich motívom nebola láska k pravde a múdrosti, ale **snaha spraviť zo slova zbraň v politickom boji**. Boli to **platení učitelia rečníctva**, čo im rozhodne v tej dobe na úcte nepridávalo.

Aby ich učenie bolo odlíšené od filozofie, nazval ho Platón **sofistika**. Znamenalo **uvádzanie do praktického života, prípravu na účasť na správe vecí verejných**. Kritické hlasy hovorili, že **neposkytovali poznanie, ale názor**. Filozof je ten, kto bez ohľadu na praktické zretele chcel dospieť k jadru, zmyslu každého javu. Sofista naopak vedome využíval aj nepravdivé tvrdenia v procesoch dokazovania a v sporoch.

Sofisti rozlišovali **právo a moc**; **moc potrebuje právo a právo bez moci je ničím**. Spravodlivosť rozlišujú ako **spravodlivosť podľa prírody** (prirodzené právo) a **spravodlivosť podľa zákona** (pozitívne právo). Sofisti tvrdili, že **Boh stvoril ľudí rovnakých** a že **od prírody nikto nie je otrokom**. **Štát považovali za výsledok dohody ľudí**, čo znamenalo prvú myšlienku o zmluvnom pôvode štátu. Človek obmedzuje svoju slobodu len v záujme bezpečnosti.

**Sofistika** ako taká znamenala **prínos v obrátení pozornosti na človeka, popularizovala filozofiu a rétoriku.** Sofisti boli prvými **pragmatikmi a utilitaristami, zvyšovali záujem o veci verejné.**

Sofisti nepredstavovali jeden filozofický prúd, nemali spoločný program, ale dajú sa spozorovať určité **spoločné črty**:

1. **Skepticizmus**

**Gorgias**: „Nič nie je.“ **Objektívne poznanie a objektívna pravda neexistujú**, resp. sú **len subjektívnymi výsledkami ľudskej inteligencie**. Skepticizmus bol aj v názoroch na náboženstvo, **sofisti boli ateisti**.

1. **Záujem o človeka**

**Protagoras**: „Mierou všetkých vecí je človek.“ Sofisti pripísali dôležitosť filozofickej antropológii pre skúmanie sociálnych javov. Mali tiež záujem o právne a politické otázky.

1. **Noetický relativizmus**

Znamená to, že všetky ľudské pojmy a spoločenské pravidlá sú **relatívne, závisí to len od zorného uhla pozorovateľa**. Proti téze postavili antitézu. **Trasymachos** formuloval tézu o relatívnosti sociálnych noriem: „spravodlivosť je to, čo je užitočné silnejšiemu.“

**Prótagoras**

* boj najvýznamnejším sofistom
* preslávil sa svojím výrokom: **„Mierou všetkých vecí je človek, existujúcich, že sú a neexistujúcich, že nie sú.“**
  + človek rozhoduje o veciach – človek je tvorcom spoločnosti, jej kultúry, morálky, umenia
  + dovtedy bolo **umenie mimézis** **– napodobňovanie prírody**
* ***ontológia****:*
  + **vnemy sú relatívne** – proti každému tvrdeniu môže byť rovnako dôvodne postavené tvrdenie opačné
* ***gnozeológia****:*
  + **objektívne poznanie nie je možné**
  + podľa neho zmysly klamú a pravé vedenie nám poskytuje len rozum
* jeho dielo bolo spálené a on bol vyhnaný z Atén

**Gorgias**

* bol známy rétor
* **preslávil sa svojím súdom, ktorý dokazoval**, že:

1. **nič neexistuje**
2. **i keby niečo existovalo, bolo by nepoznateľné → bol agnostik**
3. **i keby bolo poznateľné, nebolo by zdeliteľné a vysvetliteľné**

* slová majú magickú silu, slová môžu klamať, môžu zavádzať, ale môžu aj všetko vysvetliť, objasniť, dokonca slová očarujú, omamujú, privádzajú dušu do omámenia, apatie

# **Platón (5. až 4.st. p.n.l)**

Platón bol **Sokratov žiak** (o Sokratovom živote sa dozvedáme z Platónových diel). Založil **filozofickú školu Academiu**, ktorej základným účelom mala byť výchova novej politickej elity (študoval tam aj Aristoteles).

**Veril v pravdu a túžil dostať sa k nej rozumovým poznaním**. Tvrdil, že **čo nie je pevné, to nemožno s istotou poznať.** Preto tvrdil, že existuje iný svet – **svet ideí**, v ktorom sa duša nachádzala predtým ako sa dostala na náš svet, tu sa len naň rozpomínala. **Idea**, ako vzor a podstata veci je absolútna, nemenná, večná, nevzniká ani nezaniká. Idey sú hierarchicky usporiadané. Viera v svet ideí vychádza z túžby po istote. Orientoval sa hlavne na **etické idey**. Všetky idey sú **samostatné**, ale sú navzájom vo vzťahoch nadriadenosti, podriadenosti alebo paralelnosti. Najvyššia idea v sústave hodnôt je **dobro**, ktoré je príčinou a **zmyslom bytia**. Je to syntéza pravdy, krásy a sebestačnosti.

Ako viem čo je spravodlivosť?

* rieši skôr „ako“, nie „čo“ (na rozdiel od Sokrata )
* nespoznávame empiricky (skúsenosťou), ale rozumom (ráciom)
* prenikáme do podstaty vecí

podobenstvo o jaskyni:

dualistický systém:

* + svet ideí (reálny, keď začíname uvažovať) – duša sa tam nachádzala predtým ako sa dostala na svet, tu sa len naň rozpomína
  + svet vonkajší (premietaný v jaskyni)
  + opustením vonkajšieho sveta (jaskyne) dochádza k poznaniu sveta ideí rozumom 🡪 empíria ostáva v jaskyni
* ústava, zákony = spoločnosť sa má riadiť zákonmi, aj VLADÁR
* utópia = predstava ideálneho stavu
* spoločnosť = organický celok – ak trpí časť spoločnosti, trpí celá spoločnosť

**Sofrón** je označenie človeka, ktorý dokáže svoje žiadosti a túžby podriadiť rozumu, medzi jeho atribúty patrí vyrovnanosť, sebakontrola a disciplína.

**Sofrósyné** označuje syntézu mravnosti a rozumovosti, je to základná zložka gréckej morálky.

Tak ako človek má telo (pominuteľné) a dušu (rozum, emócie, žiadostivosť), aj **svet Platón delí na telo a dušu**. **Cnosť** je kvalita duše získaná cvičením, rovnováha duše (zbavená negatív). Cnosť má 3 formy (ich forma v ideálnom štáte):

|  |  |  |  |
| --- | --- | --- | --- |
| TELO | DUŠA | CNOSŤ | ŠTÁT |
| **Hlava** | rozum | **múdrosť** | Vládca – filozof |
| **Hruď** | vôľa | **odvaha** | Strážca – vojak |
| **Brucho** | žiadosť | **umiernenosť** | Živiteľ – roľník |

Pri **harmónií cností** nastáva **spravodlivosť**. Spravodlivosť predstavuje najvyššiu zložku svetového poriadku. Spravodlivosť vesmíru predstavuje vesmírny poriadok; spravodlivosť štátu zaručuje ústava a treba ju pri riadení polis uplatňovať. Spravodlivosť vnímal ako morálnu kvalitu človeka – cnosť.

**Politika a právo**

Diela: **Ústava, Zákony**, Politik.

1. **Ústava** – Toto dielo opisuje **ideu spravodlivosti, ktorá sa dá uskutočniť len v ideálnom štáte. Občan, ktorého riadi dobrá vláda, je účastný na mravnosti; štát je natoľko dobrý, nakoľko má dobrú vládu.**

Spravodlivosť = cnosť uskutočňovať a udržiavať prirodzený poriadok. Existujú spravodlivé a nespravodlivé ústavy.

Štát vzniká podľa Platóna z potreby vzájomnej pomoci, pretože jedinec sám nemôže byť sebestačný. **Rôzne potreby občanov vedú k deľbe práce a rozdeleniu obyvateľstva na stavy**. Z dôvodu potreby **zväčšovania územia obce** dochádza k okupačným vojnám, **treba** preto aj **strážcov**, ktorých poslanie je dôležité a preto ich treba vychovávať zvlášť pozorne. Starší strážcovia robia to, čo je prospešné pre štát a vládnu, mladí strážcovia ich majú poslúchať. **Vládca pritom predstavuje moc, znamená múdrosť prejavujúcu sa v politickom umení**. Tak, ako aj Sokrates, bol toho názoru, že **vládnuť by mali filozofi** (viera v spasenie spoločnosti) – predispozícia na postavenie.

**Klasifikácia ústav** (dobré a zlé ústavy podľa toho, či sú podľa zákonov):

1. **aristokracia** alebo **monarchia**, čiže vláda **najmúdrejších** ľudí (jedného alebo niekoľkých)
2. **timokracia**, ako vláda najsilnejších alebo najctižiadostivejších, kde základnou hodnotou je **česť**. V tomto štáte prevláda militaristický duch a zvrhnúť sa môže kvôli túžbe strážcov po bohatstve.
3. **oligarchia** (plutokracia), alebo vláda **boháčov, úžerníkov a obchodníkov**. V tomto štáte je ústava založená na majetkových rozdieloch a celú spoločnosť tvoria boháči a chudoba. S chudobou však rastie aj zločinnosť, takže chudobní nakoniec vyženú bohatých a zavedú pre všetkých rovné práva (vznik demokracie).
4. **demokracia**, v ktorej vládne sloboda a rovnosť. Toto užívanie si slobody ale čoskoro vedie k strate citu pre rozlišovanie dobra a zla a vedú k anarchii » z toho: **tyrania**.

Z tohto dôvodu je Platón zástancom názoru, že **demokracia znamená zánik základných hodnôt občianskej spoločnosti.**

1. **Politik** – V diele Politikopisuje **ideál politika**; musí byť **dobrým pastierom ľudského stáda, ktoré musí byť vedené presviedčaním a výchovou**. Politik **musí vidieť spoločnosť realisticky v jej rozmanitosti,** nesmie sa snažiť poprieť rozdiely. Stav **strážcov** rozdeľuje na vládcov a bojovníkov, pričom celá táto skupina je nadradená **remeselníkom**, ktorí sa majú starať o obživu. Strážcom tiež nemá byť dovolené mať majetok a rodinu, a príslušnosť k tomuto stavu nie je dedičná, ale má závisieť od schopností jedincov. **Štát podľa Platóna potrebuje elitu**, preto je zástancom regulácie pôrodnosti, dojčenských ústavov, anonymity, atď.
2. **Zákony** – 12 kníh o zákonoch, ktoré vznikajú na základe obavy z ľudskej slabosti. **Vladár** má byť sluhom zákonov, pričom **ideálny vladár** predstavuje spojenie múdrosti a moci, zatiaľ čo **reálny vladár** predstavuje spojenie nemúdrosti, moci a ľudských nedostatkov.

**Zákon** vníma ako prejav rozumu; je to „kráľ smrteľných i nesmrteľných“ - pripisuje mu teda nadosobnú platnosť. Každý zákon by v úvode mal obsahovať istú **preambulu, ktorá by občanom dohovárala, aby zákony dodržiavali.** Nesmie iba hroziť, zakazovať a prikazovať.

**Prirodzené právo** určuje základné povinnosti ľudí bez ohľadu na platné právo. Žije vo svete ideí a **platné zákony majú hodnotu len potiaľ, pokiaľ majú účasť na dobre.** V spore má mať podľa Platóna **prednosť prirodzené právo**. Zákony sú príkazy rozumu slúžiace všeobecnému dobru.

**Základ Platónovej spravodlivosti: „Tí, čo majú vládnuť, nech vládnu; tí, čo majú poslúchať, nech poslúchajú a nech si navzájom nevymieňajú úlohy.“**

# **Aristoteles (4 st. p.n.l)**

Aristoteles bol Platónov žiak, bol pokračovateľom jeho náuky zmierenej s realitou, **zakladateľ peripatetickej školy.** Študoval na **Platónovej Akadémii**, po jeho smrti **založil školu Lykeon**. Zanechal vplyv na stoikov a Celza.

Odlišuje **teoretickú filozofiu** (fyzika, matatematika, metafyzika) a **praktickú filozofiu** (politika, etika, ekonómia, rétorika). Za najdôležitejšiu z týchto vied považuje **vedu o štáte, lebo formuje občanov**.

**Bytostná podstata vecí a vec musia byť v určitom zmysle totožné**, je to to čo robí vec tým čím je » prekonal Platónovu teóriu ideí a vytvoril realistickú ontológiu – z metafyzického hľadiska má každá vec **4 kauzy**:

* Causa materialis – materiálna príčina (materiál),
* Causa fomalis – formálna príčina (forma),
* Causa efficiens – pôsobiaca príčina (príčina),
* Causa finalis – účelová príčina (účel, ktorým dosahujeme blaženosť).

Podľa Aristotela je **Boh prvým hýbateľom** a on sám je **nehybný** a **bez príčiny**. Všetky veci majú akýsi smer. Za všetkým ľudským snažením stojí **eudaimonia**, ktorá vedie k blaženosti (dobre žiť a dobre sa mať) – človek ju dosahuje, keď správne a intenzívne používa rozum. Aristoteles zastával názor, že človek **zoon politikon**, teda **tvor spoločenský, politický, štátotvorný** a preto sa **združuje** – najprv v rodine, potom v osade, a nakoniec v štáte. **Štát pokladá za prirodzený výsledok vývoja, je to forma spolunažívania, v ktorej sa spoločenské zmeny a revolúcie dejú kvôli prospechu a cti.**

Aristoteles predstavoval aj veľký prínos do teórie práva. **Úlohou práva** je podľa neho **slúžiť prospechu chudobných**. Právo nemá byť železný obojok, ale má ponechať dostatok miesta vzťahom regulovaným inými princípmi (napr. morálkou). **Právo má spájať ľudí a vnášať poriadok do chaosu**.

**Problematika dualizmu platného a prirodzeného práva**: **Prirodzené právo** je večné a nemenné, pramení v prírode, tvoria ho aj spontánne formované spoločenské skupiny a štát. Je etickým základom platného práva. Znamená poriadok, kozmos, rozumne usporiadaný celok - príroda je tým, čo má byť podľa Tvorcu, pričom božská inteligencia nachádza svoj odraz v ľudskej duši a prejavuje sa ako cnosť. Možno ho interpretovať nábožensky (Boh sám je príroda), naturalisticky (prirodzený poriadok vo svete, zákon mimo človeka) a racionalisticky (rozumový poriadok, božský rozum). **Platné pozitívne právo** naopak, má začiatok a mení sa podľa vôle zákonodarcu. Ako právo označuje to, čo je spravodlivé. **Právo je všeobecná spravodlivosť**, ku ktorej možno dospieť aktivitou smerujúcou k ustanoveniu týchto správnych proporcií.

Aristoteles delí **cnosť** na **rozumovú** (uvažovanie) a **etickú** (emócie, činy). Jednou z cností je aj **spravodlivosť**, ktorá je špecifickým cieľom práva. Spravodlivosť nie je len subjektívna norma (etická cnosť), ale všeobecne platné, objektívne meradlo správania sa ľudí (právo). **Kritériom etickej spravodlivosti je rovnosť, teda pravidlo rešpektovania úmery.** Základným momentom je pritom reciprocita v ľudských vzťahoch. Rozlišuje pritom **kvantitatívnu spravodlivosť**, ktorá zohľadňuje počet alebo veľkosť toho, k čomu sa vo vzťahu prihliada, a **kvalitatívnu rovnosť**, ktorá prihliada aj na osobnú hodnotu účastníkov daného vzťahu.

**Právo je iba vtedy právom, ak slúži všeobecnému blahu** (cieľ – **eduaimonia**, blaženosť). Ide o snahu o úžitok zo zákonnosti, vznik blaženej spoločnosti a formovanie cnosti pomocou zákonov.

1. V diele **Etika Nikomachova** spravodlivosť rozlišuje ako:

***distributívnu (rozdeľovaciu) spravodlivosť*** – princíp rozdeľovania duchovných i materiálnych statkov a bremien, vyplývajúcich zo spolužitia ľudí, a to podľa zásluh - nazýva sa preto aj občianska, resp. politická spravodlivosť (uplatňovaná vo verejnoprávnych vzťahoch); každý má v štáte toľko práv, koľko mu podľa jeho zásluh pre štát a spoločnosť prináleží; táto spravodlivosť zakladá isté práva, má teda konštitutívnu povahu

***korektívnu (vyrovnávaciu) spravodlivosť –*** nastupuje všade tam, kde došlo k zmene vzťahu a jedna strana utrpela ujmu; táto spravodlivosť veci uvádza do pôvodného stavu, alebo poškodenému nahradí škodu, alebo vymeria trest vinníkovi (satisfakcia poškodeného); korektívna spravodlivosť teda znamená, že tomu, kto má viac, ako mu patrí, sa odníme; dobrovoľná (uzatvorenie dohody), nedobrovoľná (krádež, ublíženie na zdraví); stred medzi stratou a ziskom.

1. V diele **Politika** pripisuje veľkú dôležitosť **osobnému vlastníctvu**. Zároveň tvrdí, že v dobrom štáte občania participujú na moci a **verejný život je podriadený právu**, z toho vyplýva že **štát je riadený vo verejnom záujme**. Smery činnosti štátu majú byť zverené rôznym orgánom - **zákonodarnému, výkonnému a súdnemu**.

Čo sa týka **vládnych foriem**, je to podľa Aristotela výsledkom korelácie politických a mravných javov s hospodárskymi podmienkami. Kritériom členenia vládnych foriem je počet občanov a tých, ktorí vládnu.

**Dobrá ústava**: monarchia, aristokracia a politea. **Zlá ústava**: tyrania, oligarchia a demokracia.

**Politea** je štát, v ktorom majú prevahu stredne majetní ľudia, počet osôb participujúcich na moci je väčší ako počet osôb, ktorí to právo nemajú – nazýva to stredný dostatok. Napriek tomu, že považoval za správne, ak má moc v rukách väčšina (viac ľudí ma viac pravdy), demokracia podľa neho nebola ideálna. Odmietal totiž rozhodujúci vplyv ľudových zhromaždení, aj politickú aktivitu slobodnej chudoby.

1. V diele **Rétorika** rieši dôvody tvorby platného práva, ako:

* *potreba jednoty a stability obce,*
* *fakt, že prirodzené právo nestačí na riešenie vzťahov v spoločnosti,*
* *pohľad na zákon ako inteligenciu zbavenú vášne.*

**Prirodzené právo je ideou platného práva**. Platné právo je realizáciou prirodzeného práva, resp. aplikáciou všeobecnej idey práva na konkrétne okolnosti.

**Žiadne pozitívne právo nerieši všetky problémy**, z čoho vyplýva potreba slušnosti (Rétorika, Etika Nikomachova). **Slušnosť má byť generálnou klauzulou korigujúcou zákon** - teda spravodlivá korektúra spravodlivého zákonného. V praxi to znamená asi toľko, že v prípade medzery v zákone sudca rozhodne tak, akoby rozhodol zákonodarca, keby takú okolnosť predvídal.

# **Filozofia helenizmu a Epikuros. (4.st. p.n.l – 6 st. n.l.)**

**Helenistická filozofia** je [etapa](https://sk.wikipedia.org/wiki/Etapa) [antickej filozofie](https://sk.wikipedia.org/wiki/Antická_filozofia) alebo [starogréckej filozofie](https://sk.wikipedia.org/wiki/Starogrécka_filozofia) a [rímskej filozofie](https://sk.wikipedia.org/wiki/Rímska_filozofia).

* **Postavenie človeka nad veci verejné.** Filozofi sa sústreďujú na **etickú problematiku**, hľadajú také postoje k životu a k svetu, ktoré zodpovedajú požiadavkám [múdrosti](https://sk.wikipedia.org/wiki/Múdrosť) a [dôstojnosti](https://sk.wikipedia.org/wiki/Dôstojnosť).
* Vznikajú **nové smery**, ktoré zodpovedajú novým pomerom, a to [**epikureizmus**](https://sk.wikipedia.org/wiki/Epikureizmus), [**stoicizmus**](https://sk.wikipedia.org/wiki/Stoicizmus) a [**skepticizmus**](https://sk.wikipedia.org/wiki/Skepticizmus). Na druhej strane **pokračovali** vo svojom pôsobení školy, ktoré boli založené skôr. Boli to najmä [Akadémia](https://sk.wikipedia.org/wiki/Akadémia) a [peripatetická škola](https://sk.wikipedia.org/wiki/Peripatetická_škola" \o "Peripatetická škola) Lykeon.
* Filozofia sa chápe ako **univerzálna náuka o svete** a filozofi ju delia na [logiku](https://sk.wikipedia.org/wiki/Logika" \o "Logika), [fyziku](https://sk.wikipedia.org/wiki/Fyzika) a [etiku](https://sk.wikipedia.org/wiki/Etika).
* Filozofi sa sústreďovali na etiku.
* Kládli si otázky:
  + Aký je vzťah človeka k svetu a životu?
  + Ako si zachovať ľudskú dôstojnosť a múdrosť?

**Epikureizmus** je [filozofický smer](https://sk.wikipedia.org/wiki/Filozofický_smer) - učenie [Epikura](https://sk.wikipedia.org/wiki/Epikouros_zo_Samu) a jeho žiakov. Sú protikladom stoikov. Epikureizmus **vyzdvihuje slasť** v duchovnom význame a **zážitok individuálneho pôžitku**. Pravá slasť má dušu ustáliť v rovnováhe. Na dosiahnutie tejto harmónie je potrebné sa zbaviť bolesti, strachu, žiadostivosti a hnevu. Avšak aj pri slasti musí človek poznať istú **hranicu**, isté obmedzenie. Toto obmedzenie nám stanovuje náš rozum. Filozofiu epikurejci považujú za cestu k rozumu. Medzi najvýznamnejších filozofov zaraďujeme **Epikura**.

**Epikuros zo Samu**/z Atén bol grécky [filozof](https://sk.wikipedia.org/wiki/Filozof), [materialista](https://sk.wikipedia.org/wiki/Materializmus), zakladateľ [epikureizmu](https://sk.wikipedia.org/wiki/Epikureizmus).  Epikuros tvrdil, že človek musí byť v harmónii a v pokoji. Tento dosiahne **len vtedy, keď sa zbaví strachu, bolesti**. Epikuros tvrdí, že treba splniť 4 body, ktoré nás strachu a bolesti zaručene zbavia. Sú to nasledovné:

1. človek sa nesmie báť bohov
2. človek sa nesmie báť smrti
3. zlu a zlému sa dá jednoducho vyhnúť
4. konať dobro je jednoduché a vždy potrebné. (Keď máš príležitosť rob dobro!)

Takto zbavený strachu by sa človek mal zamerať na život podľa hierarchie slasti. Mal by podriaďovať tie nižšie slasti tým vyšším a trvalejším. Podľa Epikurea **treba žiť v úzadí a nevšímať si veci verejné či venovať sa politike a obchodu**. Tieto veci robia ľudí nervóznymi a neštastnými. Pravý filozof sa usiluje o dosiahnutie ideálu trvalej slasti – cesta k nej vedie cez rozumovú úvahu.

* + je zástancom **naturalistickej koncepcie**
  + založil si školu v Aténach, dal jej názov ***Epikurova záhrada***
  + prepracoval **Demokritovo učenie o atómoch** (idea o samopohybe atómov – Epikuros sa naivne domnieval, že odchýlka atómu pri pohybe je nutnou podmienkou slobody človeka)
* **gnozeológia**
  + rozvíja materialistický senzualizmus
  + „Všetko, čo pociťujeme je pravdivé, pocity nás nikdy neklamú.“
    - omyly vznikajú v dôsledku nesprávneho hodnotenia pocitov naším rozumom
    - uprednostňuje zmyslové poznanie sveta
* **etika**
  + vystupovali **proti náboženským poverám**, ktoré ponižujú ľudskú dôstojnosť
  + kritériom šťastia je **blaženosť**
  + **dobro je všetko, čo spôsobuje rozkoš a zlo je všetko, čo spôsobuje utrpenie**
  + **treba odstrániť strach z posmrtného života, nezmámeho** a každý deň si treba užiť: **„Carpe diem“**
  + **duša** je dočasné spojenie atómov → je **smrteľná**
  + Epikuros rozlíšil **tri druhy slastí**:
    - prirodzené a nutné pre život
    - prirodzené, ale nie nutné
    - neprirodzené a nie nutné pre život
  + podľa neho sa **múdry človek usiluje pre prvú slasť, ostatným dvom sa vyhýba** → hlásal umiernený spôsob života naplnený duchovnými pôžitkami
* **štát a spoločnosť** 
  + vychádzal z nepriateľstva a vojny až akt zmluvy vedie ku vzniku štátu a spoločnosti – významné pre zmluvné teórie
* **právo a spravodlivosť**
  + výsledkom dohody
  + spravodlivosť má význam až vo vzájomných stykoch ľudí
  + **právo** – **legitímne je to, čo je užitočné a prospešné**, ak nie je štát prospešný, je neužitočný.

**Právna filozofia** predstavuje vyvrcholenie prirodzenoprávnej teórie staroveku. V spoločnom štáte vládne prirodzené právo, t. j. právo, ktoré pramení v svetovej inteligencii, prírode, Bohu. Stačí počúvať hlas rozumu a dospejem k pravidlám práva, lebo právo pochádza z Rozumu (božský princíp, ktorý je v každom z nás).

Prirodzené právo je zdrojom platného práva, naopak platné právo musí rešpektovať právo prirodzené a etické princípy. Spravodlivosť je dať každému to, čo mu podľa jeho hodnoty patrí.

# **Filozofia a politické myslenie v Ríme (Polybios, Cicero).**

V Ríme rozvinuli tri filozofické prúdy: **rímsky stoicizmus, rímsky epikureizmus a rímsky skepticizmus**. Na pôde [Rímskej ríše](https://sk.wikipedia.org/wiki/Rímska_ríša) sa rozvíjal ďalej **[novoplatonizmus](https://sk.wikipedia.org/wiki/Novoplatonizmus" \o "Novoplatonizmus), [novopytagoreizmus](https://sk.wikipedia.org/wiki/Novopytagoreizmus" \o "Novopytagoreizmus), [gnostické učenia](https://sk.wikipedia.org/wiki/Gnosticizmus" \o "Gnosticizmus)** a vzniká a rozvíja sa [**kresťanská filozofia**](https://sk.wikipedia.org/wiki/Kresťanská_filozofia).

**Polybios** - dielo **Dejiny**

**Štát je ako živý organizmus**, ktorý vzniká, vzrastá a nakoniec nasleduje úpadok. **Vývojové formy vlády predstavujú: monarchia » tyrania, aristokracia » oligarchia » demokracia » ochlokracia**, ktorá predstavuje deformáciu demokracie, vládu skorumpovaných más. Cyklus vývoja je dôsledkom toho, že každá vláda obsahuje prvok vlastnej deštrukcie.

**Najlepšou formou** vlády je preto **zmiešaná forma vlády**.

Propagoval rímsku rovnováhu - **monarchii majú vládnuť dvaja konzuli, aristokracii senát, zatiaľ čo v demokracii má byť na čele ľudové zhromaždenie**. Uznáva tiež **potrebu deľby moci** a **vzájomnú kontrolu**.

**Marcus Tullius Cicero**

1. **Štát** je najdôležitejšou spoločensko-organizačnou formou, Cicero **odmietal zmluvný pôvod štátu**.
2. **Ideálny štát** je slobodný štát riadený etickými zásadami. Je nevyhnutný preto, lebo ľudia sú si biologicky nerovní, takže si musia byť rovní aspoň pred zákonom. **Etický princíp** čestne žiť, spravodlivo konať a neporušovať vlastníctvo iných.
3. Štát vníma ako **spolok ľudí spojených právom a prospechom** (zachovanie vlastníctva), aj keď **záujmy jednotlivcov sú podriadené záujmom štátu**. Mal negatívny postoj k monarchii, pretože za vlády zlého kráľa sa monarchia zvrháva na tyraniu. Za dobrú formu vlády považuje **republiku**, pričom rozoznáva tri zložky formy - monarchia, aristokracia, demokracia.
4. Svoje postoje k právu vysvetľuje v dielach **O povinnostiach** a **O zákonoch**.
5. **Právo je podstatný element združovania, bez ktorého nemôže existovať žiadna spoločnosť** - je to teda spoločenské puto. **Spravodlivosť znamená ochrana dôstojnosti človeka a rovnosť pred právom**. Zachováva **dualizmus prirodzeného a pozitívneho práva**, pričom **prirodzené právo** je najvyšší rozum vštepený ľudskej povahe, ktorého tvorcom je božský rozum - večný zákon. Tento rozum je pravidlom správania sa človeka, vtláča do ľudskej duše prirodzené princípy. **Pozitívne právo** je rozumné ustanovenie, zodpovedajúce prírode aj ľudskej spoločnosti (zhodnú sa na ňom všetci ľudia).
6. Cicero hlása **dva základné princípy**: **zákaz** narušovať verejný poriadok a **príkaz** aktívne sa zúčastňovať politického života. **Pozitívne právo** (*ius humanum*) rozdeľuje na *ius gentium* (svetové idey) a *ius civile* (národný prejav).
7. Predstaviteľ skepticizmu.

**Skepticizmus** je **cesta medzi epikureizmom a stoicizmom**. Skepticizmus pochybuje o správnosti a hodnovernosti ľudského poznania. Podľa skeptikov, žiadne poznanie nie je správne a dokonca poznanie samotných skeptikov nie je hodnoverné. Významným predstaviteľom a zakladateľom skepticizmu bol **Pyrrhón z Elidy**

# **Rímska stoická filozofia (Seneca, Epiktetos, Marcus Aurelius) a rímska jurisprudencia**

**Stoici a ich učenie o štáte.**

**Stoa** je filozofická škola trvajúca takmer 500 rokov:

* **pôvodná stoa** (zakladateľ: Zenón z Kitia, pokračovateľom bol Kleantes z Assu),
* **stredná stoa** (poznačená eklektizmom, platonizmom a peripatetickou školou),
* **nová (rímska) stoa** (vyžadovala štátnu činnosť, predstavitelia: Seneca, Marcus Aurelius).

**Stoa** predstavuje ucelený filozofický systém s **prvkami materializmu a dialektiky**, **zaoberala sa** fyzikou, logikou a etikou**. Základom všetkého je hmota (výrazný prvok materializmu) a hlavným životodarným elementom je pneuma, ktorej pohyb, zhusťovanie a zrieďovanie je zdrojom vzniku vody, zeme a vzduchu.** **Podstatou všetkého bytia je Boh,** ktorý preniká celým vesmírom. Významnými prvkami tejto filozofie sú panteizmus, determinizmus a fatalizmus.

**Etika stoikov**

Hlásali život v zhode s prírodou. Naša prirodzenosť je súčasťou vôle toho, kto spravuje svet. Najvyšší cieľ života predstavuje **apathea**, úplná nezávislosť od vonkajšieho sveta, je to prekonanie duševných afektov. Cnosť je harmonický stav duše, podmienený dokonalým poznaním.

Základné **zásady** etického učenia stoikov:

1. ži v zhode s prírodou, ži cnostne
2. ži v súlade s osudom
3. rozvíjaj svoje prirodzené vlohy
4. cnosť je umenie správneho života
5. žiť znamená byť šťastný, byť šťastný znamená zbaviť sa utrpenia aj za cenu, že nepociťujeme rozkoš, extázu
6. pôvodný prirodzený zákon sa nemôže mýliť

Ideálom je múdry, vyrovnaný človek rešpektujúci prírodu aj ostatných. Nelomcujú ním vášne a dostáva sa do duševného stavu pokoja a vec, s ktorými nesúhlasí, sú mu ľahostajné.

**Politická doktrína** stoikov je obsiahnutá v etike. Tak, ako človek chráni sám seba, má dbať aj o rodinu, obec, štát, svet. Múdry človek preto stavia blaho štátu nad osobné blaho a v prípade nutnosti mu venuje svoj život.

**Lucius Annaeus Seneca**

**Seneca** je považovaný za jedného z **najvýznamnejších rímskych filozofov**. Podobne ako jeho predchodca [Cicero](https://sk.wikipedia.org/wiki/Marcus_Tullius_Cicero), nebol síce autorom originálnej filozofickej náuky, **ale prebral a rímskej spoločnosti predstavil náhľady**[**stoikov**](https://sk.wikipedia.org/wiki/Stoici)**,** presnejšie učenia **tzv. strednej stoy**. Súbor filozofických spisov dochovaných pod názvom **Dialogi** osvetľuje jeho poňatie [stoicizmu](https://sk.wikipedia.org/wiki/Stoicizmus).

V Senecovej filozofii a diele má vysoký význam **potreba vyrovnať sa so smrťou a ďalšími nepriazňami osudu.** Rozprával o prozreteľnosti a osude.

Seneca sa **odkláňa od neumierneného až asketického stoicizmu**, okrem iného i tým, že tvrdí, že **hmotné statky nemusia byť prekážkou v dosiahnutí vnútorného pokoja jednotlivca, pokiaľ sú použité na to, aby ich prostredníctvom dosiahol cnosť.**

Podobne sa pokúša nájsť strednú cestu medzi úplným ignorovaním verejného života (*otium*) a politickou angažovanosťou (*negotium*), a to v tom, že **by jednotlivec mal uprednostňovať vlastnú duševnú vyrovnanosť pred jedným i druhým**. Seneca radí, že by človek mal byť politicky aktívny, len ak v tom vidí prospech svojim blížnym.

Senecov **postoj k politickej moci** najlepšie vystihuje jeho dielo **O umiernenosti**, ktoré možno chápať ako politický program určený mladému [Neronovi](https://sk.wikipedia.org/wiki/Nero" \o "Nero), ktorému Seneca spis venoval. Toto dielo nespochybňuje [principát](https://sk.wikipedia.org/wiki/Principát), teda absolutistický režim ako taký, ale vyžaduje od neho v súlade so stoickou predstavou o [metafyzike](https://sk.wikipedia.org/wiki/Metafyzika). Stoický Najvyšší zámer (*logos*), ktorý je predchnutý logikou a smerovaním k úžitku, má mať preto v Rímskej ríši paralelu v osobe osvieteného, blahosklonného panovníka. **Kľúčovú úlohu pri formovaní takéhoto ideálneho vládcu má mať práve**[**filozofia**](https://sk.wikipedia.org/wiki/Filozofia).

**Epiktetos**

Bol otrokom (dôkaz rovností ľudí aj u filozofov) a predstaviteľom **mladšieho**[**stoicizmu**](https://sk.wikipedia.org/wiki/Stoicizmus). V Epiktetovom učení vystupujú do popredia kynické prvky. Človek sa má sústrediť na **poznanie bezcennosti vecí**, ktoré nie sú v jeho moci. **Pochopenie pravej hodnoty vecí vedie k poznaniu**, že vo svete sa odohráva vôľa božia a že sa teda nič lepšieho nemôže diať. **Nespokojnosť s osudom** je vzbura proti božej prozreteľnosti. Úlohou človeka je používať svoju vôľu tak, aby sa úplne začlenila do svetového diania.

**Marcus Aurelius Antonius**

Bol rímsky cisár a filozof, **predstaviteľ mladšieho stoicizmu**. Neznášal byť cisárom: „vládne nad hlupákmi“, ale ukladal si to za povinnosť.

Celý ľudský rod tvorí spoločný politický organizmus, z ktorého vyviera rozumová a zákonodarná schopnosť, všetky bytosti sú spojené ľudskou prirodzenosťou a **zákon má platiť rovnako pre všetkých.**

Napísal dielo: **Hovory k sebe samému**. Bol pesimista, fatalista, vyzdvihoval osud človeka. Vo svojej tvorbe sa inšpiroval Epiktetom, dielo Hovory k sebe samému vzniklo v čase jeho vojenských výprav a riadenia administratívnych záležitostí. Zaoberal sa úlohou človeka vo svete a najmä úlohou seba samého. Neveril v žiadny iný svet a cítil sa byť pripútaný ku svojím povinnostiam. Meniaci sa vesmír, ktorého súčasťou mala byť ľudská duša, stelesňoval podľa Marca Aurelia celok riadený rozumom. Vďaka tomu mohol človek aj v stave bezbrannosti a osamotenosti obstáť tvárou v tvár chaosu a márnosti za predpokladu, že bol neskazený a cnostný. Pre Marcovo chápanie bytia bol prvoradý súlad myslenia a konania resp. **jednota slov a činov**.

**Rímska Jurisprudencia**

Rímska jurisprudencia nielen právo rozpracovala, ale aj ho vytvárala a stala sa **formálnym prameňom vzniku práva**.

**Pontifikálna jurisprudencia**

- pontifikovia viedli kalendáre, kedy sa podľa vôle bohov mohli robiť zmluvy alebo viesť spory (dies fasti) a dni kedy to bohovia nedovoľovali (dies nefasti)

- takýto právny život predpokladal spoluprácu s pontifikmi, ak človek nechcel upadnúť do nemilosti bohov

- právo bolo extrémne formálne, vyznali sa v ňom len kňazi, ktorí si viedli archív rôznych právnych úkonov (zmlúv, testamentov) a žalôb

- pontifikovia mali monopol na právne vedomosti

**Laická jurisprudencia**

- Maximus Tiberius Coruncianus začal dávať právne dobrozdania na fóre

- to boli prvá začiatky vyučovania práva, tento rozvoj úplne zatlačil pontifikálnu jurisprudenciu

- činnosť laických právnikov možno vystihnúť slovami:

* ***žalovať*** (agere) – pomoc pri zostavovaní žaloby, žalobnej formuly na použitie pred súdom
* ***ochraňovať*** (cavere) – pomoc pri uzatváraní zmlúv a právnych úkonoch, aby mala strana v prípadnom spore jasnú pozíciu
* ***odpovedať*** (respondere) – právnici poskytovali dobrozdania (responsum)
* ***písať*** (scribere) – literárna odborná činnosť

- klasickí právnici z obdobia cisárstva – **Labeo, Sabinus, Papianus, Gaius, Ulpianus, Modestinus, Celsus, Iulianus, Paulus**

# **Patristika a sv. Augustín.**

**Patristika** je teologicko-filozofické vyjadrenie kresťanského náboženstva, pôsobenie tzv. cirkevných otcov.

**Augustín Aurélius** (354 - 430) **– teória dvoch štátov, učenie o prirodzenom práve.**

Bol predstaviteľom stredovekej kresťanskej filozofie a patristiky. Vychádzal z toho, že **filozofia má pomáhať a slúžiť viere** (bez Boha nie je poznanie). Zmena oproti starovekej filozofií – **panovník má byť dobrý, ale bez cirkvi ním nikdy nebude**. Panovník potrebuje pomoc Boha a cirkvi. Predstavitelia patristiky riešili nasledovné okruhy problémov:

* **teologický**: Boh, Svätá Trojica,
* **kristologický**: Kristus,
* **antropologický**: dedičný hriech, sloboda vôle.

Augustín Aurélius stojí na hranici medzi končiacim antickým svetom a začínajúcim svetom stredoveku. Z komplexu antickej vzdelanosti prevzal všetko, čo bolo pre kresťanstvo únosné - **večné idey** (božské myšlienky) a **kozmický rozum** (Boh). Boh stvoril svet a do jeho usporiadania zahrnul aj zlo, ktoré narušuje harmóniu sveta, ale je potrebné. Zlo je podľa neho výsledkom slobodného rozhodnutia. Človek je sám zodpovedný za svoj život a slobodnú vôľu.

Prijal **4 základné antické cnosti** – **múdrosť**, **statočnosť**, **spravodlivosť** a **umiernenosť** a doplnil ich o **3 kresťanské** – **viera**, **nádej**, **láska. Človeka berie ako zoon politikon.**

**Vytvoril prvú kresťanskú politickú teóriu – „Boží štát“.** Je to teleologické dielo o filozofii dejín, o svetovom vývoji, čo je podľa Aurélia vlastne boj dvoj mystických spoločenstiev, ktoré sa stretávajú na zemi, aby celú históriu ľudského pokolenia poznamenali zápasom o jeho pravé učenie. Otázky: Kto má vládnuť komu? Štát cirkvi alebo cirkev štátu?

Počiatok: **Kain** - spoločnosť bezbožných, predstavuje vlastnú vôľu a **Ábel** - vôľa je usmernená k Bohu.

**Teória dvoch štátov**: - **boží štát**, ktorý predstavuje trvalé hodnoty,

- **pozemský štát (svetský),** ktorý predstavuje pôžitky a statky.

Oba štáty sú posplietané až do posledného súdu, dovtedy musia spolunažívať. Ustavične zápasia o prevahu, až kým boží štát nezvíťazí, lebo je dokonalejší. **Moc pochádza od Boha** v tom zmysle, že Boh vštepil človeku potrebu združovania sa a autoritu. Moc **nesmie byť egoistická a svojvoľná**, musí dbať o dobro ľudí, byť nástrojom spravodlivosti a liekom na hriechy. Nech by bol panovník akokoľvek dobrý, potrebuje pomoc cirkvi ako radcu. Zároveň ale Aurélius vylučuje vzájomné zasahovanie cirkevnej a svetskej moci.

**Boží štát** utvorila láska k Bohu, vzdáva mu slávu, slúžila si vo vzájomnej láske.

**Pozemský štát** utvorila láska sebecká: egoizmus a egocentrizmus. Ľudia sú pyšní a hľadajú slávu. Každý je zlý, hriešny a žiada vládnuť. Sudca zápasí s nevedomosťou. Aurélius sa venuje aj problematike trestu (prejav božej spravodlivosti, trest je božím trestom a prejavom božej spravodlivosti na Zemi).

Jeho politická interpretácia sa nazýva aj **politický augustinianizmus** - znamená uplatňovanie ďalších nárokov, až po rozlíšenie **dvoch autorít ovládajúcich svet** - pápež a kráľ, resp. duchovná a svetská jurisdikcia.

**Prirodzené právo**

Augustín Aurélius prevzal úvahy o prirodzenom práve z antiky (dualizmus). ***Prirodzené právo je objektívna realita, boží dar***. Je obsiahnuté v Písme svätom, presadzuje sa však až aktom vôle - človek ho môže, ale nemusí prijať. Dochádza teda k jednoznačnému **odlíšeniu morálky (človek) a práva (občan).**

Pozitívne právo neodmieta; ľudia si ho vytvárajú tým, že božské ustanovenie vo svojej duši pretlmočia do jazyka pravidiel. Toto právo sa však nesmie dostať do rozporu s prirodzeným právom, inak by stratilo platnosť.

# **10. Scholastika a Tomáš Akvinský.**

Strediskom vzdelávania a výchovy sa stávajú **kláštory a cirkevné univerzity**, teológia si podmanila celú oblasť duchovného života (vedu, filozofiu, umenie).

**Úlohou filozofickej** argumentácie bolo **dokázať oprávnenosť základných teologických tvrdení**.

Prameňom filozofie sa stalo **Sväté písmo** a **cirkevné autority**.

**Cirkevné dogmy** sa tak stali dôkazom existencie Boha.

Významní reprezentanti scholastiky:

* + **rané obdobie**: Johannes Scotus Eriugena, Petrus Damiani, Johannes Roscellinus, Pierre Abélard
  + **klasické obdobie**: Albert Veľký, Tomáš Akvinský
  + **neskoré obdobie**: Wiliam Occam

**Tomáš Akvinský (1225 - 1274) – spoločnosť a štát, právo a spravodlivosť**

Tomáš Akvinský bol predstaviteľom stredovekej kresťanskej filozofie a scholastiky. **Úlohou filozofickej argumentácie bolo dokázať oprávnenosť základných teologických tvrdení**. Prameňom filozofie bolo **Písmo sväté** a **cirkevné autority**. **Cirkevné dogmy** sa tak stali dôkazom existencie Boha, zázrakov, atď. Akvinský pochádzal z bohatej rodiny, ale napriek tomu sa všetkého vzdal a vstúpil do rádu dominikánov (žobrácky rád).

Základ jeho filozofie vychádza z filozofie ***Aristotela:***

1. ***rozum a viera pochádzajú od Boha, preto nemôžu byť v protiklade,***
2. ***jedinou pravdou je viera,***
3. ***vieru kladie nad rozum.***

Problematiku **štátu a práva** rozoberá v dielach **Summa teologická** a **Summa proti pohanom**, kde ich chápe v teologickej perspektíve vesmíru, ktorého súčasťou je človek.

Rozlišuje medzi právom prirodzeným (večným) a pozitívnym (vytvoreným človekom). **„Večný zákon je pečať, prirodzené právo je jej odtlačok v rozumnosti človeka.“ My sa s prirodzeným právom rodíme, je v nás. Večný zákon je božia múdrosť, vyjadrujú ho zákony, ktorým Boh riadi svet.** Zákony ďalej rozdeľuje do 4 kategórií a tvrdí, že zákony riadia celú realitu, poriadok prírody i sociálnu skutočnosť:

* **Zákon večný (lex aeterna)** – základný zákon božieho rozumu, ktorým boh riadi svet, má najvšeobecnejšiu povahu a človek k nemu absolútne nikdy neprenikol, je to pre nás dokonalé
* **Zákon prirodzený (lex naturalis)** – vyplýva z večného zákona, je výrazom a prejavom božského v nás, je prítomný v každom človeku, určuje mravné normy a hlavné prikázania – konaj dobro a vyhýbaj sa zlu
* **Zákon ľudský (lex humanus posita)** – zákon dedukovaný, odvodený ľudským rozumom z prirodzeného zákona pre konkrétne situácie
* **Zákon Boží (lex divina)** – obsahuje najvyššie princípy Božieho práva, obsiahnuté v Starom a Novom zákone.

Akvinský dedukoval **právo z prírody**. Videl rozdiel medzi pozitívnym a prirodzeným právom (silný vplyv Aristotela). Neodmieta pozitívne právo, ale nesmie byť v rozpore s prirodzeným právom. **Prirodzené právo totiž obsahuje veľa medzier** a nedokonalostí a vyžaduje si **doplnenie** tak, aby sa stali návodom na riešenie konkrétnych situácií. Rozlišuje:

1. primárne prirodzené právo, ktoré obsahuje najvšeobecnejšie, nemenné princípy, a
2. sekundárne prirodzené právo, čo je konkretizácia tých primárnych princípov, rozum, ktorý hľadá spravodlivé v prírode.

**Ľudské právo nazýva lex humana**, a chápe ho ako právne pravidlá, ktoré treba aktualizovať, a ktoré precizuje obsah prirodzeného práva.

**Pramene práva teda rozumie ako prírodu a platné právo**.

Akvinský **humanizuje právo**, právo je podľa neho **objektom spravodlivosti**. Človek musí zachovávať svetské pravidlá, ktoré sú spravodlivé vtedy, keď sú **v prospech všeobecného dobra**.

**Spravodlivosť** chápe ako stálu a trvalú vôľu dať každému, čo mu patrí. Rozlišuje **distributívnu spravodlivosť** (podľa príspevku dobra spravodlivosti) a **korektívnu spravodlivosť** (vyrovnávacia). Predmetom spravodlivosti je právo, zákon je slovne sformulované právo.

**Štát** je podľa Akvinského rozumné ustanovenie pre verejné blaho a predstavuje súdržnú silu spoločnosti (človek je zoon politikon). **Riadiť** ho majú **rozumní ľudia**, ostatní majú poslúchať. Je to autonómne, prirodzené spoločenstvo, ktoré má regulovať spoločenský život v prospech dobra. Má vytvárať **podmienky pre mier a poriadok, zaistiť blaho a spoločnosť.** Je prostriedkom poľudštenia človeka, jeho priblíženia sa k Bohu. Má dbať aj o cestu človeka k Bohu, čím vyjadruje podriadenosť k cirkvi. Tvrdil, že štát je telom a cirkev je dušou.

Za dobrú formu štátu považuje **stavovskú monarchiu s aristokratickými a demokratickými prvkami.**

# **11. Renesančný filozofický humanizmus (Erasmus Rotterdamský, N. Machiavelli, Thomas Moore, Jean Bodin).**

**Humanizmus a renesancia (16. stor.)**

Renesancia znamená **návrat k antickému filozofickému dedičstvu**. Je podnietená svetskou literatúrou, sústredenou na problémy človeka, čo znamená humanizmus. Svet už nie je vysvetľovaný cez teologický pohľad, ale ide o odklon od Boha.

**Človek** už nie je chápaný ako súčasť celku, ale ako **jedinec, individualita**. Humanizmus sa zameriava na jeho povahu, potreby, záujmy. V centre pozornosti je teda človek, a nie Boh.

**Politika**

V Európe sa formovali absolutistické štáty a preto neboli vhodné podmienky na slobodné politické skúmanie a reformné návrhy. Záujem humanistov sa teda sústredil na súkromie človeka, na morálne a náboženské problémy. **Filozof bol poradcom súkromia, nebolo jeho úlohou diskutovať o štáte.**

**Človek je vnímaný ako tvorca politicko-spoločenských pomerov**. Politické inštitúcie vystupovali ako nástroj ľudských záujmov, a nie ako boží meč. V tomto prostredí narastá politický nacionalizmus.

Politické učenia tejto doby sú naivné.

**Erasmus Rotterdamský**

Bol **kresťanský moralista**. Tvrdil, že **všetko zlé sa dá odstrániť**, ak má panovník kresťanskú výchovu, podriaďuje sa evanjeliu a vládne múdro a osvietene.

**Niccolo Machiavelli (1469-1527) – Vladár**

**Jean Bodin (1530-1596) – Šesť kníh o štáte**

**Thomas Moore – Utópia**

# **12. Politická filozofia N. Machiavelliho (1469-1527). Vzťah morálky a politiky.**

Machiavelli sa narodil vo **Florencii** v rodine právnika. V r. 1498 po páde Mediciovcov a po upálení Svonarolu vstupuje do služieb Florentskej republiky vo funkcii sekretára Druhej kancelárie. Po znovunastolení vlády Mediciovcov upadá do nemilosti a píše diela ako **Vladár**, **Úvahy o prvej dekáde Tita Livia** , **Dejiny Florencie**

Ako jeden z prvých zavádza do teórie politiky pojem **štát**, ktorý chápe ako **ľudský výtvor a ako samostatný hodnotový systém.** Na otázku, koľko je **druhov vlád**, Machiavelli odpovedá takto: „Všetky štáty a dŕžavy, ktoré kedy vládli ľuďom, boli alebo sú buď **republiky**, alebo **vladárstva** (kniežatstvá)“. Celý spis Vladár potom venuje len vladárstvu a úvahám o tom, ako možno vládnuť ľuďom a ako si ich možno udržať.

Podľa Machiavelliho človek nemá prirodzené vlastnosti, ktoré vzbudzujú nadšenie. **Človek koná dobro len z nutnosti, ľudia sú vo všeobecnosti nestáli, nevďační, pokryteckí, zbabelí a ziskuchtiví.** Politiku bez príkras stavia na úroveň určitému súboru pravidiel **manipulácie s ľuďmi.** Priznáva, že na to, ako má vladár zaobchádzať so spojencami a s poddanými, má iný názor (realistický a pragmatický pohľad: medzi skutočným a náležitým životom je rozdiel, vyznávač dobra musí medzi mnohými zlými nevyhnutne padnúť).

Pojem **machiavellizmus** je často synonymom chápania **politiky ako oblasti nemorálnych a zákerných praktík**, politiky v duchu **hesla „účel svätí prostriedky“. (**Panovník má spraviť všetko, aby dosiahol cieľ a má manipulovať s ľuďmi.**)**

**Profil vladára – Aký by mal byť panovník?**

**Vladár** nie je právnickým dielom, ide o **systém rád pre vladára** vytvorenie **ideálu štátu s ideálnym vládcom**. Ak si vladár chce **udržať moc,** musí si vypestovať **schopnosť nebyť dobrý** a naučiť sa túto schopnosť uplatňovať alebo neuplatňovať podľa okolností. V jeho dielach rezonuje dobová **túžba po stabilnej a silnej vláde**, ktorá je **schopná čeliť korupcii a skazenosti**. Zmena cnosti – netreba byť cnostný, ale sa cnostným zdať.

Vladár musí vedieť **bojovať ako zviera**, aj ako **človek**. Rozlišuje teda dva druhy boja – **boj pomocou zákonov**, ktorý je vlastný ľuďom a **boj silou**, ktorý je vlastný zvieratám. Vladár musí byť **prefíkaný ako líška**: poznať pasce a **silný ako lev**: ubrániť sa vlkom.

Dielo **Úvahy o prvej dekáde Tita Livia** píše v rovnakom čase ako Vladára a dielo vyjadruje iné názory – oceňuje prednosti rôznych foriem štátu. **Mestá potrebujú slobodný život a samosprávu** – tyrania a cisárska moc ich utláčajú. Všeobecné dobro stavia nad dobro jednotlivca a **uprednostňuje republiku** pred vládou samovládcu. Republika musí na občanov pôsobiť **náboženstvom a zákonmi**. Čisté formy monarchie, aristokracie a demokracie sú prirodzene nestabilné, lebo stavajú záujmy jednej skupiny proti záujmom druhej. Prednosť preto dáva **vyváženej ústave**: všetky zákony uskutočnené v prospech slobody budú vychádzať z ich vzájomných nezhôd.

Machiavelli tvrdí, že je **pre panovníka lepšie byť predmetom strachu ako predmetom lásky**. **Politik** je pre neho človek bez ľudského srdca a svedomia.

**6 rád do života vladára** (venované panovníkovi Medicimu):

1. Ospravedlňuje vladárove metódy, ktoré požíva, aby dosiahol blaho.
2. Kresťanstvo nesmie ovplyvňovať vladárove rozhodnutia, nesmie ovládať.
3. Vladár sa musí pripraviť na zlé časy a má mať nejakú rezervu na zlé časy.
4. Úspešný panovník má byť silný a ľstivý – líška a lev.
5. Dosiahne úspech len vtedy, ak má za sebou silnú ozbrojenú moc.
6. Snaha o vytvorenie zjednoteného Talianska a teda silnej dynastie (Medici).

# **;13. J. Bodin (štát, právo, spravodlivosť).**

Dielo: **Šesť kníh o štáte**

Bodin patrí medzi **kritikov Machiavelliho** prístupu k otázkam vlády a vladára. Bodin mu vyčíta nedostatok právnických vedomostí a kritické stanovisko zaujal k celej filozofii štátu.

Spochybňuje jeho **predstavu o panovníkovi** (on totiž tvrdí, že vladár musí dodržiavať zásady etiky a morálky). Podľa Bodina je dobré, ak má panovník **absolútnu moc, no nemôže ju uplatňovať samoúčelne bez dôvodu, ale racionálne**.

Bodin definuje **štát ako právnu vládu** množstva **rodín** (jednotkou štátu je rodina, nie jednotlivec), ktoré disponujú suverénnou mocou. Prvým znakom štátu je **vláda podľa práva**. Ďalším znakom štátu je **teritorialita**; vlastné územie, na ktorom štát svoju suverénnu moc uplatňuje.

Nesúhlasí s Platónom a s jeho zrušením pojmov „tvoje a moje“. **Zachovanie súkromného vlastníctva podľa neho posilňuje všeobecné blaho.**

Ako prvý vypracoval otázku **suverenity** ako neoddeliteľného znaku štátnej moci a definuje ju ako **najvyššiu moc nad občanmi a poddanými neobmedzenú zákonmi**. Suverenita je teda **absolútna, stála neoddeliteľná moc štátu**. Absolútnosť moci predpokladá jej úplnú nezávislosť od akejkoľvek inej moci vnútri či mimo hraníc. Pojem absolútna moc sa stáva zakladateľom pojmu absolutizmus.

Bodin suverenitu charakterizuje ako **trvalú moc** a môže sa stať, že absolútna moc sa na obmedzený čas prenesie na jednotlivca alebo viaceré osoby, preto ich nemožno považovať za suverénnych panovníkov ani vtedy ak sú pri moci – sú len jej vykonávateľmi a strážcami. Zo znaku absolútnosti vyvodzuje záver, že **suverén nie je viazaný právom svojich predchodcov, ale ani vlastnými zákonmi a nariadeniami.** Rozvíja tézu, podľa ktorej nemôže existovať záväzok odvodzujúci platnosť od vôle toho, kto dáva sľub. Uznáva, že každý pozemský panovník je viazaný božím a prirodzeným právom. Riešenie problému nositeľa suverenity je možné len v monarchii.

**Forma štátu, právo a spravodlivosť -** Bodin rozlišuje pojem **forma štátu a forma vlády**. Z hľadiska formy štátu je dôležité, kto drží suverenitu. Neexistujú zmiešané, ale len tri klasické formy štátu, pričom pri voľbe formy treba zohľadniť význam rôznych zemepisných činiteľov (ďalej to rozvíja Montesquieu).

Skutočná sloboda ľudu je v užívaní vlastníctva v istote, bez strachu z poškodzovania cti, života a rodiny, a nie v politickej účasti na moci. Bodin opisuje **právo ako svetlo božej dobroty a rozum** a člení ho na **prirodzené** a **ľudské**. Prirodzené právo je v každom človeku od počiatkov ľudstva a je vždy spravodlivé a slušné. Ľudské právo stanovili ľudia v súlade s úvahami o prospechu. Odvetvia ľudského práva sú *ius civile* a *ius gentium*; *ius antecedens* – podstatné právo (verejné a súkromné) a *ius consequens* – procesné právo.

Názory na **spravodlivosť**:

1. **aritmetická** (vlastná demokracii, ľahostajné postavenie strán)
2. **geometrická** (berie do úvahy majetkové postavenie strán)
3. **harmonická** (typická pre monarchiu, zohľadňuje podstatu činu, postavenie strán a spoločenský záujem).

# **14. Idea utopizmu v dejinách sociálneho filozofického a právneho myslenia (T. Moore, T. Campanella, J. Harrington).**

Utópie nie sú úplný výmysel, sú ovplyvnené vtedajšou situáciou.

**Thomas More (1478-1535)**

Bol právnikom na dvore Henricha VIII. Jeho dielo **Utópia** je napísané formou **dialógu s moreplavcom** a opisuje **ideálny štát**. Nachádza sa v nej **kritika anglických pomerov**, ktoré zozbieral v praxi, kniha má teda **reálny základ**.

**Utópia je malý ostrov s kráľom menom Utopus** (prísny, ale spravodlivý). Všetci sú si **rovní**, ľudia sa **vzdelávajú**, **málo zákonov** (nepotrebujú ich – malo by ich byť čo najmenej a čo najvýstižnejšie). Ide o **tolerantnú spoločnosť** (každý môže mať akékoľvek vierovyznanie), **vojna škodí spoločnosti** (preto sa nebojuje), **každý má právo pracovať**.

Nový model štátu navrhuje ten, kto nie je spokojný s existujúcim modelom. V knihe **More** opisuje obdobie vyháňania roľníkov z pôdy, ohradzovania pozemkov a premenu ornej pôdy na pasienky, čo prináša biedu. Analyzuje príčiny tohto stavu a prechádza k opisu ideálneho stavu.

More vyslovuje myšlienku, že **kým nie je odstránené súkromné vlastníctvo, nemožno chudobu, biedu a zločinnosť odstrániť ani pomocou štátu a práva**. Opisuje **hospodársky komunizmus**, premyslenú organizáciu práce, nastolenie spoločenskej rovnosti. **Štát reguluje výrobu, rozdeľovanie, čelí nezamestnanosti**. Každý má právo na prácu a zároveň platí **všeobecná povinnosť pracovať**.

Chcel zrušiť súkromné vlastníctvo a zaviesť **majetkovú rovnosť**.

Formálne by to mala byť monarchia s doživotne voleným panovníkom, v skutočnosti však opisuje sústavu zastupiteľskej demokracie (voľba zástupcov, ktorí volia funkcionárov, tento snem potom v tajnom hlasovaní volí vladára).

Dokonalý štát má aj dokonalé právo, ktoré ovláda správanie obyvateľstva spolu s akousi humanistickou morálkou, resp. náboženstvom (znaky totalitarizmu).

**Vojnu** obyvatelia Utópie považujú za **odpornú vec** a nepoznajú nič neslávnejšie ako je vojnová sláva. Vojensky zasahujú len na obranu vlastného územia, alebo aby iný národ oslobodili spod tyranie.

**Tomasso Campanella (1568 – 1639)**

Ako 15-ročný vstúpil do dominikánskeho kláštora, kde študoval diela Alberta Veľkého, Tomáša Akvinského a Telesia. Neskôr stojí na čele protišpanielskeho sprisahania a je uväznený, kde vo väzbe píše svoje najznámejšie dielo **Slnečný štát** (*Civitas soli*).

Toto dielo je **syntézou antiky a ranného kresťanstva**, uplatňuje tu **formu dialógu medzi veľmajstrom Radu hospitálov a janovským admirálom**. Usiluje sa tu o **celosvetovú organizáciu ľudstva podľa kresťanských zásad**, ide o stelesnenie myšlienok **rovnosti a spravodlivosti**. Campanella celý život zasväcuje **boju proti tyranii, sofistike a pokrytectvu**, preto v usporiadaní jeho ideálneho štátu dominujú opačné princípy – na čele štátu je **vladár Slnko**, kňaz, ktorý vládne svetským aj duchovným veciam. Jeho **traja spoluvládcovia** sú moc, múdrosť a láska.

**Ideálny štát** si predstavuje ako **kláštor rovných**, v ktorom vládnu kňazi, štátna regulácia je veľmi prísna a zasahuje do celého života obyvateľov. Všetci spolu bývajú, jedia, všetci sú **povinní pracovať**. **Súkromné vlastníctvo je zrušené** ako nemorálne, výrobu a rozdeľovanie riadi štát.

V Slnečnom štáte je toľko úradov, koľko tam poznajú cností; **zákonov je tu málo**, sú stručné a jasné a rozsudky sú zaručené správnymi liekmi. Každý je podrobený súdnej moci najvyššieho predstaveného a ťažké a úmyselné zločiny sa trestajú podľa zákona odplaty aj trestom smrti.

**James Harrington - Dielo: Oceánia**

Reaguje na situáciu v Anglicku podobne ako T. Moore (nižšie obyvateľstvo strácalo majetok a bolo ochudobňované, mali problém sa uživiť.)

V diele o **republike Oceánií** píše o **ostrove oddelenom od všetkého ostatého**, aby nebol ovplyvňovaný. Toto dielo je podrobnejšie ako Utópia od T. Moora.

**Ideálny štát** je podľa zákonov oligarchickej republiky benátskeho modelu. Mala by to byť **republika s obmedzenou vládou**. Chcel vytvoriť právnu a spravodlivú republiku.

Za **formu ideálneho vlastníctva** považoval **pozemkový majetok rozdelený pomerne medzi slobodných vlastníkov pôdy**, ale nie každému rovnako.

# **15. Holandská právna filozofia a štátoveda. (H. Grotius, B. Spinoza.).**

**Hugo Grotius 1583 – 1645 (prirodzené právo ako základ medzinárodného práva)**

Grotius žil v období bojov za oslobodenie Holandských provincií spod španielskej nadvlády. Je pôvodom **Holanďan**, podľa bydliska Francúz (pôsobil na francúzskom dvore ako vysoko postavený), funkciou Švéd a duchom po celý život Európan. Bol to **právnik, teológ,** riešil hlavne **otázky medzinárodného práva** (*ius gentium*) – problémy, na ktoré nedávali odpoveď vtedajšie zákony. Je predstaviteľom **klasickej prirodzeno-právnej školy.** Je zakladateľom politickej geografie, sčítaný v právnej komparatistike (porovnával vývoj právnych koncepcií). Tiež bol diplomatom.

V čase **tridsaťročnej vojny** národy rozdeľovali náboženské konflikty, kvôli nedostatku tolerancie sa nevedeli zhodnúť na voľbe náboženstva. **Ani princíp *cuius regio, illius religio*** (koho je krajina, ten určí náboženstvo; podľa tohto princípu má svetská moc právo diktovať riešenia pre trhliny spôsobené náboženskými spormi) nebol všeobecne prijatý. **V medzinárodnej rovine bola tiež zlá situácia** – nebolo právo, ktoré by bolo záväzné pre všetky národy, nebolo zákonov, ktoré by zabezpečili stabilitu, mier a rozvoj spolupráce. Štáty sú **suverénne**, majú vlastnú právnu tradíciu, **ale neexistovala nadnárodná autorita, ktorá by vynucovala vždy a všade platné normy.**

Grotius sám bol hlboko veriaci protestant, celé jeho myslenie malo náboženskú dimenziu. Riešenie problémov v medzinárodnej situácii videl ale v **morálke** (najprirodzenejšie právo je morálny zákon). Neodmietol síce božie právo, ale **ako základ medzinárodného práva videl** **prirodzené právo**, pretože má univerzálnu hodnotu, neviaže sa na náboženstvo, ale ani na svetskú autoritu. Hovoríme o **racionálnom prirodzenom práve (skĺbenie racionality a morálky), ktoré tvorí základ medzinárodného práva**. Tieto pravidlá sú diktované rozumom: všetko, čo je proti prirodzenému právu, je aj proti rozumu; prirodzené právo čerpá svoju platnosť v ľudskom svedomí. **Prirodzené právo platí aj za predpokladu, že Boh neexistuje**.

Grotius bol realista a **vojnu považoval za pokračovanie politiky**, pokúša sa z nej urobiť usporiadanú právnu skutočnosť, do určitej miery ju skrotiť. Ak sa nedá odstrániť, treba ju aspoň humanizovať. **Vojna je spravodlivá vtedy, keď ju národ vedie na obranu** svojho života a bytia a neprotirečí prirodzenému právu: „Podľa zákonov všetkých známych národov za nevinného sa považuje ten, kto so zbraňou v ruke bráni svoj život, ktorý je ohrozený napadnutím.“ Tvrdil, že každý musí rešpektovať suverenitu cudzieho štátu. Vyslanci mali mať podľa neho imunitu. Novoobjavené krajiny mali pripadnúť tomu, kto ich objavil. **Koncept spravodlivej vojny (obrannej vojny)** rozobral v diele **Tri knihy o práve vojny a mieru**.

V diele **Slobodné more** reagoval na vtedajšiu situáciu, konkrétne keď Holandsko zajalo portugalskú loď. Spor nebolo možné vyriešiť, keďže **absentovalo medzinárodné právo**. Existovala potreba nájsť niečo **spoločné** medzi štátmi, ľuďmi, národmi. Spoločné je **RACIO, racionalita** – pomocou racionality vieme odvodiť všeobecné pravidlá. Jeden z racionálnych princípov je **pacta sunct servanda = zmluvy treba dodržiavať**.

**Štát vnímal ako zväzok slobodných ľudí vytvorený zmluvným aktom**. Vychádzajúc z individuality a racionality človeka, je každý **schopný vyjadriť svoju vôľu a tak vznikajú zmluvy**. Zmluva je všeobecnoprávny inštitút medzi dvoma stranami na základe dohody, predpokladom je rovnosť strán. **Uzavretie zmluvy je výsledkom racionálneho uvažovania**. Zmluva sa stala **základom zdôvodnenia vzniku štátu – spoločenská zmluva**. **Teórie spoločenskej zmluvy** ďalej rozpracovávajú Hobbes, Locke, Rousseau – všetci vychádzajú z prirodzeného stavu, ktorý existuje ešte pred štátom, rozoberajú moment a príčiny uzatvárania spoločenskej zmluvy a tiež samotný vznik štátu.

Štát nemohol byť viazaný na vieru, byť postavený na fikcií. Musel zodpovedať všeobecnému presvedčeniu...

Grotius formoval **nový právny systém** – právo napoly rímske, napoly obyčajové, napoly vydedukované z rozumu. Neusiloval sa vytvoriť prepracovanú sústavu normatívnych pravidiel, naznačuje akési základy všeobecne platnej sociálnej etiky, ktoré majú však do budúcna veľký význam. **Po prvýkrát v histórii právo získava formu systému všeobecne záväzných pravidiel.** Dôležitými **zásadami** sú **láska k blížnemu** zakotvená v ľudskom svedomí, **šetriť ľudský život**, **nesiahať na cudzie** veci, **neškodiť druhému**, **nahradiť spôsobenú škodu**, **dodržať sľub**, **dodržať (aj medzinárodnú) zmluvu**.

**Sformulovanie subjektívneho práva**:

**Právo** definoval ako **kvalitu osoby, ktorá je oprávnená niečo vlastniť alebo určitým spôsobom konať bez toho, aby sa previnila voči morálke**. Je to teda morálna kvalita subjektu odvodená z povahy človeka a založená na zákone, ktorá sa prejavuje v jeho moci nad sebou (sloboda) a moci nad druhým človekom (napr. otcovská moc, suverénna moc panovníka), moci nad vecami (vlastníctvo) a v možnosti konať. Následne zdôvodnil absolútne, rigorózne vyžadovanie práva subjektom: ak je povinnosťou človeka napr. nekradnúť, potom z toho logicky vyplýva právo iného na nedotknuteľnosť vlastníctva.

**Benedict (Baruch) Spinoza 1632-1677 (jeho racionalistický model práva a štátu)**

Mal židovský pôvod, jeho rodina pochádzala zo **Španielska** a pred násilnou katolizáciou (ako veľa iných židov) utiekli do Holandska. Spinoza nebol právnik, bol skôr **filozof morálky**. Napriek tomu, že pôvodne mal byť rabín, rozlúčil sa so židovskou aj s kresťanskou vierou, pričom toto kritizovanie náboženstva malo za následok jeho vypovedanie z Amsterdamu. Žil na vidieku, súkromne vyučoval a napriek ponukám z univerzít ostal žiť v chudobe.

Svoje diela vydával **anonymne**, ale aj napriek tomu boli pálené. Rozvíjal **panteistický systém**, v ktorom **Boh a príroda splývajú**. Právo prírody je v súlade s hobbesovským chápaním, nemá etický obsah (Hobbes: "V prirodzenom stave je človek človeku vlkom.") **Boh - príroda, je večná, je príčinou seba samej** (*causa sui*).

Čo sa týka jeho politických názorov, snažil sa o **racionalizáciu a laizáciu politickej doktríny**. Politická filozofia vzniká vtedy, keď existuje politická nádej. Nádej sa násobí v skupine, preto je povinnosťou jedinca pôsobiť v prospech spoločného dobra podporovaním spoločenských a politických inštitúcií. Treba sa poučiť z histórie o úspechoch a neúspechoch politických systémov a ukázať, ktoré inštitúcie najlepšie vyhovujú ľudským potrebám a prostrediu. **Hlása demokraciu**, ktorú považuje za budúcnosť podmienenú vysokou občianskou kultúrou a vzdelaním. Zatiaľ sa ľudia musia uspokojiť s monarchiou alebo aristokraciou.

Jeho politické spisy sú vzorom tolerancie a demokracie. Obsahujú všestranné spracovanie prirodzených práv a zmluvnej teórie. Najvyšším prirodzeným zákonom je **pud sebazáchovy**, z neho človek užíva všetku moc, ktorú mu príroda dáva: "Každý má toľko práva, koľko má moci". Tým sa ale dostáva do boja s ostatnými.

**Prirodzené právo**, tak ako prírodné zákony, podľa neho **nemá etický obsah**. Do spoločnosti človek vstupuje z egoistických dôvodov, len racionalita ich privádza k štátu, ktorý má zabezpečiť vývoj občanov v tej miere, aká je zlučiteľná s udržaním pokoja a mieru. **Štát teda vzniká na základe zmluvy** a jeho cieľom je **sloboda občanov**, čím sa zásadne od Hobbesa líši, pretože najväčším nepriateľom slobody je absolutizmus. **Spinozov štát je najsilnejší, najsamostatnejší a najväčšmi vyhovuje všetkým občanom vtedy, ak sa riadi rozumom, ak sa opiera o slobodný, nie o podrobený ľud**. Vyznáva slobodu slova, pretože ľudia nebudú dlhodobo zachovávať tie zákony, ktoré nemôžu kritizovať.

**Hlavné diela: Rozprava teologicko-politická, Rozprava politická, Etika.**

# **16. T. Hobbes – sociálna a právna filozofia. Spoločenská zmluva.**

**Thomas Hobbes (1588 – 1679) - od vojny všetkých proti všetkým k štátu**

Bol empirik, ktorý miešal **empirizmus s racionalizmom**, a radikálny materialista. Je predstaviteľom **právneho pozitivizmu**. Predstaviteľ **nominalizmmu** – neexistujú žiadne zovšeobecnené veci (všeobecniny – ruža, človek), existujú iba ich pomenovania (nomen). Samotný predmet si však vždy predstavíme konkrétne (napr. pravouhlú žltý tojuholník).

V prirodzenom stave má každý rovnaké práva, resp. každý má toľko práva, koľko má sily. Je to nedefinované právo, ktoré sa realizuje v boji s ostatnými, a tak sa nedá praktizovať, je pre svojho nositeľa až škodlivé. Ľudia sa totiž veľmi neodlišujú vo svojich silách, všetko patrí všetkým, a nikto nemá nič isté. Každý neustále bráni svoje práva a bojuje s ostatnými, preto vládne **vojna všetkých proti všetkým** a **človek človeku je vlkom**. "Je očividné, že pokiaľ ľudia žijú bez všeobecnej moci, ktorá ich všetkých drží v strachu z násilnej smrti, sú vo vojnovom stave."

**Prirodzený stav je preto neúnosný – život človeka v prirodzenom stave je veľmi krátky, brutálny, špinavý a opustený**, ľudstvo si musí vytvoriť spoločnú moc, ktorá by ho chránila a zaviedla poriadok. Sám **rozum** a **konsenzus** nestačí, musí sa spojiť so silným inštinktom, ktorým je **strach**. Pre trvalý mier podradia členovia spoločnosti všetky svoje práva jedinej vôli, ktorá sa stane suverénnou. Túto moc vytvoria ľudia uzatvorením **zmluvy o vytvorení štátu**. Zmluva má dva aspekty: **zjednotenie** (súhrn ľudí sa zmení na organizovanú spoločnosť) a **podrobenie sa suverénnej moci**. Jej základným **dôvodom je mier garantovaný panovníkom**.

**Štát teda vznikol z číreho egoizmu, zo strachu vyplývajúceho z vedomia rovnosti ľudí, z bezbrannosti jedného voči druhému a z pudu sebazáchovy.** **Spoločenská zmluva** je dohodou o stabilnom štátnom zriadení. **Budúci občania sa vzdávajú svojich práv v prospech suveréna a na miesto nich získavajú nové, občianske práva.** Človek má jedine právo na život a v snahe zachovať si svoj život zakladá štát.

Predstavu o absolutistickom štáte rozviedol v diele **Leviathan** **(O obsahu, forme a moci cirkevného a občianskeho štátu)** z roku 1651. Leviathan je inšpirovaný **biblickou morskou príšerou** - obor, či smrteľný boh, „**štátny gigant“.** Je to divé zviera, v pravej ruke drží meč a v ľavej biskupskú berlu, symbol **spojenia svetskej a duchovnej moci**. Moc štátu je teda rozdelená do dvoch rovín a tie by mali byť rovnocenné. **Aj keď si štát založili ľudia, štát má vyššiu moc.**

**Štátna moc musí byť podľa Hobbesa absolútna, jednotná a nedeliteľná**. Suverén nepodlieha kontrole občanov, rozhoduje bez nich. Jediným jeho ohraničením je, že je sám poddaným Boha a že sa bude za svoje vládnutie zodpovedať pred Jeho tribunálom. Porušením prirodzeného práva sa prehreší len voči Bohu, nie voči občanom. **Úlohou vladára je zaisťovať mier a obranu** a ak sa mu to nepodarí, spoločenská zmluva sa stáva neplatnou a človek sa **dočasne dostáva do prirodzeného stavu,** kým znovu nevznikne spoločenská zmluva.

Absolútny charakter štátnej moci zdôvodňuje Hobbes konštrukciou **spoločenskej zmluvy - je to zmluva každého s každým, zmluva medzi jedincami, suverén nie je zmluvnou stranou,** a preto nikto nemôže byť uvoľnený z poddanstva, ku ktorému sa sám zaviazal. **Nikto nemôže odoprieť poslušnosť štátu, ktorý si vytvoril alebo z neho vystúpiť.**

**17. J. Locke a jeho teória spoločenskej zmluvy.**

**John Locke (1632 – 1704) – štát a deľba moci v štáte**

Vo filozofii je Locke pokračovateľom tradícií **prirodzeného práva** a **spoločenskej zmluvy**. Ťažiskovým filozofickým spisom je **Esej o ľudskom rozume** z roku 1690, kde skúma rozum, venuje sa gnozeologickým otázkam. Dôsledkom **empirickej** metódy jeho práce je **racionalizmus** a **utilitarizmus**. Je zakladateľom a inšpirátorom koncepcie ľudských práv a slobôd.

Prvým zásahom do politického myslenia bol **prechod prirodzeného práva na stranu individuálnej slobody**. V prvom **Traktáte o vláde** **vyvracia teóriu božského práva kráľov** (R. Filmer – Patriarcha), tvrdí, že Boh nikoho nepovýšil a neobdaril prirodzenou autoritou voči iným. Tento pohľad nadväzuje na druhý Traktát o vláde.

Rozoberá občiansku moc, jej pôvod, rozsah a cieľ. **Prirodzený stav videl ako šťastný vek ľudstva, kde vládla harmónia, rovnosť a sloboda.** Vyzdvihoval hlavne slobodu, lebo „bez nej je človek nešťastnejší ako zviera“. Bol tiež obrancom **súkromného vlastníctva**, ktoré považoval za základné prirodzené právo. Za **hranicu slobody považoval rozum**, ktorému sa musí každý podriadiť. V prirodzenom stave nie je porušenie prirodzeného práva trestané, alebo len príbuznými a priateľmi; spravodlivosť je súkromná, neorganizovaná. **V prirodzenom stave je ale situácia neľahká, pretože majetkové rozdiely vyvolávajú závisť** (človek sa usiluje nahonobiť viac ako potrebuje), prirodzené práva nie sú ničím garantované a neustále sú vystavované zásahom tých agresívnejších. Z tohto pocitu **nedostatočnej bezpečnosti** sa zrodila **ochota ľudí vzdať sa svojich práv v prospech štátu, občianskej vlády**. **Politická organizácia vzniká ako zabezpečenie slobodných vlastníkov proti riziku neistoty.**

Ľudia sa spájajú kvôli vzájomnému zachovávaniu svojich životov, slobôd a majetkov, vytvárajú štát zmluvou, ktorou právomoc realizovať prirodzený zákon postupujú kolektívu. Takto vytvoria nezávislý monopol násilia, ktorý stojí nad nimi. **Zmluvu tvoria** v podstate dva akty: **konsenzus občanov** (*pactum societas*) a **vytvorenie občianskej spoločnosti**. Potom sa táto spoločnosť dohodne na **forme moci**, **sústave štátnych orgánov** (*pactum subiectionis*). Zmluva je výrazom individuality, jej predpokladom je historická prednosť jedinca a spoločnosti pred štátom.

Lockovo liberalistické zmýšľanie **štát** označilo ako **laickú inštitúciu**, jeho pôsobenie sa vymedzuje **striktne len na oblasti vymedzené v zmluve (limitovaný štát)**. Podľa neho štát musí byť **oddelený od hospodárstva, kultúrneho a náboženského života**, a **nemá zasahovať do oblasti individuálnej, osobnej ani ekonomickej slobody (garancia a ochrana ľudských práv a slobôds).** Človek (na rozdiel od totalitárnych koncepcií) nie je súčasťou štátu celou bytosťou, alebo len jeho časťou. Človek môže zmluvu prijať konkludentne (napr. rozhodnutím neemigrovať), ale aj explicitne (napr. odhlasovaním ústavy).

Locke obhajuje reprezentatívnu demokraciu, ako systém, ktorý sa riadi pravidlom väčšiny, ktorá však nesmie prekročiť isté hranice a utláčať menšinu. **Štát má mať úlohu nočného strážnika**, t. j. má trestať tých, ktorí porušujú prirodzené právo. **Ak moc neslúži svojmu účelu, je tu *ius resistendi*: ak vládca užíva moc proti ľudu, a nie pre ľud, má ľud možnosť vypovedať mu poslušnosť**. Človek teda **môže zo štátu vystúpiť**. Revolúcia však tiež musí byť určitým spôsobom zabezpečená, aby sa predišlo zvrhnutiu moci na tyraniu, preto je dôležité jej predísť **deľbou moci v štáte.**

Preferuje **konštitučnú monarchiu**. Občianska vláda má vykonávať **tri druhy základných mocí**: zákonodarnú, výkonnú a federatívnu. majú byť zverené rozdielnym orgánom, aby sa dosiahla vzájomná kontrolovateľnosť, pričom najdôležitejšie je oddeliť zákonodarnú a výkonnú moc, aby sa predišlo absolutizmu.

**Zákonodarná moc** je najvyššia, pretože určuje rozsah a obsah prirodzených práv, ktoré sa dostanú do práva platného. Má vládnuť podľa zavedených zákonov, ktoré nemajú byť menené od prípadu k prípadu. Dvojkomorový parlament by mal reprezentovať záujmy dvoch najdôležitejších vrstiev v štáte.

**Výkonná moc** (s korunovanou hlavou štátu) realizuje zákony, ochraňuje súkromné i verejné záujmy a tiež zahŕňa aj moc súdnu. Zneužitie výkonnej moci znamená vojnu s ľudom.

**Federatívna moc** vyhlasuje vojnu alebo uzatvára mier, stará sa o záväzky a spolky a všetky zmluvy so všetkými osobami a spoločenstvami okrem štátu, realizuje zahraničnú politiku.

**Hlavné diela: Esej o ľudskom rozume, dva Traktáty o vláde (Dve pojednania o vláde), O rozumnosti kresťanstva, Eseje o prirodzenom zákone, Rozprava o vláde občianskej, Rozprava o ľudskom rozume ...**

# **18. Prínos sociálnej filozofie francúzskeho osvietenstva (Rousseau, Voltaire, Montesquieu).**

**Osvietenstvo je spoločenská snaha osvietiť ľudí, priviesť ich k poznatku, prebudiť v nich racionalitu, vytvoriť spoločenské predpoklady na aplikovanie racionality.** Osvietenstvo kladie do popredia rozum a pokrok a pozitívne nazeranie na človeka a dejiny. Všetko vraj smeruje k lepšiemu, pokrokovejšiemu žitiu človeka. S cieľom dosiahnuť pokrok museli vzdelávať ľudí a poskytovať im informácie, preto osvietenci písali **encyklopédie**, ktoré zhromažďovali všetky poznatky spoločnosti. K **hnutiu encyklopedistov** patrí **Voltaire** a **Diderot**.

**Voltaire** bol jeden z najvýznamnejších **európskych osvietencov**, predstaviteľom **francúzskeho osvietenstva**. Mnohé z jeho diel boli považované za škandalózne a ateistické. Už vo svojom prvom filozofickom diele s názvom "**Anglické (filozofické) listy**" navrhol odporúčania pre zmenu absolutistického Francúzska. Je potrebné bojovať proti bezpráviu a treba byť tolerantný voči všetkým ľuďom. Voltaire **kritizoval kruté formy vyšetrovania** hlavne mučenie, krivé obvinenia, tvrdé tresty, rovnako apeloval na **prezumpciu neviny**. Zasadzoval sa za **reformu trestného práva a za jeho humanizáciu**.

Najlepšia forma vlády je **parlamementarizmus**, lebo práve ten dokáže zabezpečiť fungujúcu a dobrú demokraciu.

Voltaire presadzoval vo svojej filozofií myšlienky **osvietenstva a humanizmu**. Bojuje za **slobodu vedy, slobodu myslenia, toleranciu, mier, štastie človeka, odstránenie nespravodlivosti a odstránenie nespravodlivého súdneho systému.** Vo svojom neskoršom filozofickom živote podrobil kritike aj armádu a vojsko, kde tvrdil, že armáda zabraňuje ľuďom byť šťastnými a mnohokrát slobodnými. Nielenže spôsobuje vojnu – najväčšiu katastrofu ľudstva, ale spôsobuje nešťastie nestabilitu a zaťažuje aj štátnu kasu. **Nebol však za zrušenie armády, len za zníženie jej počtu**, lebo čím menší počet armád, tým menej vyostrených konfliktov. V tejto otázke sa prejavuje ako **pacifista**.

# **19. Montesquieu – teória deľby moci a geografického determinizmu**

Montesquieu pochádzal zo **šľachtickej** rodiny, študoval anatómiu, botaniku, fyziku, históriu a právo. Stal sa prezidentom parlamentu provinčného kráľovského súdu v Bordeaux a prezidentom akadémie. Bol veľmi **scestovaný**, a v každom štáte, ktorý navštívil, sa snažil angažovať. Európu videl ako jeden národ zložený z viacerých, akýsi náčrt politického usporiadania Európy opisuje v diele O univerzálnej monarchii. Zaujímavou, a stále aktuálnou myšlienkou Bolo, že "štát, ktorý si zmyslí, že zvýši svoju moc zničením suseda, zväčša upadne spolu s ním."

Vo viacerých dielach vystupuje **kriticky voči absolutizmu**, či už francúzskemu, alebo rímskemu. Ľudovíta XIV. ("štát som ja") porovnáva s tureckým despotom a iránskym sultánom, úpadok Ríma spájal s monarchiou a despociou.

Jeho hlavným dielom je **Duch zákonov** (1748), dielo skladajúce sa z 31 kníh, ktoré písal takmer 20 rokov. O 2 roky neskôr dokončil aj **Obranu ducha zákonov**. Duch zákonov predstavuje **výklad prirodzeného práva**, **spoločenských a politických inštitúcií** na základe porovnania súčasného politického zriadenia so zákonodarstvom Anglicka a republikánskeho Ríma. Prvých desať kníh sa venuje klasifikácii foriem vlády, nadväzuje diskusia o zákonoch v najširšom slova zmysle.

Porovnávaním historických materiálov so súčasným zriadením Francúzska prichádza k názoru, že ľudská spoločnosť je výsledkom pôsobenia **objektívnych zákonov**, ktoré formovali históriu a tým aj ducha každého národa. Zákony sú nevyhnutné vzťahy nevyhnutne vyplývajúce z povahy vecí. **Ducha národa** tvoria a formujú viaceré **elementy** pôsobiace vo vzájomnej interakcii (**geografický determinizmus**), ako **geografické činitele, ekonomické podmienky, zvyky, sociálna štruktúra, ideologické elementy, náboženstvo, mentalita, spôsob života, atď.** Napr. severské národy sú pracovité, aktívne, slobodomyseľné a disciplinované, preto sa pre ne hodí republika. Južné národy sú lenivé, preto im treba tvrdú ruku - despociu. Za výsledok pôsobenia objektívnych zákonov považuje nielen štát, ale aj jeho formu vlády, pričom hypotézy o zmluvnom pôvode štátu ignoruje.

**Každá jedna spoločnosť si vytvára osobitný právny systém, ktorý je podmienený špecifickými podmienkami daného štátu. Každá spoločnosť má osobitný právny systém založený na inom duchu zákonov.**

Za **republikánsku vládu** považuje tú, kde moc patrí všetkému ľudu (demokracia), alebo jej časti (aristokracia). **Demokraciu** vystríha pred dvoma krajnosťami - duchu nerovnosti, ktorý vedie k aristokracii, a duchu krajnej rovnosti, ktorý ju vedie k despotizmu. Princípom republiky je **cit občianskej vzájomnosti**, **oddanosť republike**. Princípom demokracie je **cnosť** a **starostlivosť o spoločné blaho**, v aristokracii vládne **miernosť**.

**Monarchiu** vidí ako vládu jedinca podľa vopred vyhlásených pravidiel, jej princípom je čestnosť a predpokladom hierarchizovaná spoločnosť.

**Despotizmus** je podľa neho svojvôľa, t. j. vláda jedinca bez zákonov a pevných pravidiel. Jej princípom je strach, ktorý ničí aj zvyšky odvahy, podstatou nezákonnosť a cieľom pokoj.

Forma vlády teda vymedzuje politickú slobodu občanov, od nej závisí charakter zákonov. A naopak, **zákony musia byť individuálne prispôsobené národu** a podmienkam, v ktorých žije. Nepopieral síce teóriu prirodzeného práva, ale aj tak pokladal za nemožné vybudovať na ňom univerzálny systém spoločenských zákonov, pretože existenčné podmienky jednotlivých spoločností sú rôzne. Pri tvorbe zákonov teda nemožno prehliadnuť osobitosti národa.

Montesquieu tvrdil, že každý, kto má moc, je náchylný ju zneužívať. Aby sa predišlo zneužívaniu moci, treba vladárovi neustále šliapať na päty. Sformuloval **teóriu ústavy** a načrtol aj jej ideálnu podobu. **Ústava môže byť taká, že nikto nebude musieť robiť to, k čomu ho zákon nezaväzuje a nikto nebude musieť nerobiť to, čo mu zákon dovoľuje.**

V štáte rozoznáva **tri druhy mocí**: **zákonodarnú**, ktorú predstavuje **dvojkomorový parlament**, ktorý združuje zástupcov ľudu na základe všeobecného volebného práva, aj predstavitelia aristokracie. Vydáva zákony dočasne alebo natrvalo, mení alebo ruší tie ktoré už boli vydané. **Výkonnú moc** držia v rukách **panovník a úradnícky aparát (ministri),** spravuje záležitosti medzinárodného práva: uzatváranie mieru a vedenie vojny, vysielanie a prijímanie veľvyslancov a nastoľovanie bezpečnosti. **Súdna moc** je "strojom na sylogizmy", **sudcovia** "ústami, ktoré vyslovujú slová zákona". Súdna moc má byť apolitická, má byť citadelou spravodlivosti a verejného pokoj. Trestá zločiny a súdi spory medzi jednotlivcami, jej úlohou je uplatňovať a aplikovať právo a nie ho tvoriť a dopĺňať.

Jeho **konštitučná doktrína** **spočíva v dvoch princípoch**:

1. **deľba moci**, spočívajúca v tom, že jeden človek či inštitúcia nesmie mať v rukách dve či tri moci; najvyššia, suverénna moc patrí parlamentu s dvoma odlišnými politickými silami zastúpenými v snemovni ľudu a snemovni šľachty,
2. **mocenský mechanizmus** treba **skonštruovať tak**, aby jeho jednotlivé súčasti boli v stave si navzájom oponovať, aby dokázali byť prekážkou realizácii vôle, s ktorou nesúhlasia. Z toho vyplýva napr. kontrolovateľnosť vlády parlamentom.

V 20. storočí sa však objavila iná interpretácia Montesquieho konštitučnej teórie, ktorá hovorí, že tri moci by nemali mať spoločnú ani molekulu - moci musia byť striktne oddelené, bez vzájomného vplyvu, vzťahu, či komunikácie.

**Diela : Perzské listy, Duch zákonov, Úvahy o príčinách veľkosti a úpadku Rimanov**

# **20. J. J. Rousseau a teória spoločenskej zmluvy.**

**Bol francúzskym filozofom.** Jeho výraznou, charakteristickou povahovou črtou bola sebaľútosť, bol burič a romantik. Radíme ho k **osvietencom**, no vzhľadom na jeho názory išiel skôr **proti prúdu osvietenstva** (skeptický voči životu človeka v spoločnosti a pokrok vnímal negatívne, no nutne a vedel, že sa nedá vrátiť späť).

Vychádzal z predstavy o **prirodzenom stave (rajský stav),** kde ľudia žili ako divosi bez reči, bez práce, príbytku. Ľudia žili v malých izolovaných zoskupeniach jednotlivcov ďaleko od seba a teda nemali potrebu privlastňovať si majetok. Vládla **absolútna sloboda ľudstva. Každý sa staral sám o seba**, nikoho nepotreboval, ani nechcel nikomu škodiť, **na prežitie stačili len základné pravidlá** inšpirované pudom sebazáchovy a láskou k Bohu. Nešťastná etapa ľudstva nastáva, keď si prvý človek ohradil kus zeme a povedal **"toto je moje"**. Tak vzniklo **súkromné vlastníctvo**. Ruka v ruke so súkromným vlastníctvom išli závisť, túžba po moci lúpeže a vznikla **mravná nerovnosť**. Tá si vyžiadala vytvorenie štátu a pravidiel, zákonov, ktoré stabilizujú a garantujú mocenské a vlastnícke vzťahy. Vzniká **politická nerovnosť**. Rousseau veril, že sa k prirodzenému stavu dá vrátiť a že sa to aj stane – odstránením súkromného vlastníctva.

Aby sa predišlo konfliktom v spoločnosti a rozpadu spoločenských väzieb, tvrdí, že je **racionálne prijať spoločenskú zmluvu.** Človek sa vzdáva prirodzenej slobody a rovnosti a získa občiansku slobodu a rovnosť. Svoju teóriu spoločenskej zmluvy rozobral Rousseau v diele **Spoločenská zmluva** - človek sa stáva **občanom**. **Každý člen dáva do spoločnosti úplne, bezpodmienečne a neodvolateľne svoju osobu, vlastníctvo a práva v prospech celej spoločnosti**. Dôsledkom uzatvorenia zmluvy je vznik celku - **politického organizmu, štátu**. Nositeľom suverenity, a teda zdrojom moci v štáte je **ľud**.

To, čo v štáte vyjadruje vôľu spoločnosti, čo legitimuje štát a jeho akty, je **všeobecná vôľa** (*volonté génerale*). Ten vzniká tam, kde sme starostlivejší o spoločný záujem ako o čiastkový, tam, kde všeobecná vôľa smeruje k všeobecnému dobru. Rousseau tvrdí, že **výrazom všeobecnej vôle je zákon** a poslúchajúc zákony, ľud poslúcha sám seba. Na rozdiel od všeobecnej vôle je **vôľa všetkých** (*volonté de tous*) politickým faktom, ktorý získame zrátaním hlasov zhromaždeného ľudu. Na dosiahnutie rozhodnutia musíme vôľu všetkých stotožniť s vôľou väčšiny, ale nie každý sa v nej nájde, preto tu môžu nastať rozpory. Táto idea úplného podrobenia sa kolektívu riadeného neomylnou všeobecnou vôľou je však v rozpore s individuálnou sférou slobody a so snahou zastaviť rozpínavosť štátnej moci. Rousseau sa dostáva k tomu, že **kráľovský absolutizmus nahrádza demokratickým absolutizmom.**

Všetky základné princípy Rousseauovej teórie spoločenskej zmluvy sa pohybujú **blízko socializmu** a boli základom pre socialistické doktríny z prvej polovice 19. stor. Rousseau však tak ďaleko nezachádza a možnosť dať do súladu požiadavky na zachovanie individuálnej slobody a nevyhnutnosť združovania vidí v **participatívnej demokracii**, teda v účasti jedinca na správaní kolektívu. Je kritický k parlamentu, tvrdí, že ľudia sú slobodní, kým volia, potom sa stávajú otrokmi poslancov.

Na realizáciu všeobecnej vôle sú potrebné sprostredkujúce elementy: zákonodarca (charizmatická, bohorovná osobnosť, vodca), vláda (štátne orgány sú vykonávateľmi všeobecnej vôle, sú nositeľmi imperatívneho mandátu) a občianske náboženstvo (občania majú zákony prijať do svojho srdca; systematickým procesom kultúrneho inžinierstva by mal štát vštepiť cnosť všetkým).

# **21. I. Kant – problém slobody, kategorický imperatív, idea večného mieru.**

Upriamil namiesto prírody **pozornosť na človeka** a na jeho **mentálne, duševné schopnosti** – na to, ako človek vníma svet.

Skutočnú podstatu sveta, tzv. „vec osebe“ podľa neho človek nikdy nedokáže v skutočnosti obsiahnuť. **Vidíme a vnímame iba to, ako sa nám „vec javí“** – a toto **vnímanie je podmienené naším vrodeným (apriórnym) ľudským rozumovým a zmyslovým vybavením.**

**diela/spisy z:**

* **predkritického obdobia** (úvahy o zriadení sveta)
* **kritického obdobia** (3 kritiky – Kritika súdneho rozumu, Kritika praktického rozumu a Kritika čistého rozumu)
* **pokritického obdobia** (úvahy o večnom mieri –veľmi dlhá a tŕnistá cesta a vedie k formovaniu človeka od úplnej neslobody po slobodu reprezentujúcu večný mier**)**

**pojem ANTAGONIZMUS (**rozpor v politológii**):** každý sa chce prejavovať individualitou, no zároveň túži byť súčasťou spoločnosti (sme spoločenské tvory)

**diela: Kritika praktického rozumu, Kritika súdnosti, Základy metafyziky mravov, K večnému mieru**

**Kritika praktického rozumu**

* hľadá **rozumné apriórne základy pravidiel ľudského správania** (v oblasti morálky, či práva)
* **normy správania totiž podľa neho nemožno vyvodiť zo skúseností** – to, čo má byť (sollen), nemožno vyvodzovať z toho, čo je (sein).... dovtedy empirický prístup, základnom poznania bola skúsenosť, človek bol tabula rasa a vyvíjal sa skúsenosťami – toto Kant odmieta
* vychádzať pri formulovaní pravidiel správania preto treba z rozumu; pritom platí, že iba pokiaľ je ľudská vôľa určovaná rozumom, je slobodná a nezávislá od vonkajšej prirodzenej kauzality
* tvrdí, že **skutočná ľudská bytosť koná a rozhoduje sa na základe vrodeného pochopenia základného princípu ľudského správania**, tzv. **kategorického (ničím nepodmieneného) imperatívu** (rozlišuje aj tzv. hypotetické imperatívy, ktoré sú však princípmi konania sledujúceho určitý konkrétny praktický cieľ a sú teda podmienené)
* kategorický imperatív formuluje tromi rôznymi spôsobmi:
  + Konaj tak, akoby sa maxima (zásada) tvojho konania mala stať z tvojej vôle všeobecným prírodným zákonom.
  + Konaj tak, aby vôľa svojou maximou mohla sama seba považovať za všeobecné zákonodarstvo.
  + Konaj tak, aby si sa choval k ľudstvu ako vo svojej osobe, tak aj v osobe druhého, ako k účelu a nielen ako k prostriedku.
* **kategorický imperatív** ako základné východisko pre správne usporiadanie medziľudských vzťahov a je návodom na správanie a konanie v oblasti morálky a práva
* z tohto kategorického imperatívu následne vyvodzuje **konkrétnejšie maximy (zásady),** z ktorých sa podľa neho vyvodzujú **úplne konkrétne pravidlá správania – zásady**
* **radikálna povinnosť,** ktorú chcem plniť sám zo svojej vôle autonómne, **autonómia** = ja sám si stanovím kategorický zákon za svoj zákon,
* slobodne sa rozhodnem konať podľa morálnej povinnosti
* z radikálnej povinnosti nám vyplýva zodpovednosť
* **príklad:** predavačka nám omylom vrátila o 10 eur menej, po našej poznámke nám peniaze bez namietania hneď vráti, nie však preto, lebo by jej to kázal zákon, ale preto, že je to správne a morálne

**Základy metafyziky mravov**

* **právo definuje ako oblasť, kde je legálne dodržiavaná požiadavka kategorického imperatívu**
* právo by však pritom malo byť zachovávané nielen s ohľadom na legálnu záväznosť, ale tiež vzhľadom na vnútorné presvedčenie – morálka je tak vlastne zároveň aj legitimitou práva: **právo je legitímne, ak je vnútorne považované jeho adresátmi a recipientmi za morálne a záväzné**
* právna povinnosť však napriek tomu, že podriaďovanie sa právu je morálnou povinnosťou, nie je závislá na skutočnom zmýšľaní konajúceho; zákony sú teda záväzné aj keď s nimi adresát vnútorne nesúhlasí; je pre ne dôležité vynucovanie štátom, bez ohľadu na motiváciu a vzťah konajúceho k zákonu
* **idea právneho štátu**
  + Kant sa stáva zakladateľom idey „právneho štátu“, hoci tento pojem ešte sám nepoužil
  + cieľom „právneho“ štátu má byť **zabezpečenie slobody**, pričom sloboda jedného subjektu musí byť v súlade so slobodou iných
  + právny štát má dva základy: **sloboda a ľudská dôstojnosť**
  + **najvyššia hodnota** = **SLOBODA**
  + **štát a právo ju má rešpektovať**
  + **štát je akési spolčenie = >**  kde sa podporuje sloboda jednotlivcov bez toho, aby šla na úkor druhých
* **liberalistická teória** – **moja sloboda začínam tam, kde sa končí tvoja**
  + **akceptuje len obrannú vojnu**

**Kritika súdnosti**

* skúma javy a predpoklady toho, ako človek vie aplikovať všeobecné pravidlo na konkrétnu situáciu (napríklad, ako sudca aplikuje zákon na konkrétnu skutkovú podstatu)

**K večnému mieru**

* **idealistické dielo**
* venuje sa oblasti medzinárodného práva, ktoré on nazýva **právo štátov**
* uvažuje o vzniku federatívneho zväzku slobodných štátov ako o akomsi „štáte národov“, v záujme dosiahnutia **večného mieru** v medzinárodných vzťahoch; jednotlivé kroky, ktoré by mali k takémuto cieľu viesť, sformuloval v podobe preambuly a definitívnych článkov
* preambula mala vylúčiť:
  + Aby sa mierové zmluvy uzatvárali s postrannými myšlienkami na novú vojnu
  + Aby si štát privlastňoval iné štáty
  + Aby sa udržiavali stále armády
  + Aby sa štáty zadlžovali kvôli zahraničným politickým akciám....

# **22. G. W. F. Hegel – východiska a systém filozofie štátu a práva.**

**Georg Wilhelm Friedrich Hegel (1770 – 1831)**

**„Podstatou človeka je sloboda.“**

Jeho filozofia je označovaná ako **absolútny idealizmus** – na rozdiel od Kanta považoval za podstatu všetkého duchovný princíp, všetko hmotné je druhotné a je len jeho prejavom. Jadrom Hegelovej filozofie je **téza, že myslenie a bytie sú totožné a že niet rozdielu medzi ideou a skutočnosťou** (idea = neosobný duchovný princíp - absolútno, rozum, duch). **Idea, rozum, je prvotnou, aktívnou tvoriacou silou**, všetko ostatné, prírodné a spoločenské javy sú len prejavom. Idea je prítomná ako podstata v každej veci, v každom jave a tak činí veci pochopiteľné ľudskému rozumu.

Jeho **metódou je dialektika**; vzťah človeka a všetkého ostatného, sveta, subjektu a objektu interpretoval v protikladoch. Vývoj prebieha v 3 stupňoch (triáda), pričom tieto stupne sú navzájom v protiklade:

**téza** -> **antitéza** -> **syntéza** = **nová téza** -> **antitéza** -> **syntéza**, atď.

Čo je rozumné, logické je skutočné a naopak. Dejiny nie sú súhrnom omylov a náhod, ale procesom, v ktorom vládne rozum. Oddeľuje historické od prírodného.

**Filozofia práva** (1820) – v tomto diele sa zaoberá problematikou štátu a práva

Hegel patrí k **zakladateľom filozofie práva**; filozofia práva podľa neho nemá konštruovať štát, aký má byť, ale opísať existujúci štát, pochopiť ho a ukázať ako niečo, čo je samo osebe rozumné. **Vývoj práva a štátu vníma na pozadí konceptu slobody** – nejde však o egoistickú slobodu, pravá sloboda sa prejavuje len v existencii štátu. **Právo chápe v širokom zmysle ako súhrn všetkých stránok života spoločnosti**, pričom má **3 vývojové stupne**:

a) **abstraktné právo**

* vymedzuje človeka ako právnu osobu,
* spoločenské vzťahy vyplývajúce z ľudskej prirodzenosti, pre ktorú je typická nescudziteľná suverenita človeka so slobodnou vôľou a vzájomná závislosť potrieb a práve jednotlivcov v spoločnosti,
* spoločenský vzťah kde sa toto prejavuje je **vlastníctvo**, rovnosť ľudí v spoločnosti spočíva v tom, že všetci sú vlastníkmi,
* základným príkazom je: Buď osobou a váž si ostatných ako osoby,
* **zmluva**, ako druhá zložka abstraktného práva predpokladá, že tí, ktorí ju uzatvárajú, sa uznávajú ako vlastníci (ako slobodní a rovní partneri),
* bezprávie je súvzťažné s právom, zmyslom trestu nie je náprava zločinca, ale realizácia spravodlivosti a znovu nastolenie práva.

b) **moralita**

* zaoberá sa človekom ako morálnym subjektom a zameriava sa na jeho vnútro,
* človek na tomto vývojovom stupni je slobodný v tom, že etické normy a pojmy dobro a zlo neprijíma ako niečo výlučne vonkajšie, na príkaz autority, ale z vlastného **svedomia** a presvedčenia

c) **mravnosť**

* tento pojem preberá od Kanta
* je najvyšším a najpravdivejším určením slobodnej vôle, syntézou vonkajších prejavov abstraktného práva a čistého vnútorného sveta jednotlivca ako morálneho subjektu,
* je vyjadrením základných duchovných štruktúr a vzťahov spoločnosti, pre človeka je blízka a preto ju považuje za rozumné obmedzenie individuálnej svojvôle,
* skutočnú slobodu v spoločnosti možno podľa Hegela dosiahnuť uznaním rozumných povinností,
* je oblasťou realizácie dialektickej jednoty nevyhnutnosti a slobody
* dobrovoľné obmedzenie individuálnej svojvôle člení Hegel na:

1. **rodinu** – je prírodným duchom, ktorý vyjadruje spätosť celku a jednotlivca, je založená na vzájomnej úcte a spolupráci všetkých jej členov.
2. **občiansku spoločnosť** – jej princípom je snaha každého človeka o uspokojenie svojho egoistického blaha a prospechu, je plná protikladov, javí sa ako biedna, roztopašná a mravne skazená.
3. **ŠTÁT** – tvorí dialektickú jednotu princípu rodiny a občianskej spoločnosti, mimo štátu niet ľudskej slobody, štát je uskutočnením konkrétnej slobody, najvyššou povinnosťou jednotlivcov je byť členmi štátu, **vnútorné členenie štátu** na rôzne moci je prejavom rozumnosti:
   * zákonodarná moc, ktorú má v rukách dvojkomorový parlament
   * vládna a súdna moc – zahŕňa administratívu, políciu a súdny aparát ako orgány aplikujúce zákony
   * panovnícka moc – najvyššia moc, disponuje právom konečného rozhodnutia **(obmedzená ústavou)**

Za najvhodnejšie štátne zriadenie považuje **konštitučnú monarchiu**. Odmieta konštrukciu parlamentu ako zastupiteľského zhromaždenia zástupcov ľudu; občania nevolia zástupcov priamo, ale prostredníctvom korporácií (tvrdí, že štátna moc, ktorá vychádza z volieb, je najhoršou inštitúciou). Štát nevzniká na základe zákonodarstva, funkciou zákonnej moci je iba zdokonaľovanie existujúcich zákonov. Kriticky sa stavia aj k slobode tlače. **Idealizuje štátne úradníctvo** (štátne úrady, administratíva, policajný a súdny aparát), pretože predstavuje vzdelanú inteligenciu a právne vedomie ľudu. **Nesúhlasí s myšlienkou suverenity ľudu a obhajuje myšlienku suverenity štátu stelesnenú v panovníkovi,** ktorého **legitimita má dynastický pôvod**.

**Vonkajšie štátne právo (medzinárodné právo):**

Kritizuje Kantove predstavy o večnom mieri, naopak zdôrazňuje mravný moment vojny (len filozofická idea), ktorá udržuje mravné zdravie národov, ktoré by trvalý, alebo večný mier dostal do hniloby. Svetové dejiny znamenajú vývoj ducha v čase, v historických epochách, a pokrok v uvedomovaní si ľudskej slobody (v oriente: jeden človek je slobodný, v gréckom a rímskom svete: niekoľkí ľudia boli slobodní, germánsky svet vie, že všetci ľudia sú slobodní => duch reformácie, ktorý vzniká v germánskej epoche, sa stáva základom vývoja moderného štátu realizujúceho skutočnú slobodu človeka)

**Štát treba chápať ako mravnú inštanciu**, síce je štát **zvrchovanou inštitúciou nad človekom, človeka nepohlcuje,** ale **zabezpečuje** slobodu jednotlivca, jeho autonómnosť a rovnosť. Jednotlivec má mať pocit, že jeho požiadavky sú odzrkadlené v štáte, ide len o objektívne nároky vychádzajúce z objektívnych potrieb, nie subjektívne nároky (potreba zabiť niekoľko ľudí denne). **Štát má byť aktívny do takej miery, aby povzbudzovali ľudí aktívne sa podieľať na chode politiky.**

Hegel rozlišuje medzi 2 právami – **filozofické právo** (prirodzené právo) a **pozitívne právo** (zákon). Uznával ideu **súkromného vlastníctva ako základu práva pre súkromné právo**.

**Trestné právo** – nastupuje vtedy, keď páchateľ niečo porušil. Trest by mal zodpovedať hodnote toho, čo páchateľ spravil. Páchateľ má právo na trest a tým, že ho uznáme, sa na neho pozeráme ako na ľudksú bytosť a nie len ako na objekt trestu.

**Procesné právo** – riesi súdne konanie, má byť zavedený porotný systém, zásada voľného hodnotenia dôkazov a rovnosť pred zákonom.

# **23. Prvá fáza pozitivizmu a jej metodologický význam (A. Comte, H. Spencer, J. S. Mill).**

**Pozitivizmus**

V II. pol. 19. stor. sa stal filozofiou modernej spoločnosti, ktorá **reagovala na spoločenské problémy**. Opieral sa o tradície **empirizmu** (D. Hume).

**Veda sa chápe ako jediný prostriedok poznania** a veda rozhoduje aj o tom, čo je pozitívne. Pozitivizmus odmieta špecifické filozofické poznanie a základné filozofické problémy považuje za pseudoproblémy. Filozofia má len zhrňovať a systematizovať výsledky vied. **Pozitivizmus sa orientuje na to, čo je dané, faktické** a odmieta všetko nadprirodzené alebo vyšpekulované, kladie teda **dôraz na konkrétne fakty, racionálne prvky poznávacieho procesu** (boj proti tmárstvu) a metódy vedeckého bádania (overovanie hodnoverných historických údajov), hromadenie historických dát.

Rozvíjal sa v období asi 100 rokov v 3 fázach – prvá fáza: **klasický pozitivizmus (1 fáza)**

* reprezentovaný predovšetkým **A. Comtom, J.S. Millom a H. Spencerom**
* opiera sa o **empirickú prírodovedu**
* má silný záujem o **sociológiu**, ktorú považuje za špeciálnu vedu (A. Comte je považovaný za zakladateľa sociológie)
* **1.fáza**- 19 stor., **určenie základných princípov pozitivizmu**

**Auguste Comte (1798 – 1857)**

Všetky vedy musia prejsť 3 vývojovými štádiami = **zákon 3 štádií poznania:**

**teologické** - všetky udalosti vysvetľuje zásahom Boha

**metafyzické** – filozofické špekulácie (týkajú sa bytia), pracujú s obecnými bytostnými pojmami a prírodnými silami

**pozitívne** – skutočnosť vysvetľovaná cez fakty opierjúca sa o poznatky, výsledky prírodnych vied, ktoré sú spätne overiteľné vedou

Určil stupnicu vied (**klasifikácia vied** od najabstraktnejších po najkonkrétnejšie):

1. matematika, 2. astronómia, 3. fyzika, 4. chémia, 5. biológia

**Herbert Spencer**

Je anglický filozof je **pokračovateľom pozitivistickej teórie A. Comta**. Považuje sa za jedného z prvých **stúpencov evolučnej teórie.** Vo svojej práci **Principles of Sociology** (1876 - 1896) - Princípy v sociológii rozvinul **organickú teóriu spoločnosti**. Zaoberá sa porovnaním sociologického usporiadania a sociálnou zmenou spoločnosti so živým organizmom. Táto jeho teória sa dá **porovnať' s Darwinovou biológiou** – spoločnosť, tak ako živé organizmy, funguje na zásadách prirodzeného výberu a prežitia najschopnejších jedincov. Z tohto dôvodu sa jeho princípy označujú ako **,,sociálny Darwinizmus".**Ako presvedčený stúpenec liberalizmu bol uznávaným evolucionalistom s výrazným vplyvom a koncom 19. storočia bol považovaný za najvýznamnejšieho sociológa vôbec.

**John Stuart Mill**

Britský **filozof, empirik, pozitivista, utilitarista**. Hlavným cieľom jeho filozofie je rozvíjať [pozitivistický](https://sk.wikipedia.org/wiki/Pozitivizmus) pohľad na svet a miesto [človeka](https://sk.wikipedia.org/wiki/Človek) v ňom, čo má výrazne prispieť k pokroku ľudského [poznania](https://sk.wikipedia.org/wiki/Poznanie) a [slobody](https://sk.wikipedia.org/wiki/Sloboda) jednotlivca v širokospektrálnom význame. Hoci jeho systém nie je úplne originálny, oživenie novými formuláciami pozitivistických a liberálnych názorov na mnohé aspekty spoločenského života uplatnilo a uplatňuje naďalej svoj zásadný vplyv medzi širokou verejnosťou.

Zakladá **utilistarickú spoločnosť**, pokračuje v myšlienkach J. Benthama. Zároveň však **kritizuje Benthama** kvôli tomu, že maximalizoval akékoľvek dobro v spoločnosti. Dôležitejšie je vraj **dosiahnutie všeobecného dobra, ktoré má kvalitu.**

**Kvalitatívny utilitarizmus** predstavuje vyššie formy šťastia a obsahuje altruizmus (každý sleduje svoje blaho a vyhýba sa utrpeniu) a verejnú mienku (silný nástroj na manipuláciu ľudí a formovanie spoločnosti).

V diele **Úvahy o zastupiteľskej vláde** vyjadruje svoje názory na fomu vlády, **kritizuje zastupiteľskú demokraciu** (obmedzenie menšiny, tyrania väčšiny). Ideálne riešenie **riešenie:**

**1.** maximalizácia slobody (tlače)

**2.** dôležitosť diskusie – aj menšina prejaví svoj názor

**3.** sloboda názoru, možnosť vyjadriť svoje presvedčenia

* **parlamentná demokracia:**
* **pomerné zastúpenie v zastupiteľských orgánoch**
  + aby každá zložka spoločnosti bola zastúpená
  + udržanie pestrosti spoločnosti
* **systém znásobenia hlasov pre inteligenciu**
  + intelektuálna elita spoločnosti by mala mať dvojnásobný počet hlasov pri voľbách
  + menšiny sú „hlúpe“, ale aj tak majú právo voliť

**Čo sa týka pohľadu na právo,**

**skepticky vníma prirodzené právo, odmieta ho.**

**právo** = reguluje spoločenské vzťahy, produkt ľudskej spoločnosti.

# **24. Anglosaský právny liberalizmus Jeremy Bentham a utilitarizmus.**

**Jeremy Bentham (18.-19.st.)** je v oblasti právnej vedy **zakladateľom moderného pozitivistického myslenia a analytického smeru v právnej vede**, vychádza z úvah, že ľudia prirodzene usilujú o dosiahnutie príjemného a vyhýbajú sa nepríjemnému, že ľudia sa pri rozhodovaní čo by mali robiť a čo skutočne urobia riadia **princípom prospechu** (*principle of utility*), pričom cieľom je vybudovať štruktúru šťastia pomocou rozumu a práva.

**PRINCÍP PROSPECHU: princíp, ktorý každý čin schvaľuje alebo neschvaľuje, podľa toho, či má tendenciu zväčšovať alebo zmenšovať šťastie toho, o koho záujem ide.**

Neskôr je tento princíp nahradený **princípom čo najväčšieho šťastia**: cieľom každého zákonodarstva napokon má byť čo najväčšie šťastie pre čo najväčší počet ľudí.

**Systém právnej vedy:** Bentham je zakladateľom analytického smeru v právnej vede a navrhol reformu práva. Vymedzil dva prístupy k právu: a) skúmať čo je právo (analyticko-hodnotiaci prístup)

b) aké by právo malo byť (kriticko-hodnotiaci prístup)

To, čo je právom v rôznych štátoch je rozdielne a to, čo by ním malo byť, je do značnej miery totožné. (dielo: **Fragment o vládnutí)**

Kritizuje prirodzenoprávnu teóriu a jej vplyv na Deklaráciu práv človeka a občana, **neuznáva tézy o prirodzených a neodňateľných právach.** Hovorí, že kde niet zákona, niet ani práv, ani povinností. Nesúhlasí teda s prirodzenoprávnymi kritériami na právo (tvrdí, že nech občan hodnotí právo akokoľvek, je povinný ho poslúchať) a jasne nastoľuje jednu z charakteristických požiadaviek právneho pozitivizmu: **oddelenosť práva od morálky**.

**Právo vníma ako prejav vôle suverénneho vládcu, podstatou práva je príkaz, imperatív, ktorý je slovným vyjadrením tejto vôle, a vždy nadobúda určitú kombináciu foriem imperatívu**: príkaz – zákaz, dovolenie – dovolenie opaku. **Limitom absolútnej moci je explicitná spoločenská zmluva, ktorá jej dáva legitimitu.**

Každý právny poriadok sa skladá zo štruktúry pozitívnych zákonov (*statutes*) a tie z najmenších, ďalej nerozložiteľných ale zrozumiteľných imperatívov (*laws*). **Dôležitou vlastnosťou imperatívu je jeho motivačná sila** (*force*), t.j. použitie vhodných motívov - odmien a trestov. Úplná norma musí obsahovať dva prvky:

a) **hlavnú normu** , ktorá určité správanie prikazuje alebo zakazuje

b) **pomocnú norm**u, ktorá predvída sankciu

Ako ciele zákonodarstva vidí bezpečnosť, živobytie, hojnosť, rovnosť, a tým **kladie základy teórie štátu blahobytu** (*welfare state*).

**Právo je rozumné, ak je užitočné;** užitočné je, ak občanom zaručuje istotu, hojnosť vlastníctva a rovnosť. Bentham uprednostňuje politickú demokraciu, lebo len v demokracii sú záujmy vládnucich a ovládaných totožné. **Parlament je garantom a strážcom občianskych slobôd.**

**Bentham prináša viaceré impulzy pre rozvoj liberalizmu**, nový kritický prístup k ústavnej teórii; kladie dôraz na organizáciu správy a súdnictva a na zodpovedný výkon moci.

**Liberalizmus** má veľmi veľa smerov a podôb, v závislosti od miesta a doby vzniku. Jeho srdcom je však pojem jedinec ako najvyššia a ústredná hodnota, ktorá je zmyslom života a existencie spoločnosti. Jedinec je sebaurčujúcou a morálne zodpovednou bytosťou, od ktorej je neodmysliteľná sloboda. **Liberalizmus sa teda snaží o rešpekt ku každej ľudskej bytosti**, jej rozhodnutiam a hodnotovým preferenciám (Hayek: „jednotlivec je najvyšším sudcom svojich cieľov“). Pod pojmom sloboda sa rozumie víťazstvo individuality nad mocou, ktorá by chcela vládnuť despoticky, ale aj nad masami, ktoré sa dožadujú práva zotročiť si ostatných právom väčšiny.

Napriek kritikám tejto v podstate neobmedzenej slobody človeka (Solženicyn: „liberalizmus je filozofia, ktorá človeku dovoľuje všetko a pritom zabúda, že v ňom sídli aj diabol“), liberáli tvrdia, že miesto pre osobnú a občiansku zodpovednosť vznikne len tam, kde človek nie je len prostriedkom na dosiahnutie jedného, spoločného cieľa.

Vďaka tomuto individualizmu je liberalizmus človeku priznáva neodňateľné ľudské práva, ktoré sú univerzálne, t.j. presahujú miesto a čas. Rešpekt k týmto právam a slobodám dáva moci legitimitu a zabezpečuje si lojálnosť. Základnou črtou teórií o občianskych povinnostiach je (výslovný alebo mlčky daný) konsenzus; a štát vždy spájajú s existenciou spoločenskej zmluvy.

Ďalším významným znakom je materializmus a z neho prameniace ekonomické myslenie (hlavnou myšlienkou bola sloboda podnikania; intervencionalizmus škodí všetkým záujmom; ekonomické zákony by mali stačiť na to, aby konštituovali spoločnosť na prospech všetkých).

**Liberalistické teórie o štáte** v podstate vždy redukujú funkcie štátu na minimum:

**Liberalistické politické teórie** charakterizuje **úsilie o konštituovanie slobody** – teda ako vytvoriť politické inštitúcie tak, aby umožnili limitovanú (obmedzenú) vládu a ako ochrániť jednotlivca pred neoprávnenými zásahmi zhora. Ako brzdy a vyrovnávajúce mechanizmy (politické záruky) majú pôsobiť deľba moci a verejná mienka.

**Utilitarizmus**

* etická koncepcia chápajúca úžitok ako princíp posudzovania ľudských činov,
* užitočnosť - základný aspekt vo vzťahu k cieľu,
* právo a jeho pravidlá musia byť podriadené tejto požiadavke, šťastie jednotlivca nemôže byť v rozpore s verejným blahom,
* dobrý čin je taký čin, ktorý vedie k uvedenému stavu.

Utilitarista si pri svojom konaní odpovedá na **hlavné otázky:**

1. **Akými pravidlami by som sa mal riadiť, aby som dosiahol konkrétny cieľ?**
2. **Maximalizujú tieto pravidlá šťastie?**
3. **Aké problémy môžu nastať pri aplikácii utilitarizmu?**

Aplikovanie utilitarizmu do praxe však môže byť často v rozpore so základnými ľudskými právami, pretože **etika rozhodovania utilitarizmu je založená na posudzovaní dôsledkov činov jednotlivca.** Vo všeobecnosti sa ľudia vo svojom rozhodovaní riadia podľa etických pravidiel, ktoré zakazujú klamstvo alebo vraždu, pretože sa tým koná zlo. Utilitarista však myslí na dôsledky svojich činov a **pokiaľ má klamstvo alebo vražda za následok „maximalizáciu šťastia“, je ochotný klamať alebo dokonca zabíjať.** Vo svojej podstate tak klamstvo ani vražda pre utilitaristu nie sú zlé a všetko závisí iba na okolnostiach.

**Ďalší predstavitelia utilitarizmu: John Austin, J.S.Mill**

# **25. Sociálna filozofia a prínos J. Milla a J. Austina.**

**Filozofická antropológia, resp. sociálna filozofia** skúma problémy, ktoré sa priamo dotýkajú človeka**,** skúma vzťah človeka k prírode, k inému človeku. Sociálna filozofia 20. stor. sa **zaoberá úvahami o spravodlivosti, o ľudskom konaní, o spoločnosti,** atď. Problém spravodlivosti je problém toho, čo vzniká medzi ľuďmi. Jej reprezentanti **Rawls, Nozick a Buchanan** vychádzajú pri svojich zmluvných teóriách z teórie Locka, Kanta a Hobbesa. Pri analýze sociálno-historického diania treba brať ohľad jednak na konkrétny historický kontext a jednak aj na jeho možnosti.

**John Stuart Mill**

Britský **filozof, empirik, pozitivista, utilitarista**. Hlavným cieľom jeho filozofie je rozvíjať [pozitivistický](https://sk.wikipedia.org/wiki/Pozitivizmus) pohľad na svet a miesto [človeka](https://sk.wikipedia.org/wiki/Človek) v ňom, čo má výrazne prispieť k pokroku ľudského [poznania](https://sk.wikipedia.org/wiki/Poznanie) a [slobody](https://sk.wikipedia.org/wiki/Sloboda) jednotlivca v širokospektrálnom význame. Hoci jeho systém nie je úplne originálny, oživenie novými formuláciami pozitivistických a liberálnych názorov na mnohé aspekty spoločenského života uplatnilo a uplatňuje naďalej svoj zásadný vplyv medzi širokou verejnosťou.

Zakladá **utilistarickú spoločnosť**, pokračuje v myšlienkach J. Benthama. Zároveň však **kritizuje Benthama** kvôli tomu, že maximalizoval akékoľvek dobro v spoločnosti. Dôležitejšie je vraj **dosiahnutie všeobecného dobra, ktoré má kvalitu.**

**Kvalitatívny utilitarizmus** predstavuje vyššie formy šťastia a obsahuje altruizmus (každý sleduje svoje blaho a vyhýba sa utrpeniu) a verejnú mienku (silný nástroj na manipuláciu ľudí a formovanie spoločnosti).

V diele **Úvahy o zastupiteľskej vláde** vyjadruje svoje názory na fomu vlády, **kritizuje zastupiteľskú demokraciu** (obmedzenie menšiny, tyrania väčšiny). Ideálne riešenie **riešenie:**

**1.** maximalizácia slobody (tlače)

**2.** dôležitosť diskusie – aj menšina prejaví svoj názor

**3.** sloboda názoru, možnosť vyjadriť svoje presvedčenia

* **parlamentná demokracia:**
* **pomerné zastúpenie v zastupiteľských orgánoch**
  + aby každá zložka spoločnosti bola zastúpená
  + udržanie pestrosti spoločnosti
* **systém znásobenia hlasov pre inteligenciu**
  + intelektuálna elita spoločnosti by mala mať dvojnásobný počet hlasov pri voľbách
  + menšiny sú „hlúpe“, ale aj tak majú právo voliť

**Základom spoločnosti je pluralizmus a zastupiteľská demokracia. Hodnota štátu spočíva v hodnote jeho občanov.**

**Čo sa týka pohľadu na právo,**

**skepticky vníma prirodzené právo, odmieta ho.**

**právo** = reguluje spoločenské vzťahy, produkt ľudskej spoločnosti.

**John Austin**

Právny filozof, definoval filozofiu pozitívneho práva, ktorú zaujíma **aké právo je, a nie aké by malo byť** (všeobecná jurisprudencia) a osobitnú jurisprudenciu, ktorej predmetom je konkrétny právny poriadok. Podobne ako Bentham **odlišuje právo a morálku** – ako dva špecifické normatívne systémy, predstavy o spravodlivosti práva, o tom aké ma byť, nie sú otázkou právnej vedy. **Právo je príkazom suveréna,** občania ho musia **dodržiavať** (inak snakcie). Právo chápe v **pozícií nadriadenosti a podriadenosti medzi subjektmi** (príkazy suveréna). **Príkaz suveréna má normatívnu povahu**.

Pravidlá správania sa: **božie pravidlá**, **pozitívne morálne pravidlá** (stanovujú si ich ľudia navzájom v komunite, majú morálny obsah a regulatívnu funkciu) a **právne pravidlá** (pôvodcom je politická moc, sú rozkazmi a vychádzajú z právneho poriadku).

# **26. Nemecká historickoprávna škola (F. C. v. Savigny).**

**Friedrich Carl von Savigny** pochádzal zo zámožnej rodiny a bol **nemecký právnik** (1779-1861), predstaviteľ a zakladateľ **nemeckej historicko-právnej školy (**tá sa delila na Romanistov – Savigny a Germanistov**).** **Právo je produktom dlhého historického vývoja,** vyrastá zo všeobecného presvedčenia národa, jeho tvorcom je „duch národa“ (Volkgeist), **ktorý majú vyjadrovať právnici - pracujúci v medziach ducha národa, nachádzajú ho, konajú v jeho súlade, v súlade so všeobecným presvedčením.** Ak je právo produktom vývoja, každá jeho fixácie je nebezpečná - kodifikáciu je možné nahradiť pojmovým aparátom, ktorý tvorí jednotný a ucelený systém. Najpreverenejšie a najlepšie je právo rímske ⇒ nadväzuje na pandektickú školu, spochybňuje tézu, že zákon je jediným prameňom práva.

* známy je Savignyho výrok: „**Právna veda nie je nič iné ako právna história.**“ Stavia proti prirodzenoprávnemu mysleniu v právnej vede **historické myslenie** a stáva sa zakladateľom nového smeru. Túto metódu uplatňuje aj v monografii **Právo držby**. Rímske právo je podľa neho najlepšie a najpreverenejšie. Spochynuje tézu, že zákon je jediným prameňom práva.

Savigny sa postavil proti snahe vypracovať celonemecký zákonník. **Právo je podľa neho sociálnym javom, ktorý vzniká organickým procesom**, v súlade s všeobecným presvedčením národa o jeho nevyhnutnosti. **Národ považuje za psychicky a organicky spätý celok, ktorý spájajú do celku určité atribúty** = **duch národa**. Tento duch národa sa prejavuje v takých javoch, ako je právo, reč, obyčaje a štát. Duch nie je rozum, ale zodpovedá kolektívne ponímaným iracionálnym vlastnostiam ľudí, ktoré ich približujú k Bohu.

Správne právo je podľa Savignyho také, ktoré je preverené čo najdlhšou skúsenosťou národa (rímske právo).

**Právo poznajú a triedia právnici**; aj keď dedukciou prichádzajú k novým právnym inštitútom, tieto predsalen organicky vyplývajú z poznaného. Tak sa tvorí **právnické právo** (juristenrecht) a z **logického usporiadania právnych predpisov následne vzniká vedecké právo.**

Z toho vyplýva Savignyho **klasifikácia a hierarchia prameňov práva**:

1. obyčajové právo, ako základný prameň práva, je bezprostredným prejavom národného povedomia;
2. právnické právo, ktoré odhaľuje zásady obyčajového práva, a je výsledkom právnej vedy;
3. zákonné právo, ktoré slúži na odhaľovanie práva posväteného historickou skúsenosťou národa. Nie je tu dôležitá vôľa zákonodarcu, pretože zákonodarná činnosť je výsledkom historickej predprípravy. Kodifikácia slúži len na podchytenie zásad, ktoré už existujú ako výsledky historického vývoja práva.

**Právo teda vzniká spolu s národom**, **vyvíja sa s ním a napokon odumiera**, ak národ stráca svoju osobitosť. Každé právo sa vyvíja postupne, najprv z obyčajov, neskôr z právnej vedy a potom vždy z vnútorných síl, ktoré pôsobia skryto, ale nie z rozhodujúcej vôle zákonodarcu. Právo sa inak prejavuje v ranných obdobiach existencie národa, kedy je časťou všeobecného národného vedomia, postupne sa stáva zložitejším a možno z neho vyčleniť **dve skupiny noriem**:

1. normy naďalej späté so životom celého národa, so všeobecným právnym vedomím (tvoria **politický prvok práva**),
2. normy tvoriace súčasť vedomia právnikov ako reprezentantov právnej funkcie národa (**technický prvok práva**)

Pod pojmom **výklad práva** rozumie **rekonštrukciu myšlienky obsiahnutej v zákone**. Z hľadiska metódy výkladu rozlišuje výklad **gramatický, logický, historický a systematický** – táto klasifikácia sa používa dodnes.

Savigny sa prikláňa k **pojmovej jurisprudencii**, kde už nejde o prirodzené právo ako súbor štátnych noriem, ale o systém poučiek stanovených vedou. Tento variant právneho pozitivizmu, spočívajúci vo vedeckom spracúvaní rímskeho práva, sa nazýva **vedeckým pozitivizmom**. Rímske právo získava úplnú neomylnosť a logickú výlučnosť.

**Historickoprávna škola** neupiera etike právo konfrontovať existujúce historické právo s ideou spravodlivosti, ale vylučuje za hranice právnej vedy. Jej úmyslom je nahradiť večné a nemenné prirodzené právo, racionalistickú a kozmopolitickú ideológiu menlivým, národným, historickým právom a postaviť ho proti požiadavkám, ktoré sa skrývali za prirodzeným právom, revolučnou publicistikou a reformátorstvom právnikov. Z oblasti záujmov právnej vedy teda vylučuje aj štát.

# **27. Formalistický právny pozitivizmus (R. Jhering)**

**Právny pozitivizmus**

* zameriava sa najmä na formálne znaky práva, jeho normatívnosť a donucovací charakter,
* úzke **prepojenie práva so štátom a štátnou mocou**,
* **moc je základom práva**, a preto je aj pozitívne právo veľmi úzko späté so štátom.
* predstavitelia**: Weber, Kelsen, Hart**

Predmetom záujmu je súčasné dané pozitívne právo (právny poriadok), t.j. právo ako právny poriadok, zákon. Právo je definované ako špecifická technika donucovania, nie je dôležité, či ide o príkaz alebo zákaz. **Právny poriadok je pyramídou, na vrchole je Grundnorm (bez obsahu).** Právny pozitivizmus požaduje exaktný prístup k právu, kritizuje špekulatívne, metafyzické koncepcie. Má **ahodnotovú** orientáciu; právo sa nemá hodnotiť, **zmyslom je skúmať právo aké je, nie aké by malo byť.** Je **ahistorická**, čo znamená odmietnutie rímskeho práva. **Hlavným nástrojom sú logické argumenty,** patrí medzi **racionalistické smery** (do právnej vedy nepatrí žiadna sociológia - ako právo pôsobí; žiadna psychológia - prečo vzniká; ani ekonómia - nakoľko je efektívne).

Pokračovateľom a dovŕšiteľom právneho pozitivizmu bol **normativizmus** - striktné oddelenie sveta má byť (sollen) od sveta byť (sein). Existujú **2 školy normativizmu**:

1. **viedenská** (Kelsen, Verdross, Merkl)
2. **brnenská** (Weyr, Engliš, Kubeš, Neubauer)

**Normativisti nerozoznávajú rozdiely medzi štátom a právom, v podstate rušia pojem štátu, normu stavajú pred štát.**

**Rudolf von Ihering (1818 – 1892) – právo ako boj záujmov**

Ihering je označovaný ako **reformátor právnej vedy**. Bol kritikom historicko-právnej školy a tvorcom vlastného učenia – záujmovej právnej vedy.

**Právo ako boj záujmov:**

Ihering (na rozdiel od Savignyho ) **popiera výlučnosť národného vývoja v dejinách**. Pripúšťa, že v starom svete možno vidieť vývoj založený na národných princípoch, v **novom svete sa však národy navzájom ovplyvňujú**. Zatiaľ čo Savigny považuje použitie právneho poriadku cudzieho národa len za výnimku, podľa Iheringa ide o nevyhnutnosť. **Právo je založené na donucovacej moci štátu, ktorá určuje jeho formu.**

**Právo** charakterizuje z hľadiska:

a) objektívneho: právo je súhrn právnych zásad platných v štáte alebo zákonný poriadok života

b) subjektívneho: premietnutie abstraktného pravidla do skutočného oprávnenia určitej osoby

**Právo vidí ako výraz boja spoločenských záujmov**. Pri tvorbe práva má veľký význam osobnosť, ktorá tým, že vedie boj, vtláča právu subjektívny charakter. Právo ako systém je založené na donucovacej moci štátu a zabezpečuje životné podmienky jednotlivca.

„Spravodlivosť, ktorá v jednej ruke drží váhy, ktorými právo váži, má v druhej ruke meč (moc), aby ho ubránila.“

**Cieľom práva je mier, prostriedkom na jeho dosiahnutie je boj.** Dovtedy, kým právo musí byť pripravené na útok bezprávia (a to bude kým bude svet svetom), nebude ušetrené boja. Životom práva je boj, boj národov, štátnej moci, stavov, jednotlivcov. Všetky historické výdobytky, ako zrušenie otroctva, zrušenie poddanstva, sloboda pozemkového vlastníctva, sloboda viery, sú podľa Iheringa výsledkom prudkých bojov trvajúcich celé storočia.

Existujú **dve záruky práva**: a) **právne cítenie**

b) **zákonnosť**

Jeho učenie je vyjadrením snáh o dosiahnutie stability právneho poriadku, boj záujmov je ohraničený právom.

**Účel v práve:** „účel je tvorcom všetkého práva“

Vo fyzickom svete pôsobí príčina, niet akcie bez príčiny. Účel pôsobí vo svete vôle, niet vôle (resp. konania) bez účelu, a teda vôľa nekoná bez účelu.

* ľudia sa spravujú účelom: **účel je duševná predstava určitého výsledku či následku, teda psychologická príčina určitého ľudského konania.** Účelnosť je **prejavom kauzality v ľudskom konaní**.
* **hlavným účelom** konania človeka je zachovanie vlastnej existencie, a to najmä prostredníctvom vlastníctva a majetku – toto musí zabezpečovať inštitúcia, na ktorej sa zhodnú účely jedincov i spoločnosti (zabezpečí pokoj, život a majetok) – takouto **inštitúciou je štát** (prostredníctvom donútenia)

Jeho dielo nemožno jednoznačne začleniť, jeho názory prechádzajú výraznými zmenami.

**Diela: Duch rímskeho práva, Boj o právo, Účel v práve, Veselo a vážne v právnej vede**

# **28. Štátoveda G. Jellinka.**

Autor židovského pôvodu, jeho otec bol slávnym rabínom a jeho brat bol spoluvývojcom Mercedes-Benz. Jellinek sa snažil o prenesenie kantovského **rozlišovania medzi tým čo je (*sein*) a tým, čo má byť (s*ollen*)** do oblasti **štátovedy a právnej teórie**, preto ho možno pokladať aj za **predchodcu normatívnej právnej teórie**. **Právo skúma ako subjektívny jav, ktorý vychádza z ľudského vnútra.**

**Právne normy** definuje ako normy: a) vonkajšieho správania sa medzi ľuďmi

b) pochádzajúce od uznanej vonkajšej autority

c) záväznosť ktorých je zaručená vonkajšou mocou

Za nevyhnutný znak každého práva považuje jeho **platnosť**; norma platí vtedy, ak je spôsobilá motivovať a určovať vôľu ľudí. **Pozitívnosť** práva je vždy založená na presvedčení o jeho platnosti, na tom je vybudovaný celý právny poriadok. Podstatným znakom práva nie je donútenie, ale **garancia**, od ktorej je odvodené donútenie: právne normy = garantované normy.

Vo vzťahu medzi **právom a etikou** právo chápe ako **etické minimum**, ktorého funkciou je udržanie podmienok zachovania a rozvoja určitej spoločnosti. Jellinek odmieta prirodzenoprávnu koncepciu, podľa ktorej má človek od prírody práva, ktoré na základe fiktívnej zmluvy postupuje štátu, je podľa neho príliš abstraktná. Vychádza z určitého sociálneho stavu, statusu, ktorý jednotlivec nadobudol pred vznikom právneho poriadku a ktorý mu netreba poskytovať vo forme práva.

Ani jednotlivec, ani štát nemá vo vzájomných vzťahoch nadradené postavenie, **základom štátnej pôsobnosti** je ale napriek tomu **pasívny status jednotlivca**, ktorý rozčleňuje na:

* 1. ***status libertatis*, alebo *status negativus*** = sloboda pred zásahmi štátu, t.j. možnosť jednotlivca riešiť si svoje individuálne problémy bez asistencie štátu. Štát nesmie donútiť jednotlivca k nijakému protizákonnému konaniu.
  2. ***status positivus*, alebo *status civitatis*** = stav, v ktorom jednotlivec nemôže byť slobodný bez štátu, štát musí byť pripravený na právnu ochranu a uspokojovanie individuálnych záujmov občanov, občan má teda nárok na právnu ochranu.
  3. ***status activus*** (status aktívnej občianskosti) = stav, v ktorom jednotlivec uplatňuje svoju slobodu v štáte a pre štát. Táto sloboda je zabezpečená systémom občianskych práv, ktoré garantuje štát.

**Oblasť štátovedy**:

Jellinekova **teória o dvoch stránkach štátu** (jeho žiak Hans Kelsen ju nahrádza teóriou totožnosti štátu a práva):

* + **štát zo sociálneho hľadiska** = zväzová jednota usídlencov, ktorá disponuje pôvodnou vládnou mocou. Z toho odvodzuje tri znaky štátu: 1. **štátny národ, 2. štátne územie, 3. štátna moc**. Štát môže mať len 1 suverenitu.
  + **štát z právneho hľadiska** = **územná korporácia**, ktorá disponuje pôvodnou vládnou mocou.

Najznámejšou poučkou je Jellinkova **téza o „normatívnej sile faktického“**: ide o premenu moci štátu na právnu moc, t.j. skutočné pomery v štáte majú psychologickú tendenciu zmeniť sa na platné a teda aj právne.

Význam Jellinekovho diela: - jeho **učebnica** **Všeobecná štátoveda** je stále aktuálnou učebnicou,

- **teória o troch znakoch štátu prevláda v medzinárodnom práve**,

- **učenie o statuse jednotlivca** tvorí neodmysliteľnú súčasť európskej doktríny v oblasti základných práv a slobôd (neveril, že človek sa rodí s ľudskými právami, ale štát má definovať ľudské práva – nie sú univerzálne, nerofíme sa s nimi, ale sú kultúrne a historicky podmienené).

**Najvýznamnejšie diela: Systém subjektívnych verejných práv, Deklarácia práv človeka a občana, Právo moderného štátu, Všeobecná štátoveda**

# **29. Právny normativizmus. H. Kelsen a čistá právna náuka. Norma ako filozofická kategória.**

Pokračovaním pozitívnoprávnej teórie na začiatku 20. storočia je **normativizmus**, **normatívny pozitivizmus, alebo tiež rýdza právna náuka.** Čistá preto, lebo mala byť pozbavená všetkých neprávnych vplyvov napr. sociologických, psychologických alebo ideologických. Normatívna teória sa spája predovšetkým s menom známeho rakúskeho právneho teoretika Hansa Kelsena.

**Hans Kelsen (1881-1973)**

Rakušan, zakladateľ normativizmu, podieľal sa na tvorbe 1. rakúskej ústavy. Zakladateľ rýdzej právnej náuky, právny poriadok chápe ako donucovací prostriedok. Právo je systém právnych noriem, ktorý upravuje ľudské správanie.

Diela: **Základy vedy štátneho práva vyvodené z náuky o právnej vete** ,**Sociologický a právny pojem štátu**, **Čistá právna náuka, Všeobecná teória noriem**

**Čistá právna náuka** (alebo teória pozitívneho práva) má za cieľ **zbaviť vedu všetkých cudzích prvkov**. Kritizuje zmiešanie právnej vedy s psychológiou, sociológiou, etikou a politickou teóriou, ktoré zastierajú podstatu právnej vedy, lebo sa zaoberajú iba skutočnosťami. Nepopiera ich existenciu ale považuje ich za nečisté. Čistá právna náuka významne ovplyvnila právnu teóriu nielen v Európe, ale aj v Južnej Amerike. Kelsen z nej úmyselne vylučuje morálne, politické a sociologické faktory, pretože ich pokladá za nečisté. Nepopiera ich existenciu, **avšak** **ich eliminovaním sa z právnej vedy súčasne vylučuje aj veľa z reality práva.** Ak sa jeho východisko prijme so všetkými dôsledkami, čistá právna náuka je schopná podávať len veľmi formalistický a čiastkový opis fungovania práva.

**Predmetom čistej právnej vedy je norma** – formálne logické štruktúry právnych noriem a nie ich obsah. **Norma označuje že niečo má byť alebo sa má stať** **a najmä to, že človek sa má určitým spôsobom správať**. Právny poriadok je systém právnych noriem, ktorý má hierarchickú štruktúru, v rámci ktorej každá norma odvodzuje svoju platnosť od vyššej normy, platnosť sa neberie od Boha, ale od inej normy.

Neexistuje ľudské správanie, ktoré by sa nemohlo stať obsahom právnej normy, to znamená **akýkoľvek obsah normy sa môže stať právom**. **Platnosť právnej normy nemožno spochybniť**, ani keď jej obsah nie je v súlade s nejakou hodnotou (napr. morálnou). Právny poriadok je donucovací poriadok štátu. Rozoznáva **dva aspekty práva:**

* 1. **statický** = súbor platných noriem
  2. **dynamický** - tvorba a aplikácia práva

Všetky **3 prvky právneho poriadku** (štátny národ, štátne územie a štátna moc – Jellinek) možno definovať iba pomocou práva.

Úplný **primát dáva medzinárodnému právu**, ktoré stojí nad vnútroštátnym právom. Hovorí, že logika právneho poriadku musí byť všade rovnaká.

# **30. Analytická škola – H. L. Hart. Primárne a sekundárne normy. Vzťah morálky a práva.**

**Herbert Lionel Adolphus Hart (1907-1992)**

Moderný filozof 20. storočia. Profesor právnej vedy na Oxfordskej univerzite. Snaží sa vymedziť vzťah práva a morálky. **Pozitívne právo** musí vykazovať 3 definičné znaky:

**autoritatívne ustanovenie právnych noriem**, ich **záväznosť (legalita)** a ich **sociálna účinnosť (legitimita).**

Diela: **Pojem právo**, **Právo, sloboda a morálka**, **Morálka trestného práva**, **Trest a zodpovednosť**

Je predstaviteľom **analytickej právnej vedy**, ktorej cieľom je rozbor rozdielnych a súčasne navzájom spätých spoločenských javov a pojmov (napr. právo, donútenie, morálka).

Striktne **rozlišuje medzi právom a morálkou**, ale akceptuje takzvaný minimálny morálny obsah práva - čo je totálne nemorálne, nemôže byť právom. Pozitívne právo má prednosť, no ak nie je morálne, spoločnosť sa má riadiť prirodzeným právom (Radbruch). Nemalo by platiť právo, ktoré je proti občianskym a ľudským právam.

Je kritikom imperatívnej teórie Johna Austina – z nej vyvodzuje všeobecnú **teóriu štruktúry práva,** najvážnejšia námietka vychádza z tézy o rozličnej povahe právnych noriem, ktoré , podľa Harta, nielenže ukladajú povinnosti, ale udeľujú aj oprávnenia. Tento **dvojaký charakter právnych noriem** je podstatným prvkom systému práva.

Hart rozlišuje:

1. **prvotné normy (primárne)** - **bez ohľadu na vôľu adresáta** ukladajú **povinnosti**, niečo predpisujú a stojí za nimi **hrozba sankcie** (záväzky, ktoré platia aj bez vôle adreáta – vzťah rodiča a dieťaťa)
2. **druhotné normy (sekundárne)** - udeľujú **verejnú alebo súkromnú moc** (napr. právo uzatvárať zmluvy, právo spísať závet), **závisia od vôle adresáta**. Viažu sa k sudcovskému rozhodovaniu.
   * **normy zmeny** (rule of change) – splnomocňujú určitú osobu alebo skupinu ľudí zmeniť prvotný vzor normy, pôsobia proti statickej povahe prvotných noriem
   * **normy rozhodovania** (rule of adjudication) – delegujú rozhodovanie a prípadné donucovacie opatrenia pri porušeniach na zvláštnu inštanciu
   * **normy uznania** (rule of recognition) – vymedzujú, aké znaky musí norma spĺňať, aby sa dalo posúdiť, či je platná

**Filozofia práva –** právo je jazykový systém a má flexibilitu. Norma môže byť zreteľná, ale niekedy nastávajú jazykové ťažkosti pri chápaní práva (INTERPRETÁCIA).

**Vonkajší pohľad na právo** nám neumožňuje pochopiť podstatu práva. **Vnútorný pohľad na právo** áno – Hart ho presadzuje. Klasifikoval **5 základných princípov právneho pozitivizmu**:

* + - 1. právo sú ľudské príkazy
      2. neexistuje odvodenie práva od morálky
      3. analýza právnych pojmov je oddelená od socilogického skúmania práva
      4. právo tvorí uzavretý logický systém
      5. právo nemožno skúmať spôsobom, akým skúmame fakty

# **31. Radbruchova formula – právo a spravodlivosť.**

V 19. a na začiatku 20. storočia bol silný právny pozitivizmus a existovala skepsa ohľadom prirodzeného práva. V priebehu 20. storočia sa však zaznamenal **návrat k prirodzenému právu**, no aj to malo svoju kritiku nielen od opozície, ale aj od samotných zástancov. Táto zmena nastala **v dôsledku zlyhania právnych systémov vtedajšieho vojnového/medzivojnového obdobia** (zlyhanie ekonomiky, nacistické zločiny, nárast počtu zákonov a znižovanie prehľadnosti) **pokles dôvery v štát a tým aj v pozitívne právo**. Autori, ktorí považovali za dôležité vrátiť sa k prirodzenému právu boli najmä ***Radbruch, Fuller, Dworkin****.*

VONKAJŠIA KRITIKA PRIRODZENÉHO PRÁVA (pohľad kritikov)

* Nejasnosť pojmu, čo je to prirodzené právo
* Prirodzený poriadok veci neexistuje, normy nevychádzajú z prírody
* Subjektívnosť hodnotenia pojmu prirodzeného práva (eutanázia, interrupcia...)
* Prirodzené právo nedostatočne zohľadňuje štát a jeho funkcie, podceňuje úlohu štátu

VNÚTORNÁ KRITIKA PRIRODZENÉHO PRÁVA (autori súhlasiaci s prirodzeným právom, no uvedomujú si chyby)

* Nestálosť obsahu prirodzeného práva (Aristoteles považoval otroctvo za prirodzené, dnes opak)
* Zdroj platnosti prirodzeného práva nie je jednotný (zjavenie z pohľadu náboženstiev)

Otázky platnosti prirodzeného práva

**Gustav Radbruch (1878 – 1949)**

Radbuch patrí medzi **najvýznamnejších predstaviteľov právnej teórie a právnej filozofie 20. stor.** Bol nemeckým ministerstvom spravodlivosti, prežil svetové vojny. Patrí k **novokantovskému smeru**, v rannom období je právnym pozitivistom, neskôr sa prikláňa k prirodzenému právu. Preto vyslovil dve **rôzne definície pojmu právo**: skoršia hovorí, že právo je skutočnosť, ktorej účelom je slúžiť spravodlivosti. Neskoršia, že právo je súhrn všeobecných príkazov ľudského spolužitia. **V súvislosti s nacistickou ideológiou a praxou sa zamýšľa nad vzťahom platného práva a spravodlivosti.** V skorších prácach vyzdvihuje hlavne hodnotu právnej istoty, zdôrazňuje tiež význam účelu práva. Pod vplyvom diskreditácie právneho pozitivizmu v nacistickom práve vytvára **učenie o neplatnosti bezprávia** vo forme zákona a o nadzákonnom práve, ktoré ho nahradzuje.

Jeho stanovisko z článku **Zákonné bezprávie a nadzákonné právo (1946)** je známe pod názvom **Radbruchova formula**: Konflikt medzi spravodlivosťou a právnou istotou možno riešiť len tak, že pozitívne právo, zabezpečované predpismi a mocou, má prednosť aj vtedy, ak je obsahovo nespravodlivé a neúčelné. Pokiaľ však nespravodlivosť pozitívneho práva dosiahne takú mieru, že ním zaručená právna istota voči tejto nespravodlivosti nemá žiadnu váhu, musí nespravodlivé právo ustúpiť spravodlivosti.

Uznáva **3 hodnoty práva: spravodlivosť, účelnosť (všeobecný prospech) a právna istota.** Hodnotovým meradlom práva a cieľom zákonodarcu je **spravodlivosť**, je to **absolútna hodnota**, ktorá nie je odvodená od nijakej vyššej hodnoty. Člení ju na:

* 1. **subjektívna spravodlivosť**, ako osobná vlastnosť, cnosť
  2. **objektívna spravodlivosť**, ako vlastnosť vzťahu medzi ľuďmi (napr. spravodlivá cena)

**Hlavné diela: Základy právnej filozofie (Filozofia práva) 1914, 1932, Päť minút právnej filozofie (1945)**

**Päť minút právnej filozofie – úvahy**:

1. zákon je zákon, rozkaz je rozkaz

Ak vojenský rozkaz smeruje k zločinu alebo priestupku, vojak má právo odoprieť poslušnosť, ale zákon, podľa prirodzeného práva, nepozná nijaké výnimky z platnosti a z poslušnosti podriadených. Z toho vyplýva, že právo = moc, len tam, kde je moc, je právo.

Záver: bezbrannosť ľudu voči svojvoľným alebo zločineckým zákonom (napr. za nacizmu).

2. právo je to, čo prospieva ľudu

Aj svojvôľa, porušenie zmluvy, nezákonnosť sú právom, ak sú pre ľud užitočné. Čo sa nositeľovi štátnej moci vidí ako všeobecne prospešné, hoci despotické, trest bez zákona a rozsudku, nezákonná vražda chorých, to všetko je právo - stotožnenie práva s údajným prospechom ľudu mení právny štát na bezprávny štát.

Záver: nemá platiť, že všetko, čo prospieva ľudu je právo, skôr naopak: len to, čo je právo, slúži ľudu.

3. právo je vôľa k spravodlivosti

Avšak spravodlivosť znamená **posudzovať bez ohľadu na osobu, hodnotiť všetkých podľa rovnakého meradla.** Ak sa ctí zavraždenie politických odporcov, ak sa odporúča vražda príslušníka inej rasy, ale rovnaký čin proti vlastným stúpencom sa trestá tými najstrašnejšími trestami – tak to nie je ani spravodlivosť, ani právo.

Záver: takéto zákony ľud nie je povinný poslúchať a aj právnici by mali nájsť odvahu odoprieť im charakter práva.

4. okrem spravodlivosti je cieľom práva aj všeobecný prospech

Ľudská nedokonalosť neumožňuje, aby sa v zákone vždy harmonicky zjednotili všetky 3 hodnoty práva (všeobecný prospech, právna istota, spravodlivosť), a tak treba zvážiť, či škodlivému alebo nespravodlivému zákonu prisúdiť platnosť (kvôli právnej istote) alebo mu odoprieť platnosť (kvôli jeho škodlivosti alebo nespravodlivosti).

Záver: môžu existovať zákony, ktoré sú do takej miery nespravodlivé a všeobecne škodlivé, že musí byť popretá ich platnosť, ba dokonca ich právny charakter.

5. záver: - **Existujú právne princípy, ktoré sú silnejšie ako každý zákon, ktorý im odporuje. Tieto princípy sa nazývajú prirodzené právo (rozumové právo). Dejinným vývojom došlo k ich zhrnutiu do tzv. deklarácií ľudských a občianskych práv.**

# **32. L. Fuller a morálka práva. Minimálne požiadavky prijateľného právneho systému.**

**Lon Luvois Fuller (1902 – 1978)**

Patrí medzi najvýznamnejších **amerických právnych filozofov** 20. stor., jeho teória je skôr **post-pozitivistická** než prirodzenoprávna.

Je autorom učebnice o americkom zmluvnom práve **Základy zmluvného práva,** 1947, ako aj prác **Problémy právnej vedy,** 1947, **Anatómia práva,** 1968, **Princípy spoločenského poriadku**, 1981, jeho najznámejšie dielo: **Morálka práva** 1964.

Kritizoval najmä problematiku tvorby práva. Vychádzal z toho, že štáty nie sú schopné efektívne tvoriť právo (publikácia Morálka práva). V snahe formulovať minimálne požiadavky „prijateľného právneho systému“ vypracúva teóriu, ktorú nazýva **procedurálny naturalizmus.**

V diele **Morálka práva** vychádza z prednášok na **Yale Law School** v apríli 1963, ktoré boli venované morálke práva. Kritizuje v nich právne pozitivistické a legalistické myslenie a venuje sa stanoveniu **ôsmich základných pravidiel, ktorými sa má zákonodarca riadiť pri tvorbe práva:** všeobecnosť práva, vyhlasovanie práva, problém retroaktívnych zákonov, jasnosť a bezrospornosť zákonov, stálosť práva v čase, vykonateľnosť, zhoda medzi úradným postupom a deklarovaným pravidlom.

Vysvetľuje, aké znaky musí spĺňať spoločenský systém, aby bol schopný vytvoriť právny systém. **Zákon** musí byť:

1. **všeobecný (nie robený ad hoc)**
2. **zverejnený**
3. **prospektívny a nie retroaktívny**
4. **zrozumiteľný**
5. **dôsledný**
6. **schopný prispôsobenia**
7. **stabilný bez nevhodných zmien**
8. **používaný pri správe spoločnosti**

Všetky tieto vlastnosti tvoria vnútornú morálku práva, vnútornú povahu právneho systému, aby mohol byť považovaný za právny systém. **Zákon nie je platný, ak je súčasťou protirečivého právneho systému, ktorý zlyhá pri porovnaní s vyšším kódexom.**

# **33. Kritika právneho pozitivizmu R. Dworkina.**

**Ronald Dworkin** bol americký právnik a filozof.

Dworkin sa pri svojej **kritike pozitivizmu** zameriava na **problém aplikácie a interpretácie práva**.

Podľa neho existujú dva základné typy právnych prípadov. Väčšinou sudcovia rozhodujú tzv. **easy cases**, teda jednoduché prípady aplikácie práva. Nezhoda medzi sudcami môže panovať len v otázke, ako daný zákon či precedens znie. Dworkin hovorí o **empirickej nezhode**, ktorú je možné vyriešiť nahliadnutím do príslušného prameňa práva.

Zložitejšia situácia nastáva v prípade tzv. **hard cases**, teda prípadov, na ktoré **nie je možné v pozitívnom práve nájsť jednoznačnú odpoveď.** Zatiaľ čo pozitivisti (Hart) tvrdia, že v týchto prípadoch sudca právne pravidlo vytvára, Dworkin zastáva stanovisko, že sudca ho s pomocou právnych princípov nachádza. Ak vytvorí takto sudca určité právne pravidlo, tak ho retroaktívne použije na prípad, ktorý sa stal v dobe, kedy nikto o existencii daného pravidla nevedel. Pokiaľ ale sudca v danom prípade právne pravidlo nachádza v už existujúcich právnych predpisoch, **tak sa o retroaktívnu právotvorbu podľa Dworkina nejedná.**

Môže dôjsť k situácii, kedy dvaja sudcovia dospejú pri hľadaní práva k odlišným záverom. V tomto prípade hovoríme o **teoretickej nezhode**. Sudcovia sa v takom prípade obvykle nezhodnú už v samotnom pojme práva, teda v otázke, čo všetko je možné považovať za právo a čo všetko bude pre posúdenie daného prípadu rozhodujúce. Dworkin tvrdí, že súčasťou práva sú i tie princípy, ktoré nie sú v priamo pozitívnom práve zakotvené.

Dworkin **kritizuje pozitivistické teórie práva**, keď tvrdí, že sú konštruované ako modely systému pravidiel. Podľa neho sa však v práve vyskytujú aj **ďalšie štandardy**, ktoré sa od pravidiel líšia svojou logickou štruktúrou. Ak sudca aplikuje tieto štandardy, dostane jedno správne riešenie – **teória jednej správnej odpovede**. Jedná sa o **princípy a politiky.**

* **Princípy** obvykle vedú k naplňovaniu určitých morálnych požiadaviek(spravodlivosť, slušnosť)
* **Politiky** vytyčujú určitý ekonomický, politický či spoločenský cieľ.

# **34. Právo a politika v totalitarizme. Fašizmus a nacizmus.**

**Pojem totalitarizmus**

* ***totus*** – celistvosť, súdržný celok
* ***také štátne zriadenie, v ktorom je štát prerastený cez celú spoločnosť***
* **úloha štátnej ideológie:** **získať totálnu kontrolu nad všetkými úrovňami života spoločnosti**
* výsledkom **= absolútne podriadenie človeka štátu –** zmena podstaty človeka
* **ak koncepcia štátu uspeje** – jednotlivci v spoločnosti sa menia na **masu** 
  + človek má hodnotu len keď je súčasťou tejto masy
  + zaniká akákoľvek individualita človeka
* **existencia** jednej základnej štátnej ideológie je základ
  + komplexný súbor ideí a názorov ako má spoločnosť fungovať (svetonázor)
  + štát si uzurpuje jednu ideológiu a tú si uplatňuje
  + posilnenie pozície prostredníctvom zastrašovania, obmedzovania slobôd, propagandy...
* **totalitné štáty sú vo úplnom kontraste k demokratickým štátom**

**Znaky totalitarizmu**:

* **oficiálna štátna ideológia** (prehlásená za jedinú správnu) – ideológia=svetonázor
* **existencia jedinej politickej strany** (na čele vodca)
* **štátny monopol na kontrolu ozbrojenej moci** (polícia, vojsko)
* **spôsob, akým presadzujú svoju ideológiu** - propaganda, monopol na masovokomunikačné prostriedky, možnosť cenzúry a absolútnej kontroly
* **cenzúra nevhodných iných názorov**
* **vytvára systém psychickej a fyzickej kontroly prostredníctvom ozbrojenej moci**
* **centrálne riadenie a kontrola ekonomiky**

**Fašizmus** je **totalitná ideológia, resp. politické hnutie, antidemokratického a antiliberálneho zamerania**. Fašistická ideológia vychádza z nacionalizmu, prípadne rasizmu. Fašistická politická teória a prax sa po prvýkrát presadila v medzivojnovom [Taliansku](http://sk.wikipedia.org/wiki/Taliansko) vedenom **Benitom Mussolinim.**

## Charakteristika fašizmu

* Nadraďuje záujmy celku (národa, štátu, prípadne rasy) nad záujmami jednotlivca
* Usiluje sa vybudovať totalitný štát
* Stojí v opozícii voči [demokracii](http://sk.wikipedia.org/wiki/Demokracia) a [liberalizmu](http://sk.wikipedia.org/wiki/Liberalizmus), spolu s cudzincami a prisťahovalcami ich považuje za pôvodcov všetkého zlého
* Na čele štátu požaduje silného vodcu (vodcovský princíp)
* K potlačeniu opozície využíva násilie a moderné metódy [propagandy](http://sk.wikipedia.org/wiki/Propaganda) a [cenzúry](http://sk.wikipedia.org/wiki/Cenzúra)
* Zavádza korporativizmus
* Utláča alebo dokonca likviduje slabých a chromých

## Vznik a príčiny šírenia fašizmu

Fašistická ideológia je **následkom 1. svetovej vojny**, prevzala však myšlienky mnohých politických [filozofov](http://sk.wikipedia.org/wiki/Filozofia) a teoretikov.

Jedným zo zdrojov bol **Aristotelov a Hegelov organ****icizmus,** nadraďujúci záujmy celku nad záujmami jednotlivca. Významnú úlohu zohrala aj Nietzscheho predstava o nadčloveku, vôli k moci a dvojakej morálke, ako aj teória elít Vilfreda Pareta, objasňujúca uplatnenie vodcovského princípu.

Ako **teoretici fašizmu** sa prejavili predovšetkým **Benito Mussolini,** [**Giovani Gentile**](http://sk.wikipedia.org/w/index.php?title=Giovani_Gentile&action=edit) **a Mario Palmieri**, ktorý vo svojej *Filozofii fašizmu* označuje za **základné princípy fašizmu jednotu, autoritu a povinnosť.**

Za **príčinu** víťazstva fašizmu v [európskych](http://sk.wikipedia.org/wiki/Európa) krajinách je možné považovať:

* **nestabilitu a nejednotnosť miestnych (väčšinou koaličných) vlád**
* **pretrvávajúca ekonomická a politická kríza, nedôvera verejnosti k** [**demokratickým**](http://sk.wikipedia.org/wiki/Demokracia) **princípom**
* **nakoniec tiež boľševická revolúcia v Rusku**
* **obavy vyšších a stredných vrstiev z rozšírenia revolúcie do ďalších krajín a s tým súvisiaci rast moci** [**komunistických**](http://sk.wikipedia.org/wiki/Komunizmus) **hnutí.**

## 

**Benito Mussolini - Fašizmus**

* predstaviteľ fašizmu
* „Nič mimo štátu, všetko v štáte, všetko pre štát.“
* fašizmus = totalitná ideológia, antidemokratického, anti-liberálneho zamerania
  + vychádza z nacionalizmu, prípadne rasizmu
* nemožnosť existencie mimo štátu, totalita založená na národnom prinpípe
* **pojem fašizmus** pochádza z [latinského](http://sk.wikipedia.org/wiki/Latinčina) slova ***fascis* = *zväzok***
  + **označovalo prúty zviazané červenou páskou s vyčnievajúcou sekerou**
  + **znak úradníkov rímskeho impéria**
  + prvá fašistická organizácia bola ***Fasci d'Italiani di Combattimento*** - bojové zväzky Talianov
* **model totalitného štátu** = jediný štátny model, ktorý zachráni Taliansko
* **individuálna bytosť** : nemá sama o sebe hodnotu, nadobúda ju keď je súčasťou národu
* **snaha znegovať princípy osvietenských ideálov** => x rovnosť ,práva všetkým
* jedna ideológia, jedna strana, cieľ jednoty spoločnosti na základe národnej jednoty, presadzuje na základe hrubej sily, nemožnosť existencie mimo štát, ktorý sa stotožňuje a splýva s národom
* **variácie fašizmu**: španielsky frankizmus (generáln Francisco Franco), argentínsky perónizmus (generál Juan Domingo Perón)

**Národný socializmus**, z nemeckého *Nationalsozialismus*, skrátený výraz **nacizmus**, tiež **hitlerizmus**, je **totalitná ideológia oficiálne uplatňovaná diktatúrou v Nemecku v rokoch 1933-1945** (tzv. Tretia ríša) prostredníctvom **NSDAP** (*Nationalsozialistische Deutsche Arbeiterpartei*) vedenej **Adolfom Hitlerom**. Nacistická ideológia kombinuje koncepciu **fašizmu a rasizmu (a antisemitizmu),** vychádza tiež z krajného nacionalizmu a niektorých prvkov socializmu.

Nacizmus **vznikol** spojením **koncepcie fašistického štátu** (zahrňujúci vodcovský princíp) a **rasistických teórií o nadradenosti árijskej rasy** a o **pokroku cez konflikt medzi vyššou a nižšou rasou**, riešený podrobením či likvidáciou nižšej rasy. Nacistická ideológia ďalej čerpá zo **socializmu** (privlastňuje si prvky kolektivizmu či sociálnej demagógie vyhovujúcej nižším vrstvám), **antiboľševizmu** (vyhovujúci vyšším vrstvám), **nacionalizmu** (umožňujúci získať podporu konzervatívnych síl) a **antisemitizmu**. Filozofická podstata nacizmu obsahuje prvky výrazného iracionalizmu, okultizmu a ezoterizmu.

Medzi najvýznamnejších nacistických teoretikov možno zaradiť **Ernsta Hubera** a **Adolfa Hitlera**. Počas svojho pobytu vo väzení roku 1924 napísal Hitler autobiografiu **Mein Kampf**, v ktorej definoval niektoré kľúčové vlastnosti nacistickej ideológie.

V roku 1933 sa NSDAP dostala k moci a Adolf Hitler sa stal ríšskym kancelárom. Nacistická strana plne podporila fašistickú koncepciu vytvorením **absolútnej moci štátu a vodcu (Führera),** rasovú politiku a agresívnu zahraničnú politiku. Tá bola nakoniec príčinou druhej svetovej vojny.

## Kľúčové vlastnosti nacistickej ideológie

* Nacionálno-socialistický program
* Rasizmus
  + Antislavizmus a antisemitizmus, ktorý nakoniec vyústil do holokaustu
  + Teória nadradenosti *árijskej* (*germánskej*, *nordickej*) rasy, teória *nadčloveka*
  + Eugenika (cielené kríženie ľudského druhu na posilnenie určitých vlastností)
* Uplatňovanie tzv. rasovej hygieny, čo značí genocídu
* Antimarxizmus, antikomunizmus, antiboľševizmus, antianarchizmus, antiliberalizmus a antidemokratizmus.
* Odstránenie parlamentarizmu, politickej plurality, demokracie
* Vodcovský princíp
* Sociálny darwinizmus
* Princíp *Blut und Boden* (krv a pôda)
* Pozmenená koncepcia *Drang nach Osten* (ťaženie na východ)
* Blízkosť k fašizmu

## 

## Príčiny

Za príčiny počiatočnej vysokej podpory nacistického hnutia sú považované:

* Vysoké reparácie po prvej svetovej vojne, ktoré Nemecko nebolo schopné splácať
* Ekonomická kríza, vysoká inflácia zapríčinená tiež reparáciami à chudoba
* Nedostatočne vyvinutá demokracia, túžba po silnej autoritatívnej vláde
* Neexistencia alternatívy k socialistickým ideológiám, o moc bojovali nacisti, kresťanskí socialisti a komunisti
* Použitie sociálnej či socialistickej rétoriky príťažlivej pre robotnícku vrstvu
* Odmietnutie komunistickej ideológie
* Nacionalizmus, v tej či onej forme bežný v 19. a 20. storočí
* Neznášanlivosť voči Židom, tradičný antisemitizmus

**Radbruch**

* právny spôsob vysporiadania sa nacistického režimu

**Karl Japsers**

* nemecký existencionalista
* dielo: Otázka viny
* autentická nemecká reflexia na problematiku nacizmu
* spätný pohľad na zodpovednosť nacistov: Do akej miery je nemecký národ zodpovedný?
* Jeho princíp skôr poukazuje na MRAVNÉ, MORÁLNE, METAFYZICKÉ vysporiadania sa
* rozlišuje 4 druhy viny
  + **PRÁVNA** – dá sa vyvodiť len voči jednotlivcovi a na základe práva (Norimberské procesy)
  + **POLITICKÁ** – kolektívna vina, každý člen nemeckej spoločnosti k tomu prispel (aktívne či pasívne), uskutočňuje sa v rámci medzinárodného práva (sankcie víťazných štátov)
  + **MRAVNÁ (MORÁLNA)** – jednotlivec vie vinu vyhodnotiť len vnútorne, pred vlastným svedomím
  + **METAFYZICKÁ** – individuálna vina jednotlivcov, „ja som sa nestal obeťou systému, ale židia áno“, abstraktná vina, uvedomenie si tohto momentu vinu obrodenie človeka

# **35. Právo a politika v totalitarizme. Komunizmus. Ideológia a jej funkcie.**

Totalitarizmus bol politický systém, ktorého vládnuce skupiny neuznávali žiadne medze svojej právomoci a snažili sa **regulovať všetky aspekty verejného a súkromného života**. Zákl.znakmi bola **autokratická vláda** a presadzovanie politickej ideológie v oblasti verejného a osobného života. Sprevádza ju **nevoľníctvo**, ľudia nemali právo cestovať do zahraničia, uzatvárali sa hranice. Totalitarizmus je **nedemokratická forma vlády**, nastolená masívnou ideologickou propagandou, terorom a brutalitou. Je charakterizovaná prepojením **autoritatívnej vlády a politickej ideológie.** Totalitný štát úplne **ovláda a riadi ekonomiku**, **potlačuje slobodu slova a kritiku režimu**, **neuznáva slobodného jedinca**. Medzi ideológie inklinujúce k totalitnému režimu sa zaraďujú: **fašizmus, komunizmus, nacizmus.**

Znaky: štátom vynucovaná ideológia, jediná strana ovládajúca štátny aparát, policajná kontrola a sledovanie občanov, zastrašovanie, centrálne riadenie ekonomiky, uzavretie hraníc atď.

 Pod pojmom**„ideológia“** si predstavujeme komplexný a **relatívne ucelený súbor názorov, morálnych postojov a logických úvah**, ktoré vyjadrujú zásadné životné postoje a ciele určitej sociálnej skupiny obyvateľstva.

Ideológia rieši nielen spoločenské a štátne problémy, ale aj vnútornú či zahraničnú politiku a hospodársky rozvoj danej krajiny. Ideológia musí spĺňať **4 základné funkcie** a to sú:

**1. Funkcia vysvetľovania:** ideológia vysvetľuje príčiny udalostí (napr. čo spôsobilo vojny alebo isté udalosti v spoločnosti)

**2. Funkcia cieľa:** ideológia poskytuje istý cieľ, ku ktorému ideológia smeruje.

**3. Funkcia identity:** poskytujú svojim prívržencom pocit identifikácie s istou sociálnou skupinou. (Ľudia majú pocit, že patria do istej skupiny ľudí, ktorá sleduje rovnaké ciele).

**4. Politická funkcia:** ideológia ponúka istý politický program, na základe ktorého majú byť dosiahnuté vytýčené ciele.

**Komunizmus**

V **marxisticko – leninistickej** vízií je komunizmus považovaný za **dokonalé štádium vývoja civilizácie**. Komunizmus a socializmus sú si veľmi podobné ideológie. Aj komunizmus stavia na **beztriednej spoločnosti**, kde súkromný majetok nie je prípustný. Rovnako aj v komunizme sa  stavia **dobro kolektívne nad dobro jednotlivca.**

Komunizmus však na rozdiel od socializmu **stavia na revolúciu, ktorá má priniesť zmeny.** Socializmus naopak hovorí o pomalom a postupnom zavádzaní  ideológie do života spoločnosti a hospodárstva krajiny. Komunizmus a socializmus majú k sebe veľmi blízko. Spoločne **odmietajú tak kapitalizmus ako aj vykorisťovanie robotníckej triedy**.   
Napr. komunizmus v ZSSR až do jeho pádu v r. 1992.

* presadzoval:
  + vláda jednej strany
  + jedna štátna ideológia
  + propaganda, cenzúra
  + centrálne ovládanie hospodárstva a ekonomiky
  + princíp nerovnosti (privilegovaná vrstva – pracujúca trieda = > robotnícka trieda )
  + porušovanie základných ľudských práv, teror, násilie, perzekúcia
* výsledok:
  + koncepcia postupného odumierania štátu a práva
  + štát a právo nebude mať miesto v beztriednej spoločnosti
  + beztriedna spoločnosť nepotrebuje právo ani štát, aby ich ovládali
  + vlastné pravidlá, ktoré nebude nutné vynucovať štátom

# **36. Teoretické východiská filozofie K. Marxa. Sociálne a politické idey a ich rezíduá.**

**Karol Marx (1818-1883) a Friedrich Engels**

* Marx a Engels spolu úzko spolupracovali, spoločne rozvíjali svoje myšlienky a spoločne tiež publikovali.
* Spoločne s [Friedrichom Engelsom](https://sk.wikipedia.org/wiki/Friedrich_Engels) rozpracoval **koncepciu**[**materialistického**](https://sk.wikipedia.org/wiki/Materializmus) **poňatia dejín**, teda dejín založených na ekonomických zákonoch. Marx je **materialista** – základom všetkého je **materiálna základňa**, ktorá ovplyvňuje ideologickú stavbu a vznik stavov. Hlavným princípom vývoju dejín nie je duch, ale hmota/materiál.
* Marx chápal **štát ako mocenský nástroj na organizované násilie a potláčanie jednej spoločenskej vrstvy druhou**. Vychádzal pritom už z naznačenej myšlienky, že **materiálna základňa ovplyvňuje ideologickú nadstavbu**, konkrétne že spôsob výroby ovplyvňuje rozdelenie spoločnosti na vrstvy a triedy.
* **materiálna základňa** však nedeterminuje iba **spoločenské triedne rozvrstvenie, ale tiež morálku, umenie, náboženstvo a právo.** Preto možno tiež konštatovať, že **právo je na zákon povýšená vôľa vládnucej triedy.**  **V každej spoločnosti dochádza k potláčaniu jednej vrstvy** a cieľom je vytvoriť spoločnosť, kde bude vedúca **robotnícka trieda**, až sa vytvorí komunstický štát (ten je ideálom, ku ktorému smeruje SOCIALIZMUS).
* rozlíšil tak striedajúce sa **spoločensko-ekonomické formácie** – od prvotnopospolnej spoločnosti cez otrokársku, feudálnu, buržoáznu, až napokon komunistickú spoločnosť.
* **prvotnopospolná spoločnosť**
  + **vznik súkromného vlastníctva**
    - preskupovanie vzťahov materiálnej základne
    - niekto má viac majetku ako iný
    - dopad na výrobné prostriedky
    - viedol k odcudzeniu ľudí
* **otrokárska spoločnosť**
  + otrokár vlastní pôdu, výrobné prostriedky
  + nespokojnosť vedie k revolúcii
  + právo slúži na vykorisťovanie moci poddaných
* **feudálna spoločnosť**
  + absolutistický monarcha a poddaný (bez majetku)
  + dôjde k revolúcii 🡪 preskupenie podmienok
  + právo = absolútny monarcha, poddaný
* **buržoázna spoločnosť**
  + proletár, kapitalista
  + právo: kapitalisti a oligarchovia pri moci, proletári nech živoria
  + revolúcia je vlastizrada
* **komunistická spoločnosť**
  + zrušené súkromné vlastníctvo
    - žiadne nespravodlivé rozdeľovanie majetku, majetkové rozdiely
  + človek sa vráti do pôvodného stavu
  + právo zanikne - nie je potrebné, lebo nikto nikomu nevládne
  + konečná fáza

Napísal dielo **Kapitál** – kritika kapitalizmu, vytvoril novú ekonomickú teóriu a hovoril o nadhodnote (dôvod bohatnutia buržoázie – predávanie tovaru s pridanou hodnotou).

# **37. Rawlsova teória spravodlivosti.**

**John Rawls**

Predstavitl **moderého liberalizmu**, ale jeho liberalizmus je niekedy inými liberálmi kritizovaný. V dobre usporiadanej spoločnosti musia byť plány jedincov zladené tak, aby ich aktivity mohli byť navzájom zlučiteľné. Ich realizácia by mala byť potom nielen efektívna, ale aj v súlade so spravodlivosťou, čo je záležitosťou zmluvy (dielo: **Teória spravodlivosti**, kde sa **venuje podmienkam vzniku, ako aj jej morálnym a právnym aspektom**).

**Morálne princípy** sa pridržiavajú **práva a povinnosti fair-play**. **Záväznosť** musí spočívať na:

* **všeobecných princípoch**,
* **morálnych princípoch**, ktoré závisia od právnych princípov. Vytvárajú sa pritom 2 anomálne fakty:
* pridržiavame sa toho, čo si myslíme že je správne, a v konečnom dôsledku, že je to právo nespravodlivé a
* inokedy sa pridržiavame práva rešpektujúceho fair-play
* **princípoch sociálnej prospešnosti**

V rámci právnej konštitúcie rozlišuje **dva princípy spravodlivosti**:

* 1. základná štruktúra inštitúcií sociálneho systému požaduje, aby každý člen mal rovnaké práva, pričom sloboda jednotlivca je predpokladom slobody celku,
  2. pracovné príležitosti a výhody musia byť otvorené pre všetkých.

Rawls konštruuje **model, ktorý sleduje právny poriadok konštitucionálnej demokracie, kde všetci občania majú rovnaké práva.** Pracuje s pojmom **závoj nevedomosti** – ľudia rozhodujú o tom, aké pravidlá budú v spoločnosti platiť. Aby pravidlá boli spravodlivé pre všetkých, tí, ktorí o tom budú rozhodovať, budú zahalení závojom nevedomosti – nebudú vedieť, do ktorej strany obyvateľstva budú patirť (budú prijímať také pravidlá, ktoré budú spravodlivé pre všetkých.)

Rawls chápe teda **spravodlivosť ako základnú cnosť,** ktorú uznávajú spoločenské inštitúcie. Pokiaľ tieto majú byť legitímne, musia ju rešpektovať. **Spravodlivosť je rovnosť s ohľadom na individuálne práva, slušnosť je nestrannosť príležitosti indivídua pri dosahovaní úspechu.** **Spravodlivosť, rovnosť a slušnosť potom legislatívne garantuje v právnych normách štát.**

Základnou črtou zmluvnej koncepcie **štátu** je **základná štruktúra spoločnosti** ako prvého subjektu spravodlivosti (inštitucionálna teória spravodlivosti; sociálna zmluva). Od tejto základnej štruktúry sa potom odvíjajú princípy a vzory vhodné pre iné prípady. **Základná štruktúra štátu je teda prostriedkom, ako spojiť väčšinu sociálnych inštitúcií jedným systémom deliacim práva a povinnosti.** Keď občania začnú oceňovať prínos liberalizmu, postavia sa k základnej štruktúre lojálne a koncepcia získa na sile a stabilite.

Hlavné **zásady liberalistickej koncepcie spravodlivosti**:

**Politická autorita musí rešpektovať právny štát a koncepciu všeobecného blaha**, ktorá zahŕňa dobro každého občana

**musí byť garantovaná sloboda myslenia a svedomia**

**musia byť zabezpečené rovnaké politické práva**

**musí byť zabezpečená rovnosť šancí a slobodná voľba povolania**

**musí byť zabezpečený férový podiel na materiálnych prostriedkoch** tak, aby občania boli dostatočne nezávislí a aby mohli svoje rovné základné práva, slobody a šance využívať na svoj prospech.

# **38. Nozickova teória spravodlivosti.**

**Robert Nozick (1938)**

Diela: **Filozofické vysvetlenia** a **Anarchia, štát a utópia**

Nozick je **ortodoxný liberál – preferuje hodnotu slobody. Sústredí sa na jednotlivca**, spoločnosť zatláča do úzadia.

Nozick je predstaviteľom **libertarianizmu** (alebo libertariánskeho anarchizmu). Stúpenci tohto smeru veria, že neobmedzovaný systém kapitalizmu je najlepším spoločenským systémom. Zastávajú doktrínu individuálnych práv, ktorá vylučuje práva na zaistenie blahobytu, pretože tieto práva vyžadujú nútenú prácu v prospech iných (odlišnosť od Rawlsa) v tom, že jednotlivec, ktorý nie je ani schopný, ani úspešný, si nemôže dovoliť spoliehať sa na podporu ostatných, ktorí schopní a úspešní sú.

**V prirodzenom stave** si každý jednotlivec chráni svoje práva sám, ľudia žijú v stave dokonalej slobody, to však môže spôsobiť vznik **nespokojnosti, nepriateľstva a túžby po odplate.** Dôsledkom prirodzeného stavu je **anarchia**, ktorá vedie k vytvoreniu mechanizmu štátu a tento vývoj prechádza 4 štádiami:

* 1. formovanie malých skupín (rodina, priatelia) za účelom sebaobrany, združenia vzájomnej ochrany.
  2. neschopnosť jednotlivca niesť zodpovednosť za ochranu iných k vymenovaniu určitých osôb ako ochrancov
  3. po určitom čase, jedno z ochrannými združeniami získa dominantné postavenie. Nezávislí jednotlivci, ktorí sa nerozhodli pre nijaké členstvo zostávajú bez ochrany, chránia sa sami
  4. dominujúce ochranné zastupiteľstvo získa kontrolu nad všetkými jednotlivcami na svojom území. Bývalí nezávislí jednotlivci sú odškodnení za stratu svojej autonómie tým, že **ochrana zastupiteľstva** sa rozširuje aj na nich – tu **vzniká štát**. **Štát je dominantné ochranné združenie**, pričom od ostatných, iba ochranných združení, sa odlišuje:
     + primeraným monopolom moci na určitom území
     + poskytovaním ochrany na tomto území každému bez rozdielu

**Ochranné spoločenstvo (nie štát) vzniklo na základe spoločenskej zmluvy** – dobrovoľný vzťah ľudí. Chráni voči agresií ľudí zvonka. Ľudia sa chránia navzájom voči nebezpečenstvu.

**Teória minimálneho štátu**: štát rozširuje svoju **ochranu a náklady na ňu len na tých, ktorí si ju výslovne zvolia**. Minimálny štát má **všeobecný monopol na výkon svojich legitímnych funkcií** na vlastnom území, pričom legitímne funkcie predstavujú **prostriedky ochranných síl, rozhodovacie mechanizmy, inštitúcie potrebné na potvrdzovanie a zisťovanie práv.**

**Teória spravodlivosti**: netýka sa rozdeľovania výhod medzi jednotlivcov, ale **inštitútu vlastníctva**. Za základnú považuje otázku, či každý jednotlivec je spravodlivo oprávneným vlastníkom bez ohľadu na rozsah jeho vlastníctva. Spravodlivosť **posudzuje z hľadiska:**

1. nadobudnutia vlastníctva – **princíp zisku** (v súlade so zákonom)
2. prevodu – **princíp prevodu** (prevod v súlade so zákonom)
3. nápravy v prípade porušenia a) a b) – **princíp nápravy** (uvedie nezákonné konanie do súladu so zákonom)

To znamená, že **spravodlivým vlastníkom je ten, kto vlastníctvo nadobudne v súlade so zásadou spravodlivého privlastnenia** t.j. buď nadobudne vlastníctvo, ktoré nebolo vlastníctvom nikoho iného, alebo sa stane vlastníkom v dôsledku platného prevodu vlastníckeho práva (darovaním, predajom, nie podvodom alebo krádežou). **Jednotlivci si nemusia svoj majetok z morálneho hľadiska zaslúžiť, stačí, ak naň majú právo.**

Záver: **jednotlivci i spoločenské skupiny si môžu zariadiť život podľa svojich predstáv, kde vystupuje podobnosť s utopickým spoločenským zriadením. –** dôraz na individuálne schopnosti jednotlivca.

# **39. F. A. v. Hayek a jeho negatívny test nespravodlivosti.**

**Friedrich August von Hayek (1899 – 1992)**

Hayek patrí k najvýznamnejším politickým filozofom **anglosaského neoliberalizmu v 20. st.,** je nositeľom **Nobelovej ceny za ekonómiu**, 1974. Je pokračovateľom D. Huma, A. Smitha.

Hayek sa **zaoberá významom pravidiel a inštitúcií v ľudskom spolužití**. Hlavným cieľom je nájsť odpoveď na otázku, ako by si ľudia mali usporiadať vzájomné vzťahy v spoločnosti, aby sa čo najväčšmi mohli napĺňať ich individuálne a aj spoločné želania a záujmy. **Spoločenské spolunažívanie** môže byť usporiadané **2 odlišnými spôsobmi**:

1. zavedením určitej ústrednej koordinačnej inštancie, ktorá dáva jednotlivcom príkazy na plnenie úloh v rámci plánu, teda poriadok vytvorený vonkajšími pravidlami organizácie
2. za základe spontánneho poriadku, kedy sa ponecháva na vôli jednotlivcov, aby si určovali svoje konanie, teda spontánny poriadok, ktorý vznikol samovoľne vo vnútri spoločnosti, v dôsledku prirodzenej kooperácie ľudí a nimi vytvorených inštitúcií

Rodina, továreň, firma, rôzne spolky a všetky verejné inštitúcie, vrátane vlády sú organizácie, ktoré sú integrované do obsažnejšieho spontánneho poriadku. **Jedným zo zoskupení, existujúcich vo veľkej spoločnosti je osobitná organizácia, nazývaná „vláda“** (úmyselne sa vyhýba pojmu „štát“, lebo politiku vždy sleduje alebo vykonáva vláda), ktorej **úlohou** je:

1. udržiavať poriadok vo funkčnej štruktúre presadzovaním všeobecných pravidiel správania = **donucovacia funkcia**
2. poskytovať služby, ktoré spontánny poriadok nemôže produkovať = **funkcia poskytovania služieb**

Známa je jeho **koncepcia dvojkomorového zákonodarného zboru**, kde **jedna komora sa zaoberá zákonodarnou a kontrolnou činnosťou** vo vzťahu k bežnej vládnej agende a **druhá vypracovaním všeobecných pravidiel chovania.**

V úvahách o pojme demokracia **nesúhlasí s definovaním demokracie ako neobmedzenej moci väčšiny**, ale navrhuje slovo „**demarchia**“ (**ľud neuplatňuje moc – *kratos*, ale vládne – *archein*** – prostredníctvom zverejnených zákonov) čo znamená, že vôľa väčšieho počtu ľudí má autoritu a je záväzná pre ostatných len vtedy, ak táto väčšina preukáže svoj úmysel postupovať spravodlivo tým, že sa podriadi všeobecnému pravidlu.

Hayek **zdôrazňuje úctu k jednotlivcovi ako človeku**, kritizuje vzrastajúcu úlohu štátu a je proti všetkým autoritárskym systémom obmedzujúcim slobodu a autonómiu jednotlivca. **Ekonomické istoty** podľa neho nie sú **nevyhnutnou podmienkou skutočnej slobody**, pripúšťa len obmedzené ekonomické istoty, ktoré je možné zabezpečiť pre všetkých napr. minimum základných životných potrieb, ale mimo trhu).

**Spravodlivosť** chápe na jednej strane ako nevyhnutný základ a obmedzenie všetkých zákonov, na druhej strane sa stavia proti zneužívaniu tohto pojmu. Najväčším problémom v súčasných postkomunistických krajinách je prechod od uzavretej k otvorenej (občianskej) spoločnosti, pričom najväčšie problémy sú v oblasti sebarealizácie človeka, v spoliehaní sa na vlastné sily, aktivitu, ako aj pocit osobnej zodpovednosti.

Je **striktným zástancom ústavnej slobody**; nadväzuje na Kanta, ktorý sa domnieval, že **ústava poskytuje najväčšiu možnú slobodu** takým zostavovaním zákonov, že sloboda každého sa môže znášať so slobodou všetkých.

Rieši problém spravodlivosti. Rozlišuje medzi spravodlivosťou ako takou a sociálnou spravodlivosťou.

* **Spravodlivosť ako taká** je etickou záležitosťou, záležitosťou morálky každého z nás
* „**Sociálna spravodlivosť“** v socializme predstavuje **faločný pojem, prázdnu formulu**. Ľudia nevedia, čo tento pojem znamená, no akceptujú ho preto, lebo ho akceptujú iní. Túžba po spravodlivosti nemá vo veľkých občianskych spoločnostiach zmysel (dielo: **Atavizmus sociálnej spravodlivosti**, 1978). Kým klasický liberalizmus požadoval, aby spravodlivo konali jednotlivci, **socializmus presúva záväzok spravodlivosti na inštitúcie**, ktoré sú oprávnené prikazovať ľuďom, čo majú robiť. Spravodlivé však môže byť iba ľudské správanie alebo pravidlá, ktoré ho riadia, sám fakt alebo stav vecí možno označiť za dobrý alebo zlý, nie však ako spravodlivý alebo nespravodlivý.

**Obhajuje negatívne priblíženie k spravodlivosti**: k spravodlivosti sa môžeme priblížiť prostredníctvom eliminácie nespravodlivosti, čiže jej odstraňovaním. Pravidlá hry sú základom spravodlivosti, sú nemenné, primárne (vonkajšie vzory sociálnej spravodlivosti sú odmietané ako porušenie individuálnej slobody).

# **40. Problém spravodlivosti, rovnosti a pluralizmu v sociálnej filozofii M. Walzera.**

**Komunitarizmus**

* **sociálne cítenie, empatia**
* **dávajú prednosť spoločnosti pred občanom** a **dobru pred právom**
* vrámci komunít exituje nejaké spoločné dobro, ktoré stojí nad dobrom jednotlivca
* **hodnota rovnosti** – **rovnaký prístup ku každému občanovi**
  + - po čase zistenie, že medzi rovnými existujú rovnejší
* **Ghandí – v živote potrebujeme málo času, aby sme pomohli druhému**
* pomáhanie tým, ktorí to potrebujú
* naštartoval problematiku ľudských práv
* nikto nie je nad zákon
* **predstavitelia**: Walzer, Taylor

**Michael Waltzer** je považovaný za **najvýznamnejšieho predstaviteľa súčasného komunitarizmu**. Jeho práca **Sféry spravodlivosti** z roku 1983 ponúka **alternatívnu teóriu spravodlivosti budovanú na ideách komunitarizmu**. Walzer sa pokúsil vytvoriť teóriu spravodlivosti protikladnú Rawlsovej teórii. Je pokusom predložiť a argumentovať **tézu o priorite dobra pri rozdeľovaní spoločenských statkov** (Rawls píše o priorite práva, pred ideou dobra, podobne ako všetci liberáli). Proti Rawlsovej teórii distribúcie základných dobier (práv, slobôd, šancí, prímov, majetku a sebaúcty), prostredníctvom dvoch princípov spravodlivosti, vytvoril Walzer **teóriu „komplexnej rovnosti“,** podľa ktorej **rôzne sociálne sféry rozdeľujú určité dobra podľa vlastných kritérií**. Vo svojej kritike liberálnych koncepcií spravodlivosti vo všeobecnosti sa v prvom rade sústreďuje na kritiku ich „abstraktnosti„ a snahu o univerzalistické riešenie problému. Zdôrazňuje fakt, že **princípy spravodlivosti majú pluralistickú formu**, ale sú výsledkom odlišných procedúr, vyplývajú z odlišného chápania sociálneho dobra, čo je produktom historického a kultúrneho partikularizmu.

Waltzer sa pri **analýze spravodlivosti** nezamýšľa len nad **rozdeľovaním bohatstva a moci**, ale tiež nad rozdeľovaním iných **sociálnych hodnôt, ako vzdelanie, práca, voľný čas**, atď. Pri tom kladie **dôraz na históriu a antropológiu**.

Rozlišuje jednoduchú a komplexnú rovnosť:

* **jednoduchá rovnosť** predstavuje **počiatočný stav, kedy sú si všetci rovní a slobodní investovať do čohokoľvek**. Jednoduchú rovnosť je možné zachovať iba centralizovanou štátnou mocou. Investíciou do určitej oblasti sa táto oblasť stáva konkurenčným svetom, kde znova hrozí, že bude monopolizovaná nejakou novou skupinou, ktorú nazýva talentovaná skupina. Jednoduchá rovnosť preto **požaduje kontinuálnu štátnu intervenciu na prinútenie monopolov dodržiavať isté pravidlá a potlačiť nové formy nadvlády**
* **komplexná rovnosť - dôraz na osobné kvality a sociálne hodnoty, sociálnu mienku**. Komplexná rovnosť, ako opak tyranie, predstavuje taký **systém vzťahov, v ktorých je nadvláda nemožná**. Distributívny princíp prikazuje skúmať mienku o sociálnych hodnotách a tiež skúmať distributívne sféry v ich vnútri. Nemôže predsa existovať len jeden správny distributívny systém; vzhľadom na pluralitu, rozdielnosť názorov, hodnôt, atď. treba hľadať optimálne možnosti.

Ohraničenie pluralizmu distributívnych možností vyžaduje brať do úvahy, že dobro v rámci sociálnej spravodlivosti predstavujú sociálne hodnoty, ktoré môžu byť v rôznych spoločnostiach vnímané rozlične; môžu im byť prideľované rôzne priority. Tiež pri definovaní „ja“ a „moje“ treba brať ohľad na historický kontext. Hlavnými princípmi distribúcie sú voľná výmena, zásluhy a potreby.

# **41. A. McIntyre a kritika liberalizmu.**

* komunitarizmus
* predstaviteľ **postmoderny**
* **analyzuje mravnosť**
  + **= ideálom**
  + **záležitosť cti a odvahy**
  + spájal mravný charakter človeka s etickými cnosťami
  + **jadrom mravnosti:** vedome zvolená schopnosť duše poslúchať rozum
* **dielo: After Virtne**
  + bojuje za dušu moderného človeka
  + poukazuje na slabosť morálky moderny
  + spoločnosť je vnútorne chorá a neschopná liečiť sa sama
  + mravnosť musí spočívať v charaktere a charakter v bežnom porozumení a hľadaní zmyslu ľudského života
* spravodlivý štát
  + umožňuje **cnostný občiansky život** (cnosť je cieľom občanov)
  + **právo a spravodlivosť** = nevyhnutné, v politickej praxi definujú morálnosť
* **vytvára 3 osobnosti**:
  + **estét** – vystupuje cez iluzórne tvrdenia modernistov, aby vmietol bezvýznamnosť do ich tvári
  + **terapeut** –pomáha nám žiť s klamstvami
  + **manažér** – útecha ,aby sme zaplnili priepasť po stratenej morálnosti
  + **žijeme pod vplyvom 3 osobností, s ktorými sa učíme žiť, pretože je ťažké milovať život bez morálky**
* **kritika liberalizmu:** liberalizmus oslavoval víťazstvá moderny ... pád liberalizmu a politické zlyhanie štátu má za následok hľadanie novej racionality

# **42. Americký právny realizmus (O. Holmes, J. Gray, K. Llewellyn).**

**Predstavitelia:** Benjamin Cardozo, Oliver Holmes, John Gray, Karl Llewellyn

**Smer rozšírený v 20. storočí**. Delil sa na **Americký, Škandinávsky a Taliansky.** Jeden z kompexných filozofických smerov, ktorý vznikol v Amerike. Ide o **rôznorodé** hnutie. Právny realizmus sa vo všeobecnosti radí medzi **novoveké a moderné filozofické koncepcie.**

Zaoberali sa s tým, **akú úlohu v práve zohráva rozhodovanie sudcov**, **sudcovia právneho realizmu** – podľa pôvodu sudcov vieme predpovedať, ako budú sudcovia rozhodovať

Predstavitelia právneho realizmu **za právo považujú jedine rozhodnutie súdu alebo štátneho orgánu**. **Rozhodnutie konkrétneho sporu pri tom nie je viazané ani právnou normou, ani precedensom, ale záleží len na sudcovi.**   
Americký právny realizmus sa orientoval na to, ako súdy skutočne rozhodujú, bez ohľadu na to, ako by mali rozhodovať z hľadiska platného práva. Skúma nie len súlad aplikácie práva s platným právom, ale činnosť orgánov aplikujúcich právo.

**Americký právny realizmus vychádza z teórie pragmatizmu**; za **pravdivú považuje takú teóriu, ktorá sa osvedčuje v praxi,** **t.j. ktorá je užitočná (nadvázuje na doktrínu utilitarizmu).** Znakom všetkých teórií, ktoré vyúsťujú do právneho realizmu je programové skúmanie práva v činnosti **(*law in action*), ktoré pôsobí na život spoločnosti.** Odklon od teoretických abstraktných konceptov, dôraz na PRAX, na realitu. Využíva sa tu **konsekvencionalizmus** – sleduje sa dôsledok našich činov, či sú užitočné.

# **Oliver Wendel Holmes (1841 – 1935)** – zakladateľ právneho realizmu

Holmes patrí k **najznámejším a najvplyvnejším sudcom v dejinách Najvyššieho súdu USA**. Typickou črtou jeho diel a postojov je **filozofický skepticizmus**, do americkej právnej teórie vnáša **úvahy sociologického charakteru**.

V diele **Common law** (1881) sa venuje otázkam metódy skúmania práva. „Živlom práva nie je logika, ale skúsenosť. Pri schvaľovaní noriem regulovania spoločnosti majú najväčší význam dobové priority, prevládajúce morálne a politické teórie, uznávané alebo nevedome prijaté inštitúcie verejného poriadku, či dokonca predsudky, ktoré sudca zdieľa so svojimi občanmi.“

Holmes tvrdí, že pri skúmaní odpovedí na otázku, čo je **právo**, nájdeme autorov, ktorí ho definujú ako logický systém alebo dedukciu z princípov. On však tvrdí, že právo nemožno redukovať na logiku, ale že právo vyplýva z praxe. Ak sa priblížime k názoru priemerného človeka, zistíme, že samotné písané pravidlá ho vôbec nezaujímajú. Chce jednoducho vedieť, **ako rozhodne súd v konkrétnom prípade - DEDUKCIONIZMUS.** Z toho vyplýva, že **právo je len predpoveď toho, ako súdy v skutočnosti rozhodnú. Plynie z toho presvedčenie, že súdnictvu patrí úloha zákonodarcu.**

# **John Chipman Grey (1839 – 1915)**

Grey sa ako **právny realista zaujíma o činnosť súdov.**

V diele **Povaha a pramene práva odmieta tvrdenie, že právo sa skladá z dvoch častí**, a to z práva tvoreného zákonodarcom (*legislative law*) a zo sudcovského práva (*judge-made law*). Vyslovuje názor, že **v skutočnosti všetko právo tvoria súdy.** **Právo** ktoréhokoľvek štátu, alebo organizovanej spoločnosti teda predstavuje **súhrn pravidiel, ktoré ustanovia súdy pri určovaní práv a povinností.**

# **Karl Nickerson Llewellyn (1893 – 1962)**

Llewelyn je **ústrednou postavou amerického právneho realizmu**, predstavoval jeho **sociologický smer.**

Diela: **Černicový ker (1931), Trochu realizmu o realizme (1931), Realistická právna veda – ďalší krok (1930)**

Dielo **Realistická právna veda – ďalší krok** predstavuje všeobecne uznávanú štúdiu, ktorá obsahuje základný program obhajoby právneho realizmu.

Pri vymedzení pojmu právo venuje pozornosť skôr hľadaniu ťažiska problému, ako nejakej presnej definícii, pretože do úvahy treba brať množstvo odlišných hľadísk. Právne normy či vzory správania sú podľa neho neodôvodnene stredobodom všetkých úvah o práve, pretože podľa neho nie sú významným činiteľom pôsobiacim na tvorbu súdnych rozhodnutí, hoci sa to navonok tak javí. **Aplikácia všeobecných noriem na nesmierne množstvo rôznych situácií môže viesť k deformáciám rozhodnutí, ktoré môžu nepriaznivo vplývať na spoločnosť.**

Llewellyn sa domnieva, že **právo treba chápať tak, ako funguje (*see it as it Works*) a hodnotiť ho podľa dôsledkov, ku ktorým vedie.** Vyvodzuje teda záver, že **právo je nástroj na dosahovanie spoločenských cieľov; „inštitúcia“ potrebná pre spoločnosť, ktorú netvoria len normy, ale obsahuje aj ideológiu a súbor ideálov, ktoré sa len zriedka podrobne skúmajú.**

* právo nevzniká v knižnici pri písaní kníh, ale vo víre súdneho sporu v súdnych sieňach
* **real rules** - právo sa ukazuje v živote, v pravidlách, ktoré sudcovia reálne aplikujú
  + **možné použiť** v aplikácii aj v interpretácii
  + **sudcovia vytvárajú nové právo**, právo sa vyvíja ( nesmieme aplikovať stále to isté )
* **paper rules** - zakotvené zákony (pozitívne právo), no záleží na sudcovi ako sa k nim postaví – podľa Llewellyna sú preto papierové, lebo existujú len v knižnej podobe a nadobúdajú dôležitosť a pragmatickosť len vtedy, ak sa ich sudcovia rozhodnú aplikovať a vtedy sa stanú reálnymi pravidlami

**Úlohy práva (*law jobs*):**

* riešenie konkrétnych prípadov,
* preventívne usmerňovanie správania, aby sa predišlo problémom (objasňovanie obsahu a účelu nových zákonných úprav),
* určenie právomocí orgánov a úprava úradných postupov,
* pozitívne pôsobenie práva na organizáciu spoločenskej siete,
* uplatňovanie „právnickej metódy“ pri zaobchádzaní s právnymi záležitosťami ľudí v iných povolaniach.

# **43. Škandinávsky právny realizmus (A. Hägerström, A. Ross, K. Olivcron, A. V. Lunstedt).**

* nekladie do popredia sudcu a proces rozhodovania – odlišné od USA
* sústredia sa na pojmové uchopenie práva, definovanie práva
* predstavitelia: Axel Hagerstrom, Wilhelm Lunstedt, Alf Ross, Karl Olivcrona
* švédska univerzita Upsala – centrum právneho realizmu

**Axel Hagerstrom:**

* centrálna osoba škandinávskeho právneho realizmu
* inauguračná prednáška - pravdivosť morálnych ideí:
  + **morálku a morálne hodnoty nie je možne objektívne poznať a preukázať**
  + **objektívny systém morálnych hodnôt neexistuje**
* pojmové skúmanie práva
* relatívne poznanie práva – tak ako je reálne morálne právne poznanie, je relatívne aj poznanie práva v rovine pojmového vymedzenia – nespochybňuje existenciu práva, ale podľa neho neexistuje definícia právnych pojmov ako takých
* kritizuje iusnaturalizmus – kritizuje objektívnu poznateľnosť morálky a prirodzeného práva ako takého
* **prirovnanie práva k stroju**
  + právny poriadok je spoločenská mašinéria, ktorej úlohu ozubených koliesok hrajú ľudia
  + právo je ľudským konštruktom a zároveň jeho aplikácia je podmienená realitou a spôsobom, ako ľudia pristupujú k právu
* **štát je produkt práva,** nie naopak (štát tvorí právo)
* **právo možno vnímať ako mágiu** – právo bolo naviazané na určitú spoločenskú prax, rituály
  + **spája s Rímskym právom**
  + napríklad rímsky inštitút **mancipácia** = nadobúdanie vlastníckeho práva s otrokom
    - **presné úkony (rituály)**, presné znenie formuliek
    - **po splnení** magicky vzniklo vlastnícke právo -  obe strany veria, že vlastníctvo vzniklo = **fiktívny akt**
  + **právo funguje len vtedy, ak subjekty veria právu**
* **právni realisti** = koncentrujú sa na právnu prax, realitu, skutočnosť

**Karl Olivercrona**

* obhajoval európsky mocenský systém **pod nadvládou Nemecka**
* **dielo: Právo ako skutočnosť**
  + **právo tvoria ľudia**
* Právny jazyk a realita:
  + právnych účinkoch možno hovoriť v dvoch významoch:
    - * účinky implikované v právnych normách ohľadom osobných a majetkových vzťahov
      * účinky, ktoré sa prejavujú v úkonoch súdu alebo iných štátnych orgánov