**RODINNÉ PRÁVO**

**Zadania na semináre v týždni od 22.02.2021**

**Téma: Uzavretie manželstva**

1. **Maloletá Zuzana a plnoletý Peter sa rozhodli uzavrieť manželstvo v kostole. Pred kňazom súhlasne vyhlásili, že vstupujú do manželstva. Sobášiaci neprihliadol k skutočnosti, že Zuzana mala v čase uzatvárania manželstva len 17 rokov, nakoľko cirkevné manželské právo tejto cirkvi umožňuje uzavretie platného manželstva od 16 rokov, a preto prijal súhlasné vyhlásenie o vstupe do manželstva.**
   1. Popíšte postup pred uzavretím manželstva. Vyhľadajte Žiadosť o uzavretie manželstva a popíšte jej obsah.
   2. Vzhľadom na odpoveď v otázke a) je možné, aby reálne nastala popísaná situácia?
   3. Môžu snúbenci uzatvoriť cirkevný aj civilný sobáš?
2. **Martin a Mária sa rozhodli uzavrieť manželstvo v zastúpení. Martin udelil plnú moc Máriinmu bratovi Jánovi. Tesne pred sobášom si to rozmyslel a poslal Jánovi list, že plnú moc odvoláva a ženiť sa nechce.** 
   1. Vypracujte žiadosť o povolenie uzavrieť manželstvo v zastúpení.
   2. Určte formálne a obsahové náležitosti plnomocenstva.
   3. Sformulujte plnomocenstvo na uzavretie manželstva v zastúpení.
   4. Je možné aj napriek odvolaniu plnomocenstva platne uzatvoriť manželstvo?

.

**Doplnenie: Keď chcel Ján odvolanie plnomocenstva oznámiť svojej sestre, prišlo mu jej veľmi ľúto a dňa 16.06.2019 manželstvo ako zástupca uzavrel**

1. Bolo manželstva Martina a Márie uzavreté platne?

1. Vzniklo medzi Martinom a Máriou BSM?
2. **Počas dovolenky vo Vysokých Tatrách sa pri horskej túre veľmi vážne zranil pán Tomáš. Jeho snúbenica Lucia je v 14. týždni tehotenstva.** 
   1. **V čase, keď sa záchranári pokúšajú o jeho naloženie do vrtuľníka a o prevoz do nemocnice v Poprade, sa snúbenci pre istotu rozhodnú uzavrieť manželstvo, aby tak zabezpečili určenie otcovstva k počatému dieťaťu a majetkové nároky snúbenice a spoločného dieťaťa.**

Poraďte snúbencom, ako majú v uvedenej veci postupovať.

* 1. **Pred tým, ako na miesto nehody priletí vrtuľník, ide okolo kňaz rímskokatolíckej cirkvi. Keďže sa Tomášov stav zhoršuje, Lucia ho poprosí, či by ich nezosobášil priamo na mieste.** Je takýto postup možný?
  2. **Po uzavretí manželstva sa Tomáš zo zranení akoby zázrakom vyliečil.** Má táto okolnosť vplyv na uzavretie manželstva?