**RODINNÉ PRÁVO**

**Zadania na semináre v týždni od 15.03.2021**

**Téma: Rodičovstvo – určenie materstva, určenie otcovstva**

**Prípad 1**

**Jana sa dňa 17.04.2018 dostavila na matričný úrad v Nitre a ústne vykonala oznámenie o narodení svojich dvoch maloletých detí v domácom prostredí - syna Petra, narodeného dňa 12.01.2010, a dcéry Lucie, narodenej dňa 26.06.2014. Jana žiadala vydanie ich rodných listov. Matričný úrad zápis detí do knihy narodení odmietol vykonať.**

1. Postupoval matričný úrad v súlade so zákonom?
2. Aký bude ďalší postup Jany?
3. Jana uvádza, že otcom detí je jej druh Peter. Ako bude určené otcovstvo maloletých detí? Kedy bude možné určiť otcovstvo?

**Prípad 2**

**Manželstvo Martina Pekného a Martiny Peknej zaniklo rozvodom a rozsudok nadobudol právoplatnosť dňa 01.01.2018. Dňa 01.05.2018 sa Martine narodilo dieťa. Spolu so svojím novým partnerom Jurajom Novým, s ktorým žila v spoločnej domácnosti, urobili dňa 25.04.2018 súhlasné vyhlásenie o určení otcovstva.**

1. Kto bude v rodnom liste zapísaný ako otec dieťaťa? Odôvodnite.
2. Je možné, aby v tomto prípade urobila Martina a Juraj súhlasné vyhlásenie o určení otcovstva ešte pred narodenín dieťaťa? Odôvodnite.
3. Možno za iných okolností urobiť takéto súhlasné vyhlásenie?
4. Čo v prípade, ak by 01.03.2018 Martina uzavrela manželstvo s Jurajom? kto by bol v rodnom liste zapísaný ako otec dieťaťa?

**Prípad 3**

**Manželia Eva a Ján uzavreli manželstvo 14.6.2014. Ján dňa 17.1.2018 letel na pracovnú cestu do USA, pri ktorej sa vyskytli technické problémy lietadla, následnom čoho sa zrútilo do Atlantického oceánu. Ján bol rozhodnutím súdu vyhlásený za mŕtveho. Toto rozhodnutie nadobudlo právoplatnosť dňa 20.3.2018. Eva dňa 24.12.2018 porodila syna, ku ktorému následne spolu so svojím partnerom Petrom urobili súhlasné vyhlásenie o otcovstve.**

1. Kedy zaniklo manželstvo Evy a Jána?
2. Kto bude v rodnom liste zapísaný ako otec dieťaťa?

**Prípad 4**

**Maloletý Martin Mach, zastúpený orgánom sociálnoprávnej ochrany detí, sa v súdnom konaní domáhal určenia, že Michal Dobeš je jeho otcom. Matka maloletého, ako svedkyňa, uviedla, že s Michalom Dobešom sa v rozhodnej dobe intímne stýkala a že s inými mužmi intímne styky neudržiavala. Michal Dobeš potvrdil, že v rozhodnej dobe sa s matkou dieťaťa intímne stýkal. Potom však zistil, že matka dieťaťa sa na školení intímne stýkala s iným mužom, čo bol tiež dôvod ich rozchodu. Z toho dôvodu teda namietla, že mu nesvedčí domnienka otcovstva podľa § 94 ods. 2 zákona o rodine, nakoľko je tu závažná okolnosť vylučujúca jeho otcovstvo.**

1. Posúďte, či Michalovi Dobešovi svedčí domnienka otcovstva podľa § 94 ods. 2 zákona o rodine.