**Prvá prednáška ( 5.3.2021) Správne právo procesné**

**Vymedzenie pojmu správne právo procesné**

* Súčasť správneho práva ako právneho odvetvia.
* SPP v širšom slova zmysle: súbor administratívnoprávnych noriem, ktoré upravujú všetky rozhodovacie procesy vo verejnej správe
* SPP v užšom slova zmysle: súbor administratívnoprávnych noriem, ktoré upravujú aplikačné rozhodovacie procesy vo VS (prameň úpravy: Správny poriadok), alebo osobitné správne konania.
* Správne právo procesné, upravuje procesný postup subjektov, ktorý sa aplikuje pri uplatňovaní práv, právom chránených záujmov a povinností, na účely ktorých subjekty vstupujú do právnych vzťahov vo VS ( teda hmotnoprávne práva a povinnosti)

Rozhodovacie procesy vo verejnej správe

* Pojem rozhodovací proces: Rozhodovacie procesy vo VS môžeme vo všeobecnej rovine charakterizovať ako nenáhodný výber určitých postupov alebo riešení z viacerých možných variantov postupov v podmienkach VS
* Klasifikácia : Interné vs externé, štátnosprávne vs. samosprávne, v oblasti normotvorby –v oblasti riadiacej a organizačnej činnosti- v oblasti aplikácie práva

**Správne konanie**

* Aplikačný rozhodovací proces
* Správne konanie možno vymedziť ako zákonom ustanovený postup správnych org., účastníkov konania, zúčastnených osôb a ďalších osôb ( a prípadne aj dotknutých org.) pri vydávaní, pre-skúmavaní a nútenom výkone rozhodnutí – individuálnych správnych aktov, ktorými sa rozhoduje o právach, právom chránených záujmoch a povinnostiach konkrétnych FO a PO (účastníkov konania) v konkrétnych právnych vzťahoch v oblasti VS.
* Základný prameň : Zákon 71/1967 Zb. o správnom konaní ( správny poriadok)

Pôsobnosť Správneho poriadku

* Vymedzuje, na aké rozhodovacie procesy sa má SP použiť
* Vecná pôsobnosť SP vymedzuje okruh spoločenských vzťahov, na ktoré sa vzťahuje, z vecného hľadiska ( z hľadiska predmetu týchto právnych vzťahov), osobná pôsobnosť sa zakladá na vymedzení okruhu subjektov týchto právnych vzťahov.
* Vecná a osobná pôsobnosť SP je vymedzená nasledovne (§1 ods.1 SP) Tento zákon sa vzťahuje na konanie, v ktorom v oblasti VS správne orgány rozhodujú o právach, právom chránených záujmoch alebo povinnostiach FO a PO, ak osobitný zákon neustanovuje inak.
* SP upravuje iba rozhodovacie procesy spojené s výkonom indivituálno-rozhodovacej právno-aplikačnej činnosti
* Neupravuje podzákonnú, normotvorbu, rozhodovacie procesy v oblasti riadiacej a organizátorskej činnosti, ani rozhodovacie procesy pri uzatváraní správnych dohôd.
* §3 ods. 7 SP: ustanovenia o základných pravidlách konania sa primerane použijú aj pri vydávaní osvedčení, posudkov, vyjadrení, odporúčaní a iných podobných opatrení

**Vzťah k osobitným procesným predpisom**

* Správne konanie upravujú aj iné zákony v odvetví správneho práva (Stavebný zákon, Colný zákon, Zákon o priestupkoch, zákon o slobode informácií, Daňový poriadok a mnohé iné)
* Vzťah SP k osobitným procesným predpisom môže byť upravený rôzne – rôzne procesné režimy jednotlivých rozhodovacích procesov vo VS
* A to: 1. Vylúčené použitie všeobecného predpisu o správnom konaní

2. Použitie osobitného procesného predpisu so subsidiárnym (podporným) použitím všeobecného predpisu o správnom konaní, také otázky, ktoré osobitný zákon neupravuje,

3. Použitie výlučne osobitného procesného predpisu, všeobecný predpis o správnom konaní sa na konanie podľa osobitného predpisu nepoužije ani podporne a je vylúčený v celom rozsahu.

**Vymedzenie základných zásad správneho konania**

* Základné interpretačné pravidlá uplatňované v správnom konaní
* Majú však aj samé o sebe normatívny charakter
* Viaceré vychádzajú z ústavných princípov a z princípov dobrej VS
* Pre SK je typické, že niektoré zásady tvoria akoby párové dvojice, ktoré sa dopĺňajú a uplatňujú sa navzájom vo väčšej či menšej miere.
* Klasifikácia : - tie ktoré sú vyslovene uvedené v SP,

- v rámci úpravy základných pravidiel konania (§3n- §4 SP)

- inde v texte zákona ( napríklad zásada voľného hodnotenia dôkazov - §34 ods. 5 SP, zásada koncentrácie časovej – druhá veta §21 ods. 2 SP

* tie, ktoré nie sú vyslovene upravené ale možno ich vyvodiť z normatívneho textu implicitne, resp. z „ducha zákona“
* Tie, ktoré sú upravené v osobitných zákonoch

**Základné zásady správneho konania podľa SP:**

**Zásada zákonnosti :** vyjadruje požiadavku na súlad konania a rozhodnutia s objektívnym právom, požaduje nielen dodržiavanie hmotnoprávnych, ale aj procesnoprávnych predpisov

**Zásada aktívnej súčinnosti** : Súčinnosť správneho org. na jednej strane a účastníkov konania, zúčastnených osôb, ako aj ďalších osôb, ktorých sa konanie týka, na strane druhej. Vyžaduje aktívne vytvorenie priestoru na uplatňovanie práv účastníkov, vyjadruje informačné toky v oboch smeroch ( poučovacia povinnosť správneho orgánu, právo účastníka vyjadriť sa)

**Zásada používania jazyka národnostnej menšiny**

**Zásada rýchlosti a hospodárnosti** : vybavenie veci v čo najkratšom možnom čase, s použitím čo najvhodnejších prostriedkov, bez zbytočného zaťažovania subjektov. Uplatňovanie tejto zásady nesmie ísť na úkor kvalitného rozhodovania, osobitne zisťovania skutkového stavu

**Zásada materiálnej pravdy** : povinnosť správneho org. aby v konaní presne a úplne (§32 ods.1 SP) resp., spoľahlivo (§3 ods.5 a §46 SP) zistil skutkový stav veci. Povinnosť správneho org. zistiť všetky relevantné skutočnosti bez ohľadu na to, či to bude, alebo nebude v prospech účastníka konania, a to bez ohľadu na to, aké návrhy predložil a aké tvrdenia uvádzal účastník konania. Súvisiace zásady: vyhľadávacia zásada alebo prejednávacia zásada, zásada voľného hodnotenia dôkazov.

**Zásada materiálnej rovnosti ( nazývaná aj zásada nediskriminácia) :** zásada vychádza z ústavného princípu rovnosti pred zákonom a z princípov dobrej správy ( zásada ochrany legitímneho očakávania, zásada kontinuity výkonu verejnej správy). Rovnaké prípady za rovnakých podmienok je potrebné posudzovať rovnako. Význam v konaniach, kde sa používa správne uváženie.

**Zásada informovanosti verejnosti :** povinnosť správneho org. informovať verejnosť o začatí, priebehu a o skončení správneho konania vo veciach, ktoré sú predmetom verejného záujmu, alebo ak tak ustanoví osobitný právny predpis.

**Zásada dvojinštančnosti :** proti rozhodnutiu správneho org. prvého stupňa je možné použiť riadny opravný prostriedok ( odvolanie, rozklad) , ak nie je zákonom vylúčené. O takto napadnutom rozhodnutí rozhoduje iný orgán( správny orgán druhého stupňa)

**Dispozičný zásada a zásada oficiality :** vyjadrujú, kto disponuje konaním. Nevzťahujú sa len na začatie, ale aj na ďalší priebeh konania. Prejavom dispozičnej zásady je napríklad aj odvolanie či rozklad.

**Zásada verejnosti a neverejnosti** : prevalentná zásada, zásada neverejnosti, na ktorej je budovaný správny poriadok pre prípad ústneho prejednania veci. Prelomením neverejnosti je aj zásada informovanosti verejnosti.

**Zásada písomnosti a ústnosti konania:** pre správne konanie je typická písomná forma konania, SP však upravuje aj viacero inštitútov, ktoré sú prejavom zásady ústnosti.

Zásada voľného hodnotenia dôkazov : hodnotenie dôkazov jednotlivo, ale aj vo vzájomnej súvislosti. §34 ods.5 SP

**Zásada procesnej rovnosti**

**Subjekty správneho konania**

* **Subjekty správneho konania – každý skutočný alebo potenciálny nositeľ procesných práv alebo procesných povinností.**
* V užšom slova zmysle sú subjektmi správneho konania subjekty, ktoré reálne majú nejaké procesné práva alebo procesné povinnosti v konkrétnom správnom konaní.
* V širšom zmysle sú s nimi tie subjekty, ktoré sú potenciálnymi nositeľmi procesných práv a procesných povinností, ale nemusia vystupovať v každom konkrétom konaní.
* V každom správnom konaní však musia figurovať dva základné subjekty správneho konania:
* Správny orgán
* Účastník konania alebo viacero účastníkov konania
* Ďalšie subjekty konania môžu byť: zúčastnené osoby, osoby ktorých sa konanie týka ( svedkovia, znalci, tlmočníci, osoby, ktoré majú predložiť listinu na dôkaz a pod.), dotknuté orgány, prokurátor v konaní o proteste prokurátora

**Správny orgán**

* §1 ods.2 SP: Správnym orgánom je štátny orgán, orgán územnej samosprávy, orgán záujmovej samosprávy, fyzická osoba alebo právnická osoba, ktorej zákon zveril rozhodovanie o právach, právom chránených záujmoch alebo povinnostiach fyzických osôb a právnických osôb v oblasti verejnej správy.
* S.O. verejnomocensky, autoritatívne rozhoduje o právnom postavení organizačne nepodriadenej osoby (účastníka konania)
* Pri správnom orgáne skúmame príslušnosť
* Vyžaduje sa, aby správny orgán (resp. jeho zamestnanci, funkcionári) bol(i) nepredpojatý (-i)

**Príslušnosť správneho orgánu**

**Ochrana nepredpojatosti**

* Vecná príslušnosť (§5 SP)
* Miestna príslušnosť (§7 SP)
* Funkčná príslušnosť ( §6 SP)
* Kompetenčný konflikt (spor o príslušnosť) - § 7 ods. 3 až 5 SP
* Postúpenie veci (§8 SP)
* Vylúčenie zamestnancov (§9 až §13 SP)

**Účastníci správneho konania**

**§ 14**(1) Účastníkom konania je ten, o koho právach, právom chránených záujmoch alebo povinnostiach sa má konať alebo koho práva, právom chránené záujmy alebo povinnosti môžu byť rozhodnutím priamo dotknuté; účastníkom konania je aj ten, kto tvrdí, že môže byť rozhodnutím vo svojich právach, právom chránených záujmoch alebo povinnostiach priamo dotknutý, a to až do času, kým sa preukáže opak.

(2) Účastníkom konania je aj ten, komu osobitný zákon také postavenie priznáva.

**Začatie a priebeh správneho konania**

* Začatie správneho konania podľa §18 SP možné :
* Na podnet správneho orgánu (zásada oficiality) alebo
* Na návrh účastníka konania (dispozičná zásada)
* Začatie konania ex offo – najmä v konaniach, v ktorých sa účastníkovi konania ukladá povinnosť, je tu typický rozmer ochrany verejného záujmu
* Súvisiace zásady, zásada legality a zásada oportunity
* Konanie sa na podnet správneho org. začína dňom, keď tento orgán urobil voči účastníkovi konania prvý úkon
* Ak sa konanie začína na návrh účastníka konania, je začaté dňom, keď podanie účastníka konanie došlo správnemu org. príslušnému vo veci rozhodnúť

**Podanie a postúpenie podania**

* **Forma podania**: v listinnej podobe alebo elektronickej podobe, alebo ústne do zápisnice
* Podanie vo veci samej urobené v elektronickej podobe bez autorizácie treba do troch pracovných dní doplniť v listinnej podobe, v elektronickej podobe autorizované podľa osobitného predpisu, alebo ústne do zápisnice.
* Podanie sa posudzuje podľa jeho obsahu.
* Obsahové náležitosti, z podania musí byť zrejmé, kto ho podáva, akej veci sa týka a čo sa navrhuje, osobitné právne predpisy môžu ustanoviť jeho ďalšie náležitosti.
* Ak podanie nemá predpísané náležitosti, správny org. pomôže účastníkovi konania nedostatky odstrániť, prípadne ho vyzve, aby ich v určenej lehote odstránil, súčasne ho poučí, že inak konanie zastaví.

**§ 20 Postúpenie**

Ak správny orgán nie je príslušný na rozhodnutie, je povinný podanie bez meškania postúpiť príslušnému správnemu orgánu a upovedomiť o tom účastníka konania. Ak je nebezpečenstvo z omeškania, správny orgán urobí nevyhnutné úkony, najmä na odvrátenie hroziacej škody.

**Doručenie**

* Viacero foriem doručovania, obyčajné doručovanie, doručovanie do vlastných rúk, náhradné doručenie- všetky majú ekvivalenty aj v zákone o e –governmente v podobe elektronického doručovania do elektronickej schránky, doručovanie verejnou vyhláškou
* Doručovanie do vlastných rúk (§24 -§25 SP
* Do VR sa doručujú dôležité písomnosti, najmä rozhodnutia, výzvy a predvolania
* Náhradné doručovanie (fikcia doručovania). Ak nebol adresát písomnosti, ktorá sa má doručiť do vlastných rúk, zastihnutý, hoci sa v mieste doručenia zdržiava, doručiteľ ho vhodným spôsobom upovedomí, že písomnosť príde znovu doručiť v určený deň a hodinu. Ak nový pokus o doručenie zostane bezvýsledný, doručovateľ uloží písomnosť na pošte a adresáta o tom vhodným spôsobom upovedomí. Ak si adresát nevyzdvihne písomnosť počas uloženia na pošte, písomnosť sa považuje za doručenú dňom vrátenia nedoručenej zásielky správnemu org., aj keď sa adresát o tom nedozvedel.
* Ak adresát bezdôvodne odoprel písomnosť prijať, je doručená dňom, keď sa jej prijatie odoprelo, na to musí doručovať adresáta upozorniť (tiež fikcia doručenia)
* §25 SP obsahuje osobitnú úpravu doručovania do vlastných rúk
* Na doručenie do elektronickej schránky sa vzťahuje osobitný predpis o elektronickej podobe výkonu verejnej moc (§25a SP)
* **§ 26N Doručenie verejnou vyhláškou**

(1)Doručenie verejnou vyhláškou použije správny orgán v prípade, keď účastníci konania alebo ich pobyt nie sú mu známi, alebo pokiaľ to ustanovuje osobitný zákon.

(2)Doručenie verejnou vyhláškou sa vykoná tak, že sa písomnosť vyvesí po dobu 15 dní na úradnej tabuli správneho orgánu. Posledný deň tejto lehoty je dňom doručenia. Správny orgán zverejňuje písomnosť súčasne na svojom webovom sídle, ak ho má zriadené a ak je to vhodné aj iným spôsobom v mieste obvyklým, najmä v miestnej tlači, rozhlase alebo na dočasnej úradnej tabuli správneho orgánu na mieste, ktorého sa konanie týka.

**Lehoty**

* Klasifikácia lehôt: subjektívne vs. Objektívne, určené správnym orgánom vs. Zákonné, prekluzívne lehoty, hmotnoprávne vs. procesné, lehoty klasifikované podľa počítania podľa jednotiek času
* Počítanie lehôt : „ Do lehoty sa nezapočítava deň, keď došlo ku skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty, a ak taký deň v mesiaci nie je, končí sa lehota posledným dňom mesiaca. Ak koniec lehoty pripadne na sobotu alebo na deň pracovného pokoja, je posledným dňom lehoty najbližší budúci pracovný deň. (§27 ods. 2 SP)
* Procesné lehoty : lehota je zachovaná, ak sa posledný deň lehoty podanie podá na príslušnom správnom org. alebo ak sa podanie odovzdá na poštovú prepravu, v pochybnostiach sa považuje lehota za zachovanú, pokiaľ sa nepreukáže opak
* Odpustenie zmeškania lehoty - §28 SP: Správny orgán zo závažných dôvodov odpustí zmeškanie lehoty, ak o to účastník konania požiada do 15 dní odo dňa, keď pominula príčina zmeškania, a ak v tej istej lehote urobí zmeškaný úkon. Správny orgán môže tejto žiadosti priznať odkladný účinok. Zmeškanie lehoty nemožno odpustiť, ak odo dňa, keď sa mal úkon urobiť, uplynul jeden rok.
* Predĺženie lehoty - len pri lehotách určených správnym org.