Vypracovanie otázky číslo 9

Filip, stavebník, podľa § 58 zákona č. 50/1976 Zb. o územnom plánovaní a stavebnom poriadku (stavebný zákon), v spojení s § 8 a 9 vyhlášky č. 453/2000 Z. z. ktorou sa vykonávajú niektoré ustanovenia stavebného zákona podá žiadosť o stavebné povolenie na miestne príslušný stavebný úrad podľa § 7 ods. 1 zákona č. 71/1967 Zb. o správnom konaní (správny poriadok) – miestna príslušnosť v tomto prípade spadá do katastra obce/stavebného úradu, v ktorom katastrálnom území sa daná nehnuteľnosť nachádza „ak sa konanie týka nehnuteľnosti, miestom, kde je nehnuteľnosť“. Obec túto činnosť vykonáva ako prenesený výkon štátnej správy. Stavebný úrad môže byť aj spojený stavebný úrad, za predpokladu, že dané katastrálne územie spadá do jeho kompetencie.

Podľa § 5 zákona č. 71/1967 Zb. o správnom konaní (správny poriadok) ako lex generalis je vecne príslušný správny orgán určený osobitným zákonom, ktorým je § 117 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) ako lex specialis, stavebným úradom je obec ako prenesený výkon štátnej správy.