**Prípad č.10**

Vyučujúci nadiktuje študentovi krátky skutkový stav so zameraním na účastníkov konania, kde študent na základe relevantných právnych predpisov zodpovie na nasledujúce otázky.

a) Vymedzte subjekty daného správneho konania a kto z nich má postavenie účastníka konania? § 14 ods. 2 - Správny poriadok (71/1967) odkazuje na osobitný predpis. Osobitným zákonom je v tomto prípade Stavebný zákon č.50/1976. Podľa §78 sú: „*Účastníkmi kolaudačného konania sú stavebník, vlastník stavby, ak nie je stavebníkom a vlastník pozemku, na ktorom je stavba umiestnená*.“ Subjektami sú – účastníci konania, Správny orgán – Stavebný úrad v tomto prípade a dotknuté orgány. Konanie o priestupku - § 72 Zákon o priestupkoch: „*V konaní o priestupku sú účastníkmi konania:* ***a)****obvinený z priestupku,* ***b)****poškodený, ak ide o prejednávanie náhrady majetkovej škody spôsobenej priestupkom,* ***c)****vlastník veci, ktorá môže byť zhabaná alebo bola zhabaná, a to v časti konania týkajúcej sa zhabania veci,* ***d)****navrhovateľ, na návrh ktorého bolo začaté konanie o priestupku podľa § 68 ods. 1.“*

b) Mohol by mať v danej veci postavenie účastníka konania aj správny orgán? Správny orgán nemôže byť účastníkom konania.

c) Mohol by byť účastníkom konania v tejto veci aj ten, kto tvrdí, že môže byť rozhodnutím vo svojich právach, právom chránených záujmoch alebo povinnostiach priamo dotknutý? Môže, ale je to limitované vymedzením účastníkov v osobitnom predpise. V zmysle § 14 ods. 1 in fine SP účastníkom konania je aj ten, kto tvrdí, že môže byť rozhodnutím vo svojich právach, právom chránených záujmoch alebo povinnostiach priamo dotknutý, a to až do času, kým sa preukáže opak. V tomto prípade sa síce uplatňuje osobitný zákon, ktorý v rozsahu, v ktorom sám upravuje nejaké vzťahy a inštitúty, vylučuje použitie správneho poriadku, ale to v konkrétnom prípade znamená len osobitnú úpravu účastníctva z hľadiska hmotných práv, nie je tým dotknutá vo svojej podstate procesná „tretia definícia účastníctva“ podľa § 14 ods. 1 SP.

d) Ako bude správny orgán postupovať, keď počas správneho konania zistí, že účastníkom konania je ešte ďalšia osoba? Správny orgán je povinný počas celého konania skúmať, či nejakého účastníka neopomenul. Ak by sa ukázala ďalšia osoba počas správneho konania je správny orgán povinný túto osobu upovedomiť o všetkých doterajších procesoch, ktoré boli vykonané v rámci konania a konať s ňou v súlade so zásadou procesnej rovnosti vyjadrená v § 4 ods.2 SP. Ide o neformálne prizvanie, čiže nemusí sa na to vydať rozhodnutie.

e) Ako bude postupovať správny orgán, ak zistí, že niektorá z osôb, s ktorými konal ako s účastníkmi, nie je účastníkom konania? Podľa § 30 ods.1 písm. a) sa zastaví konanie, ak podala návrh osoba, ktorá nie je účastníkom konania a nejde o konanie, ktoré môže začať správny orgán. Ak nejde o účastníka, ktorý podal návrh, nejde o dôvod na zastavenie konania. Správny orgán je povinný vydať rozhodnutie o tom, že osoba nie je účastníkom konania. Proti tomuto rozhodnutiu môže daná osoba podať riadny opravný prostriedok.

Zadaný skutkový stav: Alena postavila bez stavebného povolenia jednoduchú stavbu – sklad. Požiadala následne stavebný úrad o jeho kolaudáciu. Otázku posudzujte vo vzťahu ku: - kolaudačnému konaniu - konaniu o priestupku Aleny. Posúďte opísaný skutkový stav pre prípad, že by stavebníkom bola právnická osoba a išlo by o konanie o jej správnom delikte.