**Študent 1**

**Študent 2**

Zadanie č. 1

SPP 1

05. 03. 2021

**15. otázka:**

V deň, ktorý určí vyučujúci, bola účastníkovi konania doručená výzva na doplnenie návrhu na začatie správneho konania, a to v lehote, ktorú určí vyučujúci. Študent na základe relevantných právnych predpisov odpovedá na nasledujúce otázky.

**Študent 2 : výzva doručená 05. 03. 2021, lehota na doplnenie 15 dní**

**Študent 1: výzva doručená 08. 03. 2021, lehota na doplnenie 5 dní**

1. **Kedy účastníkovi konania uplynie lehota na doplnenie návrhu ?**

Správny orgán podľa zákona č. 71/1967 Zb. o správnom konaní (správny poriadok) (ďalej len SpP) je v správnom konaní povinný postupovať v súlade s § 3 ods. 2 SpP. Z uvedeného vyplýva, že v zmysle zásad správneho konania je správny orgán povinný pomáhať účastníkom konania realizovať svoje práva a právom chránené záujmy. V prípade obdržania podania alebo návrhu, ktorý nespĺňa požadované náležitosti, má povinnosť vyzvať účastníka konania na doplnenie podľa § 19 ods. 3 SpP pričom vo výzve určí lehotu na odstránenie vád podania a zároveň účastníka konania poučí, že pri nedoplnení podania v určenej lehote konanie zastaví.

V zmysle dodržania zásady rýchlosti konanie je ideálne, ak v tomto prípade správny orgán vydá procesné rozhodnutie o prerušení konania podľa § 29 ods. 1 SpP, ktoré zadržiava plynutie lehôt (lehoty na vydanie rozhodnutia).

**- § 27, ods. 2 SpP:**

Do lehoty sa nezapočítava deň, keď došlo ku skutočnosti určujúcej začiatok lehoty.

Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty, a ak taký deň v mesiaci nie je, končí sa lehota posledným dňom mesiaca. Ak koniec lehoty pripadne na sobotu alebo na deň pracovného pokoja, je posledným dňom lehoty najbližší budúci pracovný deň.

**Študent 2:** *Výzva doručená ÚK 05. 03. 2021 (piatok) , začne sa počítať od nasledujúceho dňa (napriek tomu, že je to sobota), čiže + 15 dní vychádza na 20. 03. 2021 (sobota), a teda lehota na doplnenie podania uplynie v pondelok 20. 03. 2021 23:59 vzhľadom na ustanovenie § 27 ods. 2 SpP, ak nestihne, správny orgán konanie zastaví.*

**Študent 1:** *Výzva doručená ÚK 08. 03. 2021 (pondelok), začne sa počítať od nasledujúceho dňa, utorok, 5 dňová lehota pripadne na 13. 03. 2021 (sobota), a teda lehota na doplnenie podania uplynie v pondelok 15. 03. 2021 23:59 vzhľadom na ustanovenie § 27 ods. 2 SpP, ak nestihne, správny orgán konanie zastaví.*

*(ÚK = účastník konania)*

1. **Možno zmeškanie tejto lehoty odpustiť?**

**- § 28, ods.1 SpP:**

Ak správny orgán vyzve účastníka konania na doplnenie návrhu alebo podania podľa § 19 ods. 3 SpP zároveň účastníka konania poučí o následnom zastavení konania, takúto lehotu nie je možné odpustiť - § 30 ods. 1 písm. d) SpP, pretože po uvedenom čase môže správny orgán ihneď vydať rozhodnutie, čo by bolo prekážkou takému odpusteniu zmeškania lehoty. Vo veci v ktorej správny orgán už vydal rozhodnutie (o zastavení), nie je možné dopĺňať podanie.

V prípade, ak nie je z podania zrejmý adresát – správny orgán podanie odloží.

Ak správny orgán vyzve účastníka konania, alebo iné subjekty konania k predloženiu podkladov rozhodnutia (listiny, dôkazy) prípade určí iné lehoty (upovedomí o podkladoch rozhdonutia a možnosti nahliadnuť do spisu pred vydaním rozhodnutia), v tom prípade je možné aplikovať § 28 SpP – odpustenie lehoty.

Možno odpustiť jedine lehoty určené správnym orgánom (nie priamo uvedené v SpP) a to lehoty na vykonanie rôznych procesnoprávnych úkonov (napr. doplnenie podania, predloženie posudku)

Správny orgán zo závažných dôvodov odpustí zmeškanie lehoty, ak o to účastník konania požiada do 15 dní odo dňa, keď pominula príčina zmeškania, a ak v tej istej lehote urobí zmeškaný úkon. Správny orgán môže tejto žiadosti priznať odkladný účinok.

**ALE:**

**- § 28, ods. 2 SpP:**

Zmeškanie lehoty nemožno odpustiť, ak odo dňa, keď sa mal úkon urobiť, uplynul 1 rok

**A**

**- § 28, ods. 3 SpP**

Proti rozhodnutiu o návrhu na odpustenie zmeškanej lehoty sa nemožno odvolať.

**c) Je lehota zachovaná, ak účastník konania podal v posledný deň lehoty podanie osobne na vecne nepríslušnom správnom orgáne?**

**- § 28, odsek 3 SpP**

Lehota je zachovaná, ak sa posledný deň lehoty podanie podá na správnom orgáne uvedenom v § 19 ods. 4 SpP alebo ak sa podanie odovzdá na poštovú prepravu.

Podľa § 19 ods. 4 SpP, podanie sa podáva na vecne a miestne príslušnom orgáne (§ 5 až 7).

**Študent 2:** *lehota môže byť zachovaná.*

**Študent 1:** *lehota môže zachovaná.*

Lehota môže byť zachovaná v prípade, ak podanie bude doručené na nepríslušný orgán, a ten ho stihne postúpiť podľa § 20 SpP na príslušný orgán (napr. ak oba orgány sídlia v tej istej budove a zanesú si to z podateľne do podateľne).

**d) Je lehota zachovaná, ak účastník konania podal v posledný deň lehoty podanie na poštovú prepravu?**

**- § 27, ods. 3 SpP:**

Lehota je zachovaná, ak sa posledný deň lehoty podanie podá na správnom orgáne uvedenom v § 19 ods. 4 alebo ak sa podanie odovzdá na poštovú prepravu.

**Študent 2:** *áno.*

**Študent 1:** *áno.*

**e) Je lehota zachovaná, ak vzniknú pochybnosti o zachovaní lehoty na podanie podania?**

**- § 27 ods. 4 SpP**

V pochybnostiach sa považuje lehota za zachovanú, pokiaľ sa nepreukáže opak.

**Študent 2:** *áno, ak tak vyhodnotí správny orgán.*

**Študent 1:** *áno, ak tak vyhodnotí správny orgán.*