**Úlohy pre PH: venujte pozornosť nasledujúcim inštrukciám pre udelenie bodov PH za 2 sústredenie 12. 3. 2021:**

**Pre udelenie 1 bodu postačí sformulovať rozhodnutie alebo zodpovedať otázky ku príkladu. Za vypracovanie rozhodnutia aj otázok budú udelené 2 body. Body budú udelené podľa úrovne vypracovania rozhodnutia a správnosti odpovedí na otázky.**

**Každý študent je priradený ku konkrétnemu príkladu.**

**Vypracované úlohy a rozhodnutia zasielajte na e-mail:** [**maria.srebalova@flaw.uniba.sk**](mailto:maria.srebalova@flaw.uniba.sk)

**nie do MS-teamu do 27. 3. 2021**

1. **Artur M. je profesionálnym vojakom. V deň svojich narodenín oslavoval v podniku s kamarátmi v strede mesta Martin. Keď sa v noci vracal naspäť, tak ho prepadla „malá potreba“, ktorú vykonal do fontány. Tento jeho skutok bol nasnímaný kamerou mestskej polície.** 
   1. **sformulujte rozhodnutie o uvedenom priestupku s dôrazom na obsahové náležitosti rozhodnutia, hodnotenie vykonaných dôkazných prostriedkov a poučenie o opravnom prostriedku**

|  |
| --- |
| **ROZHODNUTIE**  Okresný úrad v Martine, ako príslušný prvostupňový orgán vo veciach priestupkov podľa § 52 ods. 1 zákona č. 372/1990 Z.z. o priestupkoch, §2 ods. 3 zákona č. 180/2013 Z.z. o organizácií miestnej štátnej správy a §6 ods. 2 zákona č. 71/1967 o správnom konaní proti obvinenému:  **Artur M.**  , bytom (....)  zo spáchania priestupku proti verejnému poriadku podľa §47 ods. 1 zákona č. 372/1990 Z.z. o priestupkoch, ktorého sa mal dopustiť tým, že:  dňa (....) vracajúc sa v nočných hodinách z podniku vykonal potrebu do fontány v strede mesta  **rozhodol**  takto:  obvinený účastník konania je vinný v plnom rozsahu v zmysle §47 (1) zákona o priestupkoch, a je povinný uhradiť pokutu vo výške (....) na základe §12 ods.1 a §13 ods. 2 zákona o priestupkoch, a rovnako je povinný uhradiť náklady spojené s prejednaním priestupku podľa §79 (1) zákona o priestupkoch  **Odôvodnenie:**  Na základe zistených skutočností a predložených dôkazov je nepochybné, že obvinený z priestupku sa priestupku dopustil  **Poučenie:**  Proti tomuto rozhodnutiu je možné podľa §61 ods. 1 správneho poriadku podať na tomto orgáne v lehote 15 dní odo dňa oznámenia rozhodnutia rozklad; včas podaný rozklad má odkladný účinok. |

* 1. **ktoré dôkazné prostriedky prichádzajú v tomto prípade do úvahy?**
     + §34 (2) Správneho poriadku : **dôkazmi sú najmä výsluch svedkov, znalecké posudky, listiny a ohliadka**
     + ako dôkazný prostriedok je v tomto prípade možné využiť **kamerový záznam** polície
     + záznam polície sa môže použiť ako dôkaz v správnom konaní - **každý dôkaz získaný na základe zákona je použiteľný na dokazovanie priestupku**
     + **zákon o policajnom zbore** - § 69 (2), policajný zbor je oprávnený vyhotovovať zvukové, **obrazové** alebo iné záznamy z miest verejne prístupných [...] a tieto informácie poskytuje podľa §69 (4).
     + **zákon o ochrane osobných údajov** - podľa § 10 ods. 7 tohto zákona „Priestor prístupný verejnosti možno monitorovať pomocou videozáznamu alebo audiozáznamu len na **účely verejného poriadku a bezpečnosti**, [....] Vyhotovený záznam možno využiť len na účely trestného konania alebo **konania o priestupkoch**, ak osobitný zákon neustanovuje inak."
  2. **za akých podmienok môže svedok v správnom konaní odmietnuť vypovedať?**
     + §35 (3) Správneho poriadku,
     + výpoveď môže odoprieť ten, kto by ňou spôsobil **nebezpečenstvo trestného stíhania sebe alebo blízkym osobám**; ich výpočet sa spravuje Občianskym zákonníkom
  3. **uveďte právne následky nepravdivej alebo neúplnej výpovede**
     + ide o priestupok podľa §21 (1) f) zákona o priestupkoch,
     + za takýto čin možno uložiť **pokutu do výšky 165 eur**
  4. **je záznam uvedený v prípade skutočnosťou známou správnemu orgánu z jeho činnosti?**
     + nie je
     + podľa §32 (2) Správneho poriadku, za skutočnosti známe správnemu orgánu z úradnej činnosti sa považujú **doklady vydané správnym orgánom a obsah vlastných evidencií správneho orgánu**