**TEÓRIA PRÁVA**

11.10.2019

(hod. 01)

**Obsah**

[Pojem právo 2](#_Toc21710462)

[Definičný systém 2](#_Toc21710463)

[Teórie platnosti práva : 2](#_Toc21710464)

[Právnické školy 3](#_Toc21710465)

[prirodzeno-právna škola 3](#_Toc21710466)

[škola právneho pozitivizmu 3](#_Toc21710467)

[škola právnej sociológie 3](#_Toc21710468)

[právny realizmus 3](#_Toc21710469)

[marxistická teória štátu a práva 3](#_Toc21710470)

[právo a ekonómia, ekonomická analýza práva 4](#_Toc21710471)

[Právne princípy 4](#_Toc21710472)

[Morálka 4](#_Toc21710473)

[Etika 4](#_Toc21710474)

[Radbruchova formula 5](#_Toc21710475)

[Právo na odpor 5](#_Toc21710476)

[Občianska neposlušnosť 5](#_Toc21710477)

[Výhrada svedomia 5](#_Toc21710478)

[Spravodlivosť a rovnosť 6](#_Toc21710479)

[Kategorický imperatív : 6](#_Toc21710480)

[Pozitívna diskriminácia : 6](#_Toc21710481)

[Rozdeľujúca a vyrovnávajúca spravodlivosť : 6](#_Toc21710482)

[Kritika spravodlivosti : 6](#_Toc21710483)

[Rawls – spravodlivosť ako férovosť : 7](#_Toc21710484)

[Walzer – sféry spravodlivosti : 7](#_Toc21710485)

[Spravodlivá vojna ? 7](#_Toc21710486)

[Sociálna spravodlivoosť : 7](#_Toc21710487)

# **Pojem právo**

* neexistuje jednotná definícia
* vývoj pojmu :
  + Maat
  + Dikaion (bohyne Diké – spravodlivosť, a Thémis – zákonný poriadok)
  + Ius a Fas (právnici ako kňazi)
  + právo bolo spojené s tou „správnou“ pravou stranou (právo, right..)

## **Definičný systém** :

* normatívny systém (pravidiel správania sa) stanovený a uznaný štátom
* monizmus : „právo je len jedno, normatívnych systémov je viac“
* rovnako diskutovaný je pojem spravodlivosť
* právo stojí pod požiadavkou spravodlivosti

**Platnosť a účinnosť práva** :

* líši sa od iných foriem existencie (človek je, príroda je, právo platí)
* právo existuje prostredníctvom svojej platnosti (špecifická existencia normy vo svete noriem)
* pri práve nepoužívame kauzálne poznávanie ale normatívne
* právne normy nemôžeme stotožňovať ani s prirodzeným jazykom, právo nehovorí o tom čo je ale čo má byť (ľudský život je nedotknuteľný.. každý ma právo na dôstojné zabezpečenie v starobe.. Slovensko je zvrchovaný štát..)
* platnosť hovorí ako by to malo byť, účinnosť hovorí ako dopadajú normy na to, čo je (svet bytia), akým spôsobom nás ovplyvňujú

### **Teórie platnosti práva :**

1. Mocenská teória :
   * právo je príkaz podporený hrozbou
   * existuje vďaka vôli normotvorného subjektu, ktorý má autoritu a hrozbu
2. Teória uznania :
   * právo je to, čo je uznané inštanciou s uznanou legitimitou na tvorbu práva
3. „Grundnorm“ :
   * axióma ako dôvod

## **Právnické školy** :

### **prirodzeno-právna škola** :

* + právo nemožno hľadať len v tvorbe zákonov zo strany štátu
  + právo je to, čo príroda učí všetky živé bytosti
  + štyri fázy :
    - antická škola (Aristoteles) – príroda
    - stredovek (Tomáš Akvinský) – právo hľadané v Božej vôli, „večný zákon“
    - novovek (Grotius, O slobodnom mori) – rozum
    - 20.st., po vojne, narastal počet zákonov.. návrat od právneho pozitivizmu

### **škola právneho pozitivizmu** :

* + základná norma, nižšie normy sú od nej odvoditeľné, (je to axióma a dôvod platnosti)
  + dve základné etapy
    - klasický právny pozitivizmus, vychádzajúci z kritiky prirodzeného práva – boj náboženských ideológií.. – a preto je potrebné obracať sa na zákonodarcu, potreba poznania pravidiel dopredá aby sa podľa nich mohol človek riadiť, v mene právnej istoty bola požadovaná mapa práva – kade sa môže ísť – objavenie sa snahy o kodifikáciu predpisov v 19. st., občianske zákonníky (Napoleónov Code civil..)

### **škola právnej sociológie** :

* + právo v spoločnosti, nie v predpisoch
  + právo odlišné od právnych predpisov, „živé právo“
  + Law in Books/Law in Action

### **právny realizmus** :

* + vyšiel z právnej sociológie
  + najznámejšia škola v USA, podstatný je sudca
  + „dobrý právnik pozná právo, lepší právnik pozná sudcu“
  + odhadovanie právnej ideológie sudcu
  + sudca nie je iba ústami zákona, je to politik presadzujúci právne zákony
  + v Škandinávii – skepsa voči písanému právu, právo ako násilie a propaganda, význam právnej symboliky

### **marxistická teória štátu a práva** :

* + ovplyvnila naše nahliadanie na právo, teóriu práva ako ju dnes vidíme
  + „právo je nad zákon povýšená vôľa vládnucej triedy“ – manifest
    - Pašukanis – redukcia práva na ekonómiu, otázka, či potrebujeme právo vytvárať pomocou predpisov, keď ho vieme meniť pomocou ekonomických vzťahov
    - Vyšinský – opačná názorová skupina, pokus o odlišné vnímanie marxistickej teórie, politické vzťahy tvoria právo (u nás vplyvnejšia)

### **právo a ekonómia, ekonomická analýza práva** :

* + vznik v USA, ekonómia ako veda
  + skúmanie práva cez výnosy a náklady
  + problém vyčíslenia hodnôt

# **Právne princípy**

* vedúce princípy právneho poriadku
* nehovoria čo má byť, ale čo je chcené
* chránime ich pomocou právnych noriem
* napr. princíp prezumpcie neviny

## **Morálka :**

* normatívny systém pre opakujúce sa situácie, ktorých dodržiavanie považuje spoločnosť za správne
* nie je to systém vznešených, nepoužiteľných ideí
* dôležitá z hľadiska praxe
* nie je to systém jednoduchých príkazov, ktoré nedokážu vnímať komplexitu sveta
* funkcie :
  + regulatívna
  + normatívna
  + poznávacia
  + informatívna
  + výchovná

Koncepcie vzťahu práva a morálky :

1. platnosť právnych pravidiel sa odvodzuje od morálnych – úplná zhoda
2. právo je úplne oddelené od morálky – štát, Leviatan
3. existuje prienik, morálne minimum, o ktoré sa musíme opierať

Morálny základ :

* ľudské práva – právne nezáväzný dokument
  + univerzálnosť a rovnosť ľudských práv a ľudskej dôstojnosti pre všetkých ľudí
  + regionálne deklarácie ľudských práv
* ľudská dôstojnosť, charta základných práv EU
  + ľudská dôstojnosť je nedotknuteľná, musí byť rešpektovaná a chránená

## **Etika :**

* filozofická disciplína
* zaoberá sa morálkou

## **Radbruchova formula :**

„Platné právo štátu je treba rešpektovať, aj keď je nespravodlivé, aj keď je nemorálne, až do momentu, kedy rozpor medzi platným právom a spravodlivosťou bude neznesiteľný.“

* existuje zákonné bezprávie a nad zákonné právo
* existujú právne princípy silnejšie ako každé pozitívne právo, takže zákon, ktorý im odporuje je neplatný – prirodzené (rozumné) právo

## **Právo na odpor :**

* keď nastane rozpor medzi právom a morálkou
* aj ozbrojené násilie
* najskôr treba využiť zákonné prostriedky
* musí ísť o systematické odstraňovanie základných ľudských práv a slobôd, masový charakter
* patrí k politickým právam, ktoré Ústava SR priznáva len občanom SR

## **Občianska neposlušnosť** :

* vždy nezákonná, úmyselné protiprávne konanie
* čo najverejnejšie
* nenásilná forma odporu
* nesmeruje voči právu všeobecne, len proti konkrétnemu zákonu alebo rozhodnutiu štátnych organov
* nie je konaním spoločensky nebezpečným
* aktéri sa vedome a ochotne podriaďujú zákonom ustanovenému trestu
* napr. nepovolené štrajky, cestné blokády...

## **Výhrada svedomia :**

* subjektívne právo odmietnuť splnenie povinnosti z dôvodu rozporu s vlastným svedomím alebo náboženským vyznaním
* ochraňuje vnútorne presvedčenie jednotlivca, slobodu svedomia

# **Spravodlivosť a rovnosť**

Dve koncepcie spravodlivosti, večná téma právnej a politickej filozofie :

1. cnosť
2. normatívny princíp, ideál, ktorý sa týka rozdeľovania dobra a zla na základe princípu rovnosti

Rovnosť je základom spravodlivosti, majú veľmi úzky vzťah. Zlaté pravidlo – nerob inému to, čo nechceš aby robili oni tebe.

## **Kategorický imperatív :**

Je to veta, ktorá má formu bezpodmienečného príkazu. Podľa Kanta je to základný etický zákon, mravná zásada, ktorá núti človeka vykonať nejaký čin (alebo mu v tom bráni) bez ohľadu na osobný záujem alebo zisk vyplývajúci z tohto činu.

Tento zákon vyžaduje, aby každý konal tak, aby sa pravidlo jeho osobného konania mohlo stať pravidlom konania pre všetkých. Skutok bude morálny ak vychádza z rešpektovania mravného zákona.

Kant sformuloval štyri základné tvrdenia kategorického imperatívu, z toho jedno základné a tri podriadené. Základné a najznámejšie tvrdenie hovorí:

„Konaj len podľa toho maxima, od ktorého môžeš zároveň chcieť, aby sa stalo všeobecným zákonom."

## **Pozitívna diskriminácia :**

Pod pozitívnou diskrimináciou rozumieme uprednostňovanie znevýhodnených skupín, či už príslušníkov menšinových komunít, postihnutých osôb alebo homosexuálov. Na niektorých amerických univerzitách existuje pozitívna diskriminácia pri prijímaní farebných študentov.

## **Rozdeľujúca a vyrovnávajúca spravodlivosť :**

* distributívna – vo verejnom sektore, pri vzťahu nadriadený a podriadený, vytvára rovnovážny stav spoločenských vzťahov
* komutatívna – v súkromnom práve, v pozícii rovnosti, obnovuje rovnovážny stav vždy, keď je porušený – nahrádza škody

## **Kritika spravodlivosti :**

* spoločenská zmluva ako fikcia, predstava ako odôvodniť ústavu
* Marx – triedne záujmy
* Keisen – prázdne vzorce, na spravodlivosť sa môže odvolať každý
* diskusia ako sa zhodnúť na spoločnom koncepte spravodlivosti

### **Rawls – spravodlivosť ako férovosť :**

* predpokladá možnosť rozumných ľudí dohodnúť sa na určitých pravidlách
* uznáva existenciu spoločných záujmov, hovorí aj o ich konflikte
* dva princípy usporiadania spoločenskej zmluvy :
  + systém základných práv
  + motivačne pôsobiaca nerovnosť, tak aby nediskriminovala

### **Walzer – sféry spravodlivosti :**

Rawlsova predstava je nepoužiteľná, lebo v jeho spoločenstve platí pravidlo prebraté z trhových princípov – ekonomická spravodlivosť, kde sa presadzuje ten čo „najlepšie prostituuje svoj talent“ sa presadí proti tomu, čo má viac schopností. To sa objavuje aj v politickej súťaži.

Treba pravidlá nastaviť tak, aby sa nepresadil ten, čo má najviac peňazí, ale ten, čo je najschopnejší v danej sfére.

<https://prohuman.sk/socialna-praca/filozoficke-a-eticke-vychodiska-socialnej-spravodlivosti>

### **Spravodlivá vojna ?**

* spravodlivá autorita
* spravodlivá príčina (dnes obrana)
* čestný úmysel, humanitné hodnoty
* primeranosť, proporcionalita
* posledné riešenie
* pravidlá vedenia vojny
* otázny princíp – šanca na úspech (zbytočne zvýšený počet obetí)

## **Sociálna spravodlivoosť :**

Vo vyspelých krajinách sa sociálna spravodlivosť chápe ako výsledok usilovnosti jednotlivca. Súčasne aj ako jeho vôľa pomôcť slabším, chorým, nezamestnaným, sociálne odkázaným. Princíp sociálnej spravodlivosti treba chápať ako relatívny, na ktorý pozeráme z viacerých hľadísk.