**ZÁKLADY EKONÓMIE PRE PRÁVNIKOV**

11.10.2019

(hod. 01)

**Obsah**

[Ekonómia 2](#_Toc21676397)

[**Ekonomika** 2](#_Toc21676398)

[**Merkantilizmus** 2](#_Toc21676399)

[**Fyziokratizmus** 2](#_Toc21676400)

[**Monetarizmus** 2](#_Toc21676401)

[**Typy ekonomík** 3](#_Toc21676402)

[**Zvyková ekonomika** 3](#_Toc21676403)

[**Príkazová ekonomika** 3](#_Toc21676404)

[**Zmiešaná ekonomika** 3](#_Toc21676405)

# **Ekonómia**

Je to veda o tom ako spoločnosť využíva vzácne (alebo aj obmedzené) zdroje na výrobu užitočných (uspokojujúce potrebu subjektov) statkov a ako ich rozdeľuje medzi jednotlivé subjekty trhu (domácnosť, firma, štát).

* makroekonómia - skúma fungovanie ekonomiky ako celku, zaoberá sa tzv. agregátnymi (súhrnnými) veličinami ako je inflácia, nezamestnanosť, menová a fiškálna (rozpočtová) politika štátov, ekonomický rast.
* mikroekonómia - skúma správanie sa jednotlivých ekonomických subjektov (predovšetkým firiem a jednotlivcov, resp. domácností), skúma situácie optimálne pre jednotlivé subjekty a rovnováhu na konkrétnych trhoch.

Zdroje na výrobu statkov sú :

* pôda
* práca
* kapitál

Základné otázky ekonómie :

* čo vyrábať
* ako vyrábať
* pre koho vyrábať

## **Ekonomika**

Časť (spoločenského) života (súhrn činností a zariadení) zameraná na materiálne udržiavanie a zabezpečovanie ľudského života; oblasť spoločenskej činnosti.

**Merkantilizmus** – je ekonomické učenie, ale aj hospodárska politika, ktorá sa realizovala v európskych krajinách v 16. až 17. storočí. Jeho cieľom bolo urýchliť nahromadenie bohatstva v peňažnej forme, a tak zabezpečiť rozvoj formujúcej sa kapitalistickej spoločnosti. Ich cieľom bola bohatá, hospodársky vyspelá krajina. Za hlavný zdroj bohatstva pokladali zahraničný obchod.

**Fyziokratizmus** je smer politickej ekonómie, ktorý založili François Quesnay a Anne Turgot v druhej polovici 18. storočia. Fyziokratizmus považoval pôdu a poľnohospodárstvo za jediný zdroj bohatstva, propagoval hospodársky liberalizmus a slobodu obchodu.

**Monetarizmus** (odvodené z latinského moneta – minca) je ekonomická teória zdôrazňujúca význam peňazí vrátane ich samoregulačných funkcii a odmietajúca štátne zásahy do ekonomiky. Základom úspešného fungovania ekonomiky je rovnováha na peňažnom trhu, vysvetľovaná kvantitatívnou teóriou peňazí.

### **Typy ekonomík** :

#### **Zvyková ekonomika,**

ekonomika inštinktu = tradičná ekonomika, je historicky prekonaná, ekonomické správanie sa riadi inštinktom, zvykom, prenáša sa z generácie na generáciu; primitívny spôsob hospodárenia (čo? – tovary a statky, ako? – ručne (hlavne), pre koho? – pre vlastnú spotrebu)

#### **Príkazová ekonomika**,

alebo centrálne plánovaná ekonomika je systém organizácie a riadenia ekonomiky založený na príkazoch a administratívnych rozhodnutiach z centra. Táto ekonomika zvyčajne nevyužíva výrobné zdroje krajiny efektívne a spravidla ide o nedostatkovú ekonomiku. Uplatňovalo sa v bývalom ZSSR a jeho satelitoch, vrátane Česko-Slovenska. Tento typ ekonomiky sa stále uplatňuje v KĽDR. funkcie trhu sú nahradené štátnym plánom, plánuje sa dlhodobo dopredu na niekoľko rokov. Neexistuje súkromný sektor, neexistuje konkurencia (čo? – čo bolo nutné aby boli všetci rovnako spokojní, ako? – všetko riadil štát (nebol súkromný sektor), pre koho? – pre obyvateľstvo, a niečo na vývoz)


#### **Trhová ekonomika**,

alebo trhové hospodárstvo kapitalizmus, je ekonomika založená na systéme slobodného podnikania voľnej súťaže. Funguje prostredníctvom trhového mechanizmu, v ktorom vstupuje do vzájomného vzťahu ponuka a dopyt a výsledkom je trhová cena. Všetci majú rovnaké podmienky, všetci o všetkom vedia, v čistej podobe sa vyskytla len chvíľu v 19. storočí čo? – určuje trh (spotrebitelia), ako? – rieši firma (a konkurencia firiem), pre koho? – pre spotrebiteľov)

#### **Zmiešaná ekonomika**,

rovnaká ako trhová ekonomika ale mieša sa už aj štát (dotácie zdravotníctvu, školstvu, sociálna politika; ponecháva si niektoré rezorty – školstvo, zdravotníctvo, polícia = sú bezplatné), ekonomika Európskej únie (čo? – rieši spotrebiteľ, systém zaručuje aj výrobu toho čo ľudia potrebujú, nielen po čom je vysoký dopyt, ako? – firmy a konkurencia, pre koho? – pre spotrebiteľov)

## **Hranica produkčných mozností krajiny**

Vyjadruje vzácnosť, obmedzenosť a vyčerpateľnosť statkov. Pri určovaní hraníc produkčných možností sa určuje krivka tzv. PPF krivka (z anglického production possibility frontier) – krivka hraníc produkčných možností, alebo transformačná krivka, pretože predstavuje transformáciu obmedzených zdrojov z jedného použitia na iné, vyjadruje nasledujúcu skutočnosť.

ekonomický rast

Body A, B, C efektívne využitie, D neefektívne a E, F nedostupné (alebo čas pred krízou, keď ekonomika pracuje nad rámec svojich schopností, pracuje na dlh).


## **Trhový mechanizmus, dopyt a ponuka**

Trh je miesto, kde sa stretáva predávajúci s kupujúcim (spotrebiteľ) s cieľom výmeny/kúpy tovaru v závislosti od ceny.

* podľa teritoriálneho hľadiska :
  + miestny
  + regionálny
  + národný
  + medzinárodný
  + svetový
* podľa predmetu kúpy a predaja :
  + trh výrobných faktorov (trh práce, pôdy, kapitálu)
  + monetarizovaný (finančný, výrobkov a služieb, agregátny)
* vzťah medzi ponukou a dopytom :
  + voľný (ponuka a dopyt sú pružné)

viazaný (dopyt a ponuka regulované)

* podľa kvantitatívneho hľadiska :
  + čiastkový (1 druh tovaru)
  + agregátny (všetky)
* podľa stupňa organizovanosti :
  + organizovaný
  + neformálny



Dopyt (demand) – množstvo statkov, ktoré chce kupujúci kúpiť, v závislosti od ceny. Môže byť ovplyvnený tiež substitútmi (auto/motorka), komplementárnymi tovarmi (auto/benzín), zmenou ceny tovaru, zvýšením kapitálu spotrebiteľov... Napr. cena benzínu môže ovplyvniť dopyt po motorových vozidlách.

prebytok

Ponuka (supply) – je množstvo statkov, ktoré chcú firmy predať, v závislosti od ceny. Je ovplyvňovaná napr. konkurenciou, výrobnými nákladmi, štátom (legislatívou, daňami, clami, reguláciami, novely zákonníka práce..), dostupnosťou zdrojov, infraštruktúrou, kúpyschopnosťou spotrebiteľov, vekovým rozložením obyvateľov...

Ekvilibrium, bod trhovej rovnováhy, (toľko, čo sa ponúka sa za takú istú cenu chce domácnosťami kúpiť), môže nastať na malom trhu na krátku dobu, alebo teoreticky pri dokonalej konkurencii. Približuje sa mu systém objednávok. Ekonomika by sa mala nachádzať niekde v blízkosti bodu rovnováhy.

## **Zlyhania trhu**

1. nedokonalá konkurencia
2. neschopnosť zabezpečiť verejný statok
3. externality
4. nerovnomerná distribúcia informácií
5. iné – zlé rozhodnutia, súdnictvo, vojna, sociálne opatrenia, migračná politika..

### **Nedokonalá konkurencia**

Znamená nedodržanie podmienok uvedených pri dokonalej konkurencii, t.j. vtedy, ak je jedna, prípadne niekoľko firiem tak silných, že ovplyvnia cenu alebo rozhodovanie iných firiem.

* + monopol :
    - výrobu a predaj určitého tovaru zabezpečuje len jedna firma, táto má výsadné postavenie na trhu, a tým bez problémov určuje cenu a ostatné podmienky predaja, nakoľko neexistuje konkurencia, môže ľubovoľne zvyšovať ceny a tým aj svoje zisky takáto výroba je neefektívna
    - každý štát bráni vzniku monopolov pomocou protimonopolného úradu, štát však niekedy aj sám vytvára monopoly, a to tam, kde chce presadiť svoje záujmy resp. ide o činnosť, ktorá by mohla byť zneužívaná
    - monopol je extrémny prípad nedokonalej konkurencie a v praxi sa okrem štátnych monopolov vyskytuje zriedkavo
  + oligopol :
    - pochádza z gréckeho slova oligo = málo, je to forma nedokonalej konkurencie, kedy niekoľko málo väčších firiem sa rozhodujúcim spôsobom podieľa na ovládaní trhu – tieto firmy si navzájom konkurujú najmä necenovo (trh áut, lietadiel..)
  + monopolistická konkurencia :
    - neznamená konkurenciu medzi monopolmi, hovoríme o nej, ak sú splnené tieto podmienky :
      * existuje veľa firiem, ale každá z nich pokrýva len veľmi malú časť trhu
      * každá firma vyrába podobný produkt, ale tento sa od ostatných líši značkou, kvalitou, servisom, úverovaním…
    - je to najbežnejší druh nedokonalej konkurencie, najviac sa nachádza na trhu tovarov bežnej spotreby

#### **Nástroje konkurencie**

1. konkurencia medzi ponukou a dopytom

kompromis medzi dopytom a ponukou – rovnovážna cena

1. konkurencia medzi spotrebiteľmi – tzv. konkurencia na strane dopytu

prejavuje sa najviac v období, keď dopyt prevyšuje ponuku, teda keď nastane nedostatok určitého tovaru na trhu

1. konkurencia medzi výrobcami – tzv. konkurencia na strane ponuky

snaha výrobcu o maximalizáciu zisku a posilnenia svojej pozície na trhu, snaha vytlačiť konkurenta najzjavnejšie v období, keď ponuka prevyšuje dopyt

Konkurencia medzi výrobcami sa môže uskutočňovať v dvoch základných formách :

* + - cenová konkurencia – využíva ako nástroj boja cenu. Výrobcovia dobrovoľne znižujú cenu tovarov. Snažia sa prilákať k sebe spotrebiteľa i za cenu dočasnej straty. Snaha o posilnenie pozície na trhu, zničenia konkurencie
    - necenová konkurencia – je založená na získaní zákazníka inými metódami ako cenovými. Napr. reklama, vyššia kvalita, dizajn, servis…

### **Neschopnosť zabezpečiť verejný statok**

Verejné statky sú také statky, ktoré musia byť ľudom poskytované bezplatne, teda žiadneho človeka nemožno vylúčiť zo spotreby. Znaky verejných statkov :

* nevylúčiteľnosť zo spotreby
* nerivalita – nezmeniteľnosť spotreby, príchod ďalšieho spotrebiteľa nezmenšuje spotrebu ostatných spotrebiteľov

Ako príklad verejných statkov možno uviesť mestské parky, verejné osvetlenie, armádu, mestské komunikácie. Verejné statky sa financujú z verejných rozpočtov.

### **Externality**

(vedľajší produkt z výroby, vedľajší efekt pôsobenia trhu)

* pozitívne – napr. včely z včelárskej farmy opeľujú stromy ovocinárskej farmy
* negatívne –napr. vplyv výroby na znehodnocovanie životného prostredia ako znečistenie vzduchu, vody, respektíve ďalším príkladom dodatočných nákladov môžu byť neprimerané reklamné náklady, ktoré musí zaplatiť spotrebiteľ

### **Nerovnomerná distribúcia informácií**

(Know-how, nepravdivé informácie, nezverejňovanie informácií)

## **Teória verejnej voľby**

Alebo škola verejnej voľby je vetva v ekonómii, ktorá sa zaoberá rozhodovacím procesom voličov, politikov a vládnych úradníkov z ekonomického pohľadu, najmä na základe teórie hier a teórie rozhodovania. Teória verejnej voľby je často považovaná za most medzi ekonómiou a politológiou.

Buchanan vymedzil štyri skupiny ľudí v spoločnosti a to nasledovne :

* politici
* byrokrati
* lobisti
* voliči

Všetky skupiny okrem voličov, sú vysoko organizované a vedia presne čo chcú od systému. Voliči, ako jediná skupina predstavujúca väčšinu sú naopak neorganizovaní, ba priam je žiadúce, aby sa nikdy nezorganizovali, pretože predstavujú hrozbu pre tri ostatné skupiny. Voliči chodia do práce, ako sa vraví, „od devíti k pěti", po práci sa unavení cez obchody presúvajú domov, kde sa im ponúka posedenie pri televízii. Všetko je krásne nastavené na to, aby si voliči neuvedomili ich situáciu a hlavne príliš nerozmýšľali.

Politici, byrokrati a lobisti, sú naopak tí, čo nevyrábajú nič, nevytvárajú hodnotu, ale systémom daní vyciciavajú voličov. Od voličov ako väčšiny, sa berie od každého málo, no existuje psychologická hranica, do ktorej sa môže brať tromi ďalšími skupinami, až do tej miery, kedy to voličom začne vadiť.

Politici, byrokrati a lobisti naopak majú jedinú úlohu, vytvárať dojem, že robia niečo tak dôležité, že sa bez nich voliči nezaobídu. Tak napríklad byrokrati, budú vytvárať zákony a nariadenia a obmedzenia, ktoré nepomáhajú nikomu, ale byrokrati tak získavajú dôvod na svoje existovanie. Podobne politici používajú rétoriku, heslá, klamstvo, aby ukázali voličom, že im na nich záleží, a voliči sú tak naivní, že im väčšinou veria, no v skutočnosti aj politici aj lobisti aj byrokrati sledujú len svoje vlastné záujmy.

Voličom je totiž ťažko, ak sa majú organizovať sami, lebo by sa ukázalo, že za všetko zlé si môžu sami. Nebol by nikto na koho možno nadávať. Ľudia, chcú byť slobodní, no na slobodu nie sú schopní. Psychológ Wilhelm Reich to popisoval ako neschopnosť ľudí byť slobodní (human incapacity for freedom). Z toho pramenia aj historické štáty na čele s tyranmi hrubého zrna.