**ÚVOD DO ŠTÚDIA PRÁVA A PRÁVNA INFORMATIKA**

25.10.2019

(hod. 02)

**Obsah**

[Disciplinárny poriadok PraFUK 3](#_Toc22919444)

[Disciplinárna komisia 3](#_Toc22919445)

[Disciplinárny priestupok 3](#_Toc22919446)

[Priestupky 4](#_Toc22919447)

[Ako písať seminárne a záverečné práce 5](#_Toc22919448)

[Internet 6](#_Toc22919449)

[Právne postavenie Internetu 6](#_Toc22919450)

[Zoznam pojmov 7](#_Toc22919451)

# **Disciplinárny poriadok PraFUK**

Disciplinárny poriadok Univerzity Komenského v Bratislave, Právnickej fakulty pre študentov (vnútorný predpis 2/2008) bol zrušený s účinnosťou k 15. septembru 2018 vnútorným predpisom č. 2/2018.

Univerzita Komenského v Bratislave, Právnická fakulta (ďalej len „fakulta“) sa vo veciach disciplinárnych priestupkov študentov fakulty riadi Vnútornými predpismi Univerzity Komenského v Bratislave č. 13/2018 Disciplinárny poriadok Univerzity Komenského v Bratislave pre študentov a č. 14/2018 Rokovací poriadok disciplinárnej komisie Univerzity Komenského v Bratislave pre študentov v platnom a účinnom znení.

Zodpovednosť za disciplinárne priestupky, ktorých sa študent dopustil pred 15. septembrom 2018, sa posúdi podľa doterajšieho predpisu, pokiaľ ku konaniu zakladajúcu zodpovednosť došlo pred dňom nadobudnutia účinnosti tohto vnútorného predpisu. Podľa Disciplinárneho poriadku Univerzity Komenského v Bratislave pre študentov sa zodpovednosť za doterajšie disciplinárne priestupky posúdi len vtedy, ak by to bolo pre študenta priaznivejšie.

Disciplinárne konanie začaté pred 15. septembrom 2018 sa dokončí podľa Disciplinárneho poriadku Univerzity Komenského v Bratislave pre študentov a Rokovacieho poriadku disciplinárnej komisie Univerzity Komenského v Bratislave pre študentov.

## **Disciplinárna komisia**

Disciplinárna komisia prerokúva disciplinárne priestupky študentov zapísaných v študijnom programe uskutočňovanom na fakulte a predkladá návrh na rozhodnutie dekanovi fakulty (ďalej len „dekan“).

Členov disciplinárnej komisie a jej predsedu vymenúva a odvoláva z radov členov jej akademickej obce po schválení akademickým senátom fakulty dekan; polovicu členov disciplinárnej komisie tvoria študenti.

Disciplinárna komisia je najmenej štvorčlenná. Za predsedu disciplinárnej komisie je spravidla vymenovaný prodekan, ktorý má v pôsobnosti študijné programy prvých dvoch stupňov vysokoškolského vzdelávania.

## **Disciplinárny priestupok**

Disciplinárny priestupok je zavinené porušenie právnych predpisov, vnútorných predpisov UK alebo jej súčastí, alebo verejného poriadku, ktorého znaky sú uvedené v tomto vnútornom predpise.

Disciplinárny priestupok môže byť podľa miery zavinenia spáchaný z nedbanlivosti alebo úmyselne.

Na zodpovednosť za disciplinárny priestupok stačí zavinenie z nedbanlivosti, ak všeobecne záväzné právne predpisy, vnútorné predpisy UK alebo jej súčastí výslovne neustanovia, že je potrebné úmyselné zavinenie.

### **Priestupky :**

* úmyselné závažné porušenie povinností vyplývajúcich z rozhodnutí orgánov akademickej samosprávy UK alebo jej súčastí, zo všeobecne záväzných právnych predpisov, vnútorných predpisov UK alebo jej súčastí, pokiaľ vnútorný predpis UK alebo jej fakulty nestanovuje za takéto konanie alebo nekonanie vylúčenie zo štúdia pre nesplnenie podmienok študijného programu,
* zneváženie dobrej povesti alebo dobrého mena UK alebo jej súčasti,
* neoprávnený zásah do práva na ochranu osobnosti člena akademickej obce UK alebo zamestnanca UK; najmä ak ide o prípady zníženia dôstojnosti člena akademickej obce UK alebo zamestnanca UK alebo ich vážnosti v spoločnosti,
* úmyselný násilný čin proti študentovi, zamestnancovi alebo návštevníkovi UK,
* úmyselné odcudzenie, trvalé alebo dočasné prisvojenie si alebo závažné poškodenie majetku, ktorý vlastní, spravuje alebo má v užívaní UK, majetku študentov, zamestnancov alebo návštevníkov UK alebo majetku tretích osôb,
* požívanie alkoholických nápojov, omamných alebo psychotropných látok počas účasti na vzdelávacích alebo vedeckovýskumných činnostiach UK alebo účasť pod ich vplyvom na vzdelávacích alebo vedeckovýskumných činnostiach UK,
* verejné podporovanie násilia, nenávisti alebo obmedzovania práv a slobôd skupiny osôb alebo jednotlivca pre ich skutočnú alebo domnelú príslušnosť k niektorej rase, národu, národnosti, etnickej skupine, pre ich skutočný alebo domnelý pôvod, farbu pleti, sexuálnu orientáciu, politické presvedčenie, náboženské vyznanie alebo preto, že sú bez vyznania, alebo fyzický alebo verbálny útok na skupinu osôb alebo jednotlivca z týchto dôvodov,
* verejné hanobenie niektorého národa, národnosti, ich jazyka, niektorej rasy, etnickej skupiny, náboženskej skupiny alebo sexuálnej orientácie,
* verejné popieranie, spochybňovanie, schvaľovanie alebo snaha o ospravedlnenie holokaustu, zločinov režimu založeného na fašistickej ideológii, nacistickej ideológii alebo komunistickej ideológii alebo zločinov iného podobného hnutia, ktoré násilím, hrozbou násilia alebo hrozbou inej ťažkej ujmy smeruje k potlačeniu základných práv a slobôd osôb; genocídia, zločinov proti mieru, zločinov proti ľudskosti alebo vojnových zločinov, ak bol páchateľ alebo účastník tohto činu odsúdený právoplatným rozsudkom medzinárodného súdu zriadeného na základe medzinárodného práva verejného, ktorého právomoc uznala Slovenská republika, alebo právoplatným rozsudkom súdu Slovenskej republiky,
* založenie, podpora alebo propagácia skupiny, hnutia alebo ideológie, ktoré smerujú k potlačeniu základných práv a slobôd osôb, alebo ktoré hlásajú rasovú, etnickú, národnostnú alebo náboženskú nenávisť alebo nenávisť voči inej skupine osôb alebo ktoré v minulosti smerovali k podobnému potlačeniu základných práv a slobôd osôb,
* akákoľvek forma odpisovania alebo nedovolenej spolupráce alebo napovedania v priebehu písomného alebo ústneho hodnotenia študijných výsledkov (preverovania vedomostí) alebo počas prípravy naň v rámci predmetu, alebo používanie technických zariadení alebo akýchkoľvek nosičov informácii iným ako dovoleným spôsobom v priebehu písomného alebo ústneho hodnotenia študijných výsledkov (preverovania vedomostí) alebo počas prípravy naň v rámci predmetu
* ......

# **Ako písať seminárne a záverečné práce**

Smernica rektora č. 12/2013 O základných náležitostiach prác – vnútorný predpis

**Druhy prác :**

* **seminárne práce** – nie sú upravované smernicou
* **záverečné práce** – bakalárska (Bc.), diplomová práca (Mgr.), dizertačná (PhD.)
* **rigorózne práce** – nie je to ukončenie štúdia, po magisterskom štúdiu, (JUDr.)
* **habilitačné práce** - nie je to ukončenie štúdia, habilitačné konanie, titul docent (Doc.)

**Časti práce :**

1. **Abstrakt** – stručný súhrn, stručné vysvetlenie cieľu, dôvod výberu témy, píše sa aj v inom jazyku, aj kľúčové slová, charakterizovanie predmetu skúmania, ciele by mali byť reálne a dosiahnuteľné (stanovenie čiastkových cieľov, ktoré podmieňujú dosiahnutie hlavného cieľa)
2. **Predhovor** – bližšie vysvetlenie, metódy, úvodný kontext, význam práce
3. **Úvod** – prvá komplexnejšia informácia, aké bude mat kapitoly, o čom budú pojednávať, nečísluje sa, rozsah 1 až 2 strany, píše sa spätne
4. **Záver** – zhrnutie, všetko čo bolo zistené, výsledky vo vzťahu k cieľom, nečísluje sa, rozsah 1 až 2 strany
5. **Zoznam použitej literatúry** – musí korešpondovať s citáciami pod čiarou, všetky použité dokumenty, internetové zdroje, legislatívy

**Metódy** : analýza, komparácia (horizontálna a vertikálna), sumarizácia, výklad, dedukcia, abstrakcia, dotazník

# **Internet**

„interconnected networks“

ARPANET – vojenské účely

NSFNET – v rámci vedy a výskumu, Univerzitné prepojenia

od 1987 Internet

SANET – Slovenská akademická sieť 1991

Internet Corporation for Assigned Names and Numbers (ICANN)

## **Právne postavenie Internetu**

Internet nedisponuje právnou subjektivitou, nemôže nadobúdať práva a povinnosti ako konajúca FO alebo PO, nenapĺňa pojmové znaky právnickej osoby.

Subjekty schopné niesť zodpovednosť za poskytovanie služieb sú prevádzkovatelia webových stránok a koncoví používatelia. Táto problematika je upravená v **Smernici o elektronickom obchode**, podľa ktorej je prevádzkovateľ zodpovedný, ak :

* iba vkladá informácie, resp. obsah poskytnutý užívateľom na jeho žiadosť
* nemá vedomosti o protiprávnosti ukladaného obsahu alebo nezákonnosti užívateľa
* (nie je povinný monitorovať obsah)
* po zistení takej skutočnosti neodkladne koná a dotknutý obsah odstráni (liberačné podmienky)

# **Zoznam pojmov**

A

abstrakcia 5

abstrakt 5

ARPANET 6

H

habilitačná práca 5

I

ICANN 6

K

komparácia 5

L

liberačné podmienky 6

N

NSFNET 6

P

podanie opravného prostriedku 5

predhovor 5

S

SANET 6

smernica o elektronickom obchode 6

sumarizácia 5