**ŠTATOVEDA**

12.10.2019

(hod. 02)

**Obsah**

[Ľudské práva a slobody 2](#_Toc24133868)

[Ideové zdroje práv a slob 2](#_Toc24133869)

[Pohľad na ľudskú dôstojnosť 3](#_Toc24133870)

[Delenie ľudských práv 3](#_Toc24133871)

[Demokracia 4](#_Toc24133872)

[Súčasné diskusie o demokracii sa zameriavajú na 5](#_Toc24133873)

[Militantná demokracia 5](#_Toc24133874)

[Priama demokracia 5](#_Toc24133875)

[Nástroje priamej demokracie 6](#_Toc24133876)

[**Reprezentatívna demokracia** 7](#_Toc24133877)

[Prednosti reprezentatívnej demokracie 7](#_Toc24133878)

[Voľby a reprezentácia 7](#_Toc24133879)

[Voľby 8](#_Toc24133880)

[Politické strany 8](#_Toc24133881)

[Volebný systém 9](#_Toc24133882)

[Prvky volebného systému 9](#_Toc24133883)

[Klasifikácia volebných systémov 9](#_Toc24133884)

[Väčšinové volebné systémy 10](#_Toc24133885)

[Proporcionálne volebné systémy 11](#_Toc24133886)

[Zmiešané volebné systémy 12](#_Toc24133887)

[Zoznam pojmov 13](#_Toc24133888)

# **Ústava**

**Konštitúcia** – súhrn všetkých pravidiel ktoré: ochraňujú základné práva, (upravujú status jednotlivca), upravujú právomoci štátnych orgánov – dve nohy ústavy. Je to súhrn písaných alebo nepísaných pravidiel, keď je napísaná tak nemusí byť napísaná iba ako jeden dokument. Každý štát ústavu má, ajkeď nie je písaná – každý štát má minimálne ústavu v materiálnom zmysle (ústava v materiálnom zmysle a ústava vo formálnom zmysle). Výkon moci v štáte sa musí niečím riadiť.

* **Monolegálna** ústava – jeden dokument, ktorý môže byť aj novelizovaný.
* **Polylegálna** ústava – rozpadá sa do viacerých textov, napr. naša.
* **Flexibilná** ústava – na jej zmenu stačí postup pre úpravu bežných zákonov.
* **Rigidná** ústava – jej zmena je oproti bežnému legislatívnemu procesu sťažená.

Ústava je vo väčšine krajín základným normatívnym aktom, čiže normatívnym aktom najvyššej sily. „Pod-ústavné“ (t. j. všetky ostatné) zákony a predpisy nesmú svojím obsahom ústave odporovať, pretože sú normatívnymi aktami nižšej sily.

Prvé ústavy vznikali so zánikom absolutistických monarchií (koniec 18.- 19. stor.) a so vznikom parlamentarizmu.

Ústavná sila

Má dve zložky – **corpus** (hmotný základ) a **animus**. Corpus je opakovaná prax, ktorá je jasná, dlhodobá, ustálená, proti ktorej sa nevyskytuje žiaden protichodný postup. Animus je „opinio iuris“, (opinio juris sive necessitatis) je domnienka záväznosti, (platnosti).

**Ústavné judikatúry, ústavné texty a ústavné zvyklosti** – záväzné.

**Preambula** ústavy – definuje základ ústavy. V našich podmienkach nemá právnu záväznosť.

Právna obyčaj

Nefiguruje v žiadnom záväznom texte. Je to všeobecne akceptované a štátom (verejnou mocou) uznané pravidlo správania sa, ktoré sa vžilo do vedomia spoločnosti v dôsledku jeho logického, racionálneho základu, dlhodobého používania a opakovania úkonov, a ktoré je vymáhateľné štátom (verejnou mocou), ak sa porušuje.

„konvalidovať“

Ústavodarná moc

Pôvodná ústavodarná moc

Nie je to právna moc ale faktická – nie je regulovaná právom (revolučný akt), nedíva sa na to, čo bolo pred ňou.

Odvodená ústavodarná moc

Podriadená ústave, je to moc ustanovená (pouvoir constitue). U nás môže ústavu meniť Národná rada, s určitými limitmi.

**Materiálne jadro ústavy** – implicitné a explicitné :

Hodnotový základ ústavy nie je totožný s materiálnym jadrom ústavy. Hodnotový základ ústavy tvoria hodnoty, z ktorých táto vychádza a zároveň sú prítomné v jej texte alebo aspoň predstavujú jeho preukázateľné pozadie. Materiálne jadro ústavy predstavujú tie jej časti (princípy), ktoré za súčasť svojho materiálneho jadra označí samotná ústava. Podstatné náležitosti demokratického a právneho štátu nie sú hodnotovým základom ústavy. Do neho patria demokracia a právny štát.

„klauzula večnosti“ – niektoré veci sú nemenné

„obsolétny“ – ktorý sa už nepoužíva, zastaraný: o-a právna norma

Hlava štátu, výkonná moc

* **Súdna moc** – súdy, vyčlenili sa ako prvé,
* **Zákonodarná moc** – parlament,
* **Výkonná moc** – pod autoritou zákonodarnej, má za úlohu vykonávať zákony, predovšetkým vykonávacími predpismi a individuálnymi rozhodnutiami. Musí byť veľmi flexibilná.

Formy vlády

Hlavným rozlišovacím základom je hlava štátu. Jej právomoci sa odvíjajú od zriadenia. Reprezentuje štát dovnútra aj navonok, dojednáva zahraničné zmluvy („ratifikovať“ - schvaľovať, schváliť s konečnou platnosťou: r. medzinárodnú zmluvu, dohodu). Hlava štátu za výkon svojej činnosti v zásade nenesie zodpovednosť – politicky nie je zodpovedná. Výnimkou je inštitút „**impeachement**“-u, môže viesť k strate úradu. U nás prezidenta možno stíhať iba za vlastizradu alebo úmyselné porušenie ústavy, spreneverenie poslania (parlament môže podať obžalobu, rieši ju ústavný súd..).

1. **monarchia** – dedičná alebo volená (Vatikán), panovník je uctievanou autoritou
2. **republika**
   * **prezidentská** forma – USA, nie je to kolektívna vláda, prezident je hlavou výkonnej moci aj hlavou štátu, nie je nedotknuteľný, nie je nositeľom suverenity
   * **parlamentná** forma – existuje „**kontrasignácia**“ – niektoré rozhodnutia hlavy štátu sú platné len pri spolu podpísaní, (napr. štátnych dlhopisov hlavou štátu a príslušným ministrom), **!= signácia, signujú sa zákony**
   * **vláda parlamentu** – kolektívna hlava štátu (Švajčiarsko)

Priama a nepriama voľba

* Priama voľba – politická
* Nepriama – apolitická

Zastúpenie hlavy štátu

Keď nastane dôvod zastupovania hlavy štátu, bez poverovania sa „ex constitutione“ začína zastupiteľstvo, napríklad rozdelením právomoci prezidenta medzi viacero subjektov (napr. u nás, časť predseda NR, časť je nezastupiteľná..). V monarchii podľa nástupníckej línie, stáva sa hneď po (smrti) predchádzajúceho, aj pred korunováciou, ak je neplnoletý tak sa stanoví „regent“.

Súdna moc

Zabezpečujú vysluhovanie spravodlivosti keď vznikne spor, riešia spory.

Spravodlivosť sama o sebe je skôr filozofická otázka.

* pozitívne vymedzenie spravodlivosti (čo je spravodlivosť)
* negatívne vymedzenie spravodlivosti (spravodlivosť je to, čo nie je nespravodlivosť)
* **Rozdeľujúca spravodlivosť** - určuje ako rozdeľovať práva, ako aj povinnosti medzi rovnoprávne subjekty práva tak, aby za rovnakých podmienok jedni nemali viac práv alebo viac povinností ako iní
* **Vyrovnávajúca spravodlivosť** - ktorá upravuje vzájomné vzťahy subjektov predovšetkým v konkrétnych právnych vzťahoch, určuje obsah a spôsob, na základe ktorého sa subjekty právnych vzťahov vyrovnávajú za dobro (zlo) poskytnuté (spôsobené) v týchto právnych vzťahoch

„flagrantne“ – p. zreteľne, evidentne, navidomoči, markantne

Nezávislosť súdnej moci

Súdna moc je najťažšie kontrolovateľná. Nezávislosť sa nerovná nezodpovednosti, uplatňuje sa pri rozhodovacej činnosti. Nikto nemôže dať pokyn súdu, ako rozhodnúť. Zákon vytvára podmienky a záruky nezávislosti. Má dve roviny – inštitucionálnu a personálnu.

* **inštitucionálna** – súdy tvoria osobitý systém nezávislý od iných štátnych orgánov, tvoria osobitú oddelenú sústavu
* **personálna** – sudcovia sú pri výkone funkcie nezávislí, výber má byť transparentný a diskrétny, sudca nemá byť komu vďačný za funkciu

Nestrannosť súdnej moci